Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
ផ្លាស់ប្តូរទម្លាប់ ផ្លាស់ប្តូរជោគវាសនា! នេះជាទម្លាប់ល្អៗ ៣ ដែលអ្នករកស៊ីឆ្នើមៗតែងតែធ្វើ	https://business-cambodia.com/articles/habit-Business	ដូចមិត្តអ្នកអានបានដឹងរួចមកហើយថា ទម្លាប់គឺមានឥទ្ធិពលខ្លាំងណាស់ដល់ជោគវាសនារបស់យើង បើយើងមានទម្លាប់ល្អ នោះរឿងល្អនឹងមករកយើងដូចដូចគ្នា បើយើងមានទម្លាប់អាក្រក់ រឿងអាក្រក់ៗក៏មករកយើងដូចគ្នា។ ដូច្នោះហើយតើអ្នកចង់ឱ្យអនាគត់របស់អ្នកទៅជាអ្វី? ខាងក្រោមនេះជាទម្លាប់ឈ្នះៗដែលអ្នករកស៊ីគួរតែដឹងនិងអនុវត្តអោយបានច្រើន ។ ១.ទម្លាប់ញញឹមឱ្យច្រើន៖ ការញញឹមមិនត្រឹមតែផ្តល់នូវការជំរុញអារម្មណ៍ប៉ុណ្ណោះទេ ប៉ុន្តែជួយឱ្យរាង កាយរបស់យើងបញ្ចេញសារធាតុ cortisol និង endorphins ដែលផ្តល់អត្ថប្រយោជន៍ ជាច្រើនដល់ សុខភាព រួមមានៈ កាត់បន្ថយសម្ពាធឈាម។ គួរឱ្យដឹងផងដែរថា ពេលអារម្មណ៏យើងល្អ មិនត្រឹមតែ ឱ្យយើងមានសុខភាពល្អនោះទេ ថែមទាំងមានភ្ងៀវចូលចិត្តកាន់តែច្រើនថែមទៀត។ ២. ទម្លាប់ធ្វើលំហាត់ប្រាណ៖ ទម្លាប់ល្អមួយដែលត្រូវមានគឺការហាត់ប្រាណនិងសាច់ដុំជាប្រចាំថ្ងៃ អ្នកគ្រាន់តែចូលរួមសកម្មភាពដែលបញ្ចេញអុកស៊ីហ្សែនក្នុងឈាមរបស់អ្នក ដោយព្យាយាម ច្របាច់យ៉ាងហោចណាស់ ១៥ នាទីជារៀងរាល់ថ្ងៃ ព្រោះថានៅពេលដែលយើងមាន កម្លាំងល្អ មាំមានល្អ ខួរក្បាលរបស់យើងក៏គិតបានរហ័ស ធ្វើការងារអ្វី ក៏រលូន  ។ អ្នកជំនួញធំៗភាគច្រើន ទោះបីគេរវល់យ៉ាងណាក៏ គេមិនចោលទម្លាប់សំខាន់មួយនេះឡើយ ។ ៣.ទម្លាប់គ្រប់គ្រងពេលវេលា៖ ការគ្រប់គ្រងពេលវេលាគឺជាអ្វីដែលសំខាន់ខ្លាំង ដោយសារយើង ទាំងអស់គ្នាមានពេលវេលាដូចគ្នា ប្រសិនបើយើងចេះរៀបចំពេលវេលាបានល្អ នោះលទ្ធផល របស់យើងនឹងល្អទៅតាមនោះដែរ។ ត្រូវចាំថារបៀបដែលអ្នកប្រើពេលវេលាអាចកំណត់ សក្តានុពលរបស់អ្នកដើម្បីជោគជ័យក្នុងជីវិត ។ អ្នករកស៊ីធំៗគេអាចធ្វើការងារបានច្រើន ក្នុងពេលតែមួយ ព្រោះតែគេមានទម្លាប់ក្តាប់ពេលវេលារាប់ចាប់តាំងពីវិនាទី ។	{ "spider_name": "businesscambodia", "scrape_at": "2025-06-14_19:40:49", "date_created": "2022-04-25T09:39:38.921Z", "category": "កំពូលអ្នកលក់", "views": 547, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "tiny", "noisy" ] }
មេធំ Tesla ថាផលិតផលមួយនេះនឹងចូលមកវាយលុកទីផ្សារអនាគតក្រៅពីរថយន្តអគ្គិសនី	https://business-cambodia.com/articles/Tesla Robot	លោក Elon Musk បច្ចុប្បន្នគឺជាមហាសេដ្ឋីបច្ចេកវិទ្យាលេខ១លើពិភពលោក ហើយក៏ជានាយកប្រតិបត្តិក្រុមហ៊ុនផលិតរថយន្តអគ្គិសនីធំជាងគេ Tesla និង SpaceX ផងដែរ។ ក្នុងពេលថ្មីៗនេះផងដែរ លោកមហាសេដ្ឋី ចម្លែកម្នាក់នេះបានលើកឡើងថា ផលិតផលថ្មីរបស់លោកនឹងចូលមកអង្រួនទីផ្សារពិភពលោកនាពេលអនាគត ដែលអាចនាំចំណូលជូនក្រុមហ៊ុនច្រើនលើសលប់នោះគឺ មនុស្សយន្ត Tesla។ មែនទែនទៅ Elon ត្រូវបានគេដាក់រហ័សនាមអោយថាជាមហាសេដ្ឋីចម្លែកនឹងអស្ចារ្យ ព្រោះមុខរបររបស់ពិតជាប្លែកខុសពីគេ និងសឹងតែមិនគួរអោយជឿថានឹងអាចទៅរួច។ រយៈពេលប្រមាណជាង៧ខែមុននេះ លោកបានបើកដំណើរការការផលិត មនុស្សយន្ត Teslaព្រោះលោកមើលឃើញអំពីអនាគតនិងកង្វះខាតកម្លាំងពលកម្ម ដែលអាចប៉ះពាល់ដល់សរសៃឈាមសេដ្ឋកិច្ច ក្នុងប្រទេសដែលអភិវឌ្ឍន៍។ ក្នុងនោះលោកក៏បានបញ្ជាក់ដែរថាផលិតផលបច្ចេកវិទ្យានេះអាចនឹងនាំចំណូលជូនក្រុមហ៊ុនបានច្រើនជាងសង្វាក់ផលិតកម្មរថយន្តអគ្គិសនីទៅទៀតដែលតួយ៉ាងដើមឡើយឡានអគ្គិសនីនេះហើយដែលនាំអោយលោកក្លាយជាមហាសេដ្ឋីទី១ក្នងពិភលោក។ គួរជម្រាបដែរថា ចំពោះតម្លៃលក់លើទីផ្សារ រូបូតមួយគ្រឿង ត្រូវបានគេប៉ាន់ស្មានថា អាចនឹងមានតម្លៃទាបបំផុតចាប់ពីខ្ទង់១ម៉ឺនដុល្លារឡើងទៅ។ តើអ្នកយល់យ៉ាងណាចំពោះផលិតផលថ្មីរបស់ លោក Elon ចំពោះពិភពលោក ហើយតើវាអាចមកជំនួសការងារមនុស្សមែនឬយ៉ាងណា? អត្ថបទដោយ ពីង ជូអេង	{ "spider_name": "businesscambodia", "scrape_at": "2025-06-14_19:40:49", "date_created": "2022-04-25T09:26:31.774Z", "category": "ភាពជាអ្នកដឹកនាំ", "views": 221, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
មិនធម្មតា! ប្រធានាធិបតីបារាំងថ្មី សុខចិត្តជ្រើសយកមនុស្សស្រីវ័យច្រើនជាងខ្លួន២៤ឆ្នាំ ជាភរិយា ព្រោះនាងមានលក្ខណពិសេសបីនេះ	https://business-cambodia.com/articles/French president wife is 24 years older than him	លោក Emmanuel Macron បានគ្រងតំណែងជាប្រធានាធិបតិបារាំងទើបជាប់អាណិត្តថ្មីម្តងទៀត ខណៈទទួលបានសំឡេងគាំទ្រដ៏ច្រើនសន្ធឹកសន្ធាប់ ៥៨.៥៥% នៅក្នុងការបោះឆ្នោតជុំទីពីរផ្តាច់ព្រ័ត្រ កាលពីថ្ងៃអាទិត្យ ទី២៤ ខែមេសា ឆ្នាំ២០២២នេះ។ ក្រៅពីភាពជោគជ័យលើឆាកនយោបាយ ជីវិតស្នេហារឹតតែគួរឲ្យចាប់អារម្មណ៍ ពោលគឺលោកបានជ្រើសរើសមនុស្សស្រីមានវ័យចំណាស់ជាងខ្លួន២៤ឆ្នាំ បើទោះបីឪពុកម្តាយបំបែកបំបាក តស៊ូកាន់ដៃរួមគ្នាជំនះឧបសគ្គរហូតបានរៀបការ ក្លាយជាគូស្វាមីភរិយានៃស្នេហ៍បរិសុទ្ធបែបកម្របំផុត។ ទំនាក់ទំនងស្នេហារបស់ពួកគេ ចាប់ផ្តើមឡើងនៅពេលដែលយុវជនវ័យ១៥ឆ្នាំ Emmanuel Macron ចូលរៀនដោយមាននាង Brigitte Marie-Claude វ័យ៤១ឆ្នាំ ជាគ្រូបង្រៀនផ្ទាល់តែម្តង។ នាង Brigitte កើតក្នុងគ្រួសារនៃវណ្ណៈគហបតី ជាកូនពៅក្នុងចំណោមបងប្អូនប្រាំមួយនាក់។ មិនខុសពី Macron នាងមានស្រុកកំណើតនៅក្នុងទីក្រុង Amiens ភាគខាងជើងប្រទេសបារាំង។ មុនពេលជួបលោក Macron នាងរស់នៅក្នុងជីវិតបែបសាមញ្ញៗ ដោយមានមុខរបរជាគ្រូបង្រៀនភាសាបារាំង ភាសាឡាតាំង ព្រមទាំងបានរៀបការជាមួយបុគ្គលិកធនាគារម្នាក់គឺលោក Andre Louis Auziere និងមានកូនបីនាក់។ ស្ត្រីដែលមានកូនបីនាក់រូបនេះ បានលែងលះលោក Auziere ដែលជាស្វាមីទីមួយក្នុងឆ្នាំ២០០៦។ ចំពោះមូលហេតុដែល Macron លួចមានចិត្តប្រតិព័ទ្ធលើគ្រូខ្លួនឯង ដកចិត្តមិនរួចនោះគឺដោយសារតែនាងមានលក្ខណពិសេស ៣ខាងក្រោមនេះ៖ ១/. ជាមនុស្សម្នាក់កែប្រែជីវិតលោក៖ «បើគ្មាននាង ខ្ញុំប្រហែលមិនមែនជាខ្ញុំក្នុងពេលនេះនោះទេ» នេះជាសំដីរបស់បុរសវ័យ ៤៤ឆ្នាំ បានប្រកាសក្នុងពេលដែលលោកទទួលបានជោគជ័យ ក្នុងព្រឹត្តិការណ៍បោះឆ្នោតជុំទីមួយ ដែលប្រព្រឹត្តទៅកាលពីខែមេសា ឆ្នាំ២០១៧កន្លងទៅនេះ។ Brigitte ជាស្ត្រីម្នាក់ដែលតែងជួយជ្រោមជ្រែងស្វាមី និងចង្អុលបង្ហាញនូវកំហុសឆ្គង ខ្វល់ខ្វាយពីភាពរីកចម្រើនរបស់ដៃគូ និងនៅពីក្រោយស្វាមីជានិច្ចបើទោះបីមានរឿងអ្វីក៏ដោយ។ ២/. មិនរត់ចោលគ្នាពេលជីវិតលំបាកខ្លាំង៖ រំលឹកគ្រាសាងស្នេហ៍ដំបូងនៅពេលបែកធ្លាយការពិត ទំនាក់ទំនងកូនសិស្សជាមួយគ្រូ បានក្លាយជារឿងអាស្រូវពេញស្រុក។  លោក Macron ត្រូវបានម្តាយឪពុកបណ្តេញចេញពីផ្ទះឱ្យទៅបញ្ចប់ការសិក្សានៅក្រុងប៉ារីស តែលោកស្រី Brigitte ក៏បានរត់ទៅតាមដែរ ដោយលោកស្រីបានសុំផ្ទេរទៅបង្រៀននៅរដ្ឋធានី និងបន្តលួចលាក់ជួបគ្នារហូត។ សូម្បីលោក Philippe Besson ដែលជាមិត្តភិក្តម្នាក់គូស្នេហ៍ទាំងពីរក៏បានទទួលស្គាល់ផងដែរថា ក្នុងពេលនោះគ្មានអ្នកណាម្នាក់ទទួលយកទំនាក់ទំនងរបស់អ្នកទាំងពីរឡើយ។ «អ្នកទាំងពីរមើលទៅមិនសាកសមគ្នាទាល់តែសោះ គ្មានការទទួលស្គាល់ពីគ្រួសារ ហើយត្រូវបានគេសើចចម្អកដោយសារវ័យខុសគ្នាខ្លាំងពេក ជាពិសេសគឺស្ត្រីជាមនុស្សដែលមានវ័យចំណាស់ជាងបែបនេះ»។ ពេលវេលាកន្លងទៅជាង២០ឆ្នាំ ហើយក៏គ្មានអ្វីឈ្នះកម្លាំងស្នេហ៍ដែរ។ នៅឆ្នាំ២០០៦ លោកស្រីបានសម្រេចសុំលះលែងជាផ្លូវការពីប្តីចាស់ដែលបានផ្តល់កូនបីនាក់ ដើម្បីអាចមានសិទ្ធិរៀបការពេញលេញជាមួយលោក Macron នៅឆ្នាំ២០០៧។ ៣/. នៅក្បែរគ្រប់នាទី៖ គ្មានបទពិសោធនយោបាយមែន ប៉ុន្តែលោក Macron និងលោកស្រី Brigitte មានជីវិតគូពិតៗ។ ហើយតាមរយៈការឆ្លងកាត់តំណែងជាអគ្គលេខាធិការរងរបស់វិមានប្រធានាធិបតី លោក Macron បានយល់ច្បាស់អំពីតួនាទីរបស់ភរិយាប្រធានាធិបតី។ នៅក្នុងពេលឃោសនា លោកបានអះអាង និងលាតត្រលាងកំណត់តួនាទីលោកជំទាវទីមួយឱ្យបានច្បាស់លាស់ ! ភរិយាលោកនឹងតាមលោកគ្រប់នាទី ភរិយាលោកជាចំណែកមួយនៃជីវិតលោក យោបល់លោកស្រីសំខាន់ណាស់សម្រាប់លោក។ លោកស្រីមិនដែលស៊ីប្រាក់ខែជាប្រពន្ធរដ្ឋមន្ត្រី ហើយក៏មិនស៊ីប្រាក់ខែជាប្រពន្ធប្រធានាធិបតីដែរ៕ អត្ថបទដោយ៖ កាន់ ដារ៉ា (ស្មេរពនេចរ) Telegram: 0964997366	{ "spider_name": "businesscambodia", "scrape_at": "2025-06-14_19:40:49", "date_created": "2022-04-25T08:53:45.991Z", "category": "ភាពជាអ្នកដឹកនាំ", "views": 509, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មកដឹងចំណុចពិសេសៗ នៃបង្អែមបាយដំណើបស្វាយទុំ កំពុងតែលក់ដាច់បំផុតនៅប្រទេសថៃ	https://business-cambodia.com/articles/Thai-Mango-Sticky-Rice	បង្អែមបាយដំណើបស្វាយទុំបានក្លាយទៅជា បង្អែមដែលពេញនិយមខ្លាំងនៅប្រទេសថៃ ដោយសារតែ អ្នកគាំទ្ររបស់តារារ៉េបថៃ Milli បានញ៉ាំបាយដំណើបស្វាយទុំ អំឡុងពេលកំពុងរ៉េបនៅនៅលើឆាកក្នុង មហោស្រពតន្ត្រី និងសិល្បៈ Coachella Valley ក្នុងទឹកដីសហរដ្ឋអាមេរិ នេះបើយោងតាមការចុះ ផ្សាយរបស់សារពត៌មាន CNN កាលពីកន្លងទៅ ។ កញ្ញា Danupha Khanatheerakul ត្រូវបានគេស្គាល់ច្បាស់តាមរយៈ ឈ្មោះរបស់នាងថា Milli គឺជាតារាចម្រៀងរ៉េប។  មិនតែប៉ុណ្ណោះកញ្ញាគឺជាសិល្បករថៃដំបូងគេ ដែលបានសម្តែងនៅក្នុង មហោស្រពតន្ត្រីប៉ុប និងអ៊ីនឌី ដែលទាក់ទាញអ្នកគាំទ្ររាប់ម៉ឺននាក់ជារៀងរាល់ឆ្នាំ។ នៅក្នុងឆ្នាំនេះមានតារ៉ាល្បីៗចូលរួមដូចជា Harry Styles, Billie Eilish និង Swedish House Mafia ជាដើម។ បន្ទាប់ពីការច្រៀងរួចនៅបទចម្រៀងមួយបទដែលមានចំណងជើងថា "Mango Sticky Rice"(បាយដំណើបស្វាយទុំ) ការលក់ស្វាយទុំនៅក្នុងប្រទេសថៃ បានហក់ឡើងខ្លាំង ពោលគឺ កសិកដាំដុះស្វាយនៅថៃលក់អស់រាប់ម៉ឺនតោន ទាំងភ្ញៀវជាតិ និងអន្តរជាតិតម្រង់ ជួរគ្នាទិញបាយ ដំណើបស្វាយទុំមកញាំព្រោងព្រាត ។ លក្ខណៈពិសេសនៃបាយដំណើបស្វាយទុំមួយប្រភេទនេះ គ្រាន់តែមើលទៅទាក់ទាញមុនបាត់ទៅហើយ ពោលគឺបាយដំណើប មើលទៅហាក់បីដូចជាថ្មីៗ អមជាមួយខ្ទិះដូងស្រស់ៗ ហើយផ្លែស្វាយវិញគេយកស្វាយទុំស្រស់ៗដូចគ្នា វាជួយអោយបង្អែមមួយ ប្រភេទនេះមិនត្រឹមតែមានភាពទាក់ទាញនោះទេ តែថែមទាំងឆ្ងាញ់ទៀតផង ។  គួរបញ្ជាក់ឱ្យដឹងផងដែរថា ប្រព័ន្ធផ្សព្វផ្សាយក្នុងស្រុក TPBS បានរាយការណ៍ថា នាយករដ្ឋមន្ត្រី ប្រាយុទ្ធ ចាន់អូចា និងក្រសួងវប្បធម៌ នៅប្រទេសថៃកំពុងពិចារណា ដាក់បញ្ចូលបង្អែមមួយប្រភេទ នេះចូលទៅក្នុងបញ្ជីបេតិកភណ្ឌវប្បធម៌របស់អង្គការយូណេស្កូ។ នៅ ផាត់សណា	{ "spider_name": "businesscambodia", "scrape_at": "2025-06-14_19:40:49", "date_created": "2022-04-25T08:49:46.450Z", "category": "កំពូលអ្នកលក់", "views": 2725, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ត្រៀមដី! ក្រុមហ៊ុនអន្តរជាតិធំ៣ ស្វែងរកឱកាសវិនិយោគនៅកម្ពុជា ក្នុងវិស័យ៦នេះ	https://business-cambodia.com/articles/three Companies meet samech hun sen	ក្រុម ៣ គឺក្រុមហ៊ុន China investment ក្រុមហ៊ុនអ៊ីស្ទ័រ និងក្រុមហ៊ុនគួអាន ដែលជាក្រុមហ៊ុនរកស៊ីក្នុងវិស័យ វិស័យឧស្សាហកម្មរ៉ែ, ហេដ្ឋារចនាសម្ព័ន្ធ, អចលនវត្ថុ, ពាណិជ្ជកម្មសំណង់ឡូជីស្ទីក, មូលបត្រ និងពាណិជ្ជកម្មមូលបត្រ ដឹកនាំដោយអ្នកឧកញ៉ា ចេន ហ្ស៊ី បានចូលជួបសម្ដេចតេជោ ហ៊ុន សែន នាយករដ្ឋមន្រ្ដីនៃព្រះរាជណាចក្រកម្ពុជា នៅថ្ងៃទី២៥ ខែមេសា ឆ្នាំ២០២២ នេះ ដើម្បីស្វែងយល់អំពីបរិយាការវិនិយោគនៅក្នុងប្រទេសកម្ពុជា។ ក្នុងជំនួបនេះដែរអ្នកឧកញ៉ា ចេន ហ្ស៊ី ដែលជាប្រធានសម្ព័ន្ធក្រុមហ៊ុន ព្រីនស៍ គ្រុប  និងថ្នាក់ដឹកនាំក្រុមហ៊ុន China investment ក្រុមហ៊ុនអ៊ីស្ទ័រ និងក្រុមហ៊ុនគួអានបានអរគុណ និងជម្រាបជូនសម្ដេចតេជោអំពីអាជីវកម្មរបស់ក្រុមហ៊ុនខាងលើ ដែលក្នុងនោះរួមមាន៖ វិស័យឧស្សាហកម្មរ៉ែ, ហេដ្ឋារចនាសម្ព័ន្ធ, អចលនវត្ថុ, ពាណិជ្ជកម្មសំណង់ឡូជីស្ទីក, មូលបត្រ និងពាណិជ្ជកម្មមូលបត្រ។ ហើយអ្នកឧកញ៉ា ចេន ហ្ស៊ី ក៏បានគោរពអនុញ្ញាតដ៏ខ្ពង់ខ្ពស់ពីសម្ដេចតេជោ ស្វែងយល់អំពីបរិយាកាសវិនិយោគនៅកម្ពុជាតែម្ដង។ ជាការឆ្លើយតប សម្តេចតេជោ ហ៊ុន សែន បានស្វាគមន៍អ្នកឧកញ៉ា ចេន ហ្ស៊ី ក្រុមហ៊ុន China investment, ក្រុមហ៊ុនអ៊ីស្ទ័រ និងក្រុមហ៊ុន គួរអាន ហើយបានជម្រាបជូនលោក ចេន ហ្ស៊ី និងប្រតិភូដឹកនាំក្រុមហ៊ុនទាំង៣ ថា បរិយាការវិនិយោគនៅកម្ពុជា មានភាពល្អប្រសើរ ដោយមូលហេតុដូចជា៖ ទី១-កម្ពុជា មានសុខសន្តិភាព និងស្ថិរភាពដែលជាមូលដ្ឋានគ្រឹះសម្រាប់ការវិនិយោគ ទី២-កម្ពុជា មានច្បាប់វិនិយោគដែលផ្ដល់ការងាយស្រួលដល់អ្នកវិនិយោគ ទី៣-កម្ពុជា មានក្បាលម៉ាស៊ីនគ្រប់គ្រងច្រកចេញចូលតែមួយ សម្រាប់ការជួយសម្រួលដល់ការវិនិយោគ ទី៤-កម្ពុជា មិនតំរូវឲ្យអ្នកវិនិយោគប្រើតែប្រាក់រៀល សម្រាប់បើកប្រាក់ខែឲ្យបុគ្គលិក ដោយកម្ពុជា គឺអនុញ្ញាតដល់ការប្រើប្រាក់ដទៃទៀតដូចជា ប្រាក់ដុល្លារជាដើម ដើម្បីបើកប្រាក់ខែឱ្យបុគ្គលិកផង និងធ្វើពាណិជ្ជកម្មនៅកម្ពុជាផង និងទី៥-កម្ពុជា មានកម្លាំងពលកម្មវ័យក្មេងច្រើន ។ គួរបញ្ចាក់ផងដែរថា សម្ដេចតេជោក៏បានធ្វើការណែនាំឲ្យអ្នកឧកញ៉ា ចេន ហ្ស៊ី និងប្រតិភូ ធ្វើការស្វែងយល់បន្ថែមទៀតពីឯកឧត្តម សុខ ចិន្តាសោភា អគ្គលេខាធិការក្រុមប្រឹក្សាអភិវឌ្ឍន៍កម្ពុជា (CDC) អំពីទិសដៅវិនិយោគនៅកម្ពុជា ៕ អត្ថបទដោយ៖ ឌឿក ស្រីនុត រតនៈ	{ "spider_name": "businesscambodia", "scrape_at": "2025-06-14_19:40:49", "date_created": "2022-04-25T08:48:52.801Z", "category": "អចលនទ្រព្យ", "views": 608, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កម្មវិធីអាហារូបករណ៍អាស៊ានរបស់ធនាគារ CIMB បើកទទួលពាក្យហើយ	https://business-cambodia.com/articles/CIMB Bank ASEAN Scholarship Program Open for Applications	រាជធានីភ្នំពេញ៖ កម្មវិធីអាហារូបករណ៍អាស៊ានរបស់ធនាគារ CIMB សម្រាប់ឆ្នាំ២០២២ ចាប់បើកទទួលពាក្យស្នើសុំអាហារូបករណ៍ហើយ ពីថ្ងៃនេះ រហូតដល់ថ្ងៃទី១៣ ខែឧសភា ឆ្នាំ២០២២។ សិស្សនិស្សិតទាំងអស់ អាចជ្រើសរើសមុខវិជ្ជាសិក្សាណាមួយក៏បាន ទាំងសម្រាប់ថ្នាក់បរិញ្ញាបត្រ និងអនុបណ្ឌិត នៅគ្រប់សាកលវិទ្យាល័យល្បីឈ្មោះ ជុំវិញពិភពលោក។ កម្មវិធីអាហារូបករណ៍នេះ អនុញ្ញាតឲ្យដាក់ពាក្យស្នើសុំ ចំពោះតែសិស្សនិស្សិត ដែលបានបញ្ចប់ថ្នាក់ទី១២ ឬកំពុងសិក្សាឆ្នាំទីមួយ នៃថ្នាក់បរិញ្ញាបត្រ ឬអនុបណ្ឌិត ហើយមានអាយុក្រោម ២៧ឆ្នាំ និងរស់នៅក្នុងតំបន់អាស៊ាន រួមមានប្រទេសកម្ពុជា ម៉ាឡេស៊ី ឥណ្ឌូនេស៊ី សិង្ហបុរី ថៃ វៀតណាម និងហ្វីលីពីន។ កម្មវិធីអាហារូបករណ៍អាស៊ានរបស់ធនាគារ CIMB ផ្តល់ជំនួយឧបត្ថម្ភពេញលេញ ១០០% រួមមានថ្លៃសិក្សា សំបុត្រយន្តហោះ កន្លែងស្នាក់នៅ ដំណើរកម្សាន្តមកស្រុកកំណើត សេវាធានារ៉ាប់រង ព្រមទាំងថ្លៃចំណាយផ្សេងៗទៀតផង។ លើសពីនេះ និស្សិតជ័យលាភីក៏ទទួលបានការគាំទ្រ យ៉ាងយកចិត្តទុកដាក់ តាមរយៈកម្មវិធីជំនួយតម្រង់ទិស សម្រាប់ការសិក្សា និងការបណ្តុះបណ្តាល ដែលជាឱកាសភ្ជាប់ទំនាក់ទំនង ជាមួយនឹងគណៈគ្រប់គ្រងជាន់ខ្ពស់របស់ CIMB Group ព្រមទាំងកមវ្មធីអភិវឌ្ឍជំនាញវិជ្ជាជីវៈ ដោយផ្តល់នូវឱកាសការងារជាបុគ្គលិកហាត់ការ និងពេញសិទ្ធិ តាមបណ្តាសាខារបស់ CIMB Group ទូទាំងតំបន់ ទាំងអំឡុងពេល និងក្រោយពេលបញ្ចប់ការសិក្សា។ លោកស្រី អ៊ុំ ចិន្តាភក្តី នាយកធនធានមនុស្ស របស់ធនាគារ CIMB បានមានប្រសាសន៍ថា៖ «ក្នុងនាមជាក្រុមហ៊ុនបុត្រសម្ព័នមួយនៃ CIMB Group ធនាគារ CIMB ក្នុងប្រទេសកម្ពុជា តែងតែយកចិត្តទុកដាក់ និងចូលរួមលើកស្ទួយវិស័យអប់រំ  ដើម្បីអភិវឌ្ឍធនធានមនុស្ស នៅក្នុងស្រុក ក៏ដូចជាតំបន់ទាំងមូល។ យើងបានលើកទឹកចិត្តយ៉ាងពេញទំហឹង ទៅដល់សិស្សនិស្សិតខ្មែរ ដើម្បីចាប់យកឱកាសសិក្សា នៅសាកលវិទ្យាល័យល្បីៗ ជុំវិញពិភពលោក តាមរយៈកម្មវិធីអាហារូបករណ៍អាស៊ានរបស់ធនាគារ CIMB។ ក្រៅពីផ្តល់នូវអាហារូបករណ៍ពេញលេញ សម្រាប់ការសិក្សា យើងក៏គិតគូពីអនាគតអាជីពការងារ ដល់និស្សិតជ័យលាភីផងដែរ ដោយផ្តល់ឱកាសការងារដល់ពួកគេ ជាបុគ្គលិកហាត់ការ នៅពេលវិស្សមកាល ឱកាសចូលរួមកម្មវិធីបណ្តុះបណ្តាល The Complete Banker ព្រមទាំងជ្រើសរើសជាបុគ្គលិកពេញសិទ្ធិ ក្រោយបញ្ចប់ការសិក្សា នៅតាមបណ្តាសាខាណាមួយរបស់ CIMB Group ក្នុងតំបន់អាស៊ានផងដែរ។ ជាក់ស្តែង បច្ចុប្បន្ន និស្សិតជ័យលាភីខ្មែរយើង ដែលទើបបញ្ចប់ការសិក្សាថ្នាក់បរិញ្ញាបត្រ ពីប្រទេសកាណាដា កំពុងចាប់ផ្តើមអាជីពការងារ នៅនាយកដ្ឋានយុទ្ធសាស្រ្ត របស់ធនាគារ CIMB ក្នុងប្រទេសកម្ពុជា។ ខ្ញុំសូមលើកទឹកចិត្ត ដល់សិស្សនិស្សិតខ្មែរទាំងអស់ ចូលរួមដាក់ពាក្យស្នើសុំអាហារូបករណ៍នេះឲ្យបានច្រើន ដើម្បីទទួលបានការសិក្សា កម្រិតសាកល ហើយអាចរួមចំណែក ដល់ភាពរីកចម្រើនរបស់ប្រទេសកម្ពុជា ក៏ដូចជាតំបន់អាស៊ានទាំងមូល។» គួរបញ្ជាក់ផងដែរថា កម្មវិធីអាហារូបករណ៍តំបន់អាស៊ានរបស់ធនាគារ CIMB ផ្តល់ជូនមុខវិជ្ជាសិក្សាដ៏ទូលំទូលាយ រួមមានពាណិជ្ជកម្ម/ការគ្រប់គ្រង គណនេយ្យ ធនាគារ និងហិរញ្ញវត្ថុ សេដ្ឋកិច្ច ការចៃ្នប្រឌិត និងភាពជាសហគ្រិន ការគ្រប់គ្រងហានិភ័យ វិទ្យាសាស្រ្តនយោបាយ ទំនាក់ទំនងអន្តរជាតិ វិទ្យាសាស្រ្តកុំព្យូទ័រ ព័ត៌មានវិទ្យា ប្រព័ន្ធផ្សព្វផ្សាយឌីជីថល គណិតវិទ្យា វិទ្យាសាស្រ្តពិត ការស្រាវជ្រាវប្រតិបត្តិការ ទំនាក់ទំនង ច្បាប់ វិស្វកម្ម និងមុខវិជ្ជាដទៃទៀត។ ហើយដំណើរការវាយតម្លៃ នៃកម្មវិធីអាហារូបករណ៍នេះ ត្រូវបានចែកចេញជាប្រាំដំណាក់កាល គិតចាប់ពីការពិនិត្យមើល និងវាយតម្លៃលើពាក្យស្នើសុំ រហូតដល់ការសម្ភាសផ្ទាល់ នៅវគ្គផ្តាច់ព្រ័ត្រ ជាមួយនឹងគណៈគ្រប់គ្រងរបស់ CIMB Group។ សម្រាប់លក្ខខណ្ឌដាក់ពាក្យស្នើសុំ និងព័ត៌មានបន្ថែម អំពីកម្មវិធីអាហារូបករណ៍ សូមចូលទៅកាន់គេហទំព័រ https://careers.cimb.com/students/cimb-asean-scholarship   អំពីធនាគារ ស៊ីអាយអិមប៊ី ភីអិលស៊ី ធនាគារ ស៊ីអាយអិមប៊ី ភីអិលស៊ី ជាផ្នែកមួយនៃស៊ីអាយអិមប៊ី គ្រុប ដែលបានចាប់ផ្តើមប្រតិបត្តិការ នៅថ្ងៃទី១៩ ខែវិច្ឆិកា ឆ្នាំ២០១០ ដោយបានបើកសាខាពាណិជ្ជទី១ នៅចំកណ្តាលរាជធានីភ្នំពេញ។ បច្ចុប្បន្ន ធនាគារមានសាខាចំនួន ១៤កន្លែង នៅក្នុងខេត្តរាជធានីសំខាន់ៗទាំង៥ រួមមានរាជធានីភ្នំពេញ ខេត្តសៀមរាប ខេត្តព្រះសីហនុ ខេត្តកំពង់ចាម និងខេត្តបាត់ដំបង។ ជាមួយនឹងអតិថិជនទាំងបុគ្គលសរុបប្រមាណ ៣៥,០០០នាក់ ធនាគារ ស៊ីអាយអិមប៊ី មានផ្តល់ជូនសេវាកម្ម និងផលិតផលធនាគារដ៏ទូលំទូលាយ រួមមានសេវាកម្មហិរញ្ញវត្ថុបុគ្គល សេវាកម្មហិរញ្ញពាណិជ្ជកម្ម ព្រមទាំងសេវាកម្មហិរញ្ញវត្ថុសាជីវកម្ម សេវាប្រតិបត្តិការ និងគ្រឹះស្ថានហិរញ្ញវត្ថុផងដែរ។ ស៊ីអាយអិមប៊ី គ្រុប គឺជាស្ថាប័នហិរញ្ញវត្ថុដ៏ធំបំផុតទីពីររបស់ប្រទេសម៉ាឡេស៊ី និងជាធនាគារសាកលនាំមុខគេមួយក្នុងតំបន់អាស៊ាន។ ធនាគារនេះមានផ្តល់ជូនសេវាកម្មធនាគារពាណិជ្ជ ធនាគារវិនិយោគ ធនាគារឥស្លាម ក៏ដូចជាផលិតផល និងសេវាកម្មគ្រប់គ្រងទ្រព្យសកម្ម និងធានារ៉ាប់រង។ មានទីស្នាក់ការកណ្តាលនៅក្រុងគូឡាឡាំពួ បច្ចុប្បន្ននេះ ស៊ីអាយអិមប៊ី គ្រុប មានវត្តមាននៅប្រទេសទាំង ១០ ក្នុងចំណោមប្រទេសទាំង១០ ក្នុងតំបន់អាស៊ាន (ប្រទេសម៉ាឡេស៊ី ឥណ្ឌូនេស៊ី សិង្ហបុរី ថៃ កម្ពុជា ប្រ៊ុយណេ វៀតណាម ភូមា ឡាវ និងហ្វីលីពីន)។ ក្រៅពីតំបន់អាស៊ាន ស៊ីអាយអិមប៊ី គ្រុប ក៏មានវត្តមាននៅប្រទេសចិន ហុងកុង ឥណ្ឌា ស្រីលង្កា កូរ៉េ សហរដ្ឋអាមេរិក និងចក្រភពអង់គ្លេស។ ស៊ីអាយអិមប៊ី គ្រុប មានបណ្តាញសាខាធំជាងគេនៅក្នុងតំបន់អាស៊ាន ជាមួយសាខាជាង ៧៤០ កន្លែង គិតត្រឹមថ្ងៃទី៣១ ខែធ្នូ ឆ្នាំ២០២០។ ធនាគារវិនិយោគរបស់ស៊ីអាយអិមប៊ី គ្រុប ក៏ស្ថិតក្នុងចំណោមធនាគារវិនិយោគធំជាងគេបំផុតក្នុងតំបន់អាស៊ីប៉ាស៊ីហ្វិក ដែលផ្តល់ការវិភាគទៅលើផ្សារភាគហ៊ុនរបស់ក្រុមហ៊ុនជាង ៦០០ ក្រុមហ៊ុន នៅក្នុងតំបន់។ ស៊ីអាយអិមប៊ី គ្រុប ដំណើរការអាជីវកម្មតាមរយៈអង្គភាពចម្បងបី គឺធនាគារ ស៊ីអាយអិមប៊ី (CIMB Bank) ធនាគារវិនិយោគ ស៊ីអាយអិមប៊ី (CIMB Investment Bank) និង ធនាគារ ស៊ីអាយអិមប៊ី ឥស្លាម (CIMB Islamic)។ ស៊ីអាយអិមប៊ី គ្រុប មានភាគហ៊ុន ៩២,៥% នៅក្នុងធនាគារ ស៊ីអាយអិមប៊ី នៀហ្គា (Bank CIMB Niaga) នៅប្រទេសឥណ្ឌូនេស៊ី និង ៩៤,៨% នៅធនាគារ ស៊ីអាយអិមប៊ី ថៃ (CIMB Thai) នៅក្នុងប្រទេសថៃ។ ស៊ីអាយអិមប៊ី គ្រុប ត្រូវបានចុះបញ្ជីភាគហ៊ុននៅលើទីផ្សារមូលបត្រ ប៊ូរសា ម៉ាឡេស៊ី (Bursa Malaysia) តាមរយៈ ស៊ីអាយអិមប៊ី គ្រុប ហូលឌីង ប៊ឺហាដ (CIMB Group Holding Berhad)។ ស៊ីអាយអិមប៊ី គ្រុប មានមូលធនទីផ្សារ នៅលើទីផ្សារមូលបត្រ ប្រហែលជា ៤៣,៥ ពាន់លាន រីងហ្គីតម៉ាឡេស៊ី គិតត្រឹមថ្ងៃទី៣១ ខែធ្នូ ឆ្នាំ២០២០។ ស៊ីអាយអិមប៊ី គ្រុប មានបុគ្គលិកសរុបជាង ៣៤.០០០នាក់ និងមានអតិថិជនសរុបប្រមាណ ១៦លាននាក់។ សម្រាប់ព័ត៌មានបន្ថែម សូមទំនាក់ទំនងមកកាន់ លោក ស្រេង ភារុណ ប្រធាន ទីផ្សារ និងទំនាក់ទំនង ទូរសព្ទ៖ +៨៥៥ (០) ៩២ ៩៥៧ ៤៥៥ ទូរសារ៖ +៨៥៥ (០) ២៣ ៩៨៨ ០៩៩ អ៊ីមែល៖ phearun.sreng@cimb.com.kh	{ "spider_name": "businesscambodia", "scrape_at": "2025-06-14_19:40:49", "date_created": "2022-04-25T08:41:30.750Z", "category": "PR", "views": 91, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ស្រ្តីមិនអន់ទេ! រាជនីជំនួញ៥វិស័យនេះ ក្ដោបទ្រព្យសម្បត្តិមហាសាលក្នុងឆ្នាំ២០២២នេះ	https://business-cambodia.com/articles/The richest woman in 2022	ទស្សនៈមួយលើកឡើងថាស្រ្តីវិលចង្គ្រានមិនជុំ ប៉ុន្តែបើក្រឡេកមកមើលស្រ្តីទាំង៥រូបនេះក្នុងវិស័យផ្សេងៗគ្នា ក្លាយជាសហគ្រិនទ្រព្យពាន់លានលើពិភពលោក។  តើទស្សនៈខាងលើនេះពិតជាលែងមែនឥទ្ធិពលចំពោះស្ត្រីសម័យថ្មីមែនឬយ៉ាងណា? ត្រង់ចំណុចនេះដែរយើងគួរគប្បីលើកតម្កើងស្រ្តីគឺស្រ្តីមិនអន់ទេ បើទោះបីជាសង្គមចាស់ចាត់ទុកស្រ្តីជាភេទទន់ខ្សោយក៏ដោយចុះ។ ប៉ុន្តែនាសតវត្សទី២១ នេះស្រ្តីត្រូវបានគេចាត់ទុកថាជាឆ្អឹងខ្នងនៃសង្គម និងជាមាតានៃពិភពលោក។ជាក់ស្តែង យើងឃើញថាស្រ្តីអាចធ្វើការងារសព្វសារពើដូចបុរសដែរ ក្នុងនោះមិនថាជាស្រ្តីមេផ្ទះ ជាសហគ្រិនឬអ្នកវិនិយោគក្តី។ ថ្ងៃនេះផងដែរ Business Cambodia និងនាំអាម្មរណ៍ប្រិយមិត្តមកស្គាល់អំពីស្រ្តីដែលក្តោបទ្រព្យសម្បត្តិពាន់លាន៥រូបក្នុងឆ្នាំ២០២២ នេះបើយោងតាមប្រភព Visual Capitalist បានចុះផ្សាយ។ យើងនឹងបង្ហាញមិត្តអ្នកអានអំពីស្រ្តីទាំង៥រូប ដែលមានទ្រព្យសម្បត្តិពីតិចលំដាប់លេខ ៥ ទៅច្រើនលំដាប់ថ្នាក់លេខ១ ដែលក្នុងនោះមានដូចជា៖ ៥.លោកស្រីJacqueline Mars ក្នុងអាយុ៨២ឆ្នាំមានដើមកំណើតជាជនជាតិអង់គ្លេស សញ្ជាតិអាមេរិក ជាវិនិយោគិន និងជាស្ថាបនិកក្រុមហ៊ុន Candy Company Mars មានទ្រព្យសម្បត្តិ៣៥ពាន់លានក្នុងឆ្នាំ២០២២នេះ។ ៤.លោកស្រី MacKenzie Scott អតីតភរិយាស្ថាបនិក Amazon លោក Jeff Bezos រូបនេះមានអាយុ៥២ឆ្នាំជនជាតិអាមេរិក។ លោកស្រីជាអ្នកនិពន្ធប្រលោមលោក និងជាម្ចាស់ភាគហ៊ុនក្រុមហ៊ុន Amazon ផងដែរនិងមានទ្រព្យសម្បត្តិផ្ទាល់ខ្លួនប្រមាណជាង៦២.២ពាន់លានដុល្លារ។ ៣.លោកស្រី Julia Flesher Koch ក្នុងវ័យ៦០ឆ្នាំនេះ Julia គឺជាស្ត្រីក្នុងសង្គមជាន់ខ្ពស់មួយរូបដែលតែងតែមានវត្តមានក្នុងកម្មវិធីធំៗនានា ក្នុងទីក្រុងញូវយ៉ក។ ជាអ្នកបង្ហាញម៉ូតផង និងតែងតែបរិច្ចាគទ្រព្យធ្វើមនុស្សធម៌ផងនោះ លោកស្រីមានទ្រព្យសម្បត្តិប្រមាណជាង៦២.៧ពាន់លានដុល្លារនេះបើយោងតាមសិ្ថតិឆ្នាំ២០២២នេះ។ ២.លោកស្រីAlice Walton     ជាអ្នកជំនួញជនជាតិអាមេរិក និងជាម្ចាស់ភាគហ៊ុនធំមួយរបស់ក្រុមហ៊ុន Walmart ដែលជាផ្សារដ៏ធំបំផុតមួយនៅអាមេរិក។Aliceមានវ័យ៧២ឆ្នាំជាស្រ្តីដែលមានជាងគេបំផុតលេខទី២ក្នុងលោកនាឆ្នាំ២០២២ និងមានទ្រព្យ ៧០.៧ពាន់លានដុល្លារ។ ១.លោកស្រីFrançoise Bettencourt Meyers Françoise Bettencourt Meyers គឺជាអ្នកជំនួញជនជាតិបារាំង សប្បុរសជន អ្នកនិពន្ធ អ្នកលេងព្យ៉ាណូ និងជាមហាសេដ្ឋីជាអ្នកស្នងមរតក ដែលជាស្ត្រីមានជាងគេបំផុតក្នុងពិភពលោក ជាមួយនឹងទ្រព្យសម្បត្តិសរុបប្រមាណ ៧៥.៣ ពាន់លានដុល្លាររអាមេរិក។ អត្ថបទដោយ ពីង ជូអេង	{ "spider_name": "businesscambodia", "scrape_at": "2025-06-14_19:40:50", "date_created": "2022-04-25T08:17:35.345Z", "category": "ភាពជាអ្នកដឹកនាំ", "views": 153, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy", "short_sentences" ] }
ម៉ាស្ទ័រកាត និងធនាគារ វីង ដាក់ឲ្យដំណើរការប័ណ្ណឥណពន្ធគ្មានលេខដំបូងគេបង្អស់នៅកម្ពុជា	https://business-cambodia.com/articles/MasterCard and Wing Bank launch	កាតឥណពន្ធ Mastercard របស់ធនាគារ វីង នឹងផ្តល់ជូនម្ចាស់ប័ណ្ណនូវភាពបត់បែននៃការទូទាត់កាន់តែច្រើន ខណៈពេលដែលជំរុញបរិយាប័ន្នហិរញ្ញវត្ថុ និងឌីជីថលនៅកម្ពុជា ម៉ាស្ទ័រកាត និងធនាគារ វីង (ខេមបូឌា) ម.ក បានដាក់ឲ្យដំណើរការ កាតឥណពន្ធ ធនាគារវីង ដែលជាកាតគ្មានលេខដំបូងគេបង្អស់នៅកម្ពុជា។ ត្រូវបានគាំទ្រដោយបច្ចេកវិទ្យាដែលផ្តល់នូវសុវត្ថិភាពឈានមុខគេក្នុងឧស្សាហកម្ម របស់ ម៉ាស្ទ័រកាត ព្រមទាំងបណ្តាញទូទាត់ដែលលាតសន្ធឹងទៅកាន់210 ប្រទេស អ្នកប្រើប្រាស់កាតនេះនឹងអាចធ្វើប្រតិបត្តិការ នៅតាមប្រព័ន្ធអ៊ីនធឺណិត និងក្រៅប្រព័ន្ធអ៊ីនធឺណិតដោយរលូន ហើយអាចទុកចិត្តបានថាការធ្វើប្រតិបត្តិការទិញរបស់ពួកគេមានសុវត្ថិភាព។ កាតថ្មីដែលភ្ជាប់ជាមួយគណនីរបស់ធនាគារ វីង នេះ អនុញ្ញាតឲ្យអ្នកប្រើប្រាស់អាចគ្រប់គ្រង និងត្រួតពិនិត្យប្រវត្តិប្រតិបត្តិការ និងសមតុល្យរបស់ពួកគេប្រកបដោយសុវត្ថិភាព។ អ្នកប្រើប្រាស់ក៏អាចពិនិត្យព័ត៌មានលម្អិតរបស់កាតតាមរយៈកម្មវិធីវីងប៊ែងអេបបានដោយងាយស្រួល ដើម្បីធ្វើការទិញតាមប្រព័ន្ធអ៊ីនធឺណិត ដោយមិនពឹងផ្អែកទាំងស្រុងលើព័ត៌មានលម្អិតដែលបង្កប់នៅលើកាតរូបវ័ន្តនោះឡើយ។ ធនាគារ វីង ប្តេជ្ញាចិត្តក្នុងការផ្ដល់បរិយាប័ន្នហិរញ្ញវត្ថុទៅដល់អ្នកមិនមានគណនីធនាគារ និងមិនស្ថិតក្នុងបណ្តាញធនាគារ។ កាលពីពេលថ្មីៗនេះ ធនាគារ វីង បានសម្ពោធអាជ្ញាប័ណ្ណធនាគារពាណិជ្ជរបស់ខ្លួន ដែលផ្តល់ដោយធនាគារជាតិនៃកម្ពុជា ដើម្បីដំណើរការសេវាកម្មធនាគារពាណិជ្ជតាមរយៈប្រព័ន្ធអេកូហិរញ្ញវត្ថុឌីជីថលដ៏ធំទូលំទូលាយរបស់ខ្លួន។ ម៉ាស្ទ័រកាត បានចាប់ដៃគូជាមួយ វីង តាំងពីឆ្នាំ 2018 ដើម្បីផ្តល់ឲ្យអតិថិជននូវភាពបត់បែននៃការទូទាត់កាន់តែច្រើន។ គំនិតផ្តួចផ្តើមចុងក្រោយបំផុតនេះ គឺជាផ្នែកមួយនៃការប្តេជ្ញាចិត្តរួមរវាង ម៉ាស្ទ័រកាត និង ធនាគារ វីង ក្នុងការជំរុញបរិយាប័ន្នហិរញ្ញវត្ថុ និងឌីជីថលនៅប្រទេសកម្ពុជា។ គំនិតផ្តួចផ្តើមនេះបំពេញបន្ថែមទៅលើភាពជាដៃគូមានស្រាប់ដូចជា៖ សេវាទូទាត់ចល័តដោយប្រើប្រាស់ QR នៅក្នុងប្រទេសកម្ពុជា តាមរយៈការសម្ពោធឲ្យដំណើរការនូវកាតនិម្មិតបង់ប្រាក់មុន Wing Online Mastercard និង វីង SOHO Club Mastercard សម្រាប់ការទិញទំនិញ និងរង្វាន់ដោយមិនប្រើសាច់ប្រាក់។ លោក ហាន ប៉េងក្វាង អគ្គនាយកនៃធនាគារ វីង បានមានប្រសាសន៍ថា៖ “យើងមានសេចក្តីសោមនស្សរីករាយក្នុងការពង្រឹងភាពជាដៃគូជាមួយ ម៉ាស្ទ័រកាត ដើម្បីណែនាំផលិតផលថ្មីៗប្រកបដោយភាពច្នៃប្រឌិត ដែលនឹងជួយឲ្យអតិថិជនរបស់យើងមានវិធីកាន់តែច្រើនដើម្បីប្រើប្រាស់ទ្រព្យធនរបស់ពួកគេ។ យើងផ្តោតលើការផ្តល់នូវដំណោះស្រាយការទូទាត់ដែលងាយស្រួល ដែលមានភាពបត់បែនខ្ពស់បំផុត ហើយជាមួយនឹងកាតឥណពន្ធ ម៉ាស្ទ័រកាត របស់ធនាគារ វីង យើងអាចផ្តល់ឲ្យអតិថិជនរបស់យើងនូវបច្ចេកវិទ្យាទូទាត់កម្រិតខ្ពស់ដូចគ្នាទៅនឹងស្ថាប័នហិរញ្ញវត្ថុប្រពៃណី។” យោងទៅតាម Mastercard New Payments Index 2021 សេចក្តីត្រូវការបច្ចេកវិទ្យាទូទាត់កាន់តែសម្បូរបែបជាងមុន មានកំណើនខ្លាំងនៅក្នុងតំបន់អាស៊ីប៉ាស៊ីហ្វិក ដោយប្រមាណ 94% នៃអ្នកដែលត្រូវបានស្ទង់មតិបានឲ្យដឹងថា ពួកគេនឹងពិចារណាប្រើប្រាស់យ៉ាងហោចណាស់វិធីសាស្ត្រទូទាត់ដែលដាក់ឲ្យដំណើរការកាលពីឆ្នាំមុនដូចជា ៖ QR codes និង កាបូបប្រាក់ឌីជីថល ឬកាបូបចល័ត ជាដើម។ ទម្រង់ថ្មីនៃការទូទាត់បែបឌីជីថលក៏កំពុងនាំមកនូវអត្ថប្រយោជន៍ដល់ពាណិជ្ជករផងដែរ ដោយ 74% នៃអ្នកឆ្លើយសំណួរនៃការស្ទង់មតិបានបញ្ជាក់ថាពួកគេនឹងទិញទំនិញនៅអាជីវកម្មខ្នាតតូចញឹកញាប់ជាងមុន ប្រសិនបើផ្តល់ជម្រើសនៃការបង់ប្រាក់មានច្រើនជាងមុន។ Winnie Wong អ្នកគ្រប់គ្រងប្រចាំ ប្រទេស វៀតណាម កម្ពុជា និងឡាវ នៃ ម៉ាស្ទ័រកាត បានមានប្រសាសន៍ថា៖ “នៅទូទាំងពិភពលោក អ្នកប្រើប្រាស់បានធ្វើការផ្លាស់ប្តូរឆ្ពោះទៅរកទម្លាប់ឌីជីថល។ នៅពេលដែលពិភពលោកសម្របខ្លួនទៅនឹងសភាពធម្មតាតាមបែបគន្លងថ្មី វានឹងចាំបាច់ក្នុងការអភិវឌ្ឍការផ្តល់ជូនដែលឆ្លើយតបទៅនឹងការផ្លាស់ប្តូរនៃតម្រូវការរបស់អ្នកប្រើប្រាស់ ខណៈពេលដែលអនុញ្ញាតឲ្យពួកគេចូលរួមក្នុងសេដ្ឋកិច្ចពិភពលោក។ ការដាក់ឲ្យដំណើរការនូវប័ណ្ណគ្មានលេខជាមួយ ធនាគារ វីង នឹងផ្តល់ឲ្យម្ចាស់ប័ណ្ណនូវជម្រើសនៃការទូទាត់ដែលអាចបត់បែនបាន ដែលសមស្របនឹងរបៀបរស់នៅថ្មីរបស់ពួកគេ ហើយថែមទាំងអនុញ្ញាតឲ្យពួកគេទទួលបាននូវ ការពារសុវត្ថិភាពដ៏រឹងមាំ និងច្រើនស្រទាប់ដែលទទួលបានតាមរយៈការទូទាត់តាមដំណោះស្រាយទូទាត់របស់ ម៉ាស្ទ័រកាត នៅគ្រប់ទីកន្លែង និងនៅពេលណាក៏បាន។” អតិថិជន វីង អាចដាក់ពាក្យ និងទទួលបានប័ណ្ណឥណពន្ធនិម្មិតភ្លាមៗ ជាមួយនឹងព័ត៌មានលម្អិតដែលអាចប្រើប្រាស់សម្រាប់ប្រតិបត្តិការអនឡាញ។ កាតរូបវ័ន្ត ដែលមិនមានលេខទាំងនៅផ្នែកខាងមុខ និងផ្នែកខាងក្រោយ នឹងត្រូវបានផ្ញើទៅអតិថិជន បន្ទាប់ពីពួកគេបានចុះឈ្មោះ ហើយអាចប្រើប្រាស់សម្រាប់ប្រតិបត្តិការដោយផ្ទាល់នៅគ្រប់ទីកន្លែងដែល ម៉ាស្ទ័រកាត ត្រូវបានទទួលយក។ អវត្ដមាននៃព័ត៌មានលម្អិតពិសេសនៅលើកាតជួយកាត់បន្ថយលទ្ធភាពនៃការលួចអត្តសញ្ញាណ និងការក្លែងបន្លំ។	{ "spider_name": "businesscambodia", "scrape_at": "2025-06-14_19:40:50", "date_created": "2022-04-25T08:13:49.482Z", "category": "PR", "views": 218, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
អានច្រើនចេះច្រើន! សៀវភៅល្អបំផុតធ្វើឱ្យអ្នកកាន់តែមានភាពឆ្លាតវៃក្នុងការប្រើប្រាស់លុយ	https://business-cambodia.com/articles/best finance books to read	នៅលើ អ៊ិនធឺណេត មានទៅដោយប្រភពពត៌មានជាច្រើនសម្រាប់ការសិក្សាស្រាវជ្រាវរបស់មនុស្សគ្រប់គ្នា។ មនុស្សយើងអាចរៀននូវអ្វីដែលយើងចង់ចេះ ព្រមទាំងដឹងនូវអ្វីដែលយើងចង់ដឹងតាមរយៈ អ៊ិនធឺណេត។ ជាមួយគ្នានេះដែរការអានសៀវភៅក៏ជាប្រភពនៃចំណេះដឹងដែលមនុស្សតែងតែប្រើផងដែរ។ ទាំងនេះជាសៀវភៅ៤ក្បាលណែនាំដោយអ្នកជំនាញផ្នែកហិរញ្ញវត្ថុ ដែលអាចជួយឱ្យអ្នកអានកាន់តែមានភាពឆ្លាតវៃក្នុងការប្រើប្រាស់លុយ។ “Broke Millennial” និពន្ធដោយ Erin Lowry បង្ហាញអំពីរបៀបវាយតម្លៃការយល់ដឹងផ្ទាល់ខ្លួនរបស់អ្នក និងរបៀបនៃការគ្រប់គ្រលុយ។ ព្រមទាំងណែនាំអំពីរបៀបក្នុងការបើកចំហរស្ថានភាពហិញ្ញវត្ថុជាមួយដៃគូររបស់អ្នកផងដែរ។ “The Big Payoff” និពន្ធដោយ Sharon Epperson បង្ហាញពីរបៀបដែលគូស្វាមីភរិយាគ្រប់វ័យនិងគ្រប់ដំណាក់កាលអាចសម្រេចបាននូវគោលដៅហិរញ្ញវត្ថុរបស់ពួកគេជាមួយគ្នា។ “The Psychology of Money” និពន្ធដោយ Morgan Housel មានរឿងខ្លីចំនួន១៩ ដែលស្វែងយល់ពីវិធីប្លែកៗដែលមនុស្សគិតអំពីលុយរបស់ពួកគេ និងរបៀបដែលពួកគេគ្រប់គ្រងវា។ “The Intelligent Investor” និពន្ធដោយ Benjamin Graham បង្ហាញអំពីវិធីសាស្រ្តនៅក្នុងការវិនិយោគប្រកបដោយភាពជោគជ័យ។ សូមរក្សាទម្លាប់អានសៀវភៅជាប្រចាំដើម្បីឱ្យអ្នកកាន់តែមានចំណេះដឹងទូលំទូលាយ។ ជាមួយគ្នានេះដែរសូមស្វែងរកសៀវភៅដែលបានលើកឡើងនៅខាងលើមកអានដើម្បីទទួលបានចំណេះដឹងក្នុងការចាត់ចែងហិរញ្ញវត្ថុឱ្យបានប្រសើរឡើង។ អត្ថបទដោយ៖  សូ សុខលី	{ "spider_name": "businesscambodia", "scrape_at": "2025-06-14_19:40:50", "date_created": "2022-04-25T07:59:06.119Z", "category": "ហិរញ្ញវត្ថុ", "views": 717, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
សោកស្ដាយ! ការបញ្ចប់ការសង់ផ្លូវជាតិលេខ២ និង២២ ត្រូវពន្យាពេល ដោយសារមូលហេតុទាំងនេះ	https://business-cambodia.com/articles/national road 2 and 22	គម្រោងសាងសង់ផ្លូវជាតិលេខ ២ និង ២២ ដែលគ្រោងបញ្ចប់នៅថ្ងែទី ១៥ ទៅ ១៦ ខែមេសា ឆ្នាំ ២០២២ បន្តែមកដល់ពេលនេះត្រូវពន្យាពេលរហូតដល់ ខែ សីហា ឆ្នាំ ២០២២ ដោយសារខាងក្រុមហ៊ុនសាងសង់ស្ថាបនាយឺតយ៉ាវជាងការគម្រោងទុក។ នេះបើតាមការបញ្ជាក់ពីឯកឧត្ដម ស៊ុន ចាន់ថុល ទេសរដ្ឋមន្រ្ដី រដ្ឋមន្រ្ដីក្រសួងសាធារណការ និងដឹកជញ្ជូន ចុះពិនិត្យផ្លូវទាំងពីខ្សែខាងលើ នាថ្ងៃទី២៣ ខែមេសា ឆ្នាំ២០២២។ តាមការលើកឡើងពីខាងក្រុមហ៊ុន ការសាងសង់យឺតយ៉ាវនេះគឺបណ្ដាលមកពីការផ្ទុះឡើងនូវជំងឺកូវីដ១៩ ។ ប៉ុន្ដែតាមការគូសបញ្ជាក់ពីឯកឧត្ដមទេសរដ្ឋមន្រ្ដី មូលហេតុដែលនាំឱ្យការសាងសង់ផ្លូវជាតិលេខ២ និងផ្លូវជាតិលេខ២២ មិនអាចបញ្ចប់តាមកិច្ចសន្យាកំណត់ ដោយសារក្រុមហ៊ុនសាងសង់មិនមានគ្រឿងចក្រនិងកម្លាំងពលកម្មគ្រប់គ្រាន់ ជាមិនមែនបណ្តាលមកពីបញ្ហាជំងឺកូវីដ-១៩ ដូចការអះអាងរបស់ក្រុមហ៊ុននោះទេ និងបានបញ្ជាក់ពីគោលជំហរក្នុងការពង្រឹងការគ្រប់គ្រងលើការសាងសង់ឱ្យបានម៉ឺងម៉ាត ដើម្បីធានាគុណភាពផ្លូវនេះជាប់បានយូរ។ ក្រោយធ្វើតេស្តរកឃើញភាពមិនប្រក្រតី ឯកឧត្តមទេសរដ្ឋមន្ត្រី បានពន្យារពេលពេលវេលាឱ្យក្រុមហ៊ុនសាងសង់រហូតដល់ខែសីហា ឆ្នាំ២០២២ ដើម្បីបញ្ចប់ការងាររបស់ខ្លួនជាស្ថាពរ និងបានជំរុញឱ្យក្រុមការងារបច្ចេកទេសពាក់ព័ន្ធធ្វើតេស្តគុណភាពឱ្យបានច្រើនកន្លែងថែមទៀតចាប់ពីដើមទីរហូតដល់ចប់ ដើម្បីបញ្ជាក់ឱ្យដឹងថាផ្លូវនេះគ្មានគុណភាពតាមអ្វីដែលក្រសួងចង់បាន។ ឯកឧត្តមទេសរដ្ឋមន្ត្រី ក៏បានស្នើឱ្យបងប្អូនប្រជាពលរដ្ឋ ដែលធ្វើដំណើរនៅតាមដងផ្លូវនេះ មានការអធ្យបាស្រ័យចំពោះការអូសបន្លាយ ពេលយូរចំពោះការសាងសង់ផ្លូវនេះផងដែរ។ យោងតាមរបាយការណ៍របស់អគ្គនាយកដ្ឋានបច្ចេកទេស នៃក្រសួងសាធារណការ និងដឹកជញ្ជូន វឌ្ឍនភាពការងារនៃគម្រោងសាងសង់ពង្រីក និងលើកកម្ពស់គុណភាពផ្លូវជាតិលេខ២ និង ២២ គិតត្រឹមថ្ងៃទី២៥ ខែមេសា ឆ្នាំ២០២២ សម្រេចលទ្ធផលការងារបាន៧៦,២០%៕ អត្ថបទដោយ៖ ឌឿក ស្រីនុត រតនៈ	{ "spider_name": "businesscambodia", "scrape_at": "2025-06-14_19:40:50", "date_created": "2022-04-25T07:52:56.183Z", "category": "អចលនទ្រព្យ", "views": 127, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មិនមានលុយទាំងដុលទិញផ្ទះ! ធនាគារធំៗក្នុងស្រុកទាំងនេះផ្ដល់កម្ចីទិញផ្ទះការប្រាក់ទាប	https://business-cambodia.com/articles/home loan interest rate	អ្នកណាៗចង់បានផ្ទះរស់នៅផ្ទាល់ខ្លួនដែរ តែអ្វីដែលជាបញ្ហានោះគឺការទិញផ្ទះរស់នៅគឺជាការចំណាយដ៏ច្រើនបំផុតក្នុងជីវិតដូច្នេះហើយមនុស្សមួយចំនួនធំមិនងាយមានលុយទាំងដុលទៅទិញផ្ទះនោះទេ។ បច្ចុប្បន្នទោះជាមិនមានលុយទាំងដុលទិញផ្ទះក៏យើងនៅតែអាចទិញផ្ទះបានតាមខ្ចីលុយពីធនាគារ។ ដូច្នេះថ្ងៃនេះ Business Cambodia សូមណែនាំពីធនាគារធំៗក្នុងស្រុកដែលផ្ដល់កម្ចីទិញផ្ទះក្នុងអត្រាការប្រាក់ទាបសមរម្យ៖ ១. ធនាគារ J Trust Royal  ធនាគារ J Trust Royal អត្រាការប្រាប់ទាបត្រឹមតែ ៦,៥០%(សម្រាប់ឆ្នាំទី១) និងអត្ថប្រយោជន៍ជាច្រើនទៀត។ ការផ្ដល់ជូនពិសេសនេះ សម្រាប់អតិថិជនដែលមានគណនីប្រាក់បៀវត្សរ៍ជាមួយធនាគារជេ ត្រាស់ រ៉ូយ៉ាល់ ពីថ្ងៃនេះរហូតដល់ថ្ងៃទី៣១ ខែធ្នូ ឆ្នាំ២០២២។ ២. ធនាការ CIMB ធនាគារ CIMB គឺជាធនាគារឈានមុខគេមួយក្នុងការផ្តល់កម្ចីទិញផ្ទះជាមួយនឹងអត្ថប្រយោជន៍ជាច្រើន។ ធនាគារ CIMBផ្ដល់អត្រាការប្រាក់កម្ចីទិញផ្ទះ៧.៥%ក្នុងមួយឆ្នាំនិងរយៈពេលកម្ចីរហូតដល់ទៅ២៥ឆ្នាំ ៣. Bred Bank មិនថាអ្នកត្រូវការផ្ទះធំជាងមុនសម្រាប់សមាជិកគ្រួសារថ្មី ឬកំពុងត្រៀមទៅរស់នៅក្នុងផ្ទះដំបូងរបស់អ្នកនោះទេ ធនាគារ ប្រេដ ជួយសម្រេចឲ្យគេហដ្ឋានដែលអ្នកស្រមៃក្លាយជាការពិត។ Bred Bank ផ្ដល់ការប្រាក់កម្ចីទិញផ្ទះ៦.៦៦%សម្រាប់ឆ្នាំទី១ ហើយរយៈពេលខ្ចីរហូតដល់២០ឆ្នាំ។ ៤. Phillip Bank ធនាគារ ហ្វីលីព ក៏មានផ្ដល់ឥណទានគេដ្ឋានដែលលោកអ្នកនឹងទទួលបានអត្រាការប្រាក់ពិសេស 6.25% ក្នុងមួយឆ្នាំ (សម្រាប់ឆ្នាំដំបូង) ទំហំឥណទានរហូតដល់85% និងរយៈពេលកម្ចីរហូតដល់25ឆ្នាំ ទៅតាមតម្រូវការរបស់លោកអ្នក។ ៥. Shinhan Bank ធនាគារ Shinhan ក៏មានផ្ដល់សេវាកម្មទិញផ្ទះផងដរ។ ជាមួយនឹងធនាគារ Shinhan លោកអ្នកអាចខ្ចីរហូតដល់ទៅ៨០%តម្លៃផ្ទះសរុបជាមួយនឹងអត្រាការប្រាក់កម្ចីត្រឹមតែ៤.៩៩%សម្រាប់ឆ្នាំទី១។ ៦. ធនាគារ អេស ប៊ី អាយ លីហួរ  ធនាគារ អេស ប៊ី អាយ លីហួរ ផ្ដល់ប្រាក់កម្ចីទិញផ្ទះរហូតដល់ទៅ៩៥%នៃតម្លៃផ្ទះសរុប ហើយការប្រាកប្រចាំខែ០.៦៦%រយៈពេលកម្ចីចំនួន២០%។ ៧. ធនាគារកាណាឌីយ៉ា ធនាគារ កាណាឌីយ៉ាមានផ្ដល់សេវាកម្ចីទិញដែលស្ថិតនៅក្នុងគម្រោងOCIC។ បើលោកអ្នកខ្ចីលុយពីធនាគារ កាណាឌីយ៉ាងទិញផ្ទះក្នុងគម្រោងរបស់ OCIC នោះអ្នកអាចខ្ចីបានរហូតដល់ទៅ៩៥%នៃតម្លៃផ្ទះជាមួយនឹងអត្រាការប្រាក់ពី៦.៤%ក្នុងមួយឆ្នាំទៅដល់៨%ក្នុងមួយឆ្នាំ៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-25T07:48:35.852Z", "category": "ហិរញ្ញវត្ថុ", "views": 622, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អគារសិក្សា និងទីចាត់ការចំនួន០២ខ្នងជាអំណោយរបស់អ្នកឧកញ៉ា តាំង ផេងប៉ោ បានសម្ពោធដាក់អោយប្រើជាផ្លូវការ	https://business-cambodia.com/articles/Two school buildings and offices donated by Duke Tang Pheng Por were officially inaugurated	ខេត្តឧត្តរមានជ័យ៖  អគារសម្រាប់សិស្សសិក្សាសង់អំពីថ្ម ប្រក់ក្បឿង ចំនួន ១ខ្នង ៤បន្ទប់ អគារសម្រាប់ទីចាត់ការ និង បណ្តាល័យ សង់អំពីថ្ម ប្រក់ក្បឿង ចំនួន ១ខ្នង ២បន្ទប់ បង្គន់អនាម័យ ចំនួន ១ខ្នង ៤បន្ទប់ ព្រមទាំងរបងជុំវិញដងទង់ជាតិ ការចាក់ដីបំពេញថែមទៀតក្នុងបរិវេណសាលា  ជាអំណោយចូលរួមកសាងសាលា របស់ អ្នកឧកញ៉ា តាំង ផេងប៉ោ   និងលោកជំទាវ ឃុន ណៃ ព្រមទាំងបុត្រាបុត្រី រួមជាមួយសប្បុរសជនដទៃទៀត ។ អគារនិងអំណោយទាំងនេះ ត្រូវបានសម្ពោធដាក់ឲ្យប្រើប្រាស់ជាផ្លូវការនៅព្រឹកថ្ងៃទី២៥ ខែមេសា ឆ្នាំ ២០២២ ក្រោមអធិបតីភាព ឯកឧត្តមទេសរដ្ឋមន្ត្រី គន់ គីម ទេសរដ្ឋមន្ត្រីទទួលបន្ទុកបេសកកម្មពិសេស ជាអនុប្រធានទី១ នៃគណៈកម្មាធិការជាតិគ្រប់គ្រងគ្រោះមហន្ដរាយ និង អធិបតីភាព ឯកឧត្ដម ប៉ែន កុសល្យ អភិបាល នៃគណអភិបាលខេត្តឧត្តរមានជ័យ នៅទីតាំង សាលាបឋមសិក្សាថ្គាមរមាស ស្ថិតនៅភូមិជើងភ្នំ ឃុំត្រពាំងប្រីយ៍ ស្រុកអន្លង់វែង ខេត្តឧត្តរមានជ័យ ។ ឯកឧត្តមទេសរដ្ឋមន្រ្តី គន់ គីម បានថ្លែងក្នុងឱកាសនោះថា «ដោយសារប្រទេសជាតិមានសុខសន្តិភាព ក្រមការដឹកនាំរបស់សម្ដេចតេជោ ហ៊ុន សែន នាយករដ្ឋមន្ត្រី បានធ្វើឱ្យប្រទេសជាតិមានការរីកចម្រើនលើគ្រប់វិស័យ ។ ចក្ខុវិស័យ របស់សម្ដេចតេជោ ហ៊ុន សែន ដើម្បីជួយលើកកម្ពស់វិស័យអប់រំ សម្រួលដល់សិស្សានុសិស្ស ដើម្បីឲ្យពួកគេកាន់តែងាយស្រួល និងមានឱកាសនៅរៀនសូត្រ  សមតាមបំណងប្រាថ្នា។ ថ្លែងក្នុងឱកាសនោះ ឯកឧត្ដម ប៉ែន កុសល្យ អភិបាល នៃគណអភិបាលខេត្តឧត្តរមានជ័យ បង្ហាញសេចក្តីរីករាយនិងសរសើរនូវទឹកចិត្តដែលអ្នកឧកញ៉ា តាំង ផេងប៉ោ   និងលោកជំទាវ ឃុន ណៃ បានរួមចំណែកជួយនូវការអភិវឌ្ឍន៍វិស័យអប់រំ។  ឯកឧត្ដម អភិបាលខេត្តក៏បានផ្តាំផ្ញើសួរសុខទុក្ខ និងតែងតែមានមនោសញ្ចេតនា ស្រលាញ់រាប់អាន ដល់បងប្អូន សិស្សានុសិស្ស និងជួយដោះស្រាយទុក្ខលំបាក សព្វបែបយ៉ាង ក្នុងខេត្តទាំងមូលដើម្បីឆ្លើយតបទៅនឹងគោលនយោបាយជាតិនៃការអប់រំសម្រាប់ទាំងអស់គ្នា និងគោលដៅទី៤នៃគោលដៅអភិវឌ្ឍប្រកបដោយចីរភាព។ ឯកឧត្ដមអភិបាលខេត្ត បានបន្តថាបច្ចុប្បន្នខេត្តឧត្តរមានជ័យកំពុងមានអភិវឌ្ឍគ្រប់ទីកន្លែងដូចជា៖ មានផ្លូវ ស្ពាន សាលារៀន មន្ទីរពេទ្យ មណ្ឌលសុខភាព ព្រមទាំងអគារសំណង់ ដើម្បីឆ្លើយតបតាមការសំណូមពររបស់ពលរដ្ឋ ជាពិសេសហេដ្ឋារចនាសម្ព័ន្ធដែលរាជរដ្ឋាភិបាលកំពុងជំរុញ ការយកចិត្តទុក្ខដាក់តបណ្តាញពង្រីកសេវ៉ាពីក្រុងមកជនបទស្ទើគ្រប់ទីកន្លែងទៅហើយ។ ក្នុងឱកាសនោះផងដែរ  អ្នកឧកញ៉ា តាំង ផេងប៉ោ   និងលោកជំទាវ ឃុន ណៃ បានបង្ហាញអារម្មណ៍សប្បាយរីករាយយ៉ាងខ្លាំង ដែលលោក បានរួមចំណែកជួយដល់សង្គមជាតិ និង តែងតែចូលរួមសកម្មភាពសប្បុរសជូនសង្គមជាច្រើនដូចជា សាងសង់អគារសិក្សា និងឧបត្ថម្ភសម្ភារៈរូបវ័ន្តផ្សេងៗ ដើម្បីដោះស្រាយទៅនឹងសំណូមពររៀនសូត្ររបស់សិស្សានុសិស្សស្ថិតនៅក្នុងតំបន់ដាច់ស្រយាល ស្របទៅតាមការអនុវត្តនូវគោលនយោបាយឈ្នះ-ឈ្នះ របស់រាជរដ្ឋាភិបាល ក្រោមការដឹកនាំប្រកបដោយកិត្តិបណ្ឌិតរបស់សម្តេចអគ្គមហាសេនាបតី តេជោ ហ៊ុន សែន ។ នេះមិនមែនជាលើកដំបូងទេដែលអ្នកឧកញ៉ា បានចូលរួមចំណែកជួយដល់សង្គមជាតិ ជាពិសេសជួយដល់សិស្សានុសិស្ស ឲ្យទទួលបាននូវថ្នាក់រៀនប្រកបដោយផាសុកភាព ដែលជួយជំរុញឲ្យការសិក្សារបស់ពួកគាត់កាន់តែមានភាពងាយស្រួល និងល្អប្រសើរឡើង។ អ្នកឧកញ៉ាមានប្រសាសន៍ថា៖ « ខ្ញុំតែងតែមានសេចក្តីរីករាយក្នុងការរួមចំណែកលើវិស័យអប់រំនិងសំណង់ ព្រោះការសាងសង់អគារសិក្សា ដ៏មានគុណភាពរឹងមាំ និងសុវត្ថិភាពខ្ពស់ តែងតែជាសកម្មភាពមួយដ៏ល្អប្រពៃបំផុត ព្រោះប្អូនៗនឹងទទួលបានឱកាសសិក្សាគ្រប់ៗគ្នា ដែលជាកត្តាជម្រុញមួយដល់ការអភិវឌ្ឍន៍ប្រទេស ដូចនេះ ខ្ញុំសង្ឍឹមថាការរួមចំណែកមួយនេះ នឹងជាគម្រូផ្តល់ផលជាវិជ្ជមានយូរអង្វែងដល់កុមារាកុមារីគ្រប់ជំនាន់ក្រោយ»។ ជួសមុខឱ្យថ្នាក់ដឹកនាំអប់រំតាមឋានានុក្រម លោកគ្រូ អ្នកគ្រូ សិស្សានុសិស្ស និងសហគមន៍មាតាបិតាសិស្ស លោកអភិបាលស្រុក បានថ្លែងអំណរគុណយ៉ាងជ្រាលជ្រៅចំពោះម្ចាស់ជំនួយ ដែលបានផ្តល់នូវអគារអប់រំដ៏រឹងមាំនាពេលនេះ និងសូមសន្យាថាប្រើប្រាស់ហេដ្ឋារចនាសម្ព័ន្ធទាំងនេះ ឱ្យចំគោលដៅ និងថែរក្សាឱ្យបានគង់វង្សយូរអង្វែង។	{ "spider_name": "businesscambodia", "scrape_at": "2025-06-14_19:40:50", "date_created": "2022-04-25T07:40:58.106Z", "category": "PR", "views": 106, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ប្តីប្រពន្ធ១គូ ចាប់ដៃគ្នាតស៊ូពីអាជីវករលក់សម្លៀកបំពាក់ ប្រែជាម្ចាស់សិប្បកម្មធំមួយនៅភ្នំពេញ	https://business-cambodia.com/articles/nget-Theng-Stare-Business-	“បើទាំងអស់គ្នាចេញរកស៊ីគឺត្រូវតែយកបេះដូង និងជីវិតមកដាក់ក្នុងអាជីវកម្មដែលបងប្អូនទាំងអស់គ្នា កំពុងតែចាប់ផ្តើម មិនមែនលំៗ និងធ្វើការងារដដែលៗ ហើយចង់បានលទ្ធផលថ្មីនោះទេ” នេះសម្តីរបស់អ្នកជំនួញភ្នែកតូច ស្បែកសកាត់ចិនមួយរូប ដែលគេស្គាល់ថាម្ចាស់ហាង ស៊ុបព្រុយត្រីឆ្លាមហុងកុង NT និងជាម្ចាស់សិប្បកម្ម LST FOOD ដែលបានឆ្លងកាត់ឧបសគ្គ និងការលះបង់ជាច្រើន មុននឹងអាចក្តាប់ជំនួញធំៗនៅក្នុងដៃ។  កើតនៅក្នុងគ្រួសារដែលមានជីវភាពមធ្យម លោក ង៉ែត ថេង បានប្រាប់មកកាន់ក្រុមការងាររបស់ Business Cambodia យ៉ាងដូច្នេះថា តាមពិតទៅលោកចេះរកស៊ីលក់ដូរតាំងពីអាយុ១៦ឆ្នាំមកម្លះ ប៉ុន្តែពេលនោះដោយសារតែវ័យនៅខ្ចីពេក ហើយចំណេះដឹងនៅមិនទាន់ទូលំទូលាយ លោកក៏សម្រេច ចិត្តបន្តការសិក្សានៅសាកលវិទ្យាល័យ ជំនាញផ្នែកច្បាប់ ។ លោកបានបន្តទៀតថា ក្រោយពីបញ្ចប់ការសិក្សាវ័យប្រមាណជាង ២០ឆ្នាំ លោកក៏ចាប់ផ្តើមប្រឡូក នៅក្នុងការរកស៊ីម្តងទៀត ដែលពេលនោះលោកនិងភរិយា គឺជាអ្នកលក់សម្លៀកបំពាក់តាមតូបនៅ ក្នុងផ្សារ ជួនកាលលក់ចំណេញ ហើយមានពេលខ្លះទៀតលក់ស្ទើរតែរកលុយបង់ថ្លៃតូបគេមិនគ្រប់ឡើយ ។ ដោយមើលឃើញថាមុខរបរមួយនេះ រកស៊ីមិនសូវទៅមុខ ពោលគឺខាតរហូត លោកក៏បានប្តូរមុខរបររក ស៊ីម្តងទៀត ដែលពេលនោះគឺទាក់ទងទៅការលក់ម្ហូបអាហារ (ភោជនីយដ្ឋាន) ។ អ្នករកស៊ីចិត្តសឿង មានឈាមជាសហគ្រិនរូបនេះ បានបន្ថែមថា ការចេញរកស៊ីវិស័យ បែបភោជនីយដ្ឋាននេះ ដំបូងៗហាក់បីដូចជាមានកាក់កបខ្លាំងមែនទែន ប៉ុន្តែយូរៗកាន់តែស្ងាត់ទៅៗ នេះក៏ដោយសារតែ យើងមិនសូវបានយកចិត្តទុកដាក់ជាមួយអាជីវកម្មឱ្យបានខ្លាំង ពោលគឺបណ្តោយទៅតាមតែចុងភៅ ហើយពេលខ្លះចុងភៅក្រឡុកទៀត កាន់តែវេទនាទ្វេរដង ចុងក្រោយលោកក៏បានផ្អាកអាជីវកម្មនេះទៅ ។ បទពិសោធន៍រកស៊ីចាស់វស្សា អមជាមួយនឹងការបរាជ័យក៏កាន់តែច្រើនហើយដែរ អ្នកជំនួយ ដើមកំណើតកូនអ្នកទីក្រុងភ្នំពេញរូបនេះ បានសម្លឹងផ្លូវកាន់តែច្បាស់ និងមើលឱកាសរកស៊ីយូរអង្វែង លោកបានបង្កើតយីហោផ្ទាល់ខ្លួនមួយ មានឈ្មោះថា ស៊ុបព្រុយត្រីឆ្លាមហុងកុងNT និង សិប្បកម្ម LST FOOD ដែលជាសិប្បកម្មមួយនាំចូល និងវេចខ្ចប់ដូចជា - ស៊ុបព្រុយត្រីឆ្លាម -ស៊ុបឈ្លើង -ស៊ុបប៉ាវហ៊ឺ -ស៊ុបប្លោកត្រីជាដើម ដែរមានរសជាតិឈ្ងុយឆ្ងាញ់ ជំនួយសុខភាព និង អនាម័យខ្ពស់ ។ គួរបញ្ជាក់ផងដែរថា សិប្បកម្ម LST FOOD មកទល់នឹងពេលនេះឈរជើងលើទីផ្សារបានប្រមាណជាង ២ឆ្នាំមកហើយ បើតាមការបញ្ជាក់ពីម្ចាស់យីហោក្នុងស្រុកមួយនេះបានអោយដឹងថា សិប្បកម្មរបស់លោក អាចផលិតនិងវេចខ្ចប់បាន ៤០០ទៅ ៧០០កញ្ចប់នៅក្នុងមួយថ្ងៃ ដើម្បីផ្គត់ផ្គង់នៅក្នុងទីផ្សារ ។ ចង់សាកស៊ុបដែលមានរសជាតិប្លែកមាត់ ក៏ដូចជាគាំទ្រយីហោកូនខ្មែរនៅក្នុងស្រុក ទាំងអស់គ្នា អាចទំទាក់ទំនងដោយផ្ទាល់តាមរយៈលេខទូរស័ព្ទ ៖ 010626206 / 012900404 ឬតាមរយៈហ្វេសប៊ុកផេក ៖ ស៊ុបព្រុយត្រីឆ្លាមហុងកុងNT អត្ថបទដោយ ៖ នៅ ហៀង Tell: 010 785134 ( ខ្ញុំនៅទីនេះគឺដើម្បីជួយម្ចាស់អាជីវកម្ម អ្នករកស៊ីទាំងឡើយ អោយមានអ្នកស្គាល់កាន់តែច្រើន និងអាជីវកម្មរីកចម្រើនកាន់តែលឿនឡើង )	{ "spider_name": "businesscambodia", "scrape_at": "2025-06-14_19:40:50", "date_created": "2022-04-25T07:34:10.730Z", "category": "កំពូលអ្នកលក់", "views": 1316, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
កម្ពុជានឹងមានផ្លូវអាស៊ានហាយវ៉េ ២ខ្សែ ក្រោយផ្លូវជាតិទាំងនេះសាងសង់ និងកែលំអររួចរាល់	https://business-cambodia.com/articles/Two Asian Highway in cambodia	ប្រទេសកម្ពុជាបាននឹងមានផ្លូវអាស៊ានហាយវ៉េចំនួន២ខ្សែធំៗគឺអាស៊ានហាយវេលេខ១ និងលេខ១១ បន្ទាប់ពីរាជរដ្ឋាភិបាលបានសាងសង់ក៏ដូចជា កែសម្រួលផ្លូវជាតិលេខ៤ ផ្លូវជាតិលេខ៥ ផ្លូវជាតិលេខ៤៨ រួចរាល់។ គម្រោងសាងសង់ និងធ្វើឱ្យប្រសើរឡើងវិញនូវ ផ្លូវជាតិទាំងនេះ ក្រៅតែពីបង្កើតបានផ្លូវអាស៊ានហាយវ៉េហើយនោះ វាក៏នឹងជួយសម្រួលដល់ការដឹកជញ្ជូនទំនិញឆ្លងកាត់ទៅប្រទេសជិតខាងផងដែរ។ ជាក់ស្ដែងយោងតាមការលើកឡើងរបស់ ឯកឧត្តមទេសរដ្ឋមន្ត្រី ស៊ុន ចាន់ថុល រដ្ឋមន្រ្ដីក្រសួងសាធារណការ និងដឹកជញ្ជូន កាលពីថ្ងៃទី២០ ខែមេសា ឆ្នាំ២២២ បានឲ្យដឹងថា ក្រោយគម្រោងសាងសង់លើកកម្រិតគុណភាពផ្លូវជាតិលេខ៥ ដែលគ្រោងនឹងបញ្ចប់ទាំងស្រុងនៅក្នុងឆ្នាំ២០២៤ នឹងបង្កើតបានជាអាស៊ានហាយវ៉េលេខ១ហើយ។ ដោយឡែកសម្រាប់គម្រោងសាងសង់លើកកម្រិតគុណភាពផ្លូវជាតិលេខ៤៨ ពីស្រុកស្រែអំបិល ទៅខេត្តកោះកុង គម្រោងធ្វើឱ្យប្រសើរឡើងផ្លូវជាតិលេខ៤ ពីភ្នំពេញទៅកំពង់ផែសមុទ្រទឹកជ្រៅ ខេត្តព្រះសីហនុ បង្កើតបានជាអាស៊ានហាយវ៉េលេខ១១ ដែលតភ្ជាប់ពីប្រទេសឡាវតាមរយៈផ្លូវជាតិលេខ៧ផងដែរ។ គួរជម្រាប់ផងដែរថា សម្រាប់ផ្លូវអាស៊ានហាយវ៉េលេខ១ និងលេខ១១ ជាផ្លូវមួយដល់សំខាន់ ខណៈផ្លូវអាស៊ានហាយវ៉េលេខ ១ វាត្រូវបានតភ្ជាប់ពីប្រទេសមីយ៉ាម៉ាទៅប្រទេសថៃកាត់តាមផ្លូវជាតិលេខ៥នៃប្រទេសកម្ពុជានិងផ្លវជាតិលេខ១ តភ្ជាប់ទៅដល់ប្រទេសវៀតណាម ដែលមានប្រវែងវែង៕ អត្ថបទដោយ: ណើរ ជីណា	{ "spider_name": "businesscambodia", "scrape_at": "2025-06-14_19:40:50", "date_created": "2022-04-25T06:43:24.096Z", "category": "អចលនទ្រព្យ", "views": 757, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
គំនិតឡូយ! បុរសថៃម្នាក់ ច្នៃឡានក្រុងបើកជាហាងកាហ្វេ ភ្ញៀវសម្រុកចូលដូចព្យុះល្បីពេញប្រទេសថៃ	https://business-cambodia.com/articles/A Thai man designed a bus to drive over a cafe	ពិតជាមានភាពច្នៃប្រឌិតខ្លាំងមែនទែន  ដែលបុរសជនជាតិថៃម្នាក់ បាននាំនៅគំនិតថ្មីមួយដែលច្នៃឡានក្រុងចេញជាហាងកាហ្វេដ៏អស្ចារ្យមួយ ហាងកាហ្វេនោះផងដែរ គឺមានទាំងការដេគ័រ ទាំងបរិយាកាស រួមផ្សំនឹងរសជាតិកាហ្វេឆ្ងាញ់ គឺពិតជាមានភាពទាក់ទាញយ៉ាងខ្លាំង ដែលជាហេតុនាំឲ្យមានអតិថិជនជាច្រើនមកទីនេះ ។ យោងតាមការចេញផ្សាយចេញគេហទំព័រ Bangkok Post បានបង្ហាញឲ្យដឹងថា លោក Amnuay Nui-iad ធ្លាប់ធ្វើការជាច្រើនកន្លែងមកហើយដោយគាត់ចាប់ផ្ដើមពីអ្នកក្រឡុកស្រាមួយកន្លែងនៅលើកោះភូកេត ក្រោយមកគាត់ក៏បានត្រឡប់មកស្រុកកំណើតវិញ ដោយធ្វើជាអ្នកនយោបាយម្នាក់។ ប្រភពដដែលបន្តឱ្យដឹងទៀតថា បច្ចុប្បន្ន គាត់កំពុងតែកាន់តំណែងជាប្រធានក្រុមប្រឹក្សារដ្ឋាភិបាល នៅណាផ្លា លើសពីនេះទៅទៀតគាត់នៅតែព្យាយាម ចង់បើកភោជនីយដ្ឋានបន្ថែមទៀត តែដោយសារបញ្ហាជំងឺ Covid-19 ទើបបណ្ដាលឲ្យខកខានក្នុងការចាប់ផ្ដើម។ ទោះបីជាជួបបញ្ហាបែបនេះក្តី តែបុរសជនជាតិថៃរូបនេះ មិននៅស្ងៀមឡើយគាត់បានបង្វែរគំនិតមកចាប់អារម្មណ៍អាជីវកម្មបែបហាងកាហ្វេវិញម្ដង។ ដូច្នេះហើយគាត់បានសម្រេចចិត្តបើកហាងកាហ្វេនៅលើឡានក្រុង ដោយដាក់ឈ្មោះថា “Coffee Bus @Trang”។ ដោយលោកបានទៅទិញឡានក្រុងពីកូរ៉ាត ហើយយកមកដេគ័រឡានទៅជាហាងកាហ្វេដ៏ប្រណិតមួយកន្លែងនៅណាផ្លា ស្រុកមឿងត្រាំង ប្រទេសថៃ។ ដោយសារហាងនេះបើកក្នុងអំឡុងពេលកែសម្រួលតម្លៃវត្ថុធាតុដើម ចឹងការចំណាយទាំងអស់សរុបត្រឹមតែជិត ៩ពាន់ដុល្លារ។ ចំណែក “Coffee Bus @Trang” គឺមានកៅអីខាងក្នុង និងខាងក្រៅឡានត្រឹមតែ ៩ ទៅ១០ឈុតប៉ុណ្ណោះ តែចំនួនលក់វិញបានប្រាណជាង ១០០ ទៅ២០០កែវក្នុងមួយថ្ងៃ។ កត្តាចម្បងដែលនាំឲ្យលក់បានចំនួនច្រើនបែបនេះគឺដោយសារតែមាន កត្តាពីរសំខាន់ៗគឺ ១. រសជាតិកាហ្វេសម្បូរជាតិប្រេង ប៉ុន្តែមិនសូវផ្អែម។ ២. ការដេគ័រហាងមានភាពទាក់ទាញអាចឲ្យអតិថិជនថតរូបបាន។ អត្ថបទដោយ៖ ផល ធារិត	{ "spider_name": "businesscambodia", "scrape_at": "2025-06-14_19:40:50", "date_created": "2022-04-25T06:40:57.659Z", "category": "ចាប់ផ្តើមអាជីវកម្ម", "views": 498, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
Steve Jobs ធ្លាប់Prank Call ទៅកម្មង់កាហ្វេStarbucks ៤០០០កែវដែលបង្កប់មេរៀនដ៏មានតម្លៃ៣យ៉ាង	https://business-cambodia.com/articles/Steve Jobs Call Prank Starbucks	អតីតកំពូលបិតាបច្ចេកវិទ្យា ស្ទីវ ចប ត្រូវបានមនុស្សជាច្រើនបានស្គាល់ថាជាមនុស្សម្នាក់ ដែលមានសមត្ថភាពខ្ពស់ខាងការធ្វើបទបង្ហាញ។ យ៉ាងណាមិញ កាលពីពេលដែលលោកនៅមានជីវិត នៅរាល់ពេលដែលចេញផលិតផលថ្មីៗម្ដងៗ គឺតែងតែមានវត្តមានលោកជានិច្ចក្នុងការធ្វើបទបង្ហាញអំពីលក្ខណៈពិសេសរបស់ផលិតផលក្រុមហ៊ុន Apple។ យ៉ាងណាមិញ យោងតាមការចេញផ្សាយដោយសារព័ត៌មាន Inc.com បានបង្ហាញពីរឿងដ៏អស់សំណើចមួយដែលលោក ស្ទីវ ចប ធ្លាប់បានធ្វើនៅពេលដែលលោកបានធ្វើបទបង្ហាញពីផលិតផលទូរស័ព្ទ iPhone ដោយពេលដែលកំពុងតែធ្វើបទបង្ហាញ លោកបែរជាបាន Prank Call ទៅកម្មង់កាហ្វេ Starbucks រហូតដល់ទៅជាង៤០០០កែវ ប៉ុន្តែទង្វើរបស់លោកមួយនេះគឺបានបង្កប់មេរៀនដ៏មានតម្លៃមួយផងដែរ។ ដំណើររឿងគឺដំបូងលោកស្ទីវ ចប បានធ្វើបទបង្ហាញពីលក្ខណៈពិសេសរបស់ទូរស័ព្ទ iPhone និងបានបង្ហាញអំពីរបៀបប្រើប្រាស់កម្មវីធីGoogle Maps ដើម្បីស្វែងរកទីតាំងហាងកាហ្វេ Starbuck ដែលនៅជិតខ្លួនបំផុត ដោយប្រើប្រាស់ទូរស័ព្ទដៃ iPhone (ព្រោះកាលពីមុនការស្វែងរកទីតាំងណាមួយគឺមានភាពស៊ាំញ៉ាំ មិនទាន់ងាយស្រួលដូចឥលូវនោះទេ)។ លោកបានបង្ហាញពីជំហានក្នុងការប្រើកម្មវិធីនោះ ពីមួយជំហានទៅមួយជំហាន រហូតដល់វាបង្ហាញពីអាស័យដ្ឋានរបស់ហាង និងលេខទូរស័ព្ទដើម្បីកម្មង់។ មិនបង្អង់យូរលោកក៏បានធ្វើការ Call ទៅកាន់ហាងកាហ្វេ Starbucks ហើយលោកក៏បាននិយាយថា “បាទ! ខ្ញុំត្រូវការកម្មង់កាហ្វេឡាតេចំនួន ៤០០០ កែវ” បន្ទាប់ពីមានស្ត្រីម្នាក់ឆ្លើយតប លោកក៏បាននិយាយតបវិញយ៉ាងឆាប់រហ័សថា “ខ្ញុំគ្រាន់តែនិយាយលេងទេ ខ្ញុំខលច្រលំលេខ” ហើយលោកក៏ចុចបិទវិញទៅ។ មូលហេតុចម្បងដែលលោកធ្វើបែបនេះគឺ “ដោយសារតែលោកយល់ច្បាស់ពីអារម្មណ៍របស់ទស្សនិកជនដែលកំពុងតែទស្សនាការធ្វើបទបង្ហាញរបស់លោក។ គាត់ដឹងពីរបៀបទាញយកចំណាប់អារម្មណ៍របស់ទស្សនិកជនដែលទស្សនាការធ្វើបទបង្ហាញ (ពួកគេភាគច្រើនចូលចិត្តញ៉ាំកាហ្វេ ) របៀបបង្កើតទំនាក់ទំនងរវាងអ្នកកំពុងស្ដាប់ជាមួយនឹងអ្នកធ្វើបទបង្ហាញ និងរបៀបធ្វើឱ្យពួកគេសើចសប្បាយដើម្បីរំសាយអារម្មណ៍ដែលកំពុងតែតានតឹង ក៏ដូចជាចង់បង្ហាញពីលក្ខណៈពិសេសរបស់ផលិតផលថ្មីរបស់ខ្លួនផងដែរ”។ មេរៀនដែលយើងអាចរៀនបានពីការ Prank Call ទៅកម្មង់កាហ្វេ Starbucks គឺនៅពេលដែលយើងធ្វើបទបង្ហាញណាមួយគឺយើងត្រូវព្យាយាមដឹងឱ្យបានច្បាស់ពីចំណង់ចំណូលចិត្តរបស់អ្នកស្ដាប់ ហើយព្យាយាមប្រើពាក្យសម្ដីចាក់ដោតឱ្យត្រូវជាមួយនឹងអ្វីដែលពួកគេចូលចិត្ត។ ទី២ គឺពេលដែលយើងធ្វើបទបង្ហាញត្រូវព្យាយាមធ្វើឱ្យមានទំនាក់ទំនងរវាងអ្នកធ្វើបទបង្ហាញនិងអ្នកទស្សនាផងដែរ និងចំណុចទី៣ ដែលជាចំណុចសំខាន់ចុងក្រោយគឺ ក្នុងការធ្វើបទបង្ហាញគប្បីបញ្ចូលនូវភាពសប្បាយរីករាយ ឬសំណើចមួយចំនួនដើម្បីរំសាយអារម្មណ៍តានតឹងរបស់អ្នកស្ដាប់ឱ្យធូរស្បើយ និងធ្វើឱ្យពួកគេមានអារម្មណ៍សប្បាយរីករាយ។	{ "spider_name": "businesscambodia", "scrape_at": "2025-06-14_19:40:50", "date_created": "2022-04-25T05:45:39.116Z", "category": "ភាពជាអ្នកដឹកនាំ", "views": 2135, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
សម្លឹងឱ្យច្បាស់! នេះជាអាជីវកម្មខ្នាតតូចទាំង១០ រកចំណូលបានច្រើនជាងគេនៅថៃ អ្នកនៅខ្មែរមិនគួររំលង	https://business-cambodia.com/articles/Here are the 10 most profitable small businesses in Thailand	ជាការពិតណាស់ ក្នុងនាមយើងជាអ្នករកស៊ីម្នាក់ មុននឹងសម្រេចចិត្តចង់មានអាជីវកម្មខ្លួនឯង ចង់មានមុខរបរផ្ទាល់ខ្លួន ត្រូវគិតឱ្យបានម៉ត់ចត់ ឬមុននឹងចេញរកស៊ីអាចទៅសម្លឹងមើលអាជីវកម្មដែលនៅប្រទេសជិតខាងថាតើការរកស៊ីគេដល់ចំណុចណាហើយ ហើយមុខរបរទាំងនោះនៅខ្មែរមានអ្នករកស៊ីច្រើនទេ ប្រសិនជានៅខ្មែរមិនសូវមានអ្នករកស៊ីយើងអាចពិចារណាមកបើករកស៊ីបាន។ ជាមួយគ្នានោះដែរ យោងតាមការចេញផ្សាយរបស់វេបសាយ businessideas ក៏បានបង្ហាញនៅមុខរបរចំនួន ១០ ដែលបច្ចុប្បន្ននេះរកចំណូលបានច្រើនជាងគេនៅប្រទេសថៃ៖ ១.អាជីវកម្មលក់ម្ហូបអាហារ គ្រាន់និយាយទៅដល់ម្ហូបអាហារតាមដងផ្លូវ ឬហាងតូចៗដែលមានរសជាតិឆ្ងាញ់គ្រប់គ្នាប្រាកដជានឹកដៃប្រទេសថៃមិនខានឡើយ។ ក្នុងនោះ អាជីវកម្មម្ហូបអាហារគឺជាឱកាសដ៏ល្អឥតខ្ចោះសម្រាប់អ្នកដែលចូលចិត្តធ្វើម្ហូបវាជាអាជីវកម្មដែលទទួលបានប្រាក់ចំណេញច្រើនផងដែរ។ លើសពីនេះទៀត អ្នកអាចចាប់ផ្តើមអាជីវកម្មនេះក្រៅម៉ោងបានកាលណានៅពេលដែលអាជីវកម្មរបស់អ្នករីកចម្រើន អ្នកអាចពិចារណាមកធ្វើជាអ្នករកស៊ីផ្នែកម្ហូបអាហារឱ្យបានពេញម៉ោងតែម្តង ហើយសម្រាប់មុខរបរលក់ម្ហូបអាហារនេះវាទាមទារឱ្យយើងភាពរឹងមាំ តស៊ូ អត់ធ្មត់ ដើម្បីបង្កើនសមត្ថភាពក្នុងការចម្អិនម្ហូបអាហារឱ្យមានរសជាតិឆ្ងាញ់ផងដែរ។ ២. អ្នកឌីហ្សាញ ប្រសិនបើអ្នកជាមនុស្សដែលមានគំនិតច្នៃប្រឌិត ហើយដឹងពីមូលដ្ឋានគ្រឹះនៃការរចនាក្រាហ្វិក អ្នកអាចចាប់ផ្តើមផ្តល់សេវាកម្មរបស់អ្នកក្នុងវិស័យផ្សេងៗបាន។ ជាទូទៅ បច្ចុប្បន្ននេះតម្រូវការទីផ្សារផ្នែកឌីហ្សាញកំពុងមានការកើនឡើង ដូច្នេះហើយយើងអាចបង្កើនការឌីហ្សាញឱ្យមានភាពទាក់ទាញ ដើម្បីទាក់ទាញអតិថិជន។ នៅក្នុងនោះយើងអាចសង្កេតឃើញថា អាជីវកម្មជាច្រើនពឹងផ្អែកលើអ្នកផ្តល់សេវារចនាក្រាហ្វិក ដើម្បីបង្កើតយុទ្ធនាការផ្សព្វផ្សាយប្រកបដោយប្រសិទ្ធភាព និងទាក់ទាញ រួមទាំងការផ្សាយពាណិជ្ជកម្ម ស ផ្ទាំងផ្សព្វផ្សាយ ផ្ទាំងប៉ាណូ និងសកម្មភាពផ្សព្វផ្សាយផ្សេងៗទៀត។ ៣.អ្នកថតរូប តើអ្នកពូកែថតរូប និងស្រលាញ់ការថតរូបមែនទេ? អ្នកថតរូបគឺជាអ្នកជំនាញដែលផ្តោតលើសិល្បៈនៃការថតរូបដោយប្រើកាមេរ៉ា។ អ្នកថតរូបជាទូទៅធ្វើការក្នុងសមត្ថភាពឯករាជ្យ ហើយត្រូវបានជួលសម្រាប់ការងារផ្សេងៗដូចជាក្នុងពិធីភ្ជាប់ពាក្យ រៀបអាពាហ៍ពិពាហ៍ និងកម្មវិធីជាច្រើនទៀតផងដែរ។ ប៉ុន្តែ ប្រសិនជាយើងស្រលាញ់នៅអាជីពមួយនេះ យើងត្រូវទៅរៀនពីរបៀបថត របៀបចាប់ប្លង់ ឱ្យបានត្រឹមត្រូវ ព្រោះនៅពេលដែលគេឃើញយើងថតស្អាត ចាប់ប្លង់ស្អាតអតិថិជនប្រាកដជាមកបន្តកន្ទុយគ្នាជាក់ជាមិនខានឡើយ។ ៤. បើកអាជីវកម្មលក់រាយ អាជីវកម្មលក់រាយ ជាប្រភេទអាជីវកម្មដែលរកប្រាក់ចំណូលដ៏សំខាន់មួយសម្រាប់សេដ្ឋកិច្ច អាជីវកម្មលក់រាយនេះត្រូវបានចាត់ទុកថាជាប្រតិបត្តិការចាប់ផ្តើមដំបូងដែលចំណាយទុនតិច និងទទួលបានប្រាក់ចំណេញច្រើនបំផុត។ ដូចដែលរបាយការណ៍ពី Forbes បានបង្ហាញ ទីផ្សារលក់រាយត្រូវបានគេរំពឹងថានឹងកើនឡើងក្នុងរយៈពេលប៉ុន្មានថ្ងៃខាងមុខនេះ។ ៥. អ្នករចនាវេបសាយ ជាទូទៅ អាជីវកម្មអ្នករចនាវេបសាយគឺទាមទារជំនាញ និងចំណេះដឹងឱ្យមានគ្រប់គ្រាន់។ បន្ថែមពីលើនោះ អ្នកត្រូវតែមានជំនាញបណ្តាញ និងទីផ្សារមួយចំនួនសម្រាប់ការចាប់ផ្តើមអាជីវកម្មនេះទោះជាយ៉ាងណាក៏ដោយ អ្នកអាចចាប់ផ្តើមអាជីវកម្មនេះជាមួយនឹងដើមទុនចាប់ផ្តើមតូចហើយអ្នកក៏អាចធ្វើវាពីផ្ទះបានដែរ។ ៦. ភ្នាក់ងារទីផ្សារឌីជីថល ការចាប់ផ្តើមផ្នែកភ្នាក់ងារទីផ្សារឌីជីថល គឺជាឱកាសរកកម្រៃបានច្រើនមួយក្នុងការផ្សព្វផ្សាយពាណិជ្ជកម្ម។ទោះជាយ៉ាងណាក៏ដោយ ការចាប់ផ្តើមអាជីវកម្មនេះទាមទារឱ្យមានបទពិសោធន៍ដែលផ្អែកលើចំណេះដឹងគ្រប់គ្រាន់។ ហើយប្រសិនបើអ្នកមិនមានបទពិសោធការងារនៅក្នុងវិស័យនេះទេ អ្នកមិនត្រូវធ្វើជាទីភ្នាក់ងារទីផ្សារឌីជីថលដោយខ្លួនអ្នកឡើយដោយសារតែអ្នកត្រូវតែដឹងពីល្បិចនៃការធ្វើពាណិជ្ជកម្មមុនពេលអ្នកទទួលយកការងារណាមួយពីអតិថិជនរបស់អ្នក។ ៧. លក់ផលិតផលទាក់ទងជាមួយទារក ទីផ្សារលក់ផលិតផលថែទាំទារកត្រូវបានរំពឹងថាអាចនឹងកើនឡើងយ៉ាងឆាប់រហ័ស។ សម្រាប់ផលិតផលរបស់ទារកនេះដូចគ្នាដែរ ឪពុកម្តាយភាគច្រើនគឺចង់បានផលិតផលដែលល្អបំផុតសម្រាប់កូនរបស់ពួកគេ។ បែបនេះ ប្រសិនជាអ្នកអាចរកកន្លែងបោះដុំផលិតសម្រាប់ទារកដែលមានគុណភាពល្អហើយលក់ក្នុងតម្លៃធូរថ្លៃចែកជូនប្រើប្រាស់ដល់ឪពុកម្តាយ នោះអត្រាជោគជ័យនឹងខ្ពស់ជាងច្រើនដែរ។ ៨. អាជីវកម្មដឹកជញ្ជូន បើក្រឡេកមកមើលប្រទេសថៃវិញ គឺកំពុងតែអភិវឌ្ឍន៍វិស័យមួយនេះយ៉ាងខ្លាំង ។ ហើយសព្វថ្ងៃនេះ ប្រភេទអាជីវកម្មដឹកជញ្ជូនគឺមានភាពផ្សេងៗគ្នាដែលកំពុងទទួលបានប្រជាប្រិយភាពយ៉ាងសម្បើមនៅទូទាំងពិភពលោកហើយវាក៏ជាសេវាកម្មប្រភេទជួយសន្សំសំចៃពេលវេលាដូចគ្នា។ ៩. សាលាបង្រៀនបើកបរ អត្រា អ្នកជិះឡានកំពុងតែមានការកើនឡើយ ដូចនេះវាក៏ជាឱកាសល្អមួយសម្រាប់អ្នកចង់មានអាជីវកម្ម ដោយយើងអាចបើកសាលាបង្រៀនបើកបរដើម្បីបង្រៀនទៅដល់ប្រជាជន តែមុននឹងយើងចង់បើកអាជីវកម្មប្រភេទនេះយើងត្រូវដឹងថា ថាតើយើងត្រូវមានជំនាញអ្វីខ្លះ ចេះអ្វីខ្លះ តម្រូវឱ្យមានឯកសារអីខ្លះទើបអាចបើកបាន។ ១០. រកលុយតាមអ៊ីនធឺណេត មាននិស្សិត ឬយុវជនជាច្រើនកំពុងតែរកចំណូលបានច្រើនគួរសមពីការរកលុយតាមអ៊ីនធឺណេត ដោយទាំងអស់គ្នាអាចកាន់ផេកឱ្យអ្នករកស៊ី ផុសរូបថ្មីៗនៅលេកផេកគេ Boots page អីជាដើម។ តែមុននឹងចង់ចាប់ជំនាញនេះ តម្រូវឱ្យទាំងអស់គ្នាចេះឱ្យបានស្ទាត់ពីរបៀបកាន់ហ្វេសប៊ុក៕ សូមជម្រាបថា មុខរបរទាំង ១០ នេះកំពុងតែកាក់កបនឹងរកចំណូលបានយ៉ាងច្រើនប្រចាំប្រទេសថៃ ប្រសិនជាលោកអ្នកចាប់អារម្មណ៍នៅរបរណា១អាចពិចារណាធ្វើវា ដើម្បីកុំឱ្យពេលវេលាកន្លងទៅទទេរៗបែបនេះ៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-25T05:06:42.506Z", "category": "ចាប់ផ្តើមអាជីវកម្ម", "views": 2018, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
TK Star តាំងលំនៅក្នុងតំបន់អភិជននៅរាជធានីភ្នំពេញ រឿងល្អកើតមាននៅក្នុងឆ្នាំថ្មី	https://business-cambodia.com/articles/Settling-in-aristocratic-areas-in-Phnom-Penh-good-things-happen-in-the-new-year	តំបន់មជ្ឈមណ្ឌលពាណិជ្ជកម្មអន្តរជាតិនៅប៉េកាំង តំបន់មេនហាថាន់នៅញ៉ូយក កោះ de la Cité នៅប៉ារីស ភាពរុងរឿងនៃប្រទេសមួយតែងតែបង្ហាញនៅក្នុងរដ្ឋធានី ហើយចំណុចផ្តោតសំខាន់នៃរាជធានីជាតិគឺតែងតែស្ថិតនៅកណ្តាលទីក្រុង ដែលជាកន្លែងស្នូលនៃសេដ្ឋកិច្ច នយោបាយ និងវប្បធម៌នៃទីក្រុងទាំងមូល។ TK Star ស្ថិតនៅចំណុចបេះដូងនៃរាជធានីភ្នំពេញនៃប្រទេសកម្ពុជា ដែលមានភាពរុងរឿង និងផ្តល់នូវជីវិតដ៏ប្រណិត។ ស្ថិតនៅចំណុចស្នូលនៃទីក្រុង ទទួលបានគ្រប់ធនធានប្រណិតទាំងអស់ តាំងលំនៅក្នុងតំបន់ស្នូលនៃរាជធានី ធ្វើឱ្យយើងមានមុខមាត់ និងសមរម្យ។ ភ្នំពេញគឺជារាជធានីនៃប្រទេសកម្ពុជា ជាទីក្រុងធំជាងគេ រីកចម្រើនជាងគេ និងជាទីក្រុងអន្តរជាតិក្នុងប្រទេសកម្ពុជា ដែលត្រូវបានគេស្គាល់ហៅថាជា "ទីក្រុងប៉ារីសតិចនៅបូព៌ា"។ TK Star ស្ថិតនៅចំណុចស្នូលនៃតំបន់ពាណិជ្ជកម្មទួលគោកក្នុងរាជធានីភ្នំពេញ នៅជិតទីក្រុងដ៏អ៊ូអ៊រ មានទេសភាពស្រស់ស្អាតនៃបឹងទន្លេសាប។ លំនៅដ្ឋានថ្មីសម្រាប់ឆ្នាំថ្មី តើនរណាមិនស្រលាញ់? តំបន់អ៊ូអរ ងាយស្រួលចេញចូល TK Star មានបណ្តាញចរាចរណ៍ដ៏ធំនៅជុំវិញ និងស្ថិតនៅចំកណ្តាលនៃទីក្រុង និងគ្រប់គ្រងមជ្ឈមណ្ឌលដឹកជញ្ជូន។ គម្រោងនេះនៅជិតបណ្តាញដឹកជញ្ជូនសាធារណៈមួយចំនួន។ ច្រកផ្លូវនៃកន្លែងចតរថយន្តក្រោមដីអាចឆ្ពោះទៅកាន់ផ្លូវធំ និងអាចទៅដល់គ្រប់ជ្រុងនៃទីក្រុង។ ភោជនីយដ្ឋាន និងកន្លែងកំសាន្ត កន្លែងពាណិជ្ជកម្មក៏ជាកន្លែងតាំងបង្ហាញផងដែរ រីករាយក្នុងឆ្នាំថ្មីដោយការញ៉ាំ និងការកំសាន្តដែលធ្វើឱ្យអារម្មណ៍ធូរស្បើយ។ ទួលគោក ដែលជាកន្លែងដែល TK Star ស្ថិតនៅ គឺជាប់នឹងប្លុក TK Avenue ហើយហ៊ុំព័ទ្ធជុំវិញដោយសាលារៀនល្បីៗ មន្ទីរពេទ្យ ធនាគារ កន្លែងទេសភាព ផ្លូវដើរទិញឥវ៉ាន់ និងកន្លែងបន្ទាប់បន្សំផ្សេងៗ ដែលធ្វើឱ្យតំបន់ពាណិជ្ជកម្មទំនើបរបស់លោកអ្នកក្លាយជាកម្មវិធីរីករាយឆ្នាំថ្មី។ . ហ៊ុំព័ទ្ធដោយសាលារៀនល្បីៗ ការសិក្សាផ្តល់នូវអនាគតល្អ មានផ្ទះល្អដែលហ៊ុំព័ទ្ធដោយធនធានអប់រំ មិនត្រឹមតែជាការរីករាយជាមួយនឹងធនធានប៉ុណ្ណោះទេ ប៉ុន្តែក៏ជាចក្ខុវិស័យសម្រាប់អនាគតដ៏ភ្លឺស្វាងរបស់កុមារផងដែរ។ TK Star ហ៊ុំព័ទ្ធជុំវិញដោយសាកលវិទ្យាល័យគុណភាពខ្ពស់អន្តរជាតិដូចជា សាកលវិទ្យាល័យភូមិន្ទភ្នំពេញ សាកលវិទ្យាល័យ ZAMAM និងអនុវិទ្យាល័យ ដូច្នេះការអប់រំដែលមានគុណភាពខ្ពស់អាចត្រួសត្រាយផ្លូវសម្រាប់អនាគតដ៏គ្មានដែនកំណត់របស់កុមារ។ រីករាយទ្វេរដងជាមួយនឹងកញ្ចប់ដ៏សម្បូរបែប ស្វាគមន៍ឆ្នាំថ្មី ត្រូវមានផ្ទះល្អ។ នៅ TK Star អគារកម្ពស់ ១១០ម៉ែត្រ មាន ៣៥ ជាន់ ជាមួយនឹងក្បាច់រចនាទាន់សម័យ ទេសភាពទីក្រុងដ៏ស្រស់ស្អាតបំផុត។ ការតុបតែងប្រណិត អាចកាន់កាបូបចូលនៅតែម្ដង។ ផ្ទះមានច្រើនប្រភេទ ច្រើនម៉ូត និងមានចំណតរថយន្តក្រោមដី ៥ ជាន់ សម្រាប់រក្សាទុករថយន្តជាទីស្រឡាញ់របស់លោកអ្នកបានយ៉ាងប្រុងប្រយ័ត្ន។ ចូលឆ្នាំថ្មី អាហារជុំគ្នាក៏មិនខ្លាចដែរ មកហាត់ប្រាណបែប Aerobic នៅកន្លែងហាត់ប្រាណឯកជន Sky Bar + អាងហែលទឹក ធ្វើឱ្យលោកអ្នករីករាយនឹងជីវិតថែមមួយកម្រិតទៀត។ បុណ្យចូលឆ្នាំខ្មែរដ៏ប្រពៃ ជារដូវកាលដ៏ល្អសម្រាប់អ្នកទិញផ្ទះ TK Star ជូនកាដូដ៏គាប់ចិត្ត រលកទីមួយនៃអត្ថប្រយោជន៍សម្រាប់ឆ្នាំថ្មីបានមកដល់ហើយ↓↓↓ Happy Khmer New Year បេះដូងទៅរកភាពរុងរឿង តាំងលំនៅនៅ TK Star Festival Surprise Sale $500-5000 Coupon In Golden Eggs អបអរសាទរឆ្នាំថ្មី មានបន្ទប់ល្អៗច្រើន ជុំគ្នាឆ្នាំថ្មី ចាប់ផ្ដើមជាមួយនឹងកាដូដ៏គាប់ចិត្ត ទិញផ្ទះ វាយស៊ុតមាសឈ្នះប្រាក់សុទ្ធ ៥០០-៥០០០ ដុល្លារអាមេរិក	{ "spider_name": "businesscambodia", "scrape_at": "2025-06-14_19:40:50", "date_created": "2022-04-25T04:57:29.227Z", "category": "PR", "views": 233, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
ស្ថាបនិក Burberry ប្រែហាងតូចមួយទៅជាក្រុមហ៊ុនល្បីលំដាប់ពិភពលោកតម្លៃជាង៨ពាន់លាន$	https://business-cambodia.com/articles/Thomas Burberry founder of burberry	Burberry គឺជាម៉ាកយីហោប្រណីតលំដាប់ពិភពលោក ដែលមានទីស្នាក់ការនៅកណ្តាលទីក្រុងឡុងដ៍ប្រទេសអង់គ្លេស។ មានផលិតសំលៀកបំពាក់ប្រណិតៗ ទំនិញស្បែក ទឹកអប់ និងផលិតផលថែរក្សាសម្ផស្ស ដែលផ្សំពីសិល្បៈហត្ថកម្ម និងការរចនាដ៏ល្អបំផុតជាមួយនឹងបច្ចេកវិទ្យាទំនើបបំផុត។ ជាមួយគ្នានេះដែរក្រុមហ៊ុន Burberry ត្រូវបានបង្កើតឡើងដោយលោក Thomas Burberry មកដល់ពេលនេះឈរជើងបានដល់ទៅ១៦៦ឆ្នាំហើយបច្ចុប្បន្នមានតម្លៃ៨.២៨ពាន់លានដុល្លារ។ Thomas Burberry ស្ថាបនិកក្រុមហ៊ុន Burberry កើតនៅឆ្នាំ១៨៣៥។ ក្នុងវ័យ២១ឆ្នាំបន្ទាប់ពីគាត់បានបញ្ចប់ការហ្វឹកហាត់ការងារនៅហាងសម្លៀកបំពាក់ក្នុងស្រុកមួយ Thomas បានបើកហាងសម្លៀកបំពាក់ផ្ទាល់ខ្លួនតូចមួយនៅឆ្នាំ១៨៥៧ ក្នុងក្រុង Basingstokeដែលមានប្រជាជនត្រឹមតែ៤៥០០នាក់ប៉ុណ្ណោះ។ Thomas បានចាប់ផ្តើមស្រាវជ្រាវ និងពិសោធន៍លើវត្ថុធាតុដើម ដើម្បីផលិតក្រណាត់ដែលធន់នឹងអាកាសធាតុ និងសមរម្យសម្រាប់អតិថិជនក្នុងតំបន់ដែលចូលចិត្តការនេសាទ និងបរបាញ់។ ជាមួយនឹងការស្រាវជ្រាវនិងការរចនាប្រកបដោយការច្នៃប្រឌិតនេះ Burberry អាចផលិតបាននូវក្រណាត់ដែលអាចមានខ្យល់ចេញចូលបានព្រមទាំងធន់នឹងអាកាសធាតុនិងការពារការហែកបាន។ នៅក្នុងឆ្នាំ១៨៩១ ក្រុមហ៊ុននេះបានបើកប្ដូរទីតាំងទៅ Haymarket ទីក្រុងឡុងដ៍ ជាមួយនឹងភ្នាក់ងារលក់រាប់ពាន់កន្លែង។ លើសពីនេះការនាំចេញទៅក្រៅប្រទេសត្រូវបានចាប់ផ្ដើមជាមួយនឹងសាលាបោះដុំនៅទីក្រុងប៉ារីស ញូវយ៉ក និងប៊ុយណូស៊ែរ។ ផលិតផលរបស់ Burberry ត្រូវបានទទួលស្គាល់ដោយអ្នកមានៗជាច្រើន។ បន្ថែមពីនេះផលិតផលរបស់ទាំងនោះត្រូវបានប្រើប្រាស់ដោយអ្នករុករកនៅតំបន់អាក់ទិក និងអង់តាក់ទិក។ Thomas ក៏បានធ្វើទីផ្សារផលិតផលរបស់គាត់ទៅកងកម្លាំងប្រដាប់អាវុធ ហើយ Lord Kitchener និង Lord Baden Powell ដែលជាទាហានជួរមុខ បានប្រើផលិតផលទាំងនោះ ហេតុនេះធ្វើឱ្យវាកាន់តែមានភាពល្បីល្បាញថែមទៀត។ Thomas Burberry បានចូលនិវត្តន៍ពីក្រុមហ៊ុននៅឆ្នាំ ១៩១៧ ហើយនៅឆ្នាំ ១៩២០ ក្រុមហ៊ុននេះបានចេញជាសាធារណៈនៅលើផ្សារហ៊ុនទីក្រុងឡុងដ៍ ហើយបានរួមបញ្ចូលជាក្រុមហ៊ុន Burberrys Limited ។ កូនប្រុសពីរនាក់របស់គាត់គឺ Arthur និង Thomas Burberry គឺជានាយកគ្រប់គ្រងរួមគ្នា។ ផលិតផលរបស់ Burberry ត្រូវបានទទួលស្គាល់និងការគាំទ្រជាបន្តបន្ទាប់ពីសំណាក់អ្នកប្រើប្រាស់ ធ្វើឱ្យក្រុមហ៊ុន Burberry មានភាពល្បីល្បាញពេញសាកលលោក។ ក្រុមហ៊ុន Burberry ចាប់ផ្ដើមត្រឹមតែជាហាងតូចមួយរហូតអាចក្លាយជាម៉ាកយីហោល្បីបាន គឺដោយសារតែការសិក្សាពីតម្រូវការរបស់អ្នកប្រើប្រាស់ រួមជាមួយនឹងភាពច្នៃប្រឌិត។ ហេតុនេះប្រសិនបើអ្នកចង់បង្កើតអាជីវកម្មសូមចាប់ផ្ដើមពីតូច ចាប់ឱ្យត្រូវជំនាញ និងសិក្សាពីទីផ្សារឱ្យបានច្បាស់លាស់ ថ្ងៃណាមួយអ្នកប្រាកដជាទទួលបានជោគជ័យ។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:50", "date_created": "2022-04-25T03:43:33.698Z", "category": "ហិរញ្ញវត្ថុ", "views": 1710, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មេធំTesla អះអាងថាបើគ្មានបញ្ហា១មួយនេះទេគាត់នឹងផលិតឡានTeslaតម្លៃធូរថ្លៃជូនអតិថិជន	https://business-cambodia.com/articles/elon musk want to produce affordable tesla	នៅប៉ុន្មានខែចុងក្រោយនេះតម្លៃឡានអគ្គិសនីរបស់ Tesla បានចាប់ផ្ដើមឡើងថ្លៃគួរឲ្យគាត់សម្គាល់។ បើទោះជាតម្លៃឡានអគ្គិសនីTesla ហក់ឡើងខ្ពស់ជាងមុនក៏ដោយ តែលោក Elon Musk នាយកប្រតិបត្តិក្រុមហ៊ុន Tesla បានអះអាងថាTesla ព្យាយាមផលិតឡានក្នុងតម្លៃទាសមរម្យតាមដែលអាចធ្វើបាន។ បើយោងតាមាការចុះផ្សាយរបស់ CNBC លោកElon Musk បានឲ្យដឹងថាក្រុមហ៊ុនTesla ពិតជាចង់ផលិតឡានអគ្គិសនីក្នុងតម្លៃធូថ្លៃដើម្បីឲ្យអតិថិជនមានលទ្ធភាពទិញដែលតាមដែលអាចធ្វើតាមប៉ុន្ដែអ្វីដែលជាបញ្ហានោះគឺការកើនឡើងនៃអតិផរណាគឺជាបញ្ហាចោទមួយក្នុងការផលិតឡានអគ្គិសនីក្នុងតម្លៃធូថ្លៃ។ លោកបានឲ្យដឹងថាការកើនឡើងនៃអតិផរណាគឺកាន់តែខ្លាំងជាងរបាយការណ៍ទៅទៀតហើយវានឹងនៅតែបន្តឡើងពេញមួយឆ្នាំ២០២២នេះ។ ជាក់ស្ដែងអតិផរណានៅសហរដ្ឋអាមេរិកបានហក់ឡើងខ្ពស់ដល់៨.៥%កាលពីខែមីនាឆ្នាំ២០២២ពោលគឺកើនឡើងខ្ពស់មិនធ្លាប់មានក្នុងរយៈពេល៤០%ចុងក្រោយនេះ។  ការកើនឡើងអតិផរណាគឺមានន័យថាទំនិញឡើងថ្លៃ ជាពិសេសសម្រាប់ក្រុមហ៊ុន Tesla វិញវត្ថុធាតុដើមដែលត្រូវយកមកផលិតគឺសុទ្ធតែឡើងថ្លៃដែលជាហេតុធ្វើឲ្យTesla មិនអាចផលិតឡានក្នុងតម្លៃធូថ្លៃតាមការចង់បានរបស់ខ្លួននោះទេ។ ជាក់ស្ដែងលោក Elon Musk ថាអ្នកផ្គត់ផ្គង់វត្ថុធាតុដើមឲ្យTesla បានទាមទារដំឡើងថ្លៃផលិតផលវត្ថុធាតុដើមពី២០%ទៅ៣០%ថែមទៀតពី២០២១ដល់២០២២នេះ៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-24T09:49:50.562Z", "category": "ហិរញ្ញវត្ថុ", "views": 96, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "tiny", "noisy" ] }
ចង់ក្លាយជាមេដឹកនាំឆ្នើម គួរខំពង្រឹងភាពឆ្លាតវៃផ្នែកផ្លូវអារម្មណ៍ (EQ) ព្រោះវាសំខាន់ខ្លាំងបែបនេះ	https://business-cambodia.com/articles/Emotional Quotient	ការអ្នកដឹកនាំវាមិនមែនជារឿងលំបាកនោះទេប៉ុន្តែបើអ្នកមិនមានចិត្តសាស្រ្តក្នុងការដឹកនាំនោះទើបជារឿងលំបាក។ ដើម្បីចង់ក្លាយជាមេដឹកនាំដ៏ឆ្នើមមួយរូប ការពង្រឹងសមត្ថភាពបញ្ញាស្មារតី គួរគប្បីដើរតួនាទីយ៉ាងទន្ទឹមគ្នាទើបការដឹកនាំនោះប្រកបដោយនិរន្តរភាព។ ថ្ងៃនេះផងដែរBusiness Cambodiaនឹងនាំមកនូវគន្លឹះមួយរបស់អ្នកដឹកនាំជោគជ័យយកមកចែកចាយជូនជាគំនិតដល់អានជាការពិចារណា។ពិតណាស់ដើម្បីក្លាយជាមេដឹកនាំឆ្នើមអ្នកត្រូវមានបញ្ញាវៀងវៃចេះដោះស្រាយបញ្ហានិងមានគំនិតក្នុងការរកអ្វីដែលថ្មីការចងចាំក្នុងការងាររបស់អ្នកដល់អ្នកក្រោមឪវាទជាដើម។ដែលគ្រប់គ្នាហៅថាIntelligence Quotient(IQ)ភាពឆ្លាតវៃផ្នែកបញ្ញាស្មារតី។មែនទែនទៅបើយើងគ្រាន់តែមានភាពឆ្លាតវៃស្មារតីដែលមានចំណេះដឹងខ្ពស់គឺការដឹកនាំបែបនេះមិនទាន់ជោគជ័យ១០០%នោះទេព្រោះថាស្ថេរភាពនៃអំណាចបញ្ញាគេគឺគួបផ្សំនិងក្តីមេត្តាផ្លូវចិត្តផងដែរ។ ទន្ទឹមនិងនេះភាពឆ្លាតវៃផ្នែកផ្លូវអារម្មណ៏Emotional Quotient(EQ)ចំណុចសំខាន់របស់សតិអារម្មណ៍មួយនេះគឺអាចអោយអ្នកដឹកនាំដឹងបានថាអ្វីទៅជាសេចក្តីត្រូវការរបស់អ្នកដែលនៅក្រោមការគ្របគ្រងរបស់ខ្លួន។ភាពឆ្លាតវៃផ្នែកផ្លូវអារម្មណ៏នេះគឺជាទំនោរចិត្តជាមួយនិងការយកចិត្តទុកដាក់លើអារម្មណ៏អ្នកដទៃមានវិធីសាស្រ្តក្នុងការលើកទឹកចិត្តអ្នកដទៃនិងខ្លួនឯងផងដែរ។បុគ្គលបែបនេះមិនងាយនិងរងសម្ពាធក្នុងការងារនោះទេព្រោះ មនុស្សជំពូកនេះចូលចិត្តគិតវិជ្ជមាននិងមានការ អត់ធ្មត់អធ្យាស្រ័យខ្ពស់ ហើយចូលចិត្តប្រើភាពទន់ភ្លន់បូកផ្សំនិងអំណាចរបស់ពួកគេមកធ្វើការងារ។ការដែលសំខាន់នៅក្នុងការដឹកនាំគឺត្រូវប្រើបេះដូងនិងខួរក្បាលអោយដើរទន្ទឹមគ្នា តួយ៉ាងដូចជាការប្រើប្រាស់ភាពឆ្លាតវៃនៅក្នុងផ្លូវអារម្មណ៍ដើរតួយ៉ាងសំខាន់ជាខ្លាំងក្នុងភាពជាអ្នកដឹកនាំដោយសារតែបុគ្គលក្រោមឱវាទចូលចិត្តស្តាប់ពាក្យសម្តីផ្តល់ដំបូន្មានជាជាងពាក្យបង្គាប់បញ្ជានិងប្រើប្រាស់ភាពឆ្លាតវៃផ្នែកផ្លូវចិត្តដើម្បីប្រើប្រាស់ធនធានមនុស្សអោយមានប្រសិទ្ធិភាព។ ជាការពិតណាស់ក្នុងជីវភាពរស់នៅ មនុស្សគ្រប់ស្រទាប់ចាំបាច់ណាស់ត្រូវមានជំនាញគោល ច្បាស់លាស់ដែលគេហៅថាជំនាញរឹង។ប៉ុន្តែគួរតែកុំភ្លេចពង្រឹងនិងអភិវឌ្ឍន៍នូវជំនាញទន់ដែលបណ្តុះនូវជំនាញទំនាក់ទំនងល្អការអត់ធ្មត់ខ្ពស់ដែលជាកាតាលីករដ៏សំខាន់ក្នុងការងារជាពិសេសក្នុងភាពជាអ្នកដឹកនាំនេះឯង។ ហើយមហាសេដ្ឋីចិនលោក JACK MA ក៏ធ្លាប់បានលើកឡើងដែរថា« បើអ្នកចង់ជោគជ័យគឺត្រូវចេះប្រើប្រាស់ភាពឆ្លាតវៃតាមផ្លូវអារម្មណ៏»៕ អត្ថបទដោយ ពីង ជូអេង	{ "spider_name": "businesscambodia", "scrape_at": "2025-06-14_19:40:50", "date_created": "2022-04-24T09:17:53.258Z", "category": "ភាពជាអ្នកដឹកនាំ", "views": 398, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ក្រុមហ៊ុនអចលនទ្រព្យ GC Property បង្ហាញវត្តមាននៅកម្ពុជា ជាមួយចក្ខុវិស័យក្នុងការពង្រឹងវិស័យអចលនទ្រព្យនៅក្នុងប្រទេសកម្ពុជា	https://business-cambodia.com/articles/soft opening gc property	កាលពីថ្ងៃទី២២ ខែមេសា ឆ្នាំ២០២២ ក្រុមហ៊ុនអចលនទ្រព្យ GC Property បាន ប្រកាស បើកដំណើរការសាកល្បង ជាមួយការិយាល័យផ្លូវការរបស់ខ្លួន ស្ថិតនៅលើផ្លូវ២០៨ ផ្ទះលេខ១៥ សង្កាត់បឹងរាំង ខណ្ឌដូនពេញ រាជធានីភ្នំពេញ  ជាមួយចក្ខុវិស័យ ក្នុងការពង្រឹង វិស័យអចលនទ្រព្យ នៅក្នុងប្រទេសកម្ពុជា។ ពិធីខាងលើនេះ  មានការចូលរួម ពីសំណាក់ លោកស្រី ស៊ែរិន លីវ (Sharens  Liew) Chief strategy officer របស់ GC Property ,លោក ហ្វីលិច្ស យ៉ុង (Felix Yong) Chief Growth officer of GC property  និង លោក Zeus Lam, ប្រធានផ្នែកហិរញ្ញវត្ថុ (CFO) នៃក្រុមហ៊ុន GCC Golden Cambodia Century Group  ព្រមទាំងដៃគូអភិវឌ្ឍន៍ ដៃគូសហការ ដែលមកពីភ្នាក់ងារ អចលនទ្រព្យនានា រួមនិងសមាជិកក្រុមការងារ GC និងគ្រួសារGCC  ជាច្រើនទៀត។  បើតាម លោកស្រី ស៊ែរិន លីវ  ការបើក ដំណើរសាកល្បង របស់GC Property នាពេលនេះ គឺស្របពេល ដែលវិស័យអចលនទ្រព្យ ហាក់មានសន្ទុះ ប្រសើរឡើងវិញ បន្ទាប់ពីជួបផលប៉ះពាល់ខ្លះៗ ដោយសារការឆ្លងរាតត្បាត ជំងឺសាកលកូវីដ១៩ ជិត២ឆ្នាំមកនេះ ។ លោកស្រីថា វត្តមានរបស់ GC Property គឺជាការបើកទំព័រថ្មីមួយទៀត ដើម្បីធ្វើអោយប្រសើរឡើង នូវការទិញលក់ ផ្នែកអចលនទ្រព្យ អោយកាន់តែសកម្ម ហើយវាក៏ជាការប្រសិទ្ធិពរជ័យដ៏អស្ចារ្យបំផុត ក្នុងការក្លាយជាផ្នែកមួយ នៃសរសៃឈាម របស់ក្រុមហ៊ុនមេ  GCC សម្រាប់ទីផ្សារអចលនទ្រព្យ នៅក្នុងប្រទេសកម្ពុជា។ លោកស្រី ស៊ែរិន លីវ  បន្ដថា រយៈពេល២ឆ្នាំកន្លងមកនេះ ពួកយើងបានប្រឈមជាមួយបញ្ហាជាច្រើន លើវិស័យអចលនទ្រព្យ និងបានធ្វើឱ្យយើងដឹងថា     វិបត្តិនានា អាចកើតមានគ្រប់ពេលវេលា ដោយមិនគិតពីភេទ អាយុ ឋានៈ ឬសញ្ជាតិឡើយ។ ដូច្នេះដំណោះស្រាយតែមួយគត់ដើម្បីយកឈ្នះលើរឿងទាំងអស់នេះ គឺត្រូវធ្វើការជាមួយគ្នា រីកលូតលាស់ជាមួយគ្នា ដើម្បីសម្រេចបានគោលដៅដ៏ល្អប្រសើរមួយជាមួយគ្នា។ នេះគឺជាចក្ខុវិស័យ និងគុណតម្លៃ ដែលមិនអាចកាត់ថ្លៃបាន របស់ GC Property ក្នុងការពង្រឹងវិស័យអចលនទ្រព្យ នៅក្នុងប្រទេសកម្ពុជា។ យើងជឿជាក់ យ៉ាងច្បាស់ថា បើយើងតែម្នាក់ គឺយើងមិនអាចក្លាយខ្លួន ឲ្យធំជាងគេនោះទេ ផ្ទុយមកវិញ មានតែយើងរួបរួមគ្នាប៉ុណ្ណោះទើបអាចធំជាងគេ ឈានមុខគេ ហើយល្អជាងគេ នៅក្នុងទីផ្សារអចលនទ្រព្យ។ សូមបញ្ជាក់ថា GC Property គឺជាផ្នែក១ របស់ GCCគ្រុប មកពីហុងកុង ដែលមានវត្តមាននៅកម្ពុជាអំឡុងឆ្នាំ២០១៥។  ក្នុងរយះពេល ជិត៧ឆ្នាំមកនេះ GCC ទទួលបានភាពជោគជ័យជាច្រើន ជាមួយនឹងអាជីវកម្ម លើការអភិវឌ្ឍន៍អចលនទ្រព្យ ហិរញ្ញវត្ថុ វេជ្ជសាស្ត្រ ការផ្តល់សេវាកម្ម ម្ហូបអាហារ និងជាច្រើនផ្សេងទៀត។ ក្រុមហ៊ុននេះ ប្តេជ្ញាកសាងសហគ្រិនឆ្នើមប្រចាំកម្ពុជា ជាមួយនឹងការផ្ដល់ ដល់សហគមន៍វិញ ដោយក្តីគោរព ស្រលាញ់ចេញពីបេះដូង៕ អត្ថបទពាណិជ្ជកម្ម	{ "spider_name": "businesscambodia", "scrape_at": "2025-06-14_19:40:50", "date_created": "2022-04-24T09:14:12.355Z", "category": "PR", "views": 210, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ចង់ពូកែដឹកនាំ ត្រូវពូកែបញ្ចូះបញ្ជូល! នេះជាក្បួនទាញចិត្តមនុស្សរបស់ទស្សនៈវិទូអាមេរិក Dale Carnegie	https://business-cambodia.com/articles/Dale Carnegie	ការនិយាយស្តីបញ្ចុះបញ្ចូលមនុស្សឱ្យស្របតាមយើងមិនមែនជារឿងងាយស្រួលនោះទេ ព្រោះថាគ្រប់គ្នាមិនមែនសុទ្ធតែមានគំនិត និងទស្សនៈដូចៗគ្នានោះឡើយ។ ប៉ុន្តែនេះគឺជាក្បួនទាញចិត្តមនុស្សរបស់អ្នកនិពន្ធ និងទស្សនៈវិទូដ៏ល្បីរបស់អាមេរិកលោក Dale Carnegie។ ១.កែកំហុសមិនឱ្យកើតកំហឹង ពិតណាស់អ្នកណាៗ ក៏មានកិត្តិយសនិងសេចក្តីថ្លៃថ្នូររៀងៗខ្លួនដែរ។ ការដែលត្រូវស្តីបន្ទោសដោយកម្រោលនៅនឹងមុខអ្នកដទៃ វាមិនមែនជាដំណោះស្រាយសម្រាប់អ្នកដឹកនាំទៅកាន់អ្នកក្រោមបង្គាប់នោះទេ។ ការកែកំហុសមិនឱ្យកើតកំហឹងគឺមិនមែនកែលម្អដោយគ្មានពាក្យស្តីបន្ទោសនោះទេគឺគ្រាន់តែនិយាយដោយប្រយោលនឹងនាំមកវិញនូវពាក្យសម្តីលើកទឹកចិត្តប៉ុណ្ណោះ។ ការធ្វើបែបនេះមិនមែនត្រឹមតែអាចកែកំហុសអ្នកដទៃនោះទេ តែថែមទាំងជាកម្លាំងចលករឱ្យអ្នកប្រព្រឹត្តកំហុសមានទឹកចិត្តក្នុងការធ្វើការងារថែមទៀតផង។ ២.និយាយអំពីកំហុសឆ្គងរបស់ខ្លួនឯងជាមុនសិន ការអូសទាញចិត្តគំនិតអ្នកដទៃឱ្យស្របតាមរបស់យើងគឺយើងត្រូវយល់អំពីទឹកចិត្តរបស់អ្នកដទៃជាមុនសិន។ការនិយាយអំពីកំហុសខ្លួនឯងគឺប្រៀបដូចជាកញ្ចក់ឆ្លុះបញ្ចាំងឱ្យគេយល់អំពីអ្វីដែលអ្នកចង់បង្រៀនគេបាត់ទៅហើយ។មនុស្សម្នាក់ៗនរណាក៏ធ្លាប់បង្កើតកំហុសដែរដូច្នេះការដែលយកកំហុសរបស់ខ្លួនមកបរិយាយមុនពេលកែកំហុសអ្នកដទៃគឺប្រៀបដូចជាការផ្តល់ឱកាសឱ្យអ្នកដទៃកែកំហុសបានយ៉ាងងាយស្រួលនឹងធ្វើឱ្យគេមានយល់ថាគុណសម្បត្តិរបស់ខ្លួននៅតែមានភាពសំខាន់។ ៣.សិល្បៈនៃបទបញ្ជា មានមនុស្សប៉ុន្មាននាក់ដែលទ្រាំទ្រឱ្យគេស្តីបន្ទោសនិងចាំតែបញ្ជាយ៉ាងដាច់ខាតនោះ? បើមានក៏មិនច្រើនដែរព្រោះការផ្តល់កិត្តិយសឱ្យគ្នាជារឿងសំខាន់ដែលជាអ្នកដឹកនាំគួរតែប្រកាន់ខ្ជាប់។មែនទែនទៅមិនមែនការបង្គាប់បញ្ជាសុទ្ធតែជារឿងអាក្រក់នោះទេគ្រាន់តែអ្នកខ្វះសិល្បៈនៃការបង្គាប់បញ្ជាប៉ុណ្ណោះ។ដូច្នេះហើយសិល្បៈនៃការបញ្ជានរណាម្នាក់ឱ្យស្របតាមគំនិតយើងគឺគ្រាន់តែយកគំនិតរបស់យើងមកជួយផ្តល់យោបល់ដល់គេវាប្រៀបដូចជាផ្តល់តម្លៃដល់គេនិងធ្វើឱ្យគេយល់ថាការងាររបស់គេនៅតែមានតម្លៃ។ ឧទាហរណ៍ «បើយើងធ្វើយ៉ាងនេះល្អដែរទេ សាកធ្វើលមើល»។ ជារួមមកវិញការដែលក្លាយទៅជាអ្នកដឹកនាំកំពូលនោះគឺគួរតែមានចិត្តសាស្រ្តក្នុងការស្វែងយល់ចិត្តមនុស្សដោយអ្នកគ្រាន់តែលើកសរសើរនូវគុណសម្បត្តិរបស់អ្នកដទៃឥទ្ធិពលដឹកនាំដ៏អស្ចារ្យនឹងកើតមានឡើង៕ អត្ថបទដោយ ពីង ជូអេង	{ "spider_name": "businesscambodia", "scrape_at": "2025-06-14_19:40:50", "date_created": "2022-04-24T09:00:58.777Z", "category": "ភាពជាអ្នកដឹកនាំ", "views": 244, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ក្រអូបបញ្ច្រាស់ទិស! គន្លឹះក្លាយទៅជាអ្នករកស៊ីពូកែរបស់អ្នកឧកញ៉ាវេជ្ជបណ្ឌិត គួច ម៉េងលី	https://business-cambodia.com/articles/Neak Oknha Mengly J. Quach	អ្នកឧកញ៉ាវេជ្ជបណ្ឌិត គួចម៉េងលី ប្រធានស្ថាបនិកនៃ ក្រុមហ៊ុន ម៉េងលី ជេ.គួច អេនឌ្រូខេសិន។ អ្នកឧកញ៉ាគឺជាបុគ្គលដែលមានក្តេរ៏ឈ្មោះល្បីល្បាញក្នុងសង្គម និងបានធ្វើទង្វើមនុស្សធម៌ជាច្រើនក្នុងសង្គមកម្ពុជាផងដែរ។ បើយោងតាមអ្វីដែលអ្នកឧកញ៉ាធ្លាប់បានចែករំលែកពីគន្លឹះល្អៗជាច្រើន ទាក់ទងនឹងគន្លឹះដើម្បីក្លាយជា ជាអ្នករកស៊ីពូកែគឺ៖   ១.ទុកកន្លែងការងារជាផ្ទះ ទុកកន្លែងការងារដូចជាផ្ទះផ្ទាល់ខ្លួនធ្វើយ៉ាងណាធ្វើការអោយអស់ពីចិត្តនោះការងារនិងហុចផលឱ្យវិញនៅថ្ងៃណាមួយមិនខាន ព្រោះកន្លែងការងារនេះហើយ ដែលជាថ្នាលបណ្តុះបណ្តាលចំណេះដឹងដោយមិនអស់ប្រាក់ នេះបើស្របតាមបទពិសោធន៍របស់អ្នកឧកញ៉ាផ្ទាល់។ ២.កុំខំប្រកួតប្រជែងនឹងគេខ្លាំងពេក ក្នុងន័យនេះមិនមែនមានន័យថា មិនមានសកម្មភាពការងារនោះទេ គឺធ្វើយ៉ាងណាមើលថែ នឹងអភិវឌ្ឍន៍ខ្លួនឯង ចំណេះដឹង ជំនាញ ឬមុខរបរអោយខ្លាំងខ្លា មិនចាំបាច់ត្រូវធ្វើការប្រកួតប្រជែងជាមួយនឹងគេខ្លាំងពេកទេ អតិថិជននឹងមករកអ្នកដោយឯកឯងហើយកេរ្តិ៍ឈ្មោះរបស់យើងនឹងក្រអូបបញ្ច្រាស់ទិសមិនខាន។ គួរតែព្យាយាមប្រកួតប្រជែងជាមួយនឹងភាពខ្វះខាតខ្លួនឯងឱ្យខ្លាំងទើបជាការល្អ។ ៣.យកអនាគតធ្វើបច្ចុប្បន្នភាព ចង់ពូកែរកស៊ីត្រូវសម្លឹងមើលអនាគតថា តើសង្គមមនុស្សត្រូវការអ្វីនាពេលអនាគត។ អ្នកឧកញ៉ាបានបន្តថា "អ្វីដែលគេមិនទាន់មាន យើងធ្វើឱ្យមាន អ្វីដែលគេមានហើយ ប៉ុន្តែអ្នកដទៃធ្វើមិនកើត យើងត្រូវតែធ្វើឱ្យបាននិងខ្លាំងជាងគេ"។ ៤.ហុតទឹកសម្លឹងកាក ចំពោះពាក្យនេះមិនមែនមានន័យថាត្រូវធ្វើអ្វីគិតប្រយោជន៍គ្រប់រឿងនោះទេ។ ប៉ុន្តែមិនថានៅក្នុងតថភាពណា អ្វីដែលអ្នកអាចរៀនសូត្របានអ្នកគួរតែរៀនសូត្រ។ មិនថាការងារក៏ដោយ ការសិក្សារៀនសូត្រក៏ដោយ ធ្វើយ៉ាងណាស្វែងយល់អោយស៊ីជម្រៅលើជំនាញមួយនោះ ពោលគឺចេះធ្វើអ្វីឱ្យចេះគិតប្រយោជន៍វែងឆ្ងាយផង កុំតក់ក្រហល់នឹងប្រយោជន៍ខ្លីខ្លាំងពេក៕ អត្ថបទដោយ ពីង ជូអេង	{ "spider_name": "businesscambodia", "scrape_at": "2025-06-14_19:40:50", "date_created": "2022-04-24T08:31:06.271Z", "category": "ភាពជាអ្នកដឹកនាំ", "views": 399, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ចងចាំអត់? តើម្តាយរបស់អ្នកគាត់បានផ្លាស់ប្តូរអ្វីខ្លះ? ហើយអ្នកនឹកអនុស្សាវរីយ៍អ្វីជាងគេជាមួយអ្នកម្តាយ?	https://business-cambodia.com/articles/Happy-Mom's-Day-with-Reno7	ទោះជាពេលវេលាដើរទៅមុខ អនុស្សាវរីយ៍ចាស់ៗរំលងផុត គ្រប់យ៉ាងបានផ្លាស់ប្តូរ ប៉ុន្តែសម្រាប់ក្តីស្រលាញ់របស់អ្នកម្តាយចំពោះកូនគ្រប់រូបគឺធំធេងជ្រាលជ្រៅ និងគ្មានថ្ងៃប្រែប្រួលឡើយ។ តើអ្នកដឹងទេ? មុននឹងក្លាយគាត់ក្លាយជាអ្នកម្តាយមួយរូប គាត់ក៏ធ្លាប់ជាក្មេងស្រីម្នាក់ យុវវ័យម្នាក់ ដែលធ្លាប់មានក្តីស្រមៃ មានគោលដៅ ឬការងារផ្សេងៗ ប៉ុន្តែក្រោយមកនៅពេលគាត់បានក្លាយជាអ្នកម្តាយគឺប្រៀបបានជាមាតាដៃមួយរយ គាត់អាចធ្វើបានគ្រប់រឿងជាច្រើន គាត់បានផ្លាស់ប្តូរគ្រប់យ៉ាង គាត់បានជំនះរាល់ឧបសគ្គ និងលះបង់សូម្បីតែជីវិត ដើម្បីឲ្យកូនបានឃើញពីពិភពលោកដ៏ស្រស់ស្អាត និងសម្របខ្លួនជានិច្ចដើម្បីកូន ដែលអាចនិយាយបានថាគ្មានអ្វីប្រៀបផ្ទឹមនឹងក្តីស្រលាញ់របស់ម្តាយមានចំពោះកូនបានឡើយ។ ដោយការតបស្នងក្តីស្រលាញ់ និងរំឭកដល់ការដឹងគុណដ៏ធំធេងទៅកាន់អ្នកម្តាយ ទើបពិភពលោកបានបង្កើតនូវទិវាអ្នកម្តាយនេះឡើង។ ហើយអ្វីដែលគួរឲ្យកត់សម្គាល់ប៉ុន្មានថ្ងៃនេះឃើញមានតារាប្រុសស្រីល្បីៗបានបង្ហោះរូបភាពអតីតកាលដែលបានរំលងទៅយ៉ាងលឿនដើម្បីរំលឹកពីកុមារភាព គួបនឹងរូបបច្ចុប្បន្នភាពជាមួយអ្នកម្តាយជាទីស្រលាញ់ ខណៈទិវារំឭកគុណអ្នកម្តាយនឹងមកដល់ឆាប់ៗនាថ្ងៃទី08 មេសា ដែលក្នុងនោះតារាៗក៏បានសរសេររៀបរាប់នូវពាក្យពេចន៍ស្រដៀងៗគ្នាយ៉ាងដូច្នេះថា អ្នកម្តាយគឺជានារីដ៏អស្ចារ្យបំផុត ដោយហ៊ានជំនះគ្រប់ឧបសគ្គ តស៊ូគ្រប់រឿងរ៉ាវ ពិសេសអ្នកម្តាយតែងតែផ្តល់នូវក្តីស្រលាញ់ចំពោះកូនដោយមិនផ្លាស់ប្តូរឬប្រែប្រួលសូម្បីតែបន្តិចសោះ ព្រមទាំងភ្ជាប់ #MultiFacetedMom #HappyMom'sDaywithReno7 ក្នុងសំណេរនោះផងដែរ។ ជាការពិតណាស់ អ្នកទាំងអស់គ្នាប្រាកដជាបានដឹងរួចមកហើយពីសមត្ថភាពថតរូបរបស់ស្មាតហ្វូនត្រកូល Reno Series ថាជា «អ្នកជំនាញ Portrait» ហើយពីមួយជំនាន់ទៅមួយជំនាន់ ការវិវត្តន៍នៃសមត្ថភាពថតរូបបែប Portrait លើស្មាតហ្វូនកាន់តែខ្លាំង កាន់តែទំនើប ជាពិសេសនៅលើស្មាតហ្វូនស៊េរីថ្មីជំនាន់ថ្មីចុងក្រោយបង្អស់ OPPPO Reno7 Series នេះផ្ទាល់តែម្តងដែលបាននាំមកនូវភាពលេចធ្លោអស្ចារ្យប្រកបដោយភាពជឿជាក់។ អ្វីដែលកាន់តែពិសេស ក្នុងទិវាអ្នកម្តាយ លោកអ្នកក៏អាចមានឱកាសឈ្នះទូរស័ព្ទ OPPO Reno7 ដោយគ្រាន់តែបង្ហោះរូបម៉ាក់ និងសរសេរ «ម៉ាក់ខ្ញុំ….ជាងគេ» និងគោរពតាមលក្ខខណ្ឌងាយៗ ៖ 1. ចុច Like / Follow ផេគ OPPO / Share ផុសមួយនេះ2. បង្ហោះរូបម៉ាក់ជាមួយ Caption « ម៉ាក់ខ្ញុំ...ជាងគេ» លើហ្វេសប៊ុករបស់អ្នកជាសាធារណៈ (ឧទាហរណ៍៖ ម៉ាក់ខ្ញុំស្អាតជាងគេ/ ម៉ាក់ខ្ញុំរឹងមាំជាងគេ -ល-) ភ្ជាប់ #MultiFacetedMom #HappyMotherDayWithReno7  និង tag ទៅកាន់ម៉ាក់ ហើយ Screenshot យកមក Comment ខាងក្រោម3. ឈ្មោះអ្នកចូលរួមទាំងអស់ នឹងត្រូវបានចាប់ផ្សងសំណាង (Random) ស្វែងរកអ្នកឈ្នះទូរស័ព្ទ OPPO Reno7 ចំនួន 2 រង្វាន់។ តោះៗៗ…ចាប់ផ្តើមលេងពីថ្ងៃនេះរហូតដល់ថ្ងៃទី 14 ខែឧសភា ឆ្នាំ2022។ សម្រាប់ព័ត៌មានលម្អិតលោកអ្នកអាចចូលទៅកាន់ផេគហ្វ៊េសប៊ុករបស់ OPPO៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-24T08:14:59.825Z", "category": "PR", "views": 377, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ចង់មានត្រូវរៀនពីអ្នកមាន! នេះជាអាថ៌កំបាំងរឿងលុយដែលElon Muskនិងអ្នកមានៗដឹង	https://business-cambodia.com/articles/the secret of money the rich know	ភាពមានបានគឺជាអ្វីដែលមនុស្សភាគច្រើនប្រាថ្នាចង់បានប៉ុន្តែមានមនុស្សមួយចំនួនធំមិនអាចសម្រេចក្ដីប្រាថ្នានេះទេ។ ក៏ព្រោះតែអ្នកទាំងនោះមិនបានដឹងពីសកម្មភាពដែលគួរអនុវត្តន៍ចំពោះលុយកាក់របស់ពួកគេនៅក្នុងជីវិតរស់នៅប្រចាំថ្ងៃ។ យ៉ាងណាមិញទាំងនេះជាអាថ៌កំបាំងរឿងលុយដែល Elon Musk មហាសេដ្ឋីលំដាប់លេខ១ និងអ្នកមានផ្សេងៗទៀតតែងតែអនុវត្តហើយទទួលបានជោគជ័យ៖ ១. ប្រាក់ខែមិនមែនជាជីវិតទាំងមូល អ្នកធ្វើការជាច្រើននាក់តែងច្រឡំថាការធ្វើការបានប្រាក់ខែតែមួយមុខអាចធ្វើឱ្យគាត់រស់នៅបាន ហេតុនេះគាត់តែងតែរំពឹងទៅលើប្រាក់ខែសម្រាប់ការផ្គត់ផ្គង់ជីវិតរស់នៅ។ ប៉ុន្តែជាក់ស្ដែងប្រាក់ខែមិនអាចចិញ្ចឹមអ្នកបានរហូតឡើយព្រោះថាពេលដែលអ្នកលែងធ្វើការនោះអ្នកនឹងអត់លុយ។ ប្រាក់ខែវាជាចំណូលសកម្មអ្នកធ្វើការទើបបានលុយ ដូច្នេះដើម្បីឱ្យជីវិតងាយស្រួលជាងនេះអ្នកត្រូវបង្កើតចំណូលអកម្ម។ ២. មានលំហូរសាច់ប្រាក់ច្រើន ការវិនិយោគគឺជាចំណូលអកម្មដែលអ្នកអាចបង្កើតបានច្រើនច្រក ហេតុនេះហើយប្រសិនបើអ្នកមានលុយសល់កុំទុកវាឱ្យនៅស្ងៀមឱ្យសោះ។ អ្នកត្រូវប្រើលុយរបស់អ្នកឱ្យរកលុយឱ្យអ្នកឱ្យបានកាន់តែច្រើនប្រភពកាន់តែល្អ ហើយប្រភពទាំងនោះគឺជាការវិនិយោគ។ ជាមួយគ្នានេះដែរដើម្បីឱ្យអ្នកអាចវិនិយោគបានត្រឹមត្រូវ អ្នកត្រូវតែធ្វើការសិក្សាស្វែងយល់ឱ្យច្បាស់ដោយការរៀនតាម YouTube រួមទាំងប្រព័ន្ធផ្សព្វផ្សាយផ្សេងៗទៀត។ លើសពីនេះអ្នកក៏គួរតែស្គាល់និងរៀនសូត្រដោយផ្ទាល់ពីអ្នកជំនាញផ្នែកវិនិយោគដើម្បីអាចទទួលបានចំណេះដឹងនិងបទពិសោធន៍ផ្ទាល់ៗពីពួកគេ។ ៣. ការចំណាយត្រូវតែស្របជាមួយគោលដៅ សូមកុំចាយលុយទៅលើរបស់ទំនើបៗដូចជាទូរស័ព្ទសេរីថ្មី ខោអាវកាបូបស្បែកជើងម៉ូដថ្មីដែលជាសម្ភារៈនិយមថ្លៃៗដើម្បីតែបង្អួតបង្ហាញអ្នកដទៃពីភាពឡូយឆាយរបស់អ្នក។ មួយវិញទៀតសូមកាត់បន្ថយការចេញញ៉ាំអាហារថ្លៃៗនៅខាងក្រៅ ព្រោះថារឿងទាំងអស់ហ្នឹងវាធ្វើឱ្យអ្នកខាតបង់ប្រាក់កាសច្រើនខ្លាំងណាស់។ ផ្ទុយទៅវិញនៅមុនពេលដែលអ្នកចំណាយទៅលើអ្វីមួយអ្នកត្រូវគិតអំពីក្ដីស្រមៃរបស់អ្នកត្រូវប្រាកដថាចំណាយទៅវាបានផលដល់អ្នក។ ឧទាហរណ៍ថាអ្នកចង់ក្លាយជាអ្នកជំនាញផ្នែកនិយាយជាសារធារណៈ អ្នកត្រូវចំណាយលុយសម្រាប់ទិញសៀវភៅទាក់ទងនឹងរបៀបនិយាយមកទុកអាន ព្រមទាំងចំណាយសម្រាប់ការចូលរួមកម្មវិធីផ្សេងៗដូចជាសិក្ខាសាលាដើម្បីមើលពីរបៀបដែលវាគ្មិនគេនិយាយ។ ៤. វិនិយោគលើខ្លួនឯង មិនថាអ្នកស្ថិតនៅក្នុងវ័យណាទេអ្នកត្រូវតែបន្តរៀនសូត្រជាប្រចាំ។ អ្នកត្រូវចំណាយលុយវិនិយោគលើខួរក្បាលរបស់អ្នកដើម្បីឱ្យមានគំនិតកាន់តែច្រើន អ្នកអាចវិនិយោគលើខ្លួនឯងតាមរយៈការអានសៀវភៅ ការធ្វើដំណើរទៅកន្លែងផ្សេងៗ ដើម្បីបានដឹងរឿង និងដឹងពត៌មានកាន់ច្រើន។ ៥. សរសេរគំនិតរបស់អ្នកទុក សរសេរចុះនូវគោលដៅរបស់អ្នក នៅពេលដែលអ្នកមានក្ដីស្រមៃចង់ក្លាយជាអ្វីមួយអ្នកត្រូវសរសេរវាទុក។ ឧទារហណ៍ថាអ្នកចង់ក្លាយជាមហាសេដ្ឋីសូមសរសេរវាទុក រួចហើយសរសេរពីរឿងដែលអ្នកត្រូវធ្វើដើម្បីសម្រេចបានគោលដៅរបស់អ្នក បន្ទាប់ពីនោះគឺជាការអនុវត្តន៍។ មិនថាពេលនេះអ្នកជាអ្នកណាក៏អ្នកអាចស្រមៃបានថាអ្នកនឹងក្លាយជាអ្វីមួយនៅថ្ងៃអនាគត។ គ្រប់យ៉ាងអាចសម្រេចទៅបានវាអាស្រ័យលើទង្វើរបស់អ្នកផ្ទាល់ ហេតុនេះចំណុចទាំង៥ខាងលើគឺជាអ្វីដែលអ្នកគួរតែមានបើមិនទាន់មានឆាប់បង្កើតវាទៅ។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:50", "date_created": "2022-04-24T06:04:09.472Z", "category": "ហិរញ្ញវត្ថុ", "views": 375, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
សេដ្ឋីវិនិយោគអាមេរិកថាកំហុសរឿងលុយកាក់ធំ១អ្នកត្រូវជៀសវាងពេលអ្វីៗសុទ្ធតែឡើងថ្លៃ	https://business-cambodia.com/articles/money mistake during high inflation	បច្ចុប្បន្នទំនិញលើទីផ្សារសុទ្ធតែឡើងថ្លៃជាពិសេសប្រេងសាំងជាដើម។ នៅពេលដែលទំនិញឬសេវាកម្មឡើងថ្លៃ ក្នុងន័យសេដ្ឋកិច្ចការទុកលុយជាប់ខ្លួនច្រើនវាមិនមែនជារឿងល្អនោះទេពោលគឺវានឹងធ្វើឲ្យលុយរបស់អ្នកកាន់តែបាត់បង់។ ទាក់ទងនឹងទំនិញឡើងថ្លៃនេះដែរ សេដ្ឋីអាមេរិកលោក Kevin O’Leary បានឲ្យដឹងថាពេលទំនិញឡើងថ្លៃ ការសន្សំលុយនៅធនាគារជាមួយនឹងអត្រាការប្រាក់សន្សំទាបគឺជាកំហុសរឿងលុយកាក់ធំមួយដែលអ្នកគួរតែជៀងវាង។ លោកបានឲ្យដឹងទៀតថាឥឡូវក្នុងកុងធនាគាររបស់អ្នកទទួលបានការប្រាក់តិចតួចណាស់។ គាត់បានលើកឡើងពីបរិបទនៅសហរដ្ឋអាមេរិកថា នៅអាមេរិកឥឡូវអតិផរណាឡើងលើស៦%  ដូច្នេះអ្នកនឹងខាតបង់លុយរៀងរាល់១២ខែ។ លោកបានលើកឧទាហរណ៍ថាបើកុងធនាគាររបស់អ្នកទទួលបានការប្រាក់០.០១%ក្នុងមួយខែប៉ុន្ដែអត្រាអតិផរណារត់ក្នុងរង្វង់៦% នោះតម្លៃលុយរបស់អ្នកថយចុះត្រឹម៥.៩៩%ក្នុងរយៈពេលណាមួយ។ លោក Kevin បានបង្ហើបថាពេលលោកនៅក្មេងលោកបានរៀនហើយដឹងថាធនាគារគឺជាកន្លែងទុកលុយដ៏អាក្រក់មួយពេលដែលលោកឃើញពីអត្រាការប្រាក់ដែលបានដាក់នៅធនាគារតិចតួចបំផុត។ ដូច្នេះលោកក៏បានរៀនហើយដឹងថាលោកមិនអាចបង្កើនចំណូលទាល់តែសោះពីការដាក់ប្រាក់សន្សំនៅធនាគារ។ អ៊ីចឹងលោកយកលុយទៅវិនិយោគទើបលោកអាចរកលុយបានច្រើនលុយកើនលឿន។ យ៉ាងណាមិញលោក Kevin មិនប្រឆាំងដាច់ខាតថាមិនឲ្យមនុស្សយកលុយទៅដាក់សន្សំនៅធនាគារនោះទេ។ លោកក៏បានណែនាំឲ្យអ្នកគ្រប់គ្នាគួរមានលុយក្នុងកុងធនាគារសម្រាប់ចំណាយក្នុងការរស់នៅរយៈពេល៣ខែដែលកញ្ចប់លុយគឺជាលុយបម្រុងពេលមានអាសន្ន( emergency fund)។ ជាការពិតណាស់ កាលណាទំនិញឬសេវាកម្មលើទីផ្សារ ការទុកលុយជាប់ខ្លួនឬដាក់នៅធនាគារដែលបានការប្រាក់ទាបមិនមែនជាជម្រើសល្អឡើយ ផ្ទុយទៅវិញវាធ្វើឲ្យលុយរបស់អ្នកកាន់តែថយចុះឬខាតបងទៅវិញទេ។ សព្វថ្ងៃមនុស្សជាច្រើនរអ៊ូថាទំនិញឡើងថ្លៃសាំងឡើងថ្លៃ ហើយចាយមិនគ្រប់។  ពេលទំនិញឡើងថ្លៃ អ្វីដែលអ្នកត្រូវធ្វើគឺត្រូវប្រឹងប្រែងធ្វើការ ប្រឹងប្រែងរកចំណូលឲ្យបានច្រើនជាងមុនដើម្បីបង្កើនទឹកលុយសម្រាប់មកទប់ទាល់នឹងការចំណាយក្នុងការរស់នៅដែលកាន់តែកើនឡើងដោយសារទំនិញឡើងថ្លៃ។ ដូច្នេះ ទំនិញហើយថ្លៃកុំរអ៊ូហើយប្រឹងរកលុយនិងយកលុយទៅវិនិយោគលើប្រភេទទ្រព្យដែលតម្លៃរបស់វាកាន់តែកើនឡើងនោះលុយរបស់កាន់តែកើនឡើងដូច្នេះហើយទោះជាទំនិញឡើងថ្លៃក៏អ្នកមិនរអ៊ូទៀតដែរ។ ប្រភេទទ្រព្យដែលអ្នកគួរយកលុយទៅវិនិយោគអំឡុងពេលទំនិញឡើងថ្លៃមានដូចជា អចលនទ្រព្យ មាស ភាគហ៊ុននិងលុយគ្រីបតូជាដើម	{ "spider_name": "businesscambodia", "scrape_at": "2025-06-14_19:40:50", "date_created": "2022-04-24T05:50:56.834Z", "category": "ហិរញ្ញវត្ថុ", "views": 361, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
Mark Zuckerberg ថាប្រធានប្រតិបត្តិរបស់ខ្លួន ជាមនុស្សកម្រពិបាករកបំផុត ព្រោះមានសមត្ថភាពពិសេសព្រមគ្នា២នេះ	https://business-cambodia.com/articles/IQ EQ, Mark Zuckerberg, Sheryl Sandberg	ស្ថាបនិកក្រុមហ៊ុន Meta លោក Mark Zuckerberg បានលើកសរសើរប្រធានប្រតិបត្តិស្រីរបស់ខ្លួន ដែលជាដៃគូរួមការងារយ៉ាងល្អបំផុតក្នុងរយៈពេល ១៤ឆ្នាំមកនេះ ថាជាប្រភេទមនុស្សកម្រពិបាករក ព្រោះតែមានសមត្ថភាពខ្ពស់ពិសេសព្រមគ្នាទាំង IQ (ភាពឆ្លាតវៃផ្នែកបញ្ញា) និង EQ (ភាពឆ្លាតវៃផ្នែកអារម្មណ៍)។ នៅក្នុង podcast នៃកម្មវិធី "The Tim Ferriss Show" លោក Mark Zuckerberg បាននិយាយថា សមត្ថភាពរបស់អ្នកស្រី Sheryl Sandberg ក្នុងការធ្វើឱ្យមានតុល្យភាពរវាងយុទ្ធសាស្រ្តអាជីវកម្មជាមួយនឹងទំនាក់ទំនងវិជ្ជាជីវៈបានជំរុញឲ្យក្រុមហ៊ុនមានភាពប្រសើរឡើង និងបានបង្កើតគំរូទម្រង់ខ្ពស់នៃបុគ្គលិក Meta ដ៏ល្អ។ ស្ថាបនិកវ័យ ៣៧ឆ្នាំរូបនេះ បានបន្តទៀតថា៖ «ខ្ញុំគិតថានាងមានការរួមបញ្ចូលគ្នាដ៏ល្អនៃ IQ និង EQ»។ «ប្រសិនបើអ្នកទទួលបាននរណាម្នាក់ដែលពូកែខាងយុទ្ធសាស្ត្រ ឬពូកែខាងផលិតផល ហើយពួកគេមិនមែនជាអ្នកគ្រប់គ្រងដ៏អស្ចារ្យ នោះជាការល្អណាស់។ ប្រសិនបើអ្នកអាចមាននរណាម្នាក់ដែលពូកែក្នុងរឿងមួយក្នុងចំណោមរឿងទាំងនោះ ក៏ជាការល្អដែរ។ ដោយឡែកខ្ញុំគិតថា វាកម្រណាស់ក្នុងការរកឃើញមនុស្សដែលពូកែទាំង IQ និង EQ»។ លោក Mark Zuckerberg បានចង្អុលទៅថ្ងៃដំបូងរបស់ Meta ជាឧទាហរណ៍មួយអំពីរបៀបដែល Sheryl Sandberg ប្រើសមត្ថភាពដឹកនាំទាំង IQ និង EQ បានជួយឱ្យក្រុមហ៊ុនរីកចម្រើនហួសពីដំណាក់កាលចាប់ផ្តើម។ លោកបានលើកឡើងយ៉ាងដូច្នេះថា៖ «វាងាយស្រួលក្នុងការនិយាយត្រង់ៗ ជាមួយសហសេវិកនៅពេលដែលមានបុគ្គលិកមិនច្រើននៅក្នុងអគារ។ ប៉ុន្តែនៅពេលដែលក្រុមហ៊ុនបានពង្រីក ទាំងទំហំ និងវិសាលភាព កម្លាំងការងារកាន់តែមានភាពកើនឡើង ដោយធ្វើឱ្យវាកាន់តែតឹងតែងក្នុងការផ្តល់មតិកែលម្អ»។ ដោយឡែកសម្រាប់ប្រធានប្រតិបត្តិ Meta វិញ លោក Mark Zuckerberg បាននិយាយថា៖ «Sandberg គឺជាករណីលើកលែង ដែលជំរុញសហសេវិករបស់នាងជាបន្តបន្ទាប់ជាមួយនឹងការរិះគន់ក្នុងន័យស្ថាបនា។ នាងតែងតែនិយាយថាចំនួននៃវឌ្ឍនភាពដែលយើងធ្វើគឺសមាមាត្រដោយផ្ទាល់ទៅនឹងចំនួននៃការសន្ទនាពិបាកដែលយើងចង់មាន»។ «ដូច្នេះការព្យាយាមកសាងវាទៅក្នុងប្រព័ន្ធប្រតិបត្តិការវប្បធម៌ការងារ ពោលគឺ យើងគ្រាន់តែនឹងផ្តល់រង្វាន់ពិតប្រាកដ ហើយផ្តោតលើការមានទំនាក់ទំនងផ្ទាល់ជាមួយគ្នាទៅវិញទៅមក ខ្ញុំគិតថាជារឿងសំខាន់ណាស់»។ ជាមួយគ្នានេះ ចិត្តវិទូនៅសាកលវិទ្យាល័យ Harvard Daniel Goleman ដែលជំនាញ EQ ក៏បានចុះអត្ថបទមួយក្នុង CNBC Make It កាលពីឆ្នាំ ២០២២កន្លងទៅពីវិធីសាស្ត្រឆ្ពោះទៅរកភាពជាអ្នកដឹកនាំ ដោយបង្ហាញថាក្រៅពី IQ អ្នកដឹកនាំត្រូវមាន EQជាចាំបាច់។ ចរិតនេះធ្វើឱ្យអ្នកដឹកនាំគួរឱ្យទាក់ទាញដោយសារតែសមត្ថភាពក្នុងការកំណត់អត្តសញ្ញាណ និងការតាមដានអារម្មណ៍ (របស់ពួកគេផ្ទាល់និងអ្នកដទៃ)។ លោក Goleman បានកត់សម្គាល់ថា៖ ភាពវៃឆ្លាតខាងអារម្មណ៍មិនមែនជាលក្ខណៈពីកំណើតទេ ជំនាញដូចជាការយល់ដឹងពីសង្គម ការយល់ដឹងដោយខ្លួនឯង និងការគ្រប់គ្រងទំនាក់ទំនងត្រូវបានទទួលតាមរយៈការអនុវត្តជាក់ស្តែង៕ អត្ថបទដោយ៖ កាន់ ដារ៉ា (ស្មេរពនេចរ) Telegram: 0964997366	{ "spider_name": "businesscambodia", "scrape_at": "2025-06-14_19:40:50", "date_created": "2022-04-24T05:50:30.025Z", "category": "ភាពជាអ្នកដឹកនាំ", "views": 310, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ឆ្នាំនេះឡូយកប់! គោជល់ចែកសំបុត្រឡានជិះទៅស្រុក Free! Free! ក្នុងឱកាសចូលឆ្នាំថ្មី	https://business-cambodia.com/articles/Red-Bull-Cambodia	រាជធានីភ្នំពេញ៖ ខានទៅលេងស្រុកនាឱកាសចូលឆ្នាំខ្មែររយៈពេល 2 ឆ្នាំហើយមែនអត់! នឹកពេលវេលាពេលចូលឆ្នាំនៅស្រុកខ្លាំងណាស់ត្រូវទេ? តោះ! ត្រៀមខ្លួននាំភាពអង់អាចទៅស្រុកជាមួយគោជល់ក្នុងឱកាសបុណ្យចូលឆ្នាំខ្មែរឆ្នាំនេះទាំងអស់គ្នា។ ដើម្បីចូលរួមអបអរ ក៏ដូចជាលើកទឹកចិត្តដល់អតិថិជនទាំងអស់ក្នុងឱកាសពិធីបុណ្យចូលឆ្នាំខ្មែរខាងមុខនេះ គោជល់បានរៀបចំជាមួយនឹងប្រូម៉ូសិនដ៏ពិសេស ដោយគ្រាន់តែកុម្ម៉ង់ទិញគោជល់ចំនួន 2 កេស ក្នុងតម្លៃ 19 ដុល្លារ លោកអ្នកនឹងទទួលបានសំបុត្រឡានក្រុងដែលមានតម្លៃ 10 ដុល្លារ មួយសន្លឹកដោយឥតគិតថ្លៃសម្រាប់ការធ្វើដំណើរក្នុងឱកាសចូលឆ្នាំថ្មីភ្លាមៗ។ ចំពោះការកុម្ម៉ង់ទិញគោជល់ លោកអ្នកគ្រាន់តែលើកទូរស័ព្ទតេមកក្រុមហ៊ុនតាមរយៈលេខ 098 980 270  ឬឆាតទៅហ្វេសប៊ុកផេក Red Bull Cambodia ចាប់ពីថ្ងៃនេះរហូតដល់ថ្ងៃទី 13 ខែមេសា ឆ្នាំ 2022។ សូមកុំធ្វើឲ្យឱកាសដ៏ពិសេសកន្លងហួសឲ្យសោះ! លឿនៗមក! តេមកភ្លាម បានទាំងគោជល់ បានទាំងសំបុត្រឡានទៅស្រុកក្នុងឱកាសបុណ្យចូលឆ្នាំខ្មែរឥតគិតថ្លៃ!  សម្រាប់ព័ត៌មានបន្ថែមសូមទាក់ទំនងតាមរយៈលេខទូរស័ព្ទ 098 980 270 ឬចូលទៅកាន់ទៅហ្វេសប៊ុកផេក Red Bull Cambodia។	{ "spider_name": "businesscambodia", "scrape_at": "2025-06-14_19:40:50", "date_created": "2022-04-24T05:49:22.129Z", "category": "PR", "views": 158, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
បុរី វីលៀម (BOREY WILLIAMS) បានចាប់ដៃគ្នាជាមួយធនាគារដើម្បីផ្តល់ប្រាក់កម្ចីទិញផ្ទះរហូត ៨០% នៃតម្លៃផ្ទះសរុប ជាមួយអត្រាការប្រាក់ចាប់ពី៦.៧៥% ក្នុងមួយឆ្នាំ និងឯកសារងាយស្រួល។	https://business-cambodia.com/articles/BOREY-WILLIAMS	រាជធានីភ្នំពេញ ៖ នៅថ្ងៃទី ២៣ ខែមេសា ឆ្នាំ២០២២ បុរី វីលៀម(BOREY WILLIAMS) និង ធនាគារ សហពាណិជ្ជ ក.អ (Union Commercial Bank Plc.) បានចុះកិច្ចព្រមព្រៀងសហការលើការផ្តល់ចម្ចីឥណទានទិញផ្ទះនៅបុរី វីលៀមជាមួយការផ្តល់នូវទំហំកម្ចីរហូតដល់80% នៃតម្លៃផ្ទះទាំងមូលជាមួយការផ្តល់នូវលក្ខណងាយស្រួល ជាមួយអត្រាការប្រាក់ប្រគួតប្រជែងនៅលើទីផ្សារ។ ការចុះកិច្ចព្រមព្រៀងនៃការយោគយល់គ្នានេះ ត្រូវបានប្រារព្ធធ្វើឡើងនៅក្នុងបុរី វីលៀម ក្រោមអធិបតីភាព លោក វីលៀម ណារ៉ាម័រ Mr. William Naramore ម្ចាស់ក្រុមហ៊ុន និងជានាយកប្រតិបត្តិ រួមទាំងប្រធានផ្នែកគ្រប់ផ្នែក និងអ្នកតំណាង ធនាគារ សហពាណិជ្ជ អ.ក គឺលោក Mr.Huang Shun Chieh (Head of Branch Management Department) និងប្រធានផ្នែកផ្សេងទៀត រួមនឹងបុគ្គលិកគ្រប់ផ្នែកនៃបុរី វីលៀមចូលរួមជាសក្ខីភាពនៃការចុះកិច្ចព្រមព្រៀងមួយនេះផងដែរ។ ម្ចាស់ផ្ទះនឹងរីករាយនឹងផ្ទះថ្មី រួមជាមួយបរិយាកាសនៃការស់នៅកាន់តែប្រសើរជាងមុន និងអត្រាការប្រាក់កាន់តែប្រសើរជាងមុនត្រឹមតែ6.75% ក្នុងមួយឆ្នាំសម្រាប់ការស្នើកម្ចីជាប្រាក់រៀល និងអត្រាការប្រាក់ 7% ក្នុងមួយឆ្នាំសម្រាប់ការស្នើរសុំកម្ចីជាប្រាក់ដុល្លារ លើការស្នើរសុំកម្ចីទិញផ្ទះក្នុងក្តីស្រមៃនៅក្នុងគម្រោងបុរី វីលៀម។ បុរី វីលៀម ដែលមានទីតាំងស្ថិតនៅលើផ្លូវរដ្ឋ៣០ម៉ែត្រ ចុះពីមហាវិថីឈ្នះៗ ចូលតាមផ្លូវ វត្តភ្នៀតត្រឹមតែ១០នាទី និង៣០នាទីពីផ្សារទំនើប អុីអនម៉ល សែនសុខ Aeon Mall Sen Sok និងងាយស្រួលក្នុងការចេញចូលកណ្តាលក្រុងភ្នំពេញ។ Google Map: http://bit.ly/bwilliam សូមបញ្ជាក់ផងដែរថា បុរី វីលៀមជាបុរីដែលធំមួយដែលស្ថិតនៅភាគខាងលិចនៃរាជធានីភ្នំពេញ ដែលមានទីតាំងសក្ការនុពល នៅជាប់ផ្លូវរដ្ឋ៣០ម៉ែត្រ និងក្បែរតំបន់អភិវឌ្ឍន៍ធំៗដូចជា ផ្លូវល្បឿនលឿន ភ្នំពេញ-ព្រះសីហនុ  មហាវិថីឈ្នះៗ មន្ទីពេទ្យកាលម៉ែត្រថ្មី បឹងទំនប់កប់ស្រូវ ទីលានវាយកូនហ្គូល រ៉ូយ៉ាល់ភ្នំពេញស្ពតក្លឹប ( Royal Phnom Penh Sport Club) រួមនឹងតំបន់ផ្សេងៗទៀត…. ដែលផ្តល់អោយលោកអ្នកនូវវីឡាដាច់ៗពីគ្នាស្រស់ស្អាត និងមានការឌីហ្សាញស្រស់ស្អាតប្លែកពីគម្រោងដ៏ទៃជាមួយតម្លៃសមរម្យ និងមានច្រើនជម្រើសសម្រាប់លោកអ្នកជ្រើសរើស។ លើសពីនោះ បុរី វីលៀម យើងបាននឹងកំពុងតែបើកលក់ប្លុកថ្មី ជាមួយបរិយាកាសគួរអោយចង់រស់នៅ ដែលក្នុងប្លុកថ្មីយើងមានសុទ្ធតែវីឡាធំៗ ដូចជា៖ អូអេស៊ីស វីឡា  (Oasis Villa ) ឡេហ្គាស៊ី វីឡា(Legacy Villa ) រីជេនស៊ី វីឡា (Regency Villa ) និង ម៉ូតថ្មីទើបនឹងចេញ ស្កាយ វីឡា(Sky Villa)  រួមនឹងម៉ូតថ្មីមួយទៀតកាន់តែប្លែក កាន់ស្រស់ស្អាត និងគួរអោយចង់រស់នៅ។ បន្ថែមលើលពីនោះគម្រោងបុរី វីលៀម ផ្តល់ជាសហគមន៍នៃការរស់នៅកាន់តែកាលីបជាងមុន ដោយក្នុងគម្រោងផ្តល់អោយអ្នកនូវ សាលារៀន បញ្ញាសាស្រ្តអន្តរជាតិ Paññāsāstra International School (PSIS) ផ្សារទំនើប វីលៀម ផ្លាហ្សារ មន្ទីពេទ្យ សួនសម្រាប់កុមារ អាងហែលទឹក កន្លែងវាយTennis នឹងកន្លែងផ្សេងទៀតដែលគួរអោយចាប់អាម្មណ៍។ ទាក់ទងមកផ្នែកលក់៖ 085 200 909 / 069 32 82 02 ទីតាំងGoogle Map: http://bit.ly/bwilliam Website : boreywilliams.com	{ "spider_name": "businesscambodia", "scrape_at": "2025-06-14_19:40:50", "date_created": "2022-04-24T05:41:07.054Z", "category": "PR", "views": 305, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
លុយស្មើនឹងអារម្មណ៍! ឧកញ៉ា ភិរម្យ វិចិត្រដារ៉ា ប្រាប់ពីរបៀបគ្រប់គ្រងអារម្មណ៍ដើម្បីសល់លុយ	https://business-cambodia.com/articles/how to curb your emotional spending	មនុស្សយើងភាគច្រើនចាយលុយតាមអារម្មណ៍ ជួនកាលមិនទាន់មានលុយផងគិតឃើញរួចទៅហើយថាត្រូវចាយលើអ្វីខ្លះ។ ហេតុនេះលុយដែលរកបានមកមិនចេះសល់ទេព្រោះតែការចង់បាននេះចង់បាននោះដូចជាទូរស័ព្ទម៉ាកថ្មី សម្លៀកបំពាក់ថ្មី របស់ពេញនិយមអ្វីជាដើម។ ទន្ទឹមនឹងបញ្ហានេះលោកឧកញ៉ា ភិរម្យ វិចិត្រដារ៉ា បានចែករំលែកនូវបទពិសោធន៍ផ្ទាល់ខ្លួននៃរបៀបគ្រប់គ្រងអារម្មណ៍ក្នុងការចាយលុយដែលមានដូចខាងក្រោម៖ ជំហ៊ានដំបូងគឺត្រូវមានការកត់ត្រានូវចំណាយជាប្រចាំ រួចហើយបែងចែកនូវអ្វីនិងគួរអ្វីមិនគួរចំណាយ។ បើមិនគួរចំណាយយើងត្រូវដកវាចេញ ឧទាហរណ៍រវាងការចំណាយលុយលើអាហារនិងការចំណាយលើការទិញទូរស័ព្ទម៉ាកថ្មី យើងឃើញថាអាហារជារឿងសំខាន់ហេតុនេះយើងត្រូវបន្តចំណាយលើវា។ រីឯការចំណាយលើទូរស័ព្ទម៉ាកថ្មីវាមិនមែនជារឿងចាំបាច់ឡើយព្រោះថាយើងនៅមានទូរស័ព្ទសម្រាប់ប្រើហើយមិនចាំបាច់ទិញថ្មីទេ ហេតុនេះគួរតែដកវាចេញពីការចំណាយ។ បន្ថែមពីនេះយើងត្រូវមានផែនការចំណាយឱ្យបានច្បាស់លាស់ជៀសវាងការចាយហួសតម្រូវការ។ ឧបមាថាយើងចង់ទៅផ្សារទិញរបស់ដាក់ផ្ទះបាយ យើងត្រូវកត់នូវមុខចំណាយថាត្រូវទិញអ្វីខ្លះសម្រាប់ប្រើក្នុងផ្ទះបាយ បន្ទាប់មកយើងទៅផ្សារដោយទិញតាមបញ្ចីដែលបានកត់ត្រាកុំទៅទិញអ្វីផ្សេង។ បើទោះជាមានការកត់ត្រារាល់ការចំណាយព្រមទាំងមានផែនការចាយវាយរួចហើយក៏ដោយ ក៏មនុស្សមួយចំនួនមិនអាចគ្រប់គ្រងបានដដែល។ ត្បិតថាកត់រួចហើយមែនតែអ្នកខ្លះមិនខ្ចីមើលនិងធ្វើតាមឡើយ។ ហេតុនេះវិធីសាស្ត្រចុងក្រោយគឺត្រូវដាក់លុយតាមខ្លួនតិចបានហើយ មានន័យថាមិនត្រូវដាក់លុយលើសពីចំនួនកំណត់ដែលត្រូវចាយវាយ។ ឧទាហរណ៍ថាមួយថ្ងៃយើងត្រូវចាយ១០០០០រៀល ដូច្នេះយើងត្រូវដាក់លុយតាមខ្លួនតែ១០០០០រៀលបានហើយ។ ឬក៏បើសិនយើងត្រូវទៅផ្សារទិញម្ហូបយើងដាក់លុយសម្រាប់តែទិញម្ហូបបានហើយ ហេតុនេះទោះជាយើងឃើញខោអាវស្អាតចង់ទិញភ្លាមៗក៏មិនអាចទិញបានដែរ។ សរុបមកដើម្បីគ្រប់គ្រងអារម្មណ៍ឱ្យបានគឺយើងត្រូវរកវិធីមកកាត់អារម្មណ៍ ដូចជាវិធីសាស្រ្តដែលបានលើកឡើងខាងលើដែលលោកអ្នកគួរតែអនុវត្តន៍តាមដើម្បីការពារកុំឱ្យលុយចេះតែចេញឥតល្ហែរពេក៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:50", "date_created": "2022-04-24T05:37:24.830Z", "category": "ហិរញ្ញវត្ថុ", "views": 153, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អ្នកជំនាញនិយាយពីសក្ដានុពល និងកំណើនប្រជាសាស្ត្រនៅក្នុងខណ្ឌសែនសុខ នាពេលបច្ចុប្បន្ន	https://business-cambodia.com/articles/Experts-talk-about-the-potential	រាជធានីភ្នំពេញ ៖ ពីមួយថ្ងៃទៅមួយថ្ងៃគេសង្កេតឃើញថា ខណ្ឌសែនសុខ ដែលជាប់ចំណាត់ថ្នាក់ជាខណ្ឌទទួលបានគម្រោងអភិវឌ្ឍន៍ធំៗមានតម្លៃសរុបរាប់ពាន់លានដុល្លារ ជាពិសេសគម្រោងអភិវឌ្ឍន៍លំនៅដ្ឋាន និងបុរីមិនតិចជាង៤០គម្រោងនោះ កំពុងបន្តភាពរីកចម្រើនគួរឲ្យកត់សម្គាល់ ដែលក្នុងនោះរាប់ទាំងគម្រោងអភិវឌ្ឍន៍របស់ស្ថាប័នរដ្ឋបន្ថែមពីលើវិស័យឯកជន។ ពាក់ព័ន្ធទៅនឹងកំណើននៃគម្រោងអភិវឌ្ឍន៍ ក៏ដូចជាប្រជាប្រិយភាពរបស់ខណ្ឌសែនសុខ ដែលអាចអូសទាញមនុស្សឲ្យចូលទៅរស់នៅកាន់តែច្រើន អ្នកជំនាញអចលនទ្រព្យ ឧកញ៉ា ម៉ាន់ ច័ន្ទឌី អគ្គនាយកក្រុមហ៊ុន Premium Housing Group បានលើកឡើងថា ភាពទាក់ទាញទាំងអស់នេះកើតឡើងដោយសារតែខណ្ឌសែនសុខស្ថិតនៅជិតកណ្តាលរាជធានីភ្នំពេញ ប្រមូលផ្តុំទៅដោយមណ្ឌលពាណិជ្ជកម្ម ទីប្រជុំជន ជាបណ្តុំទីអាជីវកម្មចម្រុះកម្រិតមធ្យម និងមានបណ្តាញហេដ្ឋារចនាសម្ព័ន្ធល្អ មានផ្លូវខ្វាត់ខ្វែង វិសាលភាពធំទូលាយ ដែលបានផ្ដល់ភាពងាយស្រួល និងអនុគ្រោះដល់បណ្តាវិនិយោគិនចូលមកអនុវត្តលើគម្រោងអភិវឌ្ឍន៍ធំៗបានយ៉ាងប្រសើរ។ លោកបានបន្តថា អ្វីដែលជាចំណុចទាក់ទាញរបស់ខណ្ឌមួយនេះគឺមានក្រុមហ៊ុនជាតិ និងអន្តរជាតិធំៗចូលទៅវិនិយោគជាបន្តបន្ទាប់ដែលមានតម្លៃសរុបរាប់ពាន់លានដុល្លារ ដោយក្នុងនោះរួមមានដូចជា ផ្សារទំនើប AEON, ផ្សារទំនើប Globle House, ផ្សារទំនើប Makro ផ្សារទំនើបជីបម៉ុង, ផ្សារបោះដុំឃ្លាំងរំសេវថ្មីសែនសុខ និងផ្សារទំនើបសហគមន៍ Green Mall ជាដើម ។ នៅទីនេះ ក៏មានស្ថាប័នរដ្ឋ សាលារៀនរដ្ឋ និងឯកជន មានមន្ទីរពេទ្យ គ្លីនិកឯកជន ជាពិសេសមានបុរីលំនៅដ្ឋានកម្រិតមធ្យម និងកម្រិតខ្ពស់លំដាប់អភិជនជាច្រើនគម្រោង ដែលរហូតមកដល់ពេលនេះមានគម្រោងបុរីមិនតិចជាង៤០គម្រោងនោះទេ ហើយនៅថ្ងៃអនាគត ខណ្ឌសែនសុខដែលបានប្រែក្លាយពីតំបន់ជាយក្រុងមកជាទីបណ្តុំនៃលំនៅដ្ឋាននោះ នឹងអភិវឌ្ឍរីកចម្រើនទៅជាមណ្ឌលពាណិជ្ជកម្មបែបទំនើបស្រដៀងគ្នាទៅនឹងខណ្ឌទួលគោក និងខណ្ឌបឹងកេងកងយ៉ាងដូច្នោះដែរ។ យ៉ាងណាក៏ដោយ បើមើលពីតម្រូវការរបស់ប្រជាជនវិញឃើញថា តំបន់ដ៏មានសក្តានុពលនេះ នៅមានចំណុចខ្វះខាតមួយចំនួនពាក់ព័ន្ធនឹងផ្សាររៀបរយ ដើម្បីឆ្លើយតបឱ្យចំគោលដៅរបស់ប្រជាជននៅក្នុងតំបន់។ ជាក់ស្តែង អ្នកជំនាញខាងលើបានបញ្ជាក់ថា វត្តមានផ្សារទំនើបធំៗក្នុងតំបន់គឺជារឿងល្អ តែបើមើលពីតម្រូវការជាក់ស្តែង និងឥរិយាបទរបស់ប្រជាជនឃើញថា ភាគច្រើនសម្រាប់អ្នកដែលទៅផ្សារទំនើបគ្រាន់តែដើម្បីកម្សាន្ត ឬក្នុងគោលដៅជួបជុំក្រុមគ្រួសារលម្ហែតែប៉ុណ្ណោះ តែមិនមែនទៅទិញទំនិញសម្រាប់ផ្គត់ផ្គង់ឱ្យតម្រូវការប្រចាំថ្ងៃនោះទេ។ ហេតុនេះ តំបន់នេះនៅត្រូវការវត្តមានផ្សាររៀបរយជាចាំបាច់សម្រាប់បំពេញតម្រូវការប្រចាំថ្ងៃរបស់អ្នកដែលរស់នៅក្នុងតំបន់។ លោក សោម កែវម៉ាលីដា នាយកប្រតិបត្តិផ្សារបោះដុំឃ្លាំងរំសេវថ្មីសែនសុខ បានលើកឡើងថា ដោយមើលឃើញពីចរន្តនៃការអភិវឌ្ឍ និងតម្រូវការជាក់ស្តែងទាំងអស់នេះហើយ ទើបក្រុមអ្នកវិនិយោគមួយក្រុមបានសម្រេចបង្កើតជាផ្សារបោះដុំឃ្លាំងរំសេវថ្មីសែនសុខឡើងនៅចំកណ្តាលមជ្ឈមណ្ឌលពាណិជ្ជកម្ម និងបណ្តាផ្សារទំនើប ដោយមានបុរី និងបណ្តុំលំនៅដ្ឋានជាច្រើនម៉ឺនខ្នងនៅហ៊ុមព័ទ្ធជុំវិញ។ លោកបានបញ្ជាក់ថា វត្តមាននៃផ្សារបោះដុំឃ្លាំងរំសេវថ្មីសែនសុខ គឺជាផ្សារដែលបំពេញនូវតម្រូវការប្រចាំថ្ងៃជាក់ស្ដែងរបស់អ្នកដែលរស់នៅក្នុងសហគមន៍។ សម្រាប់អ្នកដែលមានតម្រូវការគឺតម្រង់ទៅកាន់ផ្សារបោះដុំឃ្លាំងរំសេវថ្មីសែនសុខ ខណៈដែលបណ្តាផ្សារទំនើបមួយចំនួនមានមនុស្សចូលច្រើន ប៉ុន្តែមានអ្នកខ្លះទៅជាលក្ខណៈកម្សាន្ត ដែលមិនមានតម្រូវការទិញទំនិញនោះទេ។ យ៉ាងណាក៏ដោយ លោកបានបង្ហាញពីក្ដីរំពឹងថា នៅថ្ងៃខាងមុខនេះ ផ្សារបោះដុំឃ្លាំងរំសេវថ្មីសែនសុខ នឹងក្លាយជាទីតាំងដ៏សកម្មក្នុងការបំពេញតម្រូវការចាំបាច់ប្រចាំថ្ងៃរបស់មនុស្សរាប់ម៉ឺននាក់ដែលរស់នៅក្នុងតំបន់ក៏ដូចជាអ្នកនៅតំបន់ក្បែរខាងផងដែរ។ នៅទីនេះមានទាំងការលក់រាយ និងបោះដុំ ជាពិសេស តាមបណ្តាផ្សារផ្សេងៗទៀតនៅក្នុងតំបន់ក៏អាចទទួលយកនូវការផ្គត់ផ្គង់ទំនិញពីផ្សារបោះដុំឃ្លាំងរំសេវថ្មីសែនសុខទៅលក់បន្តយកចំណេញបានយ៉ាងងាយស្រួល។ លោក សោម កែវម៉ាលីដា បានបញ្ជាក់ឲ្យដឹងថែមទៀតថា សម្រាប់វត្តមានថ្មីនៃគម្រោងផ្សារបោះដុំឃ្លាំងរំសេវថ្មីសែនសុខ ដែលមានទីតាំងស្ថិតកណ្តាលនៃខណ្ឌមួយនេះ បានចូលរួមផ្តល់នូវភាពងាយស្រួលកាន់ខ្លាំងដល់អ្នកដែលរស់នៅក្នុងខណ្ឌ ក៏ដូចជាអ្នកដែលធ្វើដំណើរឆ្លងកាត់ ដោយសារតែផ្សារបោះដុំឃ្លាំងរំសេវថ្មីសែនសុខមានផ្គត់ផ្គង់ទំនិញ និងផលិតផលចំរុះយ៉ាងសម្បូរបែប ក៏ដូចជាបន្លែ ត្រីសាច់ សម្រាប់ជាម្ហូបអាហារប្រចាំថ្ងៃប្រកបដោយអនាម័យខ្ពស់ មានសណ្ដាប់ធ្នាប់ល្អ ទាំងការរៀបចំស្តង់លក់ និងការដាក់តាំងទំនិញនានាផងដែរ។ អ្វីដែលសំខាន់បំផុតនោះ ផ្សារបោះដុំឃ្លាំងរំសេវថ្មីសែនសុខនេះ បានផ្តោតទៅលើការផ្តល់សេវាជួសជុល និងលក់គ្រឿងអេឡិចត្រូនិក ជាពិសេសប្រភេទទូរស័ព្ទទំនើបគ្រប់ប្រភេទដែលជាឧបករណ៍ប្រើប្រាស់ និងទំនាក់ទំនងដ៏ចាំបាច់ប្រចាំថ្ងៃរបស់មនុស្សទូទៅ៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-24T05:36:19.624Z", "category": "PR", "views": 133, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
Elon Musk ថាក្នុងមួយឆាកជីវិត លោកមិនធ្លាប់ជួបរឿងពិបាកសម្រេចចិត្តណា ដូចរឿង១នេះទេ	https://business-cambodia.com/articles/The most difficult decision in Elon Musk's life	លោក Elon Musk ត្រូវបានគេស្គាល់ថាជាកំពូលមនុស្ស ចូលចិត្តគិតអ្វីខុសពីគេ ធ្វើការលំបាកៗ រហូតទទួលរហ័សនាមថាជា “អេលាន” ថែមទៀតផង ព្រោះតែសមិទ្ធផលការងារដ៏អស្ចារ្យ ជាពិសេសផែនការនាំមនុស្សពីភពផែនដីទៅរស់នៅលើភពក្រហម (ភពព្រះអង្គារ៍)។ ប៉ុន្តែតើអ្នកដឹងទេ សហគ្រិនឆ្នើមម្នាក់នេះ ធ្លាប់ជួបរឿងដ៏ពិបាកសម្រេចចិត្តបំផុតមួយ បើដើរខុសតែមួយជំហានគ្រប់យ៉ាងដែលមាននៅពេលនេះនឹងស្មើសូន្យមិនខាន។ នៅក្នុងបទសម្ភាន៍មួយកាលពីពេលកន្លងទៅ ស្ថាបនិកក្រុមហ៊ុន Tesla និង SpaceX រូបនេះបានថ្លែងយ៉ាងដូច្នេះថា៖ «ជម្រើសដ៏លំបាកបំផុតមួយដែលខ្ញុំធ្លាប់ជួបប្រទះក្នុងជីវិតគឺនៅឆ្នាំ ២០០៨។ ពេលនោះ ខ្ញុំនៅសល់លុយប្រហែល ៣លានដុល្លារប៉ុណ្ណោះ ខណៈសេដ្ឋកិច្ចក្រុមហ៊ុនកំពុងដាំក្បាលចុះខ្លាំង។ ខ្ញុំមានជម្រើសពីរ។ ខ្ញុំអាចដាក់លុយទាំងអស់លើក្រុមហ៊ុនមួយ ហើយបន្ទាប់មកក្រុមហ៊ុនផ្សេងទៀតច្បាស់ជាស្លាប់។ ហើយប្រសិនបើខ្ញុំបំបែកលុយនោះជាពីរ កម្រិតនៃការស្លាប់របស់ក្រុមហ៊ុនទាំងពីរមានខ្ពស់ណាស់»។ ស្ថិតក្នុងស្ថានភាពដ៏តានតឹងនេះ លោក Elon Musk បានលើកឡើងបន្តទៀតថា៖ «ពេលដែលអ្នកយកឈាម ញើស និងទឹកភ្នែករបស់អ្នកទៅបង្កើតអ្វីមួយ ឬកសាងអ្វីមួយ វាដូចជាកូនក្មេងអីចឹង។ តើខ្ញុំគួរទុកឲ្យក្រុមហ៊ុនមួយណាស្លាប់? ទេ! ខ្ញុំមិនអាចធ្វើដូច្នេះទេ។ ខ្ញុំបានបែងចែកលុយរវាងក្រុមហ៊ុនទាំងពីរ អរគុណព្រះជាម្ចាស់! ជាសំណាងល្អពួកយើងអាចឆ្លងកាត់ពេលវេលាដ៏អាក្រក់នេះបាន»។ យ៉ាងណាមិញ បើទោះបីបច្ចុប្បន្នលុយចាយ១០ជាតិទៀតក៏លែងអស់ ប៉ុន្តែបុរសមាឌធំ ស ខ្ពស់ រូបនេះ មិនប្រាថ្នាផ្ទះវីឡា ដូចមនុស្សដ៏ច្រើនឯទៀតឡើយ ព្រោះចាប់តាំងពីឆ្នាំ២០១៦ រហូតដល់ឆ្នាំ ២០២១ ផ្ទះទាំងអស់របស់លោក បានលក់ចេញម្ដងមួយៗគ្មានស្ដាយស្រណោះទេ។ ឆ្នាំ២០២២ នេះ លោកអស់សូម្បីតែផ្ទះដែលធ្លាប់ជួលក្នុងតម្លៃ ៥ម៉ឺនដុល្លារ ដោយងាកមកនៅផ្ទះមិត្តភក្ដិរបស់លោកជំនួសវិញ នេះបើយោងតាមការចុះផ្សាយរបស់ Insider៕ អត្ថបទដោយ៖ កាន់ ដារ៉ា (ស្មេរពនេចរ) Telegram: 0964997366	{ "spider_name": "businesscambodia", "scrape_at": "2025-06-14_19:40:50", "date_created": "2022-04-24T04:17:18.526Z", "category": "ភាពជាអ្នកដឹកនាំ", "views": 326, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មនុស្សខ្លាំង តែងមានអ្នកខ្លាំងនៅពីក្រោយ! នេះជាក្បួន Elon Musk រើសមនុស្សពូកែៗ ចូលក្រុមហ៊ុន	https://business-cambodia.com/articles/Elon Musk's rules for recruiting talented people to join the company	ការរើសបុគ្គលិកបានក្លាយទៅជាចំណោទបញ្ហាមួយសម្រាប់ អាជីវកម្ម ឬស្ថាប័នផ្សេងៗ ព្រោះបើរើសខុសខាតទាំងពេលវេលា លុយកាក់ ថាមិនត្រូវអាចបង្កការលំបាកនិងស្មុគស្មាញលើសដើម។ ហេតុដូច្នេះហើយ តើត្រូវធ្វើដូចម្តេចទើបអាចរើសបានបុគ្គលិកដែលចង់បានតាមចិត្ត ឬបុគ្គលិកទ្រព្យ? ឆ្លើយតបនឹងបញ្ហានេះ មហាសេដ្ឋីលេខមួយលើលោក Elon Musk សួរតែប៉ុន្មានសំណួរប៉ុណ្ណោះ អាចមើលធ្លុះចិត្តមនុស្ស មើលដឹងថាបុគ្គលនោះអាចរួមដំណើរជាមួយយើងបានដែរឬអត់។ នាយកប្រតិបត្តិក្រុមហ៊ុន Tesla រូបនេះបាននិយាយក្នុងអំឡុងពេលសម្ភាសន៍ឆ្នាំ ២០១៤ ជាមួយ Auto Bild ថា «មិនចាំបាច់មានសញ្ញាបត្រមហាវិទ្យាល័យទាល់តែសោះ ឬសូម្បីតែសញ្ញាបត្រវិទ្យាល័យ»។ ជាគោលការណ៍ នៅពេលដែលលោក Elon Musk សម្ភាសន៍នរណាម្នាក់ដើម្បីចូលរួមបេសកម្មជាមួយគ្នា លោកផ្តោតខ្លាំងបំផុតទៅលើសំណួរធំៗ២ប៉ុណ្ណោះគឺ៖ «ប្រាប់ខ្ញុំពីរឿងរ៉ាវជីវិត និងការសម្រេចចិត្តរបស់អ្នកនៃដំណើរផ្លូវដ៏វែងឆ្ងាយនេះ ហើយហេតុអ្វីបានជាអ្នកបង្កើតវាឡើង?» «ប្រាប់ខ្ញុំពីបញ្ហាលំបាកបំផុតដែលអ្នកជួបប្រទះ និងរបៀបដែលអ្នកដោះស្រាយវា?»។ ជាមួយគ្នានេះដែរ ចំពោះបុគ្គលិកលក្ខណរបស់បេក្ខជនដែលលោកចង់បានមករួមការងាជាមួយគ្នាបំផុតនោះ គឺជាមនុស្សមានភាពវ័យឆ្លាតក្នុងការដោះស្រាយបញ្ហា ងាយស្រួលធ្វើការជាមួយ ជាមនុស្សមានឥទ្ធិពលវិជ្ជមានដល់ក្រុមការងារមិនប្រជែងយកភាពលេចធ្លោតែម្នាក់ឯង ព្រោះលោកយល់ថាក្រុមការងារប្រៀបដូចជាក្រុមកីឡាបាល់ទាល់មួយក្រុមអីចឹង មិនអាចបុគ្គលម្នាក់សុតបញ្ចូលទីរហូតនោះទេវាត្រូវការជួយជ្រោមជ្រែងពីសមាជិកក្នុងក្រុមគ្រប់រូបតាមតួនាទីរៀងៗខ្លួន ចំណែកឯការបំពេញការងារក្នុងក្រុមហ៊ុនក៏ដូច្នេះដែរ ពោលគឺដើម្បីសម្រេចសមិទ្ធផលដ៏អស្ចារ្យទាមទារឲ្យបុគ្គលគ្រប់ផ្នែកយល់ពីគ្នា និងគាំទ្រគ្នាទៅវិញទៅមក។ យ៉ាងណាមិញ បុគ្គលិកប្រៀបដូចជាសុខភាពរបស់អាជីវកម្ម ប្រសិនបើបុគ្គលិកខ្សោយឬខ្វះគុណភាព ប្រាកដណាស់អាជីវកម្មក៏នឹងចុះទ្រុតទ្រោមទៅតាមនោះដែរ ដូចពាក្យមួយឃ្លាលើកឡើងថា «បុគ្គលិកគឺជាទ្រព្យ តែបើរើសខុសនឹងក្លាយជាបំណុល»៕ អត្ថបទដោយ៖ កាន់ ដារ៉ា (អ្នកនិពន្ធផ្នែកភាពជាអ្នកដឹកនាំ) Telegram: 0964997366	{ "spider_name": "businesscambodia", "scrape_at": "2025-06-14_19:40:50", "date_created": "2022-04-24T04:09:21.432Z", "category": "ភាពជាអ្នកដឹកនាំ", "views": 153, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
សហគ្រិនជំនាន់ថ្មីគួរមាន ជំនាញធំៗ៣នេះ ដើម្បីគ្រប់គ្រងអាជីវកម្មមួយឲ្យរឹងមាំក្នុងសម័យឌីជីថល	https://business-cambodia.com/articles/new generation of entrepreneurs should have these 3 big skills	ការប្រកួតប្រជែងសម័យថ្មីឈរលើទីផ្សារសេរីទាមទារឲ្យម្ចាស់អារជីវកម្មស្ទើគ្រប់ប្រភេទត្រូវផ្តោតការយកចិត្តទុកដាក់ទៅលើការអភិវឌ្ឍន៍គំនិតអាជីវកម្មជាប្រចាំ ប្រសិនបើដើរមិនទាន់សម័យកាលទេនោះអាជីវកម្មនឹងប្រឈមជាមួយហានិភ័យបរាជ័យខ្ពស់ជាក់ជាមិនខាន។ ជាពិសេសក្នុងរបតនៃយុគ្គសម័យឌីជីថលនេះ តម្រូវឲ្យសហគ្រិនជំនាន់ថ្មីត្រូវមានចំណេះជំនាញលើបច្ចេកវិទ្យា ទើបអាចដឹកនាំអាជីវកម្មឈរជើងបានយូរ និងទទួលបានភាពជោគជ័យ។ ខាងក្រោមនេះគឺជាជំនាញធំៗ ៣ ដែលអ្នកជំនួញសម័យថ្មីត្រូវមាន ដើម្បីគ្រប់គ្រងអាជីវកម្មមួយឲ្យរឹងមាំក្នុងសម័យឌីជីថល៖ ១/. ប្រតិបត្តិការក្នុងក្រុមហ៊ុន៖ បច្ចេករិទ្យាដើរតួយ៉ាងសំខាន់ក្នុងការសម្រួល និងសម្រាលប្រព័ន្ធគ្រប់គ្រងបែបស្មុគស្មាញផ្សេងៗនៅក្នុងក្រុមហ៊ុន។ វាមិនត្រឹមតែមានលក្ខណងាយស្រួលប៉ុណ្ណោះទេ ថែមទាំងចំណេញពេលវេលា និងកាត់បន្ថយការចំណាយថែមទៀតផង។ ចំពោះសហគ្រិនវៃឆ្លាតនឹងដឹងច្បាស់ពីសារៈសំខាន់ក្នុងការទាញយកប្រយោជន៍ពីការប្រើប្រាស់បច្ចេកវិទ្យាថ្មីៗនេះ។ ២/. បណ្ដាញសង្គម៖ បណ្តាញសង្គមផ្តល់ផលប្រយោជន៍យ៉ាងច្រើនលើសលប់ប្រសិនបើអ្នកចេះប្រើប្រាស់វាឲ្យបានត្រឹមត្រូវ ព្រោះនិន្នាការបច្ចុប្បន្នមនុស្សចូលចិត្តចំណាយពេល និងស្វែងរកព័ត៌មានតាមរយៈបណ្តាញសង្គមដូចជា Facebook, Youtube, Instagram និង Twitter ជាដើម។ ហើយវាក៏ជាមធ្យោបាយដ៏ល្អមួយក្នុងការជួយផ្សព្វផ្សាយម៉ាក់យីហោរបស់ក្រុមហ៊ុនបានយ៉ាងមានប្រសិទ្ធភាពទៀតផង។ ៣/. គេហទំព័រ៖ Website គឺជាឧបករណ៍ធ្វើទីផ្សារនាំមុខមួយក្នុងអាជីវកម្មសម័យឌីជីថល ដើម្បីផ្សព្វផ្សាយព័ត៌មានថ្មីៗអំពីផលិតផល ជួយជំរុញការលក់ និងបង្កើនទំនាក់ទំនងជាមួយអតិថិជនផងដែរ៕ អត្ថបទដោយ៖ កាន់ ដារ៉ា (អ្នកនិពន្ធផ្នែកភាពជាអ្នកដឹកនាំ) Telegram: 0964997366	{ "spider_name": "businesscambodia", "scrape_at": "2025-06-14_19:40:50", "date_created": "2022-04-24T04:03:43.746Z", "category": "ភាពជាអ្នកដឹកនាំ", "views": 143, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ក្បួនដើមទុនតិច! ក្បួន ៣ អ្នកត្រូវស្វែងយល់មុនចាប់ផ្ដើមអាជីវកម្ម ចៀសវាងកប់ដើមចោល	https://business-cambodia.com/articles/three rules for start business	សម្រាប់អ្នកមានដើមទុនតិចហើយចង់ចេញរកស៊ីមិនមែនជារឿងងាយស្រួលនោះទេ។ ក៏ប៉ុន្តែទោះបីជាអ្នកមានដើមទុនតិចក៏អ្នកអាចចេញរកស៊ីបានផងដែរដោយចាប់ផ្ដើមពីអាជីវកម្មខ្នាតតូចដែលសមនឹងទំហំដើមទុនរបស់អ្នក។ តាមរយៈការលើកឡើងរបស់លោកអ្នក សំ កុសល ដែលជាអ្នកបំផុសគំនិតរកស៊ីនៅកម្ពុជាបានបញ្ជាក់ថា នៅពេលលោកអ្នកមានដើមទុនតិចក្រោម ៥០០០ ដុល្លារអ្វីដែលគួរធ្វើគឺបង្កើតក្តីស្រមៃអោយធំ ព្រោះថាក្ដីស្រមៃមិនអាស្រ័យលើដើមទុនដែលអ្នកមាននោះទេហើយក៏មិនអាស្រ័យទៅកាន់អ្នកមានឬ អ្នកក្រនោះដែរ។ តួយ៉ាងនៅពេលដែលអ្នកគិតហើយគួរតែចាប់ផ្ដើមក្ដីស្រមៃនោះពីតូចហើយដើរតាមក្បួនដើមទុនតិច។ ហើយខាងក្រោមនេះគឺជាក្បួនមួយចំនួនដែលលោកអ្នកគួរស្វែងយល់មុនចាប់ផ្ដើមអាជីវកម្មដែលមានដើមទុនតិច៖  ១ លក់មុនផលិត លោកអ្នកត្រូវមានបទពិសោធិ៍ក្នុងការលក់ព្រោះថានៅពេលលោកអ្នកមានអតិថិជនច្រើនហើយចាប់ផ្ដើមផលិតគឺជារឿងល្អនិងមិនធ្វើអោយលោកអ្នកកប់ដើម។ ២ បង្កើតគំនិតមុនបង្កើតក្រុមហ៊ុន ទោះបីជាលោកអ្នកមិនមានដើមទុនច្រើនក៏ពិតមែនតែលោកអ្នកត្រូវមានគំនិតហើយនៅពេលដែលលោកអ្នកចេះរៀបចំគំនិតអ្នកដែលចាប់អារម្មលើវិស័យអ្នកដែលអ្នកកំពុងគិតនិងងាកមកដាក់ដើមទុនចំពោះវិស័យនោះផងដែរ។ ក្នុងនោះដែរ លោក សម កុសល ក៏បានលើកទឹកចិត្តអោយលោកអ្នកព្យាយាមគិតនិងចាប់ផ្ដើមធ្វើវា។ ៣ យកខ្លួនធ្វើជាដើមទុន ការយកខ្លួនធ្វើជាដើមទុនមានដូចជា កម្លាំង ថាមពល ហើយបូករួមជាមួយនិងគំនិតផងដែរ។ លោកអ្នកត្រូវហ៊ានប្រឈមជាមួយនិងឧបសគ្គដែលលោកអ្នកកំពុងជួបការលំបាកក្នុងពេលដែលចេញរកស៊ីដំបូង។ សូមជម្រាប់ថា មានមុខរបមួយចំនួនដែលប្រើដើមទុនត្រឹម ៥០០០ ដុល្លារដូចជា ៖ វិស័យកសិកម្ម , ការនាំចូលផលិតផលដែលមិនទាន់មាននិងមិនទាន់ផលិតនៅកម្ពុជា រួមទាំងមុនមួយចំនួនទៀផងដែរ៕  អត្ថបទដោយ៖ ឌឿក ស្រីនុត រតនៈ	{ "spider_name": "businesscambodia", "scrape_at": "2025-06-14_19:40:50", "date_created": "2022-04-24T03:27:40.470Z", "category": "អចលនទ្រព្យ", "views": 319, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ឯកឧត្ដម ស៊ុន ចាន់ថុល ប្រកាសថាមិនទទួលយកផ្លូវជាតិ ២ ខ្សែនេះទេ បើក្រុមហ៊ុនសាងសង់ធ្វើមិនបានតាមស្ដង់ដារ	https://business-cambodia.com/articles/Do not accept these two national roads if the construction company does not meet the standard	ឯកឧត្ដម ស៊ុន ចាន់ថុល ទេសរដ្ឋមន្រ្ដី រដ្ឋមន្រ្ដីក្រសួងសាធារណការ និងដឹកជញ្ជូន បានប្រកាសថា នឹងមិនទទួលយកផ្លូវជាតិលេង២ និងលេខ ២២ ឡើយ ប្រសិនបើ ក្រុមហ៊ុនសាងសង់ មិនធ្វើឲ្យត្រូវតាមស្ដង់ដារដែលក្រសួងបានកំណត់។ ការលើកឡើងរបស់ឯកឧត្ដមទេសរដ្ឋមន្រ្ដីត្រូវបានធ្វើឡើងក្នុងឱកាសអញ្ជើញ ចុះត្រួតពិនិត្យគុណភាពផ្លូវទាំងពីរខ្សែខាងលើ នៅថ្ងៃទី២៣ ខែមេសា ឆ្នាំ២០២២ នេះ ឃើញថាកន្លែងមួយចំនួនសាងសង់ពុំត្រូវបានស្ដង់ដារ។ តាមការបញ្ជាក់នៅក្នុងកិច្ចសម្ភាសជាមួយអ្នកសារព័ត៌មាន ឯកឧត្ដម ស៊ុន ចាន់ថុល បានបញ្ជាក់ថា ថ្ងៃនេះសូមជម្រាបបងប្អូន យើងខ្ញុំមិនទទួលទេ បើផ្លូវហ្នឹងគ្មានគុណភាពតាមស្ដង់ដារ យើងខ្ញុំមិនទទួល។ ដូច្នេះសូមឲ្យអ្នកបច្ចេកទេសក្រសួងរៀបចំផែនការ ធ្វើតេស្ដច្រើនកន្លែងថែមទៀត ដើម្បីធ្វើបទបង្ហាញឲ្យដឹងលឺទាំងអស់គ្នាថាផ្លូវនេះមិនមានគុណភាពតាម អ្វីដែលយើងចង់បានទេ មកដល់ម៉ោងនេះគុណភាពកន្លែងខ្លះទទួលមិនបាន កន្លែងខ្លះអាច កន្លែងខ្លះជាប់ ប៉ុន្ដែកន្លែងខ្លះទទួលមិនបាន អ៊ីចឹងយើងខ្ញុំឲ្យពិនិត្យឡើងវិញទាំងអស់។ ឯកឧត្ដមបន្ដថា ដើម្បីកែសម្រួលសម្រួល ក្រុមការងារមកវ៉ៃគ្រឹះឡើងវិញទាំងអស់នៅពេលសាកល្បងហើយធ្វើបទបង្ហាញជូន នឹងធ្វើបទបង្ហាញជូន នឹងរកនីតិវិធីដើម្បីដោះស្រាយបង្ហាញហ្នឹង។ កន្លែងខ្លះត្រូវកាយចេញឡើងវិញ ត្រូវតែកាយ ដើម្បីធ្វើតាមលក្ខណៈបច្ចេកទេស។ ហើយដើម្បីយកជាគំរូ និងដើម្បីព្រមានទៅដល់ក្រុមហ៊ុន ផ្សេងៗទៀតឲ្យធ្វើការសាងសង់ផ្លូវ ឲ្យមានគុណភាពទៅតាមស្ដង់ដារ ដែលបានឯកភាពគ្នា កុំធ្វើឲ្យរួចតែពីដៃ។ សូមជម្រាបថា គម្រោងស្ថាបនាកំណាត់ផ្លូវជាតិលេខ២ និងលេខ២២ គឺត្រូវបានទទួលការសាងសង់ពីក្រុមហ៊ុនកូរ៉េមួយឈ្មោះ HANSHIN។ ដែលក្នុងនោះ ផ្លូវជាតិលេខ២ មានប្រវែងសរុបចំនួន៦២,៥៦គីឡូម៉ែត្រ គិតចាប់ពីរង្វង់មូលតាខ្មៅ អូរចំបក់ ដល់រង្វង់មូលក្រុងដូនកែវ ខេត្តតាកែវ និងផ្លូវជាតិលេខ២២ មានប្រវែងសរុបចំនួន៩,៦១ គីឡូម៉ែត្រ ចំណាយថវិកាសាងសង់សរុបជាង ៥០ លានដុល្លារដែលជាថវិកាកម្ចីមកពីប្រទេសកូរ៉េ៕ ដើម្បីទទួលជ្រាបព័ត៌មានកាន់តែលម្អិត សូមតាមដានស្ដាប់ប្រសាសន៍របស់ឯកឧត្ដមនៅក្នុងវីដេអូខាងក្រោម៖	{ "spider_name": "businesscambodia", "scrape_at": "2025-06-14_19:40:50", "date_created": "2022-04-23T11:30:16.172Z", "category": "អចលនទ្រព្យ", "views": 1523, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ឆ្នេរខេត្ដកែបនឹងកាន់តែទាក់ទាញភ្នែកអ្នកទេសចរ ក្រោយរដ្ឋបាលខេត្ដអនុវត្ដគម្រោងទាំងនេះ	https://business-cambodia.com/articles/Kep province development beach	កែបគឺខេត្តមួយជាប់សមុទ្រដែលមានសម្រស់ឆ្នេរមិនចាញ់ខេត្ត កោះកុង ព្រះសីហនុ និងកំពតប៉ុន្មានទេ។ បើនិយាយអំពីការអភិវឌ្ឍន៍វិញក៏មិនជាចាញ់គ្នាប៉ុន្មាននោះដែរ ដោយរាជរដ្ឋាភិបាលបាននឹងកំពុងអភិវឌ្ឍន៍ខេត្តនេះឱ្យទៅជាខេត្តដែលមានសម្រស់ស្រស់ត្រកាលជាមួយទេសភាពនៅទីនោះនឹងមានរម្មណីយដ្ឋានស្អាតៗជាច្រើនដែលអាចទាក់ទាញភ្ញៀវទេសចរមកលេងខេត្តនេះកាន់តែច្រើន។ ដោយក្នុងនោះរដ្ឋបាលខេត្ដបានកំពុងអភិវឌ្ឍន៍ឆ្នេររបស់ខ្លួនឲ្យកាន់តែមានភាពទាក់ទាញជាងមុនផងដែរ។ ក្នុងនោះដែរ កាលពីថ្ងៃទី២២ ខែមេសា ឆ្នាំ២០២២ ឯកឧត្តម ប៉ែន សុផល អគ្គលេខាធិការ នៃគណៈកម្មាធិការជាតិគ្រប់គ្រង និងអភិវឌ្ឍន៍តំបន់ឆ្នេរសមុទ្រកម្ពុជា ឯកឧត្តមបណ្ឌិត សោម ពិសិដ្ឋ អភិបាលខេត្តកែប បានដឹកនាំក្រុមការងារបច្ចេកទេសចុះពិនិត្យវឌ្ឍនភាពស្ដីពី គម្រោងអភិវឌ្ឍរមណីយដ្ឋានឆ្នេរខ្សាច់កម្សាន្តសាធារណៈកម្រិតខ្ពស់ ដែលមានប្រវែង២,៧០០ម៉ែត្រទទឹង១០០ម៉ែត្រ និងទីតាំងមួយចំនួនទៀត ដែលរដ្ឋបាលខេត្ត បានស្នើរសុំចាក់ពង្រីកឆ្នេរមួយ។ គម្រោងដែលមានផ្ទៃដីជាង ៥ហិចតា និងបន្តចុះពិនិត្យតំបន់អភិវឌ្ឍន៍របស់ក្រុមហ៊ុន ឧកញ៉ា ទ្រី ភាព ចំនួន៣ទីតាំង បន្ថែមទៀត។ តាមការបញ្ជាក់របស់ ឯកឧត្តមបណ្ឌិត សោម ពិសិដ្ឋ អភិបាលខេត្តកែប បានមានប្រសាស៍ថា គម្រោងទាំងអស់ខាងលើ គឺជាគម្រោងបណ្តុំរដ្ឋបាលរបស់ខេត្ត ហើយគម្រោងទាំងនោះនឹងផ្តល់ប្រយោជន៍ដល់វិស័យទេសចរណ៍ ក៏ដូចជា ផ្តល់សេវាសាធារណៈជូនដល់ប្រជាពលរដ្ឋ ការបង្ក្រាបបទល្មើសនានា និងការផ្តល់ព័ត៌មានផ្សេងៗពាក់ព័ន្ធវិស័យទេសចរណ៍ ក្នុងខេត្ត។ ឯកឧត្តម បានបន្តថា គម្រោងទាំងអស់ខាងលើ គឺជាគម្រោងបណ្តុំរដ្ឋបាលរបស់ខេត្ត ហើយគម្រោងទាំងនោះនឹងផ្តល់ប្រយោជន៍ដល់វិស័យទេសចរណ៍ ក៏ដូចជា ផ្តល់សេវាសាធារណៈជូនដល់ប្រជាពលរដ្ឋ ការបង្ក្រាបបទល្មើសនានា និងការផ្តល់ព័ត៌មានផ្សេងៗពាក់ព័ន្ធវិស័យទេសចរណ៍ ក្នុងខេត្ត៕ អត្ថបទដោយ: ណើរ ជីណា	{ "spider_name": "businesscambodia", "scrape_at": "2025-06-14_19:40:50", "date_created": "2022-04-23T09:29:31.943Z", "category": "អចលនទ្រព្យ", "views": 495, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ខ្លាំងមែន! ហេតុផលនៅពីក្រោយខ្នងក្រុមហ៊ុនយក្ស១០នេះ សុទ្ធតែដឹកនាំដោយCEO ជនជាតិឥណ្ឌា	https://business-cambodia.com/articles/Indian CEO	ក្រុមហ៊ុនបច្ចេកវិទ្យានៅជុំវិញពិភពលោកនាពេលបច្ចុប្បន្ននេះ បានដើរតួនាទីយ៉ាងសំខាន់ក្នុងការដោះស្រាយបញ្ហាមនុស្សជាតិនៅជុំវិញពិភពលោក ក៏ដូចជាជួយធ្វើឱ្យមនុស្សនៅពិភពលោករស់នៅកាន់តែមានសុខមាលភាពប្រកបដោយភាពងាយស្រួលជាងមុនមួយកម្រិតទៀត។ យ៉ាងណាមិញ ប្រហែលជាមនុស្សមិនច្រើនទេដែលដឹងថា ក្បាលម៉ាស៊ីនដឹកនាំក្រុមហ៊ុនយក្សភាគច្រើនសុទ្ធតែដឹកនាំដោយCEO ជនជាតិឥណ្ឌា។ ក្រុមហ៊ុន  មានលោក ជានាយកប្រតិបត្តិ ១. ក្រុមហ៊ុន Google មានលោក Sundar Pichai ជានាយកប្រតិបត្តិ ២. ក្រុមហ៊ុន Microsoft មានលោក Satya Nadella ជានាយកប្រតិបត្តិ ៣. ក្រុមហ៊ុន Twitter មានលោក Parag Agrawal ជានាយកប្រតិបត្តិ ៤ ក្រុមហ៊ុន IBM មានលោក Arvind Krishna ជានាយកប្រតិបត្តិ ៥. ក្រុមហ៊ុន Mastercard  មានលោក Ajay Banga ជានាយកប្រតិបត្តិ (ត្រឹមខែធ្នូឆ្នាំ២០២០) ៦. ក្រុមហ៊ុន Vimeo  មានអ្នកនាង Anjali Sud ជានាយកប្រតិបត្តិ ៧. ក្រុមហ៊ុន Adobe Inc មានលោក Shantanu Narayen ជានាយកប្រតិបត្តិ ៨. ក្រុមហ៊ុន VMWare មានលោក Raghu Raghuram ជានាយកប្រតិបត្តិ ៩. ក្រុមហ៊ុន Arista Networks មានលោក Jayshree Ulla ជានាយកប្រតិបត្តិ ១០. ក្រុមហ៊ុន Alto Networks មានលោក Nikesh Arora ជានាយកប្រតិបត្តិ។ ប៉ុន្តែតើអ្វីជាហេតុផលសំខាន់ដែលធ្វើឱ្យ CEO ក្រុមហ៊ុនយក្សជាច្រើននៅលើលោក ជាពិសេសក្រុមហ៊ុនបច្ចេកវិទ្យាត្រូវបានដឹកនាំដោយនាយកប្រតិបត្តិជាជនជាតិឥណ្ឌាបែបនេះ? ចម្លើយគឺព្រោះតែប្រព័ន្ធអប់រំក្នុងប្រទេសឥណ្ឌាលើផ្នែកព័ត៌មានវិទ្យាគឺមានគុណភាពខ្ពស់ និងជាជំនាញដែលពិភពលោកទទួលស្គាល់ទៅលើសមត្ថភាពរបស់ប្រជាជនឥណ្ឌាដែលមានជំនាញផ្នែកព័ត៌មានវិទ្យា។ មួយវិញទៀត ដោយសារតែ នាយកប្រតិបត្តិផ្នែកបច្ចេកវិទ្យាភាគច្រើនរបស់ឥណ្ឌា តែងតែមានប្រវត្តិផ្នែកសរសេរកម្មវិធី ឬវិស្វកម្មកកុំព្យូទ័រ ហើយជួនកាលគាត់ទទួលបានសញ្ញាបត្រផ្នែកបច្ចេកវិទ្យាមួយហើយ គាត់ក៏បន្តការសិក្សាលើផ្នែកគ្រប់គ្រងអាជីវកម្ម (MBA) បន្ថែម ឬសញ្ញាបត្រលើផ្នែកអាជីវកម្មផ្សេងទៀត ដែលនេះជាហេតុធ្វើឱ្យសមត្ថភាពពួកគាត់មានភាពលេចធ្លោបំផុត ព្រោះគាត់អាចយល់ទាំងប្រព័ន្ធបច្ចេកវិទ្យាសំខាន់ៗ និងមានសមត្ថភាពខ្ពស់ក្នុងការគ្រប់គ្រងអាជីវកម្មលំដាប់ពិភពលោកថែមទៀតផង៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-23T09:18:00.518Z", "category": "ភាពជាអ្នកដឹកនាំ", "views": 478, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy", "short_sentences" ] }
របរបង្កើតសេដ្ឋី ១៥វិស័យ ក្រុមសេដ្ឋីឌូបៃចូលចិត្តរកស៊ី ខណៈត្រឹម១០ខែមានអាជីវកម្មរីកថ្មីជាង៥ម៉ឺន	https://business-cambodia.com/articles/top 15 Business in Dubai	ទីក្រុងឌូបៃ ប្រទេសអារ៉ាប់រួម បានក្លាយជាសម្បុកដ៏ធំមួយដែលប្រមូលផ្ដុំសេដ្ឋីហាយសូ ទ្រព្យសម្បត្តិខ្ទង់រយលាន និងពាន់លានដុល្លារច្រើនបំផុត។ ជាក់ស្ដែងទីក្រុងឌូបៃដែលលាតសន្ធឹងលើផ្ទៃដី ៤៤១៤គីឡូម៉ែត្រការ៉េនេះ ប្រមូលផ្ដុំសេដ្ឋីប្រមាណ ៨៧,០០០ នាក់ និងក្ដោបក្ដាប់សេដ្ឋកិច្ចប្រទេសប្រមាណ ៨៧០កោដលានដុល្លារ (ប៊ីលាន) ឯនោះ។ ប៉ុន្តែតើសេដ្ឋីទាំងអស់នោះធ្វើជំនួញលើវិស័យអ្វី ទើបក្លាយជាសេដ្ឋីរាប់ម៉ឺននាក់បែបនេះ? យោងតាមការចេញផ្សាយដោយវេបសាយ khaleejtimes.com បានឱ្យដឹងថា នាពេលបច្ចុប្បន្ននេះ សេដ្ឋីឌូបៃភាគច្រើនបានរកស៊ីលើវិស័យមាសពេជ្រចំនួន ១៥ធំៗរួមមាន៖ វិស័យសេវាកម្មហិរញ្ញវត្ថុ, វិស័យសេវាកម្មវិជ្ជាជីវៈ, វិស័យអចលនទ្រព្យ, វិស័យសាងសង់, វិស័យធ្វើដំណើរ, វិស័យស្តុកនិងដឹកជញ្ជូន, វិស័យសណ្ឋាគារ, វិស័យកម្សាន្ត, វិស័យសុខាភិបាល, វិស័យបច្ចេកវិទ្យា, វិស័យទូរគមនាគមន៍, វិស័យលក់រាយ, វិស័យសម្លៀកបំពាក់, វិស័យផលិតកម្ម និងវិស័យបណ្ដាញផ្សព្វផ្សាយ។ បន្ថែមពីវិស័យទាំង ១៥ខាងលើ វិស័យមាស ប្រេង និងហ្គាស ក៏ជាវិស័យអាទិភាពមួយរបស់ប្រទេសនេះផងដែរ។ អ្វីដែលស្ទើរតែមិនគួរឱ្យជឿនោះគឺ ទីក្រុងឌូបៃនេះមានការចេញអាជ្ញាប័ណ្ណអាជីវកម្មថ្មីចំនួន ៥៥,១៩៤ ក្នុងរយៈពេល១០ ខែដំបូងនៃឆ្នាំ ២០២១ នេះបើយោងតាមរបាយការណ៍របស់ស្ថាប័នផ្នែកចុះបញ្ជីពាណិជ្ជកម្ម និងអាជ្ញាប័ណ្ណនៅនាយកដ្ឋានសេដ្ឋកិច្ច និងទេសចរណ៍របស់ទីក្រុងឌូបៃ។ តួលេខនេះមានការកើនឡើងប្រមាណ៦៩ ភាគរយក្នុងរយៈពេលដូចគ្នាក្នុងឆ្នាំ ២០២០ នៅពេលដែលអាជ្ញាប័ណ្ណ ៣២,៦២៦ ត្រូវបានចេញ។ យោងតាមរបាយការណ៍នេះ ៥៩ ភាគរយនៃអាជ្ញាប័ណ្ណអាជីវកម្មថ្មីដែលបានចេញគឺមានលក្ខណៈទម្រង់ជាវិជ្ជាជីវៈ ហើយ ៤១ ភាគរយទៀតជាពាណិជ្ជកម្ម។ តាមរយៈតួលេខខាងលើយើងអាចសន្ឋិដ្ឋានបានថា ទីក្រុងឌូបៃនៃប្រទេសអារ៉ាប់រួមនេះ គឺពិតជាមានភាពអំណោយផលច្រើនផ្នែកបរិយាកាសអាជីវកម្ម មិនថាផ្នែកសេដ្ឋកិច្ច ឬផ្នែកច្បាប់ទោះទេ ព្រោះសូម្បីតែពិភពលោកកំពុងតែរាតត្បាតដោយជំងឺកូវីដ១៩បែបនេះក៏ពិតមែន ប៉ុន្តែអាជីវកម្មថ្មីៗក៏កើតឡើងដូចផ្សិតផងដែរនៅក្នុងប្រទេសនេះ៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-23T09:14:36.557Z", "category": "ភាពជាអ្នកដឹកនាំ", "views": 1067, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ស្ពានភ្ជាប់និស្ស័យ! នាយករដ្ឋមន្រ្ដីឡាវមានបំណងរួមគ្នានិងកម្ពុជាសង់ស្ពាន១កន្លែងភ្ជាប់ប្រទេសទាំង២	https://business-cambodia.com/articles/Bridge connecting Cambodia and Laos	នាយករដ្ឋមន្ត្រីនៃប្រទេសឡាវឯកឧត្ដម ផនខាំ វីផាវ៉ាន់ (Phankham Viphavanh) បានបង្ហាញពីបំណងនៅក្នុងការសាង់ស្ពានតភ្ជាប់ព្រំដែន ជាមួយប្រទេសកម្ពុជា ដើម្បីឲ្យទំនងប្រជាជនប្រទេសប្រទេសទាំងពីមានភាពស្និតស្នាលជាមុន។ ការលើកឡើងរបស់ឯកឧត្ដមនេះបានធ្វើឡើងនៅក្នុងជំនួបជាមួយសម្ដេចតេជោ ហ៊ុន សែន នាយករដ្ឋមន្រ្ដីនៃព្រះរាជាណាចក្រកម្ពុជានៅមុនកិច្ចប្រជុំកំពូលស្ដីអំពីបញ្ហាទឹកតំបន់អាស៊ីប៉ាស៊ីហ្វិកលើកទី៤ នៅទីក្រុងកូម៉ាម៉ូតូ ប្រទេសជប៉ុន នាព្រឹកថ្ងៃទី២៣ ខែមេសា ឆ្នាំ២០២២នេះ។ យោងតាមការបញ្ជាក់នៅក្នុងផេកផ្លូវការរបស់សម្ដេចតេជោបានឲ្យដឹងថា ឯកឧត្តមនាយករដ្ឋមន្ត្រីឡាវ បានស្នើសុំឲ្យមានការសាងសង់ស្ពានតភ្ជាប់រវាងប្រទេសទាំងពីរនេះគឺក្នុងគោលបំណង ដើម្បីឲ្យទំនាក់ទំនងរវាងប្រជាជន និងប្រជាជនកាន់តែជិតស្និទ្ធនឹងគ្នា។  ក៏ប៉ុន្តែទាក់ទងនឹងការសាងសង់ស្ពាននេះ ឯកឧត្តមរង់ចាំការពិភាក្សាជាមួយរដ្ឋមន្ត្រីក្រសួងសាធារណការឡាវសិន។ ទាក់ទងទៅនឹងគម្រោងនៃការកសាងស្ពាននេះ សម្ដេចតេជោ ហ៊ុន សែន បានមានប្រសាសន៍ថា វាជារឿងដ៏ល្អបំផុត សម្រាប់ផ្សារភ្ជាប់ទំនាក់ទំនង រវាងប្រទេសទាំងពីរឲ្យកាន់តែមានភាពល្អប្រសើរឡើង។ សូមជម្រាបផងដែរថា តាមប្រសាសន៍លើកឡើងរបស់ឯកឧត្តមនាយករដ្ឋមន្រ្ដីឡាវឆាប់ៗខាងមុខនេះ ឯកឧត្ដមនឹងគ្រោងទៅទស្សនកិច្ចនៅខេត្តពីរដែលជាប់ព្រំដែនកម្ពុជា ជាពិសេសខេត្តចំប៉ាសាក់ និងចំប៉ាលើ ក្នុងគោលបំណងដើម្បីពង្រឹងនូវកិច្ចសហប្រតិបត្តិការ ខេត្តនិងខេត្ត និងបណ្ដាព្រំប្រទល់ជាមួយកម្ពុជា ដើម្បីបញ្ជាក់ពីគោលនយោបាយរបស់ប្រទេសទាំងពីរ ក្នុងការជំរុញលើកកម្ពស់ និងបម្រើផលប្រយោជន៍ប្រជាជននៃប្រទេសទាំងពីរ៕ អត្ថបទដោយ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:50", "date_created": "2022-04-23T09:08:28.318Z", "category": "អចលនទ្រព្យ", "views": 1013, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អស្ចារ្យ! បច្ចេកវិទ្យាកូនខ្មែរ អាចគ្រប់គ្រងឃ្លាំង សាខា ក្រុមហ៊ុន បានរាប់រយរាប់ពាន់ក្នុងប្រព័ន្ធតែមួយ	https://business-cambodia.com/articles/Cuscen-erp	ជាការពិតណាស់អាជីវកម្មពេលរីកចម្រើនថ្កើងថ្កាងបន្តិច ត្រូវតែពង្រីកខ្លួន ព្រោះនៅក្នុងពិភពជំនួញបើមិនពង្រីក ពង្រឹងខ្លួនឯងទេ ថ្ងៃណាមួយនឹងមានហានិភ័យធំក្នុងរយៈពេលវែង ឬក៏ក្នុងរយៈពេលខ្លីនៅនឹងមុខនេះអាចនឹងលេចចេញបញ្ហាដូចជា ការផ្គត់ផ្គង់ទំនិញមិនទាន់តម្រូវការអតិថិជន បម្រើសេវាកម្មជូនអតិថិជនមិនបានល្អជាដើម។ យ៉ាងណាក៏ដោយក្នុងការពង្រីកសាខា ឬក្រុមហ៊ុនជាពិសេសសម្រាប់អាជីវកម្មប្រភេទ SMEs ក្នុងបរិបទនៃយុគបច្ចេកវិទ្យានេះ មិនអាចអត់ឡើយនូវការជ្រើសរើសយកប្រព័ន្ធបច្ចេកវិទ្យាមកគ្រប់គ្រង ដើម្បីធានាបាននូវប្រសិទ្ធភាព តម្លាភាព គណនេយ្យភាព ប្រកបទៅដោយស្តង់ដារ។ សម្រាប់អ្នកមិនទាន់ដឹងនៅស្រុកយើងមានក្រុមហ៊ុនខ្មែរយើងមួយគឺ Cuscen Cambodia ដែលគាត់បានអភិវឌ្ឍប្រព័ន្ធគ្រប់គ្រងអាជីវកម្មប្រភេទERP យ៉ាងពិសេសសម្រាប់បរិបទអាជីវកម្មស្រុកយើង ជាមួយនឹងអតិថិជនដែលប្រើប្រាស់ប្រព័ន្ធគ្រប់គ្រងរបស់គាត់ជាច្រើនមកហើយនោះ។ សម្រាប់ SMEs គាត់ក៏មានកញ្ចប់ពិសេសតម្រូវស្របតាមទំហំអាជីវកម្ម ដែលក្នុងនោះមានមុខងារត្រួសៗមួយចំនួនដូចជា៖ ការបញ្ជារទិញពីអ្នកផ្គត់ផ្គង់ ការគ្រប់គ្រងទៅលើការលក់ទំនិញ ដែលអាចគ្រប់គ្រងដល់អតិថិជនលក់រាយ និង អតិថិជនលក់ដុំបានយ៉ាងងាយ មុខងារគ្រប់គ្រងស្តុកទំនិញ និងការគ្រប់គ្រងហិរញ្ញវត្ថុជាដើម។ ម្ចាស់អាជីវកម្ម Trading Company ប្រភេទ SMEs គ្រប់ប្រភេទ ដែលមិនទាន់មាន System ប្រើប្រាស់ ឬមាន System ដែរតែជាប្រភេទ System ដែលមិនទាន់ស្រាប់តាមស្តង់ដារ និងមិនទាន់មានសមត្ថភាពខ្ពស់ក្នុងការគ្រប់គ្រងអាជីវកម្មអោយមានភាពពេញលេញអាចសាកទំនាក់ទំនងសួរនាំ ព័ត៌មានលំអិត និងការប្រឹក្សាយោបល់ដោយឥតគិតថ្លៃសូមទំនាក់ទំនង៖  +855 17681717 +855 10394959 +855 23880278 +855 77222618 Email: info.cambodia@cuscen.com Telegram Channel: https://t.me/SUNFIXCambodia	{ "spider_name": "businesscambodia", "scrape_at": "2025-06-14_19:40:50", "date_created": "2022-04-23T09:03:15.209Z", "category": "មុខរបរបច្ចេកវិទ្យា", "views": 373, "author": { "first_name": "Sakada", "last_name": "Khon", "email": "khonsakada@gmail.com" }, "quality_warning": [ "noisy", "short_sentences" ] }
ស្អាតឆ្លាតពូកែ! អាយុត្រឹម២៥ឆ្នាំ Sadira Yeong មានអាជីវកម្ម២ក្នុងដៃ និងផ្ដាំធ្វើរឿង៣បើចង់រកស៊ីពូកែ	https://business-cambodia.com/articles/Sadira Yeong	ការចេញរកស៊ីឱ្យទទួលបាននូវភាពជោគជ័យ គឺពិតជាពិបាក ជាពិសេសសម្រាប់មនុស្សស្រី ដែលត្រូវបានគេចាត់ទុកថាជាភេទទន់ខ្សោយជាងបុរស។ ប៉ុន្តែវាមិនមែនមានន័យថា ស្ត្រីអសមត្ថភាព មិនអាចរកស៊ីជោគជ័យធំដូចបុរសនោះដែរ។ ក្រឡេកមើល CEO ស្រីវ័យក្មេងត្រឹម២៥ឆ្នាំរូបនេះវិញ កញ្ញា Sadira Yeong បានកំពុងក្ដោបក្ដាប់អាជីវកម្ម ២ក្នុងដៃ ដែលទី១ជាវេទិកាលក់ទំនិញតាមអនឡាញដែលផ្តោតសំខាន់លើទឹកអប់ និងទី២ជាប្រភេទក្រុមហ៊ុនជីវបច្ចេកវិទ្យានៅប្រទេសសិង្ហបុរី។ អ្នកជំនួញវ័យក្មេង សញ្ជាតិម៉ាឡេស៊ី សម្ដីស្រទន់រូបនេះបានចែករំលែកនូវមេរៀនសំខាន់បំផុត ៣ ដល់មនុស្សស្រីចង់ក្លាយជាអ្នករកស៊ីពូកែ ឬសម្រាប់អ្នកដែលទើបបោះជំហានឈានចូលវិស័យសហគ្រិនភាពយ៉ាងដូច្នេះថា៖ ១. កុំយកលុយជាឧបសគ្គរកស៊ីមិនកើត៖ មនុស្សជាច្រើនបានយកបញ្ហាខ្វះលុយជាឧបសគ្គក្នុងការចេញរកស៊ីមិនកើត ប៉ុន្តែសម្រាប់សហគ្រិននារីវ័យ ២៥ឆ្នាំរូបនេះវិញមិនបានគិតបែបនេះនោះទេពោលគឺកញ្ញាបានចេញរកស៊ីតាំងពីអាយុ១៦ឆ្នាំមកម៉្លេះ ដោយបង្កើតជា Blog មួយសម្រាប់លក់ផលិតផលឱ្យមិត្តភក្តិរបស់នាង។ ២ឆ្នាំក្រោយមក អាជីវកម្មនេះកាន់តែរីកធំឡើងៗបង្កើតចំណូល ៤ទៅ៥ប្រភពសម្រាប់នាងផងដែរ។ កុំគិតថាទាល់តែលុយច្រើនទើបអាចរកស៊ីបាន សំខាន់ត្រូវហ៊ានចាប់ផ្ដើមពីអ្វីដែលអ្នកកំពុងមាន អ្វីដែលអ្នកអាចធ្វើបាន ហើយពង្រីកវាឱ្យកាន់តែធំនាពេលអនាគតទើបជាការល្អ។ ២. កុំយកអាយុ និងភេទមកកំណត់សមត្ថភាពខ្លួនឯង៖ បើមើលតាមសម្បកក្រៅសហគ្រិននារីវ័យក្មេង មាឌល្អិតចិត្តធំរូបនេះ មានរូបរាងតូចច្រឡឹងស្រដៀងមនុស្សមិនទាន់គ្រប់អាយុ១៨ឆ្នាំនៅឡើយផង ប៉ុន្តែការពិតជាក់ស្ដែងគឺពេលនេះឈានចូលដល់វ័យ២៥ឆ្នាំទៅហើយ។ អ្វីដែលពិសេស កញ្ញាក៏បានចូលរួមប្រកួតក្នុងកម្មវិធីប្រកួតសហគ្រិនភាព ដែលមានអ្នកចូលរួមមកពី៥៧ប្រទេសជុំវិញពិភពលោក ដោយកញ្ញាទទួលបានចំណាត់ថ្នាក់កំពូលទាំង៥រូបចុងក្រោយផងដែរ។ សូមកុំយកអាយុនិងភេទជាស្ត្រីមកកំណត់សមត្ថភាពរបស់ខ្លួនឯងថា មិនអាចធ្វើកិច្ចការងារធំៗបានដូចបុរសឱ្យសោះ។ ៣. រៀបចំរឿង៣ឱ្យល្អបំផុត៖ នៅក្នុងជំហានជាសហគ្រិន ត្រូវប្រឈមនឹងបញ្ហានិងភាពបរាជ័យរាប់រយជំពូក ដូច្នេះអ្នកត្រូវរៀបចំរឿងសំខាន់៣ឱ្យបានល្អបំផុតរួមមាន៖ ស្មារតី ជំនាញ និងផ្លូវអារម្មណ៍ឱ្យបានខ្លាំងពូកែ ទើបអាចយកឈ្នះបញ្ហាទាំងឡាយបាន។ ប្រសិនបើអ្នកមិនមានចំណុចទាំង ៣នេះរឹងមាំច្បាស់លាស់ទេ អ្នកងាយនឹងបោះបង់បំផុត។ ជារួមមកវិញ សហគ្រិនជាមនុស្សដែលតែងតែព្យាយាមរកផ្លូវសម្រាប់ដើរ ជឿជាក់លើខ្លួនឯង ជាមនុស្សដែលស្រលាញ់ចូលចិត្តអ្វីដែលខ្លួនកំពុងធ្វើ និងមិនមែនជាមនុស្សខ្លាចភាពបរាជ័យនោះទេ៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-23T09:01:58.398Z", "category": "ភាពជាអ្នកដឹកនាំ", "views": 1997, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ជំនួញគ្រាក់ៗទាំង៦ សេដ្ឋីបាល់ទាត់ Cristiano Ronaldo កំពុងមាន រហូតកសាងទ្រព្យ ៥០០លាន$	https://business-cambodia.com/articles/Cristiano Ronaldo's businesses	ស្ដេចបាល់ទាត់ Cristiano Ronaldo ត្រូវបានគេស្គាល់ថាជាបុគ្គលម្នាក់ដែលមានភាពល្បីល្បាញបំផុតមួយ ក្នុងវិស័យបាល់ទាត់នាសតវត្សទី២១នេះ។ ក្រៅពីនោះ កីឡាករក្លឹប Manchester United រូបនេះក៏ជាអ្នកជំនួញទ្រព្យរយលានដុល្លារផងដែរ ព្រោះក្រៅពីអាជីពបាល់ទាត់ លោកក៏មានមុខជំនួញធំៗជាច្រើនទៀតផងដែរ។ គិតត្រឹមខែតុលា ឆ្នាំ២០២១នេះ លោកត្រូវបានគេប៉ាន់ស្មានថា រកចំណូលបានប្រមាណ ១ពាន់លានដុល្លារ(មិនទាន់កាត់ពន្ធចេញ) ពីអាជីពក្នុងវិស័យបាល់ទាត់ ប៉ុន្តែទ្រព្យសម្បត្តិសរុបដែលលោកកំពុងមាននាពេលបច្ចុប្បន្ននេះមានប្រមាណ ៥០០លានដុល្លារប៉ុណ្ណោះក្រោយកាត់ពន្ធផ្សេងៗរួច។ ខាងក្រោមនេះគឺជាមុខជំនួញធំៗចំនួន ៦ របស់លោក ដែលជួយឱ្យលោកក្លាយជាសេដ្ឋីវ័យក្មេងទ្រព្យ ៥០០ពាន់លានដុល្លារ៖ ១. សណ្ឋាគារ Pestana CR7 លោកមានសណ្ឋាគារមួយឈ្មោះថា Pestana CR7 ដែលសណ្ឋាគារមួយនេះជាការសហការគ្នារវាងលោក ជាមួយនឹងក្រុមហ៊ុន Pestana Hotel Group ដែលជាហេតុធ្វើឱ្យសណ្ឋាគារនេះសម្រេចដាក់ឈ្មោះថា Pestana CR7 ដែលស្ថិតនៅក្នុងប្រទេសព័រទុយហ្គាល់។ សណ្ឋាគារមួយនេះត្រូវបានគេបង្ហើបឱ្យដឹងថា វិនិយោគក្នុងទំហំទឹកប្រាក់សរុប ៦០លានអឺរ៉ូឯនោះ។ ២. ក្រុមហ៊ុនសម្លៀកបំពាក់ និងទឹកអប់ ក្រៅពីសណ្ឋាគារ លោកក៏មានក្រុមហ៊ុនសម្លៀកបំពាក់លក់ដូចជាខោអាវកាប៊យ ខោក្នុងបុរស និងស្បែកជើងផងដែរ។ ក្រៅពីនោះលោកក៏មានក្រុមហ៊ុនទឹកអប់មួយឈ្មោះថា Eden Perfume Cristiano Ronaldo Fragrance ដែលមានឡូហ្កូ CR7 ផងដែរ ដែលក្រុមហ៊ុននេះជាការសហការគ្នាជាមួយក្រុមហ៊ុនទឹកអប់របស់អង់គ្លេស។ ៣.  ភោជនីយដ្ឋាន CR7 Corner Bar & Bistro ភោជនីយដ្ឋានរបស់លោកមួយនេះ ត្រូវបានបើកនៅក្នុងសណ្ឋាគារ Pestana CR7 របស់លោកផ្ទាល់តែម្ដង។ ភោជនីយដ្ឋាននេះជាហាងកូនកាត់បែបអឺរ៉ុប និងព័រទុយហ្គាល់។ អាជីវកម្មមួយនេះមិនត្រូវបានគេបង្ហើបឱ្យដឹងពីទំហំទឹកប្រាក់វិនិយោគសរុបនោះទេ។ ៤. មជ្ឈមណ្ឌលហាត់ប្រាណ Ronaldo បានចុះហត្ថលេខាលើកិច្ចព្រមព្រៀងជាមួយក្រុមហ៊ុន Crunch Franchise ក្នុងឆ្នាំ២០១៦ ដើម្បីបើកកន្លែងហាត់ប្រាណ CR7Crunch Fitness ។ គាត់ដាក់គោលដៅចង់បើកកន្លែងហាត់ប្រាណ ១០០ ទៅ១៥០កន្លែងហើយកាលពីពេលថ្មីៗនេះ លោកទើបតែបានប្រកាសពីការបើកកន្លែងហាត់ប្រាណថ្មីមួយកន្លែងទៀតនៅក្នុងប្រទេស Porto ផងដែរ។ ៥. ក្រុមហ៊ុនជួលយន្តហោះឯកជន Ronaldo ក៏ជាម្ចាស់អាជីវកម្មជួលយន្តហោះឯកជនផងដែរ។ ចំពោះតម្លៃជួលគឺមានតម្លៃ ៣ពាន់អឺរ៉ូក្នុងរយៈពេលមួយម៉ោង។ លើសពីនេះទៅទៀត កាលពីឆ្នាំ ២០១៨ លោកត្រូវបានគេបង្ហើបឱ្យដឹងថាបានរកប្រាក់ចំណេញបានប្រមាណ១លានអឺរ៉ូពីអាជីវកម្មនេះ។ ៦. គ្លីនិកសក់ Insparya វាជាអាជីវកម្មចុងក្រោយបង្អស់ដែលគ្រប់គ្រងដោយ Ronaldo ។ អាជីវកម្មមួយនេះគឺ Ronaldo កាន់កាប់ភាគហ៊ុន ៥០% នៃភាគហ៊ុនសរុបរបស់ក្រុមហ៊ុន ហើយបានតែងតាំងមិត្តស្រីរបស់គាត់ Georgina Rodriguez ធ្វើជាអ្នកប្រតិបត្តិការអាជីវកម្មមួយនេះ។ គ្លីនិកដែលមានឈ្មោះថាInsparya ផ្តោតលើការប្តូរសក់ និងមានសាខាជាច្រើននៅក្នុងប្រទេសព័រទុយហ្គាល់។ បើតាមការសង្កេតក្បួននៃការរកស៊ីរបស់លោក គឺភាគច្រើនលោកតែងតែធ្វើការសហការរកស៊ីជាមួយក្រុមហ៊ុនដែលល្បីៗ មានជំនាញ ដើម្បីធ្វើការរកស៊ីជាមួយគ្នា ព្រោះពេលដែលយើងអាចរកស៊ីជាមួយអ្នកដែលពូកែ មានភាពស្មោះត្រង់ មានចំណេះជំនាញច្បាស់លាស់លើវិស័យនោះ អាចធ្វើឱ្យការរកស៊ីនេះមានហានិភ័យទាប និងឱកាសរីកចម្រើនខ្ពស់ផងដែរ៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-23T08:58:18.162Z", "category": "ភាពជាអ្នកដឹកនាំ", "views": 1733, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ចូលឆ្នាំហើយភ្លាមមាសឡើងថ្លៃ ខណៈធនាគារកណ្តាលអាមេរិកព្យាករណ៍ថា នឹងហក់ដល់ចំណុចនេះហើយ	https://business-cambodia.com/articles/goal-price	លុយដុល្លារធ្លាក់ចុះ មាសឡើងថ្លៃ តាំងពីចូលដើមឆ្នាំ២០២២នេះ តម្លៃមាសមានការកើនឡើងគួរអោយកត់សម្គាល់ ហើយការឡើងថ្លៃនៃមាសនេះ គឺបណ្តាលមកពីកត្តាជាច្រើនដូចជា អតិផរណាកើនឡើង វិបត្តិរវាងអ៊ុយក្រែននិងរុស្ស៊ី និងការធ្លាក់ចុះនៃសេដ្ឋកិច្ចនៃប្រទេសមហាអំណាចជាដើម។ ដូចគ្នានេះដែររបាយការណ៍មួយដែលចុះផ្សាយទៅដោយ kitco កាលពីថ្មីៗនេះ បានអោយដឹងថា ធនាគារកណ្តាលរបស់អាមេរិកបានធ្វើការព្យាករណ៍ថា តម្លៃមាសនិងប្រាក់កំពុងតែរុញឡើលើបន្ថែមទៀត ពោលគឺ គេមិនទាន់មើលឃើញពីកត្តាណាមួយដែលធ្វើអោយវាចុះថ្លៃនោះឡើយ តួយ៉ាងតម្លៃប្រាក់គិតមកទល់ម៉ោងនេះរុញឡើង ៣០ដុល្លារក្នុង១អោន ខណៈតម្លៃមាសកើនដល់ ២០០០ដុល្លារក្នុង១អោន បើគិតតាំងពីដើមសប្តាហ៍មក (១អោនស្មើនឹង ២៤០៩ ដុល្លារក្នុងមួយតម្លឹង )។ របាយការណ៍ខាងលើដដែលបានអោយដឹងទៀតថា មាសអាចនឹងពិបាកធ្លាក់ថ្លៃណាស់ ពោលគឺតម្លៃវានឹងនៅទ្រឹងត្រឹម ១៩៤០ដុល្លារក្នុងមួយអោន ឬ ១៩៥០ដុល្លារក្នុងមួយអោន ហើយតម្លៃនេះជាការព្យាករណ៍ទុករបស់អ្នកជំនាញៗនៅក្នុងវិស័យមាស ។ គួរបញ្ជាស់ថា បើទោះបីជាតម្លៃមាសមានការឡើងថ្លៃក៏ដោយ ពលរដ្ឋមួយចំនួនដែលតែងតែនិយម និងចូលចិត្តមាស នាំគ្នាទៅផ្សារដើម្បីទិញមាសទុក ព្រោះភាគច្រើនពួកគាត់យល់ថា ធ្វើមាសទុកមិនសូវជាចេះផ្អូមប៉ុន្មានទេ ហើយងាយស្រួលទុកដាក់ថែមទៀត ទោះបីជាមើលមិនឃើញពីការធ្លាក់ចុះ ពេលលក់ទៅក៏ខាតបន្តិចបន្តួចដែរ ។	{ "spider_name": "businesscambodia", "scrape_at": "2025-06-14_19:40:50", "date_created": "2022-04-23T08:50:11.718Z", "category": "កំពូលអ្នកលក់", "views": 271, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "tiny", "noisy" ] }
មិនសរសើរមិនបាន! កសិករខ្មែរដាំប្រទាល កន្ទុយក្រពើអាចរកចំណូលបាន ៦ពាន់ដុល្លារ/១ខែ	https://business-cambodia.com/articles/plane-Aloera-in Cambodia	ដូចប្រិយមិត្តបានរួចមកហើយថា ប្រទាល កន្ទុយក្រពើមានអត្ថប្រយោជន៍ច្រើន មែនទែន ដោយយើងអាចផលិតទៅភេជ្ជះ គ្រឿងសម្អាង  ហើយឥទ្ធិពលប្រឆាំងអុកស៊ីតកម្ម និងបាក់តេរី ព្យាបាលរបួស ការទល់លាមក សុខភាពស្បែក ជាតិស្ករក្នុងឈាម និងមានមុខងាជាច្រើនទៀត បន្ថែមពីនេះទៅទៀត រុក្ខជាតិប្រភេទនេះ អាចលក់បានក្នុងតម្លៃថ្លៃ និងសម្បូរទីផ្សារទៀត។ តួយ៉ាងបងស្រី តូច ស្រីរ័ត្ន ដែលជាអ្នកដាំប្រទាល កន្ទុយក្រពើដែលមានទីលំនៅ នៅខេត្តសៀមរាប គាត់អាចរកប្រាក់ចំណូលបាន ចាប់តាំងពី ៣ពាន់ដុល្លារ រហូតដល់ទៅ ៦ពាន់ដុល្លារ ដោយរយះ ពេលត្រឹមតែមួយខែ។ លោកស្រី បានប្រាប់ថាបើចង់ដាំប្រទាលដែលលក់បានថ្លៃ គួរជ្រើសរើសពូជ ជប៉ុនដោយសារតែវាមានធាងធំៗ មានជែលច្រើន ហើយដាច់ខ្លាំងដោយសារតែវាមានដើមធំស្អាត។ សម្រាប់តម្លៃ លោកស្រីថាបានជម្រាបថា ដោយកូនប្រទាលតូចៗ មួយដើមមានតម្លៃ ៤ពាន់រៀល កូនប្រទាលដែលដាំនៅកន្ទងមួយដើមលក់បាន ៨ពាន់រៀល ធាងធំៗ មួយគីឡូ៥ពាន់រៀល (មួយធាង កន្លះគីឡូ ឬក៏លើស) និងមួយផើងមានតម្លៃចាប់ពី ២០ដុល្លារ ទៅ ៤០ដុល្លារ។ មួយថ្ងៃ លោកស្រីលក់បាន ប្រមាណរាប់ពាន់ដើម។ បន្ថែមពីនេះទៅទៀត ប្រទាល កន្ទុយក្រពើ លូតលាស់លឿន នៅកន្លែងដែលមានពន្លឺថ្ងៃ ដែលមិនសូវ ក្តៅខ្លាំងពេក ដែលទទួលពន្លឺផ្ទាល់យ៉ាងហោចណាស់ ៦ ម៉ោងក្នុងមួយថ្ងៃ គឺល្អឥតខ្ចោះ។ យើងអាចនិយាយបានថា រុក្ខជាតិប្រភេទនេះ ត្រូវទឹកដើម្បីលូតលាស់ធំធាត់បានល្អ និងស្ថិតនៅកន្លែង ដែលត្រូវពន្លឺដោយប្រយោល។ គួរបញ្ជាក់ផងដែរថា ប្រទាលគឺជារុក្ខជាតិម្យ៉ាងដែលមានប្រយោជន៍ច្រើនខ្លាំងមែនទែន ហើយវាក៏មានទី ផ្សាយទូលំទូលាយផងដែរ ប៉ុន្តែយើងលើកទឹកចិត្តទាំងអស់គ្នា មុននឹងសម្រេចចិត្តដាំដុះប្រទាលនេះ ទាំងអស់គ្នាត្រូវតែធ្វើការសិក្សារទីផ្សារអោយបានច្បាស់លាល់សិន ។	{ "spider_name": "businesscambodia", "scrape_at": "2025-06-14_19:40:50", "date_created": "2022-04-23T08:38:05.806Z", "category": "កំពូលអ្នកលក់", "views": 350, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
លក់ចាប់ហួយតាមភូមិដូចគ្នា តែនេះជាល្បិចលក់មិនឱ្យជំពាក់ ហើយភ្ញៀវដើរចូលតូបទិញជាហូរហែ	https://business-cambodia.com/articles/grocery-retail-in-Cambodia-	ដូចទាំងអស់គ្នាធ្លាប់ដឹងរួចមកហើយថា ការលក់ឥវ៉ាន់ខ្នាតតូច ឬក៏លក់ចាប់ហួយ គិចមិនផុតពីគេជំពាក់នោះទេ ហើយមានអ្នកខ្លះ ភ្ងៀវជំពាក់ មិនសងរហូតដល់បាត់ដើម បាត់ចុង រកលុយបង្វិលមិនទាន់ឈានដល់ការបិទតូបក៏មាន។ ជុំវិញបញ្ហានេះ អ្នករកស៊ីទាំងឡាយ ឈប់បារម្ភរឿងលក់ដាច់ និងអតិថិជនជំពាក់លុយទៀតទៅ នេះជាស្នៀតខ្លះ អាចជួយអ្នកបាន៖ ១. ក្បួនភ្ញៀវជំពាក់លែងបាន៖ ក្បួននេះ ប្រើឱ្យភ្ងៀវជំពាក់ លែងបានហើយមិនអន់ចិត្តទៀត ឧទាហណ៍ថាបើអំបិល ១កញ្ចាប់ ២០០០៛ បើជំពាក់យើងលក់ក្នុងតម្លៃ ៤០០០៛ ដូច្នោះ ហើយយើងសាក់គិតមើលថាភ្ញៀវជំពាក់ទៀត ឬក៏អត់ ចម្លើយខ្លីគឺមិនហ៊ានជំពាក់នោះទេ ។ ឬជម្រើសមួយទៀតអ្នកលក់ចាប់ហួយអាចអោយជំពាក់បាន តែនៅក្នុងលក្ខខណ្ឌបែបនេះ អ្នកទាំងអស់គ្នាអាចអោយជំពាក់បាន តែត្រូវប្រាប់ភ្ញៀវថា គឺជំពាក់រយៈពេលខ្លី មានន័យថា យើងអោយជំពាក់រយៈពេល២ទៅ៥ថ្ងៃ បងអ្នកជំពាក់មិនសងតាមការកំណត់គឺត្រូវសងជំងឺចិត្ត តាមលក្ខខណ្ឌដែលទាំងអស់គ្នាបានកំណត់ខាងលើ ។ ២. រកពិភពបោះដុំ៖  អ្នកលក់ចាប់ហួយធំៗចំណេញច្រើនគឺដោយសារតែគេស្គាល់ប្រភពបោះដុំ មានន័យថាប្រសិនបើទាំងអស់គ្នាស្គាល់ប្រភពបោះដុំកាន់តែច្រើន ទាំងអស់គ្នានឹងមានឱកាសចំណេញ ក៏កាន់តែច្រើនដូចគ្នា ដូចអ្នកទាំងអស់គ្នាបានដឹងស្រាប់ហើយថាទំនិញទិញបានក្នុងតម្លៃបោះដុំ គឺវាធូរថ្លៃខ្លាំងណាស់ ហើយយើងអ្នកលក់កាន់តែចំណេញច្រើន ។ ៣. លក់ពហុទំនិញ៖ នៅពេលដែលយើង មានឥវ៉ាន់ច្រើន ឬទំនិញច្រើនមុខ វាផ្តល់ភាពងាយស្រួល ដល់អតិថិជន មិនពិបាកទៅរកកន្លែងផ្សេងៗ នេះក៏ជាយុទ្ធសាស្រ្តដែលអាចទាក់ទាញភ្ញៀវ បានមួយ ផ្នែក អតិថិជនមករកអ្វីក៏មាន ច្រើនជម្រើស ហើយសាកស្រមៃមើលថាទាំងគេទាំងយើង នៅពេលដែលមានទំនិញច្រើនជម្រើសបែបនេះ មិនបានចូលទិញក៏បានចូលមើលដែរ ។ ខាងលើនេះគឺជាក្បួនលក់ខ្លះៗ ដែលអ្នកលក់ចាប់ហួយគួរយកទៅប្រើ នៅក្នុងការរកស៊ីរបស់ខ្លួន	{ "spider_name": "businesscambodia", "scrape_at": "2025-06-14_19:40:50", "date_created": "2022-04-23T08:24:11.036Z", "category": "កំពូលអ្នកលក់", "views": 864, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ផ្តើមពីតូចទៅធំ! ប្តីប្រពន្ធមួយគូរកស៊ីពីទុន ៣០០ដុល្លារ រហូតអាចបើកហាងបុកល្ហុងធំ១ល្បីល្បាញពេញជាយដែន	https://business-cambodia.com/articles/A couple earns $ 300 to open a famous papaya shop on the border	ជាធម្មតា រាល់អ្នកជំនួញជោគជ័យម្នាក់ៗ តែងតែមានក្ដីស្រមៃធំ ចង់រកស៊ីធំ បានចំណូលច្រើន ប៉ុន្តែដោយឡែក រាល់ការចាប់ផ្ដើមទាំងអស់ ត្រូវតែចាប់ផ្ដើមពីតូចទៅធំ។ ឥឡូវយើងក្រឡេកមកមើលប្ដី ប្រពន្ធមួយគូនេះវិញ ដែលពួកគាត់ទើបតែក្លាយជាអ្នកជំនួញថ្មីថ្មោង ហើយហាងបុកល្ហុងរបស់គាត់បានកំពុងល្បីល្បាញនៅជាយដែន ខេត្តប៉ោយប៉ែតផងដែរ។ នៅក្នុងបទសម្ភាសន៍ជាមួយក្រុមការងារ Business Cambodia អ្នកនាងសុន លិតា ដែលជាថៅកែហាងបុកល្ហុងត្បាល់យក្សបាននិយាយថា បន្ទាប់ពីឆ្លងកាត់បទពិសោធន៍ធ្វើការឲ្យគេជាច្រើនឆ្នាំមកអ្នកនាងបានគិតថា “បើនៅតែបន្តធ្វើការឱ្យគេទៀតប្រាកដណាស់យើងអាចរកលុយបាន ពេលដែលកំពុងតែនៅធ្វើការតែប៉ុនណ្ណោះ បន្ទាប់ពីលេងមានការងារធ្វើយើងលេងរកលុយបានហើយ”។ ដូច្នេះហើយទើបធ្វើឱ្យអ្នកនាងបានសម្រេចចិត្តចង់រកស៊ីខ្លួនឯង ចង់មានជំនួញជារបស់ខ្លួនឯង និងចង់បន្សល់ទុកជំនួញបន្តដល់កូនចៅទៀតផង។ ម្ចាស់ហាងបុកល្ហុងត្បាល់យក្សបានបន្តទៀតថា ចំពោះគំនិតរកស៊ីមួយនេះទៀតសោត គឺលិចចេញឡើងពីបុកល្លុងម្ដាយរបស់គាត់ បែបនេះទើបអ្នកនាងសម្រេចចិត្តសាកល្បងចាប់បើកហាងតូចមួយ ជាមួយដើមទុនមានត្រឹមតែ ៣០០ដុល្លាតែប៉ុណ្ណោះ ដោយដាក់ឈ្មោះថា ហាង បុកល្លុងត្បាល់យក្ស។ បច្ចុប្បអាជីវកម្មនេះ បានបន្តរហូតអាចក្លាយជាហាងធំមួយ មានភ្ញៀវស្គាល់ច្រើន និងមានឈ្មោះល្បីនៅក្នុងតំបន់ប៉ោយប៉ែតថែមទៀតផង។ នៅចំណុចនេះ បងប្អូនប្រាកដជាឆ្ងល់ថាតើពួកអ្នកនាងមានរូបមន្តអ្វីខ្លះទើបអាចទាក់ចិត្តអតិថិជនឲ្យមកគាំទ្រច្រើនកោះករបែបនេះ? ម្ចាស់ហាង បុកល្លុងត្បាល់យក្ស បានបង្ហើបថា អ្នកនាងចាប់ផ្តើមលក់តាំងពីមិនទាន់មានទីតាំងច្បាស់លាស់ មិនទាន់មានហាងជារបស់ខ្លួនឯង និងជួលហាងគេពីកន្លែងមួយទៅកន្លែងមួយ។ ហើយភាពជោគជ័យអស្ចារ្យដែលមានមកដល់សព្វថ្ងៃនេះ គឺដោយសារតែហាងរបស់អ្នកនាងមានចំណុចប្លែកហើយថ្មីនៅក្នុងរសជាតិ និងគ្រឿងផ្សំដ៏ពិសេសដែលមិនធ្លាប់មានពីមុន។អ្នកនាងសុន លិតា បានសង្កត់ធ្ងន់ថា “បុកល្លុងនេះគឺតាំងពីជំនាន់អ្នកម្ដាយគាត់មកម្លេះ ទាំងរសជាតិ គ្រឿងផ្សំ គឺមានតែមួយគត់នៅកម្ពុជាយើង”។ ហើយអ្វីដែលកាន់តែពិសេសមួយទៀតនោះ គឺបន្លែរបស់គាត់សុទ្ធតែជារបស់ធម្មជាតិ ផ្គួបផ្សំជាមួយទឹកប្រហុកកេរ្តិ៍ពីអ្នកម្ដាយ។ ទាំងអស់នេះហើយ ដែលជាកត្តាសំខាន់ៗ ក្នុងការជួយបន្ថែមឲ្យរសជាតិកាន់តែឆ្ងាញ់ជាប់មាត់ អតិថិជនញាំហើយចង់ញាំទៀត។ មិនត្រឹមតែប៉ុណ្ណោះ អ្នកស្រីមានគោលបំណងចង់ពង្រីកផ្លាកយីហោឲ្យកាន់តែល្បីបន្ថែមទៀត តាមរយៈការលក់ហ្វ្រេនឆាយបន្ត។ ជាចុងក្រោយ អ្នកស្រី សុន លិតា បានជូនសារដ៏មានខ្លឹមសារ និងអត្ថន័យដល់អ្នកចង់ចាប់ផ្ដើមអាជីវកម្ម “ត្រូវដាក់ក្ដីស្រមៃឲ្យធំ ចាប់ផ្ដើមពីតូចទៅ ហើយកុំបោះបង់ នោះអ្នកនឹងទទួលបានជោគជ័យ”។	{ "spider_name": "businesscambodia", "scrape_at": "2025-06-14_19:40:50", "date_created": "2022-04-23T08:06:39.803Z", "category": "ចាប់ផ្តើមអាជីវកម្ម", "views": 517, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចង់រកស៊ីជួញដូរឱ្យមានក្បួន ចង់រីកចម្រើនលឿនឱ្យមើលទីផ្សារ! នេះជារបៀប៣ រើសមុខរបរ ឱ្យចំតម្រូវការភ្ញៀវ	https://business-cambodia.com/articles/Chose-Carrie	ដឹងពីមុខរបររកស៊ីគឺជារឿងស្រួលទេ តែបើរើសយកមុខរបរអោយមានអ្នកទិញគឺជារឿងលំបាកបំផុត ហើយដើម្បីរើសឲ្យចំតម្រូវការទីផ្សារ រកស៊ីបានយូរអង្វែ អាជីវកម្មរីកចម្រើនប្រកបដោយ ប្រសិទ្ធភាព និងឈានដល់សក្តានុពលខ្ពស់នោះ អ្នកដែលចង់ចេញរកស៊ីត្រូវចេះពីរបៀបធ្វើទីផ្សារ ខាងក្រោម នេះជាទិចនិច និង យុទ្ធសាស្រ្តខ្លះៗដែល ជំរុញទឹកចិត្តដល់អ្នកស៊ីជ្រើសរើសត្រូវ ថែមទាំង រីកចម្រើន ឆាប់រហ័សទៀត៖ ១. តម្រូវការអនាគត៖ មុននឹងចង់ឱ្យអាជីវកម្មរបស់យើងមានភាពយូរអង្វែង យើងត្រូវចោទសំ នួរសួរខ្លួនឯងថាតើ អ្វីដែលយើងបម្រុងនឹងធ្វើនោះ តើ៣ទៅ៤ឆ្នាំទៅមុខទៀត តើវានៅតែ ដំណើរការទៀត ឬក៏អត់? ឧទាហរណ៍ ការបើកការ៉ាស់សាំង តើនៅថ្ងៃអនាគត គេនៅតែលក់ សាំងដដែល ឬក៏មានថែម ការសាកអគ្គីសនី ឬក៏គេលក់ អ៊ីដ្រូសែន។ និយាយទៅអ្នកទាំងអស់គ្នា ត្រូវស្រមៃទៅលើរឿងអនាគតអោយច្រើនជាងពេលបច្ចុប្បន្ន នោះទាំងអស់គ្នាមិនងាយរើសខុសនោះទេ ។ ២. មើលគុលឈើ៖ គោលការណ៍មើលគុលឈើនេះ គឺជាស្នៀតដំបូង របស់លោក Elon Musk មនុស្សភាគច្រើនគេមើលមែក តែនាយកប្រតិបត្តិរូបនេះមើលគល់ឈើទៅវិញ ចំណុចខុស គេនេះ ហើយទើបធ្វើឱ្យ លោកផលិតឡាន Tesla អាចជិះបានចម្ងាយឆ្ងាយ ព្រមទាំងចំនេញថវិការទៀត ។ ការគិតខុសគេមិនមែនមានន័យថាយើងឆ្គួតនោះទេ តែមកពីយើងចង់បានលទ្ធផលខុសពីគេ ធ្វើរឿងដដែល មិនបានលទ្ធផលថ្មីនោះទេ ។ ៣. ជ្រើសរើសមុខរបរឱ្យចំទីផ្សា៖ រើសមុខរបរណាដែលចំក្តីស្រមៃខ្លួនឯង ព្រោះថានៅពេល ដែលយើងលំបាកខ្លាំង យើងនៅតែអាចស៊ូបាន។ មួយវិញទៀតនៅពេលយើង ជួបបញ្ហា មិនសូវមានអតិថិជន ក៏យើងមិនបោះបង់ ហើយរកវិធី ឬ របៀបធ្វើយ៉ាងណាឱ្យមានភ្ញៀវចូលច្រើន ។ ដូច្នោះកុំបោះបង់ក្តីស្រមៃ ធ្វើវាឱ្យមានលទ្ធិផល នៅជាមួយវាទោះមានរឿងអ្វីក៏ដោយ នោះអ្នក នឹងរកឃើញផ្លូវដើរឃើញលឿន និងឆាប់រីចម្រើន។ គួរជម្រាបឱ្យដឹងផងដែរថា ខាងលើជារប្រៀប ដែលអាចជួយដល់ការជ្រើសរើសមុខរបរដែល រឹងមាំ មិនងាយដួលរលំ និងធ្វើអោយទាំងអស់គ្នាដឹងកាន់តែច្បាស់ពីអ្វីដែលខ្លួនឯងកំពុងតែចាប់ផ្តើម ។	{ "spider_name": "businesscambodia", "scrape_at": "2025-06-14_19:40:50", "date_created": "2022-04-23T07:25:05.834Z", "category": "កំពូលអ្នកលក់", "views": 637, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ឧកញ៉ាបណ្ឌិត គីម ហ៊ាង បង្ហាញដី ៤ កន្លែងដែលគួរទិញ និងមិនគួរទិញ បើចង់បានចំណេញ	https://business-cambodia.com/articles/4 land you should think about before deciding to invest	វិស័យអចលនទ្រព្យជាច្រើនកំពុងលួតលាស់នឹងមានសក្ដានុពលគ្រប់ទីកន្លែង ពិសេសគឺដី ដែលធ្វើឲ្យមានអ្នកវិយោគលើវាច្រើន។ ប៉ុន្តែក៏មានអ្នកខ្លះក៏បានយកលុយកប់ចោលដោយសារការវិនិយោគអចលនទ្រព្យនេះផងដែរ ដោយសារតែទិញចំដីមិនល្អ។ ដូច្នេះហើយទើបមានសំនួរជាច្រើនបានចោតសួរថា តើគួរទិញដីកន្លែងណាទើបចំណេញ? ជាមួយគ្នានេះផងដែរ ឧកញ៉ាបណ្ឌិត គីម ហ៊ាង អ្នកជំនាញផ្នែកអចលនទ្រព្យល្បីឈ្មោះមួយរូបនៅកម្ពុជា បានប្រាប់ពីទីតាំងដីមួយចំនួនដែលលោកអ្នកគួរទិញ និងមិនគួរទិញ ដែលក្នុងនោះរួមមាន៖ ១ ដីសម្រាប់វិស័យទេសចរណ៍ គឺជាប្រភេទដីដែលបំរើឱ្យវិស័យទេសចរណ៍នៅតំបន់ដែលមានភ្ញៀវទេសចរទៅលេងច្រើន មានដូចជា ភ្នំ ទន្លេ  សមុទ្រ និង ព្រៃធម្មជាតិ។ ក្នុងនោះផងដែរលោកឧកញ៉ាបណ្ឌិត គីម ហ៊ាង បានបញ្ជាក់ថាដីដែលមិនងាយឡើងថ្លៃគឺជាដីដែលនៅតំបន់ភ្នំ ព្រោះថាជាទូទៅដីដែលនៅជិតភ្នំគឺមានទំហំធំដូច្នេះហើយបើសិនលោកអ្នកមានបំណងទិញដីនៅតំបន់ភ្នំហើយចង់លក់វិញគឺមិនងាយទទួលបានផលចំណេញនោះទេ។ ប៉ុន្តែដីដែលនៅជិតទន្លេ និង សមុទ្រ គឺងាយឡើងថ្លៃជាងព្រោះដីទាំងនោះជាប់មាត់ទឹកដែលជាកន្លែងដែលភ្ញៀវទេសចរចូលចិត្តទៅ។ ២ ដីសម្រាប់បម្រើវិស័យកសិកម្ម គឹជាដីដែលបំរើអោយការដាំផលដំណាំផ្សេងៗ។ ដូច្នេះបើសិនជាលោកអ្នកចង់ទិញដីដែលចំណេញដោយទិញដីកសិកម្មគឺជាកំហុសមួយ។ បើសិនទិញដីធ្វើកសិកម្មហើយយកទៅធ្វើកសិកម្មគឺជារឿងល្អតែបើទិញហើយចង់ចំណេញគឺជារឿងពិបាកព្រោះដីកសិកម្មនៅកម្ពុជាគឺទំនេរច្រើន។   ៣ ដីសម្រាប់បំរើក្នុងវិស័យឧស្សាហកម្ម គឺជាប្រភេទដីដែលមានតំបន់រោចក្រសហគ្រាសហើយដីប្រភេទនេះគឺជាដីដែលងាយឡើងថ្លៃ។ ព្រោះដីឧស្សាហកម្មភាគច្រើនគឺជាដីដែលមានរោងចក្រនិងមនុស្សរស់នៅច្រើន។ ដែលធ្វើអោយលោកអ្នកងាយស្រូលក្នុងការប្រកបមុខរបផ្សេងៗ។ ៤ ដីសម្រាប់លំនៅដ្ឋាន តាមការលើកឡើងរបស់លោកឧកញ៉ា ដីលំនៅដ្ធានគឺជាដីដែលឡើងថ្លៃជារៀងរាល់ឆ្នាំនិងរាល់ខែ។ ដីប្រភេទនេះគឺនៅពេលដែលទិញហើយអាចលក់បានគ្រប់ពេល។ ដូច្នេះដីដែល្អបំផុតដែលលោកអ្នកគួរពិចារណាក្នុងការទិញគឺជាដីលំនៅដ្ឋាននេះតែម្ដង។ នេះគឺជាចំណុចខ្លះៗដែលលោកអ្នកគួរពិចារណាមុននឹងសម្រចចិត្តទិញដីទាំង៤ទីតាំងនេះ ប្រសិនបើចង់ទិញបានដីល្អ និងងាយចំណេញ៕ អត្ថបទដោយ៖ ឌឿក ស្រីនុត រតនៈ	{ "spider_name": "businesscambodia", "scrape_at": "2025-06-14_19:40:50", "date_created": "2022-04-23T06:59:52.529Z", "category": "អចលនទ្រព្យ", "views": 862, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មានទុនត្រឹម6 ពាន់ដុល្លារជាងមិនដឹងថាគួររកស៊ីអ្វីល្អ អាចសម្លឹងមើលរបរ១នេះ ចំណូលខ្ទង់ពាន់$ ក្នុង១ខែៗ ក្រៅពីនេះកអាចកមានឱកាសក្លាយជាដៃគូរទូទាំង 25 ខេត្តក្រុងថែមទៀតដោយមិនគិតថ្លៃ!	https://business-cambodia.com/articles/With a capital of 6,000 dollars, do not know what to do good business	ដើម្បីចូលរួមដោះស្រាយបញ្ហាជីវភាពប្រជាពលខ្មែរ ដែលកំពុងស្វែងរកការងារធ្វើ និងជាពិសេស បងប្អូនដែលមានបំណងចង់ចាប់ផ្តើមអាជីវកម្មដោយខ្លួនឯង នៅអំឡុងពេលវិបត្តិជំងឺកូវីដ១៩នេះ ម្ចាស់យីហោ ខាវេីលដ៍ ប៉ូលា រថយន្ត ចល័ត CarWorld Mobile Polishing បានសម្រេចចិត្តបង្កើតនូវ មុខរបរថ្មីមួយ ដែលចំណាយដើមទុនតិច ប៉ុន្តែអាចរកចំណូលបានដល់ទៅខ្ទង់ពាន់ដុល្លារ ក្នុងមួយខែៗ។   នៅក្នុងបទសម្ភាសន៍ជាមួយ Business Cambodia ម្ចាស់យីហោ ខាវេីលដ៍ ប៉ូលា រថយន្ត ចល័ត ខាងលើនេះ បានឱ្យដឹងថា ការបង្កើតនូវមុខរបរថ្មីមួយនេះ គឺផ្តោតសំខាន់ទៅលើសេវាកម្មថែទាំថ្នាំ រថយន្តគ្រប់ប្រភេទ ដូចជាការប៉ូលា ឬអប់រថយន្ត ដើម្បីបំបាត់ស្នាមឆ្កូត ស្នឹម ភាពក្រេីម ធ្វេីឱ្យរថយន្ត មានភាពថ្មី ភ្លឺរលោង និងងាយលាងសំអាតផ្សេងជាដើម។ ហើយសេវាកម្មប៊ូលា គឺជារបរមានទីផ្សារធំទាំងក្នុងពេលបច្ចុប្បន្ន និងនៅពេលអនាគត ហើយពុំសូវមានអ្នកចេះស្ទាត់ជំនាញនោះទេ។ ដូច្នេះហើយ ទើបលោក បានសម្រេចចិត្តបង្កើតសេវាកម្មនេះឡើង ដោយយោងទៅ តាមបទពិសោធន៍ ផ្ទាល់ខ្លួន ដែលមានរយៈពេលជិត១០ឆ្នាំ ជាមួយនឹងថ្នាំប៊ូលា Chemical Guys ដែលមានគុណភាពខ្ពស់ លេខ១ លើលោក មកពីសហរដ្ឋអាមេរិក ដើម្បីធ្វើការបង្ហាត់បង្រៀនដល់ដៃគូសហការរបស់ខ្លួន។  ម្ចាស់យីហោខាងលើនេះ បានបន្តទៀតថា របរប៊ូលារថយន្តគ្រប់ប្រភេទ ដែលលោកបង្កើតឡើងនេះ គឺមានចំណុចពិសេសខ្លាំងមែនទែន ពោលគឺយើងបង្កើតជាសេវាកម្មចល័តដែលខុសពីគេ ធ្វើតែនៅក្នុងការ៉ាស់របស់ខ្លួន។ ហើយការធ្វើបែបនេះ គឺអាចឱ្យយើងចំណាយ ដើមទុននៅក្នុង ការចាប់ផ្តើមតិចមែនទែន ពោលគឺត្រឹម6916ដុល្លារប៉ុណ្ណោះ ខណៈដែលចំណូលប្រចាំថ្ងៃ អាចរកចំណូលបានចន្លោះពី ៦០ ទៅ ២០០ដុល្លារឯណ្ណោះ និងមានឱកាសជាច្រេីនសន្ធឹកសន្ធាប់ផ្សេងទៀត។ ដូច្នេះ សម្រាប់បងប្អូនដែលមានបំណងចង់ទទួលបានជំនាញថែទាំរថយន្តច្បាស់លាស់ ជាមួយនឹងចំណេះដឹងនៅក្នុងការលក់ ការធ្វើទីផ្សារផ្សេងៗ ដើម្បីចាប់ផ្តើមអាជីវកម្មមួយដោយខ្លួនឯង បងប្អូនអាចធ្វើការចុះឈ្មោះ ឬខលសាកព័ត៌មានបន្ថែម តាមទូរស័ព្ទលេខ 011 979 566 / 087 979 566 ឬ Telegram: 011 979 566 និងហ្វេសប៊ុកផេក ប៉ូលារថយន្តចល័ ខាវេីលដ៍- CarWorld Mobile Polishing នេះបាន ខណៈអ្នកដែលចុះឈ្មោះ6 នាក់ដំបូង និងទទួលបានការដូពិសេសជាទីគាប់ចិត្តបន្ថែម!	{ "spider_name": "businesscambodia", "scrape_at": "2025-06-14_19:40:50", "date_created": "2022-04-23T04:23:48.345Z", "category": "PR", "views": 1592, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ធនាគារ FTB ប្រារព្ធពិធីបើកការដ្ឋានសាងសង់ទីស្នាក់ការកណ្តាលថ្មី “FTB Tower”	https://business-cambodia.com/articles/FTB Bank Groundbreaking Ceremony for New Headquarters	ធនាគារពាណិជ្ជកម្មក្រៅប្រទេស នៃកម្ពុជា (FTB) ក្រោមកិច្ចសហការជាមួយក្រុមហ៊ុន អិមអេសអិនអេច អ៊ិនវេសម៉ិន ឯ.ក (MSNH Investment) បានប្រកាសពីការចាប់ផ្តើមសាងសង់ទីស្នាក់ការកណ្តាលថ្មីរបស់ខ្លួនដែលមានឈ្មោះថា "FTB Tower" នៅក្នុងពិធីបញ្ចុះបឋមសិលាបើកការដ្ឋានសាងសង់ដែលបានរៀបចំឡើងនៅថ្ងៃទី២២ ខែមេសា ឆ្នាំ២០២២ ក្រោមអធិបតីដ៍ខ្ពង់ខ្ពស់របស់ឯកឧត្តមជា សុផារ៉ា ឧបនាយករដ្ឋមន្រ្តី រដ្ឋមន្ត្រី ក្រសួងរៀបចំដែនដី នគរូបនីយកម្ម និងសំណង់។ ជាមួយផ្ទៃអគារសរុប ៧៧.៥៩៣ ម៉ែត្រការ៉េ អគារ FTB Tower នឹងមានកម្ពស់សរុបចំនួន ២៨ជាន់ ហើយនិងមានជាន់ក្រោមដីចំនួន ៤ជាន់សម្រាប់ធ្វើជាចំណត ព្រមទាំងមានទីតាំងនៅលើដំបូលអគារសម្រាប់ឧទ្ធម្ភាគចក្រធ្វើការចុះចត។ អគារ FTB Tower មានទីតាំងស្ថិតនៅលើដីឡូត៍លេខ A សង្កាត់មនោរម្យ ខណ្ឌ៧មករា តាមបណ្តោយមហាវិថីសហព័ន្ធរុស្សី នៅជិតវិមានសន្តិភាព ទីស្តីការគណៈរដ្ឋមន្ត្រី ដែលជាទីតាំងពាណិជ្ជកម្មសំខាន់ៗនៅចំកណ្តាលទីក្រុងភ្នំពេញ។ ការសាងសង់អគារ “FTB Tower” នេះ បានបង្ហាញពីភាពរឹងមាំ និងនិរន្តរភាពរបស់ធនាគារFTB ដែលជាធនាគារពាណិជ្ជក្នុងស្រុកដំបូងគេក្នុងប្រទេសកម្ពុជាដែលបានបង្កើតឡើងចាប់តាំងពីឆ្នាំ ១៩៧៩។ ធនាគារFTB បានផ្តល់សេវាកម្មធនាគារដល់អតិថិជនអស់រយៈពេលជាង ៤០ ឆ្នាំមកហើយ ហើយនៅតែបន្តខិតខំដើម្បីអត្ថប្រយោជន៍ និងការពេញចិត្តរបស់អតិថិជនទាំងអស់នៅក្នុងវិស័យធនាគារដែលកំពុងរីកចម្រើនយ៉ាងឆាប់រហ័ស។ជាមួយនឹងការវិនិយោគសរុបចំនួន១១២ លានដុល្លារអាមេរិក អគារ FTB Tower គឺជាអគារការិយាល័យកម្រិត A ដែលជាប្រភេទអគារលំដាប់ខ្ពស់ និងនៅមានចំនួនតិចតួចនៅឡើយនៅក្នុងប្រទេសកម្ពុជានាពេលបច្ចុប្បន្ន។ អគារការិយាល័យកម្រិត A នេះត្រូវបានគូសប្លង់ និងរចនារូបរាងឡើងដោយក្រុមហ៊ុនស្ថាបត្យកម្ម Aedas ជាក្រុមហ៊ុនស្ថាបត្យកម្មឆ្នើមកំរិតអន្តរជាតិ និងសាងសង់ឡើងដោយក្រុមហ៊ុន China Construction Midland (Cambodia) Co., Ltd (CCM) ដែលជាបុត្រសម្ព័ន្ធរបស់ក្រុមហ៊ុន China State Construction Engineering ដែលជាប់ចំណាត់ថ្នាក់ទី១៣ ចេញផ្សាយដោយ The Fortune Global 500 ក្នុងឆ្នាំ២០២១។ ការសាងសង់នឹងត្រូវប្រើប្រាស់នូវសម្ភារទំនើបៗ រួមទាំង       បច្ចេកវិទ្យាចុងក្រោយបង្អស់ជាមួយស្វ័យប្រវត្តិកម្ម សុវត្ថិភាពអគ្គិភ័យ ការសន្សំសំចៃថាមពល និងការការពារបរិស្ថាន ស្របតាមបទប្បញ្ញត្តិក្នុងការសាងសង់អគារស្តង់ដារថ្នាក់ជាតិ និងតំបន់។ សម្រាប់រូបរាងអគារត្រូវបានរចនាឡើងក្នុងគំនិតនាំយកមកនូវអគារទំនើប ដែលរូបរាងអគារជានិមិត្តសញ្ញារបស់ធនាគារFTB មានរូបព្រះព្រហ្ម ហើយក៏ជានិមិត្តរូបមួយដែលបង្ហាញពី 'ភាពរឹងមាំ និងបំណងប្រាថ្នាអនាគតច្បាស់លាស់'។ អគារFTB Tower ក៏ដើរតួនាទីក្នុងការកំណត់គោលដៅនៃនិរន្តរភាព និងជាអគារការិយាល័យទំនើប ដែលជាការដាក់បញ្ចូលគ្នារវាងវប្បធម៌កម្ពុជា និងស្ថាបត្យកម្មសហសម័យ ។ គម្រោងសំណង់អគារ FTB Tower គ្រោងនឹងប្រើរយៈពេលជិតបីឆ្នាំដើម្បីបញ្ចប់ការសាងសង់  ហើយអគារនេះនឹងក្លាយជាទីស្នាក់ការកណ្តាលថ្មីរបស់ធនាគារFTB ហើយក៏នឹងក្លាយជាមជ្ឈមណ្ឌលសំខាន់ក្នុងការបង្កើត និងការពង្រីកផលិតផល និងសេវាកម្មប្រកបដោយភាពច្នៃប្រឌិតខ្ពស់របស់ធនាគារផងដែរ។ ក្រៅពីក្លាយជាសាខា និងទីស្នាក់ការកណ្តាលថ្មីរបស់ធនាគារFTB ទីតាំងទំនេរផ្សេងទៀតរបស់អគារក៏នឹងត្រូវបានដាក់ជួលជាការិយាល័យកម្រិត A។ ក្នុងនាមជាធនាគារពាណិជ្ជក្នុងស្រុកទី១នៅកម្ពុជាដែលទទួលបានការទុកចិត្តចាប់តាំងពីឆ្នាំ១៩៧៩ ធនាគារ FTB បានដើរតួនាទី យ៉ាងសំខាន់ក្នុងការចូលរួមលើកកម្ពស់ និងអភិវឌ្ឍទីផ្សារ សេដ្ឋកិច្ច និងសង្គមជាតិ តាមរយៈការជំរុញ គាំទ្រ និងផ្តល់សេវាហិរញ្ញវត្ថុជាមូលដ្ឋានចាំបាច់ដល់អតិថិជន អាជីវករ និងពាណិជ្ជករក្នុងស្រុក។ ជាមួយទំហំទ្រព្យសកម្មសរុបរបស់ធនាគារដែលបានកើនឡើងដល់ ១,៧១ពាន់លានដុល្លារអាមេរិក ទំហំឥណទានកើន ១,១៥ពាន់លានដុល្លារអាមេរិក និងប្រាក់បញ្ញើសរុបកើនឡើងជាង ១,៤ពាន់លានដុល្លារអាមេរិក ធនាគារ FTB  បានកំណត់ទិសដៅអាជីវកម្មរយៈពេលវែងមួយក្រោមចក្ខុវិស័យ ដើម្បីក្លាយជាធនាគារពាណិជ្ជដែលទទួលបានការពេញចិត្តជាងគេនៅក្នុងព្រះរាជាណាចក្រកម្ពុជា ។	{ "spider_name": "businesscambodia", "scrape_at": "2025-06-14_19:40:50", "date_created": "2022-04-23T03:43:33.272Z", "category": "PR", "views": 109, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ធនាគារ វីង ចាប់ដៃគូជាមួយក្រុមហ៊ុន គង់ នួន គ្រុប ដើម្បីជួយឲ្យអតិថិជនស្នើសុំកម្ចីទិញម៉ូតូយ៉ាម៉ាហា បានយ៉ាងងាយស្រួល	https://business-cambodia.com/articles/Wing Bank Partners with Kong Nuon Group	ធនាគារ វីង (ខេមបូឌា) ម.ក បានចុះហត្ថលេខាលើអនុស្សរណៈនៃការយោគយល់ជាមួយ ក្រុមហ៊ុន គង់ នួន គ្រុប ដែលជាអ្នកចែកចាយម៉ូតូយ៉ាម៉ាហានៅកម្ពុជា ដើម្បីបង្កភាពងាយស្រួលដល់អតិថិជនក្នុងការស្នើសុំកម្ចីទិញម៉ូតូយ៉ាម៉ាហាពីធនាគារ វីង។អនុស្សរណៈនៃការយោគយល់នេះ ត្រូវបានចុះហត្ថលេខាលើដោយ លោក ហាន ប៉េងក្វាង អគ្គនាយកនៃធនាគារ វីង និង លោក គង់ សេរីវុធ នាយកក្រុមហ៊ុន គង់ នួន គ្រុប ព្រមទាំងមានការចូលរួមពីភ្ញៀវកិត្តិយសជាច្រើនរូបទៀត។ យ៉ាម៉ាហា ជាម៉ាកម៉ូតូលំដាប់កំពូលមួយក្នុងប្រទេសកម្ពុជា និងត្រូវបានលក់ចេញរាប់ពាន់គ្រឿង និងទើបតែចេញម៉ូដែលថ្មីរបស់ខ្លួនដែលមានឈ្មោះថា Yamaha X-Ride ២០២២ កម្លាំង១២៥ cc ជាមួយនឹងតម្លៃត្រឹមតែ ១.៩០០ដុល្លារអាមេរិកតែប៉ុណ្ណោះ។ ក្រុមហ៊ុន គង់ នួន គ្រុប ខូអិលធីឌី សូមថ្លែងអំណរគុណចំពោះអតិថិជនដ៏ស្មោះត្រង់ទាំងអស់ដែលបានជួយគាំទ្រម៉ូដែលម៉ូតូយ៉ាម៉ាហានាពេលកន្លងមក។ ដោយសារភាពជាដៃគូនេះ អតិថិជនដែលមានបំណងចង់ទិញម៉ូតូ យ៉ាម៉ាហា ប៉ុន្តែមិនមានថវិកាគ្រប់គ្រាន់ក៏អាច ធ្វើជាម្ចាស់ម៉ូតូដើម្បីបំពេញតាមតម្រូវការប្រចាំថ្ងៃរបស់ពួកគាត់។ ប្រជាពលរដ្ឋនៅរាជធានីភ្នំពេញ និងខេត្តកណ្តាលនឹងទទួលបានអត្ថប្រយោជន៍ពីភាពជាដៃគូនេះ។ ប្រជាពលរដ្ឋដែលចង់ស្នើសុំកម្ចីទិញម៉ូតូ អាចទាក់ទងតំណាងផ្នែកលក់នៅតាមកន្លែងតាំងម៉ូតូ (Showroom) យ៉ាម៉ាហា។ ជាងនេះទៅទៀត ឪពុកម្តាយដែលមានបំណងទិញម៉ូតូសម្រាប់កូនៗរៀននៅសកលវិទ្យាល័យ អាចស្នើសុំកម្ចីពីធនាគារ វីង តាមរយៈក្រុមការងារផ្នែកលក់នៅតាមសាខាម៉ូតូយ៉ាម៉ាហានីមួយៗ។ មានហេតុផលជាច្រើនដែល អតិថិជន គួរជ្រើសរើសធនាគារ វីង សម្រាប់កម្ចីទិញម៉ូតូ។ អតិថិជនអាចស្នើសុំប្រាក់កម្ចីរហូតដល់ ៥.០០០ ដុល្លារអាមេរិក ហើយមិនចាំបាច់មានទ្រព្យធានា ឬអ្នកធានានោះឡើយ។ ធនាគារ វីង ក៏ផ្តល់អត្រាការប្រាក់ដ៏ទាក់ទាញចាប់ពី ១,៥% ក្នុងមួយខែ ជាមួយការអនុម័តឆាប់រហ័ស និងរយៈពេលកម្ចីរហូតទៅដល់ ៣ ឆ្នាំ។ លោក ហាន ប៉េងក្វាង អគ្គនាយកនៃធនាគារ វីង បានមានប្រសាសន៍ថា ៖ “ធនាគារ វីង មានបេសកកម្មក្នុងការលើកកម្ពស់ជីវភាពប្រជាជនកម្ពុជាគ្រប់រូប តាមរយៈផលិតផល និងសេវាកម្មរបស់ខ្លួន។ ភាពជាដៃគូនេះនឹងធ្វើឲ្យ ធនាគារ វីង ជួយសម្រចក្តីស្រមៃរបស់អ្នកដែលមានបំណងចង់ក្លាយជាម្ចាស់ម៉ូតូ។ ជារៀងរាល់ថ្ងៃ ពួកយើងខិតខំធ្វើការងារដើម្បីធ្វើឲ្យប្រសើរឡើងនូវលទ្ធភាពទទួលបានសេវាហិរញ្ញវត្ថុរបស់ជនកម្ពុជាគ្រប់រូប។ ដោយសារភាពជាដៃគូដែលបានចុះហត្ថលេខានៅថ្ងៃនេះ ខ្ញុំជឿជាក់ថាយើងបានបោះជំហានមួយទៀតក្នុងទិសដៅដែលត្រឹមត្រូវ។ យើងនឹងមិនឈប់នៅទីនោះទេ ប៉ុន្តែយើងនឹងបន្តដាក់ចេញនូវដំណោះស្រាយបន្ថែមទៀតដើម្បីបំពេញតម្រូវការរបស់អតិថិជនរបស់យើង។” ធនាគារ វីង បានកែប្រែវិធីដែលប្រជាជនកម្ពុជាគ្រប់រូបទទួលបានសេវាហិរញ្ញវត្ថុដោយណែនាំការផ្ទេរប្រាក់តាមរយៈទូរស័ព្ទចល័តរហ័ស មានសុវត្ថិភាព និងងាយស្រួល ។ ធនាគារ វីង បម្រើប្រជាជនកម្ពុជាទាំងមូលដោយគ្របដណ្តប់១០០% នៃស្រុកនានាក្នុងប្រទេសកម្ពុជា តាមរយៈកម្មវិធីវីងប៊ែងអេប ដែលមានភាពច្នៃប្រឌិតថ្មីៗ ក៏ដូចជាផលិតផល និងសេវាកម្មហិរញ្ញវត្ថុផ្សេងៗជាច្រើនទៀត។ លោក គង់ សេរីវុធ នាយកក្រុមហ៊ុន គង់ នួន គ្រុប មានប្រសាសន៍ថា ៖ “ខ្ញុំពិតជារីករាយណាស់ដែលបានធ្វើជាដៃគូសហការជាមួយធនាគារ វីង។ កិច្ចព្រមព្រៀងដែលយើងចុះហត្ថលេខានៅថ្ងៃនេះនឹងធានាថា អតិថិជនរបស់យើងទាំងអស់នឹងអាចក្លាយជាម្ចាស់ម៉ូតូបានយ៉ាងឆាប់រហ័សនៅពេលពួកគេជ្រើសរើសធនាគារ វីង ហើយការខ្ចីប្រាក់ពីធនាគារ វីង នឹងផ្តល់ជម្រើសកាន់តែច្រើន និងភាពបត់បែនដល់អតិថិជនរបស់យើង។ ខ្ញុំមានមោទនភាពដែលបានចូលរួមជាមួយ ធនាគារ វីង ដើម្បីរួមចំណែកជួយសម្រួលដល់ប្រជាជនកម្ពុជាទាំងអស់។” គង់ នួន គ្រុប ត្រូវបានបង្កើតឡើងក្នុងឆ្នាំ ១៩៩១ ហើយត្រូវបានគេស្គាល់យ៉ាងច្បាស់ថាជាក្រុមហ៊ុនចែកចាយ គ្រឿងបន្លាស់រថយន្ត ម៉ូតូយ៉ាម៉ាហា និងគ្រឿងបរិក្ខារម៉ាស៊ីនផ្សេងៗទៀត ដោយផ្តល់នូវគុណភាព តម្លៃ និងទំនុកចិត្តសម្រាប់អតិថិជន និងដៃគូសហការរបស់ក្រុមហ៊ុន។ ក្រុមការងាររបស់យើង ជឿជាក់លើការផ្តល់នូវផលិតផលដែលមានគុណភាពខ្ពស់បំផុត ជាមួយនឹងសេវាកម្មប្រកបដោយភាពជឿទុកចិត្តដែលលើសពីការរំពឹងទុករបស់អតិថិជនរបស់យើង។ សម្រាប់ព័ត៌មានបន្ថែមអំពីកម្ចីទិញម៉ូតូរបស់ធនាគារវីង សូមចូលទៅកាន់ ៖ https://bit.ly/36GwLic សម្រាប់ព័ត៌មានបន្ថែមអំពីម៉ូតូយ៉ាម៉ាហា សូមចូលទៅកាន់ ៖ https://bit.ly/3xMTlB0	{ "spider_name": "businesscambodia", "scrape_at": "2025-06-14_19:40:50", "date_created": "2022-04-23T01:28:56.387Z", "category": "PR", "views": 217, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
សាលាអន្តរជាតិធំ១របស់កម្ពុជា សម្រេចចុះអនុស្សរណៈយោគយល់គ្នាជាមួយក្រុមហ៊ុន Siemens Industry Software Pte និង STEAMING Cambodia	https://business-cambodia.com/articles/Cambodia's largest international school decides to sign a memorandum of understanding	អនុស្សរណៈនៃការយោគយល់គ្នា (MoU) រវាងសាលាអន្តរជាតិ Singapore (Cambodia) International Academy  ក្រុមហ៊ុន Siemens Industry Software Pte. និង STEAMING Cambodia (SC) ត្រូវបានចុះហត្ថលេខានៅសាលាអន្តរជាតិ Singapore (Cambodia) International Academy  ស្ថិតនៅក្នុងរាជធានីភ្នំពេញ ព្រះរាជាណាចក្រកម្ពុជា នាថ្ងៃពុធ ទី២០ ខែមេសា ឆ្នាំ២០២២។ កម្មវិធីនេះ ត្រូវបានធ្វើឡើងដោយមានការអញ្ជើញចូលរួមជាសាក្សីពីលោកស្រីឯកអគ្គរដ្ឋទូតសិង្ហបុរី Teo Lay Cheng ។ អនុស្សរណៈនៃការយោគយល់គ្នា (MoU)  បានអនុញ្ញាតឱ្យសាលាអន្តរជាតិ Singapore (Cambodia) International Academy ក្លាយជាដៃគូផ្តល់ចំណេះដឹង ព្រមទាំងអាចប្រើប្រាស់បច្ចេកវិទ្យារបស់ក្រុមហ៊ុនSiemens Digital Industries Software (DISW) ដើម្បីអាចទទួលស្គាល់ជាផ្លូវការលើការផ្តល់ចំណេះដឹងទៅកាន់ សិស្សានុសិស្សរបស់សាលាអន្តរជាតិ SCIA លើការសិក្សាផ្នែកវិស្វកម្ម បច្ចេកវិទ្យា និង ឌីជីថល ដែលបានត្រៀមខ្លួនរួចជាស្រេចសម្រាប់ឧស្សាហកម្ម៤.០។ ក្រុមហ៊ុន STEAMING Cambodia (SC) នឹងជួយគាំទ្រដល់សាលាអន្តរជាតិSCIAជាមួយនឹងកម្មវិធីsoftwareក៏ដូចជាសេវាកម្មដទៃទៀតផងដែរ។ លោកស្រីឯកអគ្គរដ្ឋទូត Teo បានមានប្រសាសន៍ថា “ពិភពលោកកំពុងឈានចូលដល់យុគសម័យនៃភាពមិនប្រាកដប្រជាជាខ្លាំង មុនពេលនៃការរាតត្បាតនៃជំងឺកូវីដ-១៩។ ដើម្បីឆ្លើយតបទៅនឹងបញ្ហាប្រឈមនាពេលខាងមុខ ប្រព័ន្ធនៃការអប់រំនឹងដើរតួយ៉ាងសំខាន់បំផុតក្នុងការដោះស្រាយបញ្ហាទាំងនោះ។ ការចុះអនុស្សរណៈនៃការយោគយល់គ្នា (MoU)  នឹងនាំមកនូវវឌ្ឍនភាពនៃការផ្តល់ចំណេះដឹងដល់សាលាអន្តរជាតិSCIA ជាមួយនឹងបច្ចេកវិទ្យាដ៏ទំនើបរបស់ក្រុមហ៊ុន Siemens គឺជាការបោះជំហានឆ្ពោះទៅរកគោលដៅដ៏ត្រឹមត្រូវមួយ ។ "យើងជឿជាក់ថាសាលាអន្តរជាតិ SCIA  ក្រុមហ៊ុន Siemens និង STEAMING Cambodia មានទស្សនៈវិស័យតែមួយក្នុងការផ្តល់នូវកម្មវិធីសិក្សាដែលផ្តោតសំខាន់ទៅលើអ្នកសិក្សា ហើយយើងនឹងខិតខំផ្តល់ឱ្យសិស្សានុសិស្សរបស់យើងនូវកម្មវិធី STEM ដែលពោរពេញទៅដោយភាពទាក់ទាញ និងមានគុណភាពខ្ពស់។" នេះជាការលើកឡើងរបស់លោក Tan Wee Pin នាយកគ្រប់គ្រងសាលាអន្តរជាតិSCIA។ "តាមរយៈការសិក្សាកម្មវិធីsoftware ក្នុងកំឡុងពេលដែលសិស្សកំពុងរៀនសូត្រ វាពិតជាអាចជួយឱ្យពួកគាត់ទទួលបាននូវបទពិសោធន៍ដែលពួកគាត់ត្រូវការ និងជំនាញបច្ចេកវិទ្យា ដែលពិតជាមានសារៈសំខាន់បំផុតក្នុងការបំពេញនូវភាពខ្វះខាតនៃជំនាញនិមួយៗ"។ “ក្នុងនាមជាដៃគូផ្តល់ចំណេះដឹង និងពាណិជ្ជកម្មរបស់ក្រុមហ៊ុន Siemens, STEAMING Cambodia (SC) ប្តេជ្ញា    ផ្តល់ជូនសិស្សានុសិស្សទាំងក្មេង មនុស្សពេញវ័យ លោកគ្រូអ្នកគ្រូ និងអ្នកជំនាញអាជីពជាមួយនឹងដំណោះស្រាយទាក់ទងនឹងបញ្ហា Software ដែលមានអាជ្ញាប័ណ្ណ ថ្នាក់បណ្តុះបណ្តាល និងវិញ្ញាបនបត្រទទួលស្គាល់ជាលក្ខណៈអន្តរជាតិ ដើម្បីអាចជំរុញឱ្យជំនាញរបស់ពួកគេ ក្លាយទៅជាអ្នកដោះស្រាយបញ្ហានៃពិភពលោកនេះយ៉ាងពិតប្រាកដ។ ” នេះជាប្រសាសន៍របស់លោក Chum Borey នាយកគ្រប់គ្រង ក្រុមហ៊ុន SC។ "ភាពជាដៃគូរវាងក្រុមហ៊ុនបច្ចេកវិទ្យា Siemens និង សាលាអន្តរជាតិSCIA ដែលជាស្ថាប័នអប់រំបានផ្ដល់ឱកាសដល់អ្នកសិក្សាទាំងអស់នៅសាលា អេសស៊ីអាយអេ (SCIA)  ទទួលបាននូវជំនាញបច្ចេកវិទ្យាដើម្បីបង្កើតនូវដំណោះស្រាយដែលផ្តោតសំខាន់ទៅលើបុគ្គល និង ដំណោះស្រាយដែលស្របតាមតម្រូវការជាចំាបាច់សម្រាប់ពេលបច្ចុប្បន្ន និងពេលអនាគត។ លោក Alex Teo Swee Guan អនុប្រធាន និងជានាយកគ្រប់គ្រងប្រចាំតំបន់អាស៊ីអាគ្នេយ៍នៃក្រុមហ៊ុន Siemens Digital Industries Software បានមានប្រសាសន៍ថា៖ "ក្រុមហ៊ុន Siemens នឹងជំរុញលើកទឹកចិត្ត សិស្សានុសិស្សទាំងអស់ ឱ្យបង្កើតបាននូវអនាគតប្រកបដោយនិរន្តរភាព នៃភាពច្នៃប្រឌិតឱ្យបានប្រសើរជាងនេះ។ សិស្សានុសិស្សទាំងអស់ត្រូវតែត្រៀមខ្លួនរួចរាល់ សម្រាប់ការជំរុញឱ្យមានការផ្លាស់ប្តូរដ៏រហ័សប្រកបដោយប្រសិទ្ធភាព និងមានជំនាញក្នុងការបំប្លែងគំនិតរបស់ពួកគេ ប្រកបដោយគំនិតច្នៃប្រឌិត នាពេលអនាគត។ កម្មវិធីតាមរយៈផ្នត់គំនិតបែបឌីជីថល និងភាពពិតជាក់ស្តែងក្នុងសង្គម ទាំងនេះអាចឱ្យសិស្សានុសិស្សរបស់យើងទទួលបាននូវជំនាញវិជ្ជាជីវៈយ៉ាងពិប្រាកដ ដ៏សំខាន់សម្រាប់ពេលអនាគត។ សាលាអន្តរជាតិ Singapore (Cambodia) International Academy ដែលជាសមាជិកនៃ Singapore Institute of Management ដែរបានផ្តល់ជូននូវកម្មវិធីសិក្សាតែមួយគត់ដែលរួមបញ្ចូលគ្នារវាងកម្មវិធីសិក្សាតាមបែបសិង្ហបុរី និងខេមប្រ៊ីជ។ ជាមួយនឹងកម្មវិធីសិក្សាដ៏ពិសេសរបស់ STEM (វិទ្យាសាស្ត្រ បច្ចេកវិទ្យា វិស្វកម្ម និងគណិតវិទ្យា) សាលាអន្តរជាតិSCIA បានរៀបចំសិស្សានុសិស្សឱ្យចាប់យកសមត្ថភាពក្នុងការបង្កើតការយល់ដឹងអំពីព័ត៌មាន ភស្តុតាងសម្រាប់វាយតម្លៃ និងដោះស្រាយបញ្ហាប្រឈមនានា តាមរយៈវិធីសាស្ត្រនៃបទពិសោធន៍ដែលមាននៅក្នុងកម្មវិធីអប់រំ STEM ។ ក្រុមហ៊ុន STEAMING Cambodia (SC) គឺជាដៃគូផ្តល់ចំណេះដឹង  និងដៃគូពាណិជ្ជកម្មផ្លូវការជាមួយក្រុមហ៊ុន Siemens។ ចក្ខុវិស័យរបស់ក្រុមហ៊ុន STEAMING Cambodia (SC) គឺដើម្បីជំរុញឱ្យអ្នកដែលមានទេពកោសល្យផ្នែកឌីជីថល និងអ្នកដែលមានភាពច្នៃប្រឌិតជំនាន់ក្រោយដោយធ្វើការជួយគាំទ្រដល់ស្ថាប័ផ្តល់ចំណេះដឹងជាច្រើន សាលាអន្តរជាតិកម្រិត K-12 និងនិសិត្សសកលវិទ្យាល័យមួយចំនួន ដែលទទួលបានអាជ្ញាប័ណ្ណពី Siemens កម្មវិធីបណ្តុះបណ្តាល និងកម្មវិធីសិក្សាដែលផ្តល់នូវសញ្ញាបត្រដែលត្រូវបានគេទទួលស្គាល់ច្បាស់លាស់។ ក្រុមហ៊ុន SC ក៏ផ្តល់នូវដំណោះស្រាយ Software តាមបែបឌីជីថលនីយកម្ម ទៅកាន់ក្រុមហ៊ុនជាច្រើនផ្សេងទៀតក្នុង  វិស័យឧស្សាហកម្មដោយឆ្ពោះទៅកាន់ដំណើរឌីជីថល។ អនុស្សរណៈនៃការយោគយល់គ្នា (MoU)  ត្រូវបានចុះហត្ថលេខា នៅវេលាម៉ោង១១:00 ថ្ងៃពុធ ថ្ងៃទី២0 ខែមេសា ឆ្នាំ២០២២ នៅសាលាអន្តរជាតិ Singapore (Cambodia) International Academy, អគារខុនដូ One Park ផ្លូវ ៣៣៦ រាជធានីភ្នំពេញ ប្រទេសកម្ពុជា។ For more information, contact: សម្រាប់ពត៌មានបន្ថែម សូមទំនាក់ទំនងមកកាន់ Edward Tiu (Mr), Assistant Head Enrichment & Professional Learning លោក Edward Tiu ជំនួយការនាយកផ្នែក Enrichment & Professional Learning Singapore (Cambodia) International Academy edward.tiu@scia.edu.kh	{ "spider_name": "businesscambodia", "scrape_at": "2025-06-14_19:40:50", "date_created": "2022-04-22T10:39:34.765Z", "category": "PR", "views": 114, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ធ្វើការនៅស្រុកក្រៅហើយមិនសល់លុយទៀត! ចាយលុយតាមរបៀបនេះទើបលុយកើន	https://business-cambodia.com/articles/howtoincreaseincome2	មានបងប្អូនមួយចំនួនខំធ្វើការ រួមទាំងមួយចំនួនទៀតទៅធ្វើការជាពលករគេរហូតដល់ក្រៅស្រុកដើម្បីរកលុយចិញ្ចឹមជីវិត ប៉ុន្តែមិនមានលុយសល់នឹងខ្លួនសោះបានមកចាយអស់ៗ មិនតែប៉ុណ្ណោះអ្នកខ្លះចាយមិនគ្រាន់រហូតដល់ត្រូវជំពាក់គេទៀត។ ទាំងនេះជាក្បួនដែលបងប្អូនគួរអនុវត្តដើម្បីអាចជៀសចេញពីបញ្ហាលុយកាក់ខាងលើ ព្រមទាំងដើម្បីធ្វើឱ្យចំណូលរបស់បងប្អូនកាន់តែកើន៖ ប្រសិនបើចង់ឱ្យលុយកើនបងប្អូនដាច់ខាតត្រូវគ្រប់គ្រងលុយឱ្យបាន បងប្អូនត្រូវចាំថាបើបងប្អូនមិនគ្រប់គ្រងលុយ លុយវានឹងគ្រប់គ្រងបងប្អូនវិញ។ មិនថាលុយតិចឬច្រើនយើងត្រូវចេះគ្រប់គ្រងវា លុយតិចគ្រប់គ្រងតាមតិចលុយច្រើនគ្រប់គ្រងតាមច្រើន។ បន្ថែមពីនេះដើម្បីឱ្យគ្រប់គ្រងលុយបានល្អបងប្អូនត្រូវធ្វើរឿង៣សំខាន់ៗដូចជា៖ ១. គ្រប់គ្រងលំហូរសាច់ប្រាក់ លំហូរសាច់ប្រាក់មាន២ គឺលុយចូលនិងលុយចេញ បងប្អូនត្រូវធ្វើយ៉ាងណាឱ្យចំណូលច្រើនជាងចំណាយ។ ចំពោះការចំណាយបងប្អូនត្រូវលៃយ៉ាងណាឱ្យវាចំគោលដៅ មានន័យថាចាយឱ្យត្រូវប្រសិនបើចាយត្រូវវានឹងនាំលុយមកឱ្យបងប្អូនប៉ុន្តែបើចាយខុសវានឹងនាំវេទនាមកឱ្យបងប្អូន។ ឧទាហរណ៍ថាបងប្អូនចាយលុយទៅលើសៀវភៅចាយលុយទៅលើការរៀនសូត្រនិងការអភិវឌ្ឍន៍ខ្លួននោះបងប្អូននឹងទទួលបាននូវចំណេះដឹងដែលចំណោះដឹងនេះហើយដែលជាលុយ។ ផ្ទុយទៅវិញបើប្អូនចំណាយលុយផឹកស៊ីជួបជុំគ្នាមិនត្រឹមតែធ្វើឱ្យខាតលុយទេ ជួនកាលផឹកស្រវឹងឈ្លោះទាស់ទែងគ្នាទៀតផង។ ចំណែកឯការរកចំណូលវិញបងប្អូនត្រូវរិះរកវិធីដើម្បីឱ្យរកចំណូលបានច្រើន។ ឧទាហរណ៍ថាបងប្អូនធ្វើការបានប្រាក់ខែ២០០ដុល្លារ ដើម្បីឱ្យបានលុយច្រើនជាងនេះបងប្អូនអាចរកការងារបន្ថែមនៅថ្ងៃសៅរ៍អាទិត្យជាដើម។ ២. ដាក់គោលដៅសន្សំ បងប្អូនត្រូវដឹងថាការសន្សំមិនមែនទៅតាមការមានលុយតិចឬច្រើនទេប៉ុន្តែវាជាទម្លាប់ បងប្អូនត្រូវបង្កើតទម្លាប់សន្សំឱ្យបាន។ ទម្លាប់សន្សំគឺមានន័យថាបើបងប្អូនកំណត់ថាដកលុយសន្សំ១០ភាគរយពីចំណូលរស់បងប្អូន ហេតុនេះប្រសិនបងប្អូនរកបាន១០០ដុល្លារបងប្អូនដក១០ដុល្លារសម្រាប់សន្សំ ហើយបើសិនជាបងប្អូនរកបានតែ១០ដុល្លារក៏ត្រូវតែដក១ដុល្លារសម្រាប់សន្សំដែរព្រោះវាជាទម្លាប់។ ជារួមមិនថាបងប្អូនរកលុយបានតិចឬច្រើនទេបងប្អូននៅតែអាចសន្សំបានវាអាស្រ័យលើការតាំងចិត្ត។ មួយវិញទៀតបងប្អូនត្រូវហ៊ានកំណត់ថាបងប្អូនចង់សន្សំបានប៉ុន្មានក្នុង១ឆ្នាំ។ ឧទាហរណ៍ថាបងប្អូនកំណត់ថាសន្សំឱ្យបាន១២០០ដុល្លារក្នុង១ឆ្នាំ ហេតុនេះបងប្អូនត្រូវសន្សំឱ្យបាន១០០ដុល្លារក្នុង១ខែ។ ដោយឡែកបងប្អូនមានចំណូលតិចមិនអាចដកសន្សំបាន១០០ដុល្លារត្រង់នេះហើយដែលបងប្អូនត្រូវរកវិធីបង្កើនចំណូលដូចដែលបានលើកឡើងខាងដើម។ សូមបញ្ជាក់ដែរថាការសន្សំត្រូវតែមកមុនការចំណាយ មានន័យថាពេលបានលុយមកត្រូវដកទុកសន្សំសិនចាំបែងចែកចំណាយតាមក្រោយ។ ៣. រៀបចំបញ្ជីចំណាយ វាជារឿងសំខាន់ណាស់ដែលបងប្អូនត្រូវកត់នូវបញ្ជីចំណាយរបស់បងប្អូនទៅតាមតម្រូវការជាក់ស្ដែងរបស់បងប្អូន។ ជាមួយគ្នានេះដែរបញ្ជីចំណាយត្រូវបែងចែកមុខចំណាយជា៣ធំៗគឺ តម្រូវការចាំបាច់ តម្រូវការបន្ទាប់បន្សំ និងតម្រូវការចៃដន្យ។ តម្រូវការចាំបាច់គឺជាចំណាយថេរនៅក្នុងការរស់នៅបឋមដូចជា ម្ហូបអាហារ ថ្លៃទឹកភ្លើង សម្លៀកបំពាក់ បង់ការប្រាក់(ប្រសិនបើមានជំពាក់គេ) ថ្លៃធ្វើដំណើរ ..... អាចមានអ្វីផ្សេងទៀតទៅតាមជីវិតរស់នៅរបស់បងប្អូន។ តម្រូវការបន្ទាប់បន្សំការចាយលើចំណេះដឹង ដូចជាសៀវភៅ និងការរៀនសូត្រ មួយវិញទៀតអាចជាការចំណាយលើអ្វីដែលបងប្អូនស្រលាញ់ចូលចិត្តដូចជាគំនូរជាដើម។ តម្រូវការចៃដន្យការចាយនៅពេលយើងឈឺ ឬមានបញ្ហាកើតឡើងមិនបានព្រៀងទុកជាដើម។ ក្រោយពេលបែងចែករួចបងប្អូនសរុបលុយដែលត្រូវចំណាយទៅលើផ្នែកនីមួយៗ រួចហើយដកលុយពីចំណូលដែលរកបានទុកសម្រាប់ការចំណាយសល់ប៉ុន្មានដាក់បញ្ចូលទៅក្នុងគោលដៅសន្សំ។ គួរបញ្ជាក់ផងដែរថាបងប្អូនត្រូវចំណាយទៅតាមលទ្ធភាពដែលរកបាន ត្បិតត្បៀតបន្តិច ពិបាកបន្តិច តែសល់នៅលុយ។ សរុបមកបើចង់ឱ្យសល់លុយបងប្អូនទាំងអស់មិនថានៅក្នុងស្រុកឬក្រៅស្រុកត្រូវធ្វើយ៉ាងណាគ្រប់គ្របលំហូរសាច់ប្រាក់ឱ្យបានល្អ។ សូមឈប់ចាយខ្ជះខ្ជាយរួចងាកមកគ្រប់គ្រងការចំណាយឱ្យចំគោលដៅដើម្បីឱ្យជីវិតមានស្ថេរភាពលែងជួបបញ្ហារឿងលុយកាក់ទៀត។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:50", "date_created": "2022-04-22T10:26:04.675Z", "category": "ហិរញ្ញវត្ថុ", "views": 15, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
បុរី មេគង្គលែន បានរៀបចំពិធីបុកគ្រឹះ សាងសង់នូវប្លុកថ្មីវីឡាកូនកាត់មានរបងបន្ថែមទៀតសម្រាប់ជូនតាមតម្រូវការរបស់អតិថិជន	https://business-cambodia.com/articles/Borey Mekong Land organized a groundbreaking ceremony	កាលពីព្រឹកថ្ងៃទី២២ ខែមេសា ឆ្នាំ២០២២ ដែលត្រូវនឹង ថ្ងៃសុក្រ ៦ រោច ខែចេត្រ ឆ្នាំខាលចត្វាស័ក ពុទ្ធសករាជ ២៥៦៥  បុរី មេគង្គ លែន បានរៀបចំពិធី សែន បុកគ្រឹះសុំម្ចាស់ទឹកម្ចាស់ដី ដើម្បីសាងសង់ប្លុកថ្មី វីឡាកូនកាត់មានរបង បន្ថែម ទៀត សម្រាប់បំពេញតាមតម្រូវការជូនដល់អតិថិជន  ដោយការប្រារព្ធពិធីនេះស្ថិតនៅក្នុងគម្រោងធំទី៣ មេគង្គ ស៊ីធី ដែលមានទីតាំងស្ថិតនៅតាមបណ្តោយផ្លូវជាតិ លេខ៦អា ហួសស្ពានទី𝟏𝟎 ប្រមាណ 𝟏𝟓𝟎ម៉ែត្រ ភូមិ ចំបក់មាស សង្កាត់ បាក់ខែង ខណ្ឌជ្រោយចង្វារ រាជធានីភ្នំពេញ ។  ដោយមានសន្ទុះនៃការគាំទ្រ និងមានការសរសើរយ៉ាងច្រើនពីសំណាក់អថិជន អំពីម៉ូតផ្ទះ រចនាបថថ្មីស្អាតប្លែកបែប អ៊ឺរ៉ុប ខុសពីបុរី ផ្សេងៗទៀតជាច្រើន ទាំងគ្រឿងបរិក្ខា និងគុណភាពសំណង់ ផងនោះ បុរី មេគង្គ លែន កំពុងតែពង្រីកនូវសក្តានុពល និងបង្កើននូវស្នាដៃរបស់ខ្លួនជាបន្តបន្ទាប់ ហើយពេលនេះ បុរី មេគង្គ លែន ក៏បានពង្រីកនូវការសាងសង់លំនៅឋានថ្មីបន្ថែម ទៀត នោះគឺ វីឡាកូនកាត់មានរបង ដែលនេះធ្វើអោយ អតិថិជន ជាច្រើន មានការពេញចិត្ត និង ធ្វើការកក់ផ្ទះប្លុកថ្មីនេះ ជាហូរហែរ  ។ គួរបញ្ចាក់ផងដែរថាសម្រាប់ប្លុកថ្មី វីឡាកូនកាត់ មានរបងនេះ គឺមិនត្រឹមតែមានម៉ូតស្អាត ប៉ុណ្ណោះទេ បើនិយាយពីតម្លៃវិញ គឺសមរម្យខ្លាំងមែនទែនសឹងមិនគួរអោយជឿ លើសពីនេះទៅទៀតនោះ បុរី ក៏បានផ្តល់ជូននូវប្រូម៉ូសិនពិសេសជាច្រើនបន្ថែមទៀតជូនដល់អតិថិជន របស់ខ្លួនផងដែរ ។ សម្រាប់វីឡាកូនកាត់មានរបង របស់បុរី មេគង្គ លែន នេះគឺសក្តិសមបំផុតសម្រាប់អតិថិជនដែលចង់បាននូវលំនៅឋាន ស្រស់ស្អាត បែបអភិជន បរិយាកាសរស់នៅបែបធម្មជាតិ បូករួមជាមួយនឹងសំណង់មានភាពរឹងមាំ  តម្លៃសមរម្យហើយអត្រានៃការចំណាយតិចប្រចាំខែ ដោយលោកអ្នកចំណាយតែជាង៤០០ ដុល្លាតែប៉ុណ្ណោះក្នុងមួយខែ នោះលោកអ្នកក៏នឹងអាចក្លាយជាម្ចាស់ផ្ទះ វីឡាកូនកាត់នេះ ភ្លាមៗតែម្តង ។សម្រាប់ព័ត៌មានបន្ថែមលោកអ្នកអាចអញ្ចើញមកសាកសួព័ត៌មានដោយផ្ទាល់ ឬអាចទំនាក់ទំនងតាមរយៈលេខទូរសព័្ទ ដែលមានលេខ 𝟎𝟔𝟏 𝟗𝟓𝟓 𝟗𝟗𝟗 ៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-22T10:10:40.013Z", "category": "PR", "views": 155, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
តោះទៅលេងស្តង់ធនាគារ វីង នៅផ្សារទំនើប អ៊ីអន ម៉ល ភ្នំពេញ មានទាំងហ្គេមមានទាំងរង្វាន់	https://business-cambodia.com/articles/Let's play Wing Bank style at Aeon Mall Phnom Penh, all games have prizes	សាធារណជនដែលអញ្ជើញទៅ ផ្សារទំនើប អ៊ីអន ម៉ល ភ្នំពេញ (Aeon 1) ចាប់ពីថ្ងៃទី 22 ដល់ថ្ងៃទី 24 ខែមេសា អាចអញ្ជើញទៅ ស្តង់ធនាគារ វីង ដែលមានទីតាំងនៅ Pillar Daylight Plaza ជាន់ផ្ទាល់ដី ដើម្បីបើកកាតឥណពន្ធគ្មានលេខ Digital Mastercard Standard និង Platinum ដំបូងគេបង្អស់នៅកម្ពុជារបស់ធនាគារ វីង នឹងទទួលបានវត្ថុអនុស្សាវរីយ៍ដ៏ស្រស់ស្អាតរួមមាន៖ ថង់ក្រដាស ប៊ិក កាបូបស្ពាយ ម៉ាស និង ដបដាក់ទឹកអាល់កុល។ ពិសេសជាងនេះទៅទៀត រាល់ការប្រើប្រាស់កាតឥណពន្ធធនាគារ វីង Digital Mastercard ទិញអីវ៉ាន់នៅក្នុងហាង ឬតាមអនឡាញ នឹងទទួលបាន ប្រាក់ត្រឡប់មកវិញរហូតដល់ 100% រៀងរាល់ថ្ងៃសុក្រ និងវីងម៉លប្រូម៉ូកូដរហូតដល់ $5 ប្រចាំខែ ពីថ្ងៃនេះរហូតដល់ខែធ្នូ ឆ្នាំ 2022 ឬរហូតដល់អស់ពីស្តុក។ គុណតម្លៃដ៏វិសេសរបស់កាតឥណពន្ធគ្មានលេខ Digital Mastercard Standard និង Platinum រួមមាន៖ 1. ការទូទាត់ជាសកល និងពេញនិយមបំផុតរបស់ពិភពលោក 2. រាល់ព័ត៌មានកាតត្រូវបានរក្សាក្នុងកម្មវិធីទូរស័ព្ទ Wing Bank App ហើយរាល់ប្រតិបត្តិការទាមទារលេខកូដសុវត្ថិភាពពីម្ចាស់ប័ណ្ណ ដូច្នេះរាល់ការក្លែងបន្លំក្នុងការទូទាត់ពុំអាចកើតមាននោះទេ 3. បទពិសោធន៌គ្រប់គ្រងកាតបែបឌីជីថលសុទ្ធសាធ 4. ការទូទាត់ទំនិញ និងសេវាដោយប្រើបច្ចេកវិទ្យាខ្ពស់ គ្រាន់តែដាក់កាតលើម៉ាស៊ីនទូទាត់ជាការស្រេច និង 5. អាចធ្វើការដកប្រាក់ជាមួយម៉ាស៊ីនអេធីអឹមដែលទទួលម៉ាស្ទ័រកាត។ កាតឥណពន្ធគ្មានលេខ Digital Mastercard Standard និង Platinum ជាប្រភេទកាតឥណពន្ធ ប្រកបដោយបច្ចេកវិទ្យា និងសុវត្ថិភាពខ្ពស់ ដែលធ្វើឲ្យអ្នកប្រើប្រាស់ អាចគ្រប់គ្រង និងត្រួតពិនិត្យ រាល់ប្រតិបត្តិការទូទាត់តាមរយៈកម្មវិធីទូរស័ព្ទ Wing Bank App។ កាតឥណពន្ធធនាគារ វីង Digital Mastercard Standard និង Platinum ជាកាតគ្មានលេខ គ្មានឈ្មោះម្ចាស់កាត នៅលើកាត។ នៅពេលបាត់ ឬភ្លេចកាត អ្នកប្រើប្រាស់នឹងមិនមានការព្រួយបារម្ភនោះទេ ដោយអាចបិទការដំណើរការកាត តាមរយៈទូរស័ព្ទ Wing Bank App បានភ្លាមៗ។ ក្រុមការងារ ធនាគារ វីង រង់ចាំស្វាគមន៍លោកអ្នកទាំងអស់គ្នា! សម្រាប់ព័ត៌មានលម្អិត សូមចូលទៅកាន់ 👉🏻 https://bit.ly/3JpJ8MK ឬអាចផ្ញើសារទៅកាន់ក្រុមការងារតាមរយៈអ៊ីមែល 👉🏻 pb.team@wingmoney.com ឬលេខទូរស័ព្ទ៖ 023 999 989 / 012 999 489៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-22T09:51:58.313Z", "category": "PR", "views": 110, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
Elon Musk មានគូរប្រជែងហើយ! ក្រុមហ៊ុនមូយនេះកំពុងចង់កាត់មុខកាត់មាត់គម្រោងទិញហ៊ុនTwitter	https://business-cambodia.com/articles/elon musk has competitor	Elon Muskកំពូលមហាសេដ្ឋីពិភពលោកមានដៃគូរប្រកួតប្រជែងហើយបន្ទាប់ពី មានក្រុមហ៊ុនវិនិយោគទុនឯកជនរបស់អាមេរិកដ៏ធំមួយគឺ Thoma Bravo បានកំពុងធ្វើការដេញថ្លែភាគហ៊ុនTwitterអាចនិងមានបំណងចង់ប្រគួតប្រជែងជាមួយមហាសេដ្ឋីអវកាសរូបនេះហើយ។ ដោយតាមរយៈការដេញថ្លៃក្នុងតម្លៃ ៤៣ពាន់លានដុល្លារអាមេរិកលើភាគហ៊ុនរបស់ Twitter ស្របពេលដែលTwitterបានប្រកាសពីការកំណត់សម្រាប់ម្ចាស់ភាគហ៊ុនគ្រប់រូបគឺមិនអាចកាន់កាប់ហ៊ុនលើសពី១៥ភាគរយឡើយរួមទាំងលោកElon Muskផងដែរ។នេះបើយោងតាមការចុះផ្សាយរបស់សារព័ត៌មាន Reutersកាលពីថ្ងៃទី១៨ ខែមេសា ឆ្នាំ២០២២កន្លងទៅ។ គោលបំណងរបស់Elon Muskដែលចង់កែប្រែTwitterទៅជាបណ្ដាញសង្គមមួយដែលមានសេរីភាពក្នុងការបញ្ចេញមតិប៉ុន្តែសំណើនេះមិនសូវជាទទួលបានការគាំទ្រនោះទេ។មូលហេតុនេះហើយបានជាក្រុមហ៊ុនThomaBravoចូលខ្លួនទៅដេញថ្លៃទិញយកភាគហ៊ុនក្នុងបំណងមិនចង់ឱ្យបណ្តាញសង្គមមួយនេះមានការកែប្រែនោះឡើយ។ យ៉ាងណាមិញសម្រាប់សំណើដេញថ្លៃទិញយកTwitterនេះខាងក្រុមហ៊ុនមិនទាន់ចេញមកធ្វើការបកស្រាយជាផ្លូវការនៅឡើយទេ។ គួរបញ្ចាក់ផងដែរទោះបីជាពេលបច្ចុប្បន្ននេះElon Muskកំពុងតែម្ចាស់ភាគហ៊ុនច្រើនជាងគេនៅក្នុងក្រុមហ៊ុនTwitterក៏ពិតមែនប៉ុន្តែលោកបានបដិសេធនូវសំណើក្នុងការឡើងដំណែងជាក្រុមប្រឹក្សាភិបាលរបស់Twitterបាត់ទៅហើយ។ យ៉ាងណាមិញលោកនៅតែមានបំណងចង់ធ្វើកំណែទម្រង់លើផ្លេតហ្វូមមួយនេះអោយកាន់តែងាយស្រួលនិងសេរីដល់អ្នកប្រើប្រាស់នៅទូទាំងពិភពលោក៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-20T10:13:29.195Z", "category": "មុខរបរបច្ចេកវិទ្យា", "views": 363, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "tiny", "noisy" ] }
សម្ដេចតេជោប្រកាសរុះស្ពានដែក១កន្លែងធ្វើស្ពានថ្មី ខណៈអ្នកឧកញ៉ា លី យ៉ុងផាត់ ចេញលុយសាងសង់	https://business-cambodia.com/articles/Samdech Techo hun sen announces the construction of a new steel bridge	នាព្រឹកថ្ងៃទី ២០ ខែ មេសា ឆ្នាំ ២០២២ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា និងតំណាង ឯកអគ្គរដ្ឋទូតជប៉ុនប្រចាំនៅកម្ពុជា បានអញ្ជើញសម្ពោធសមិទ្ធផលនានា ដែលជាគម្រោងការពារទឹកជំនន់ និងកែលម្អប្រព័ន្ធប្រឡាយ-លូ ក្នុងរាជធានីភ្នំពេញជំហានទី៤។ នៅក្នុងឱកាសនោះសម្ដេចតេជោក៏បានមានប្រសាសន៍លើកឡើងអំពីការរុសរើស្ពានដែកចាស់មួយកន្លែងនៅក្នុងខេត្ដកោះកុងដែលឈ្មោះថាស្ពានកោះយ៉ សាងសង់ស្ពានថ្មីដែលជាប្រភេទបេតុងជំនួសវិញ។ យោងតាមប្រសាសន៍សម្ដេច បានបញ្ជាក់យ៉ាងដូច្នេះថា «ឥឡូវខ្ញុំសូមប្រកាសពីទីនេះប្រាប់ទៅថា យើងនឹងផ្ដល់នូវស្ពានបេតុងជំនួសវិញ (ជំនួសស្ពានដែក)  ហើយអ្នកដែលនឹងចេញថវិកាសាងសង់គឺអ្នកឧកញ៉ា លី យ៉ុងផាត់ ។ សម្ដេចបានបន្តថាដោយសារតែស្ពានដែកមានភាពរអិលដែលជាហេតុធ្វើអោយមានគ្រោះថ្នាកដល់ប្រជាពលរដ្ឋក្នុងអំឡុងពេលធ្វើដំណើរ។ មួយវិញទៀតតំបន់នោះក៏បានក្លាយជាតំបន់ទេសចរចដ៏ទាក់ទាញមួយដែលមានសមុទ្រនិងតភ្ជាប់ទៅឆ្នេបាក់ខ្លងផងដែរ។ សូមជម្រាបផងដែរ ស្ពានដែកកោះយ៉ ស្ថិតនៅក្នុងខេត្ដកោះកុងនេះ មានប្រវែងជាង ១០០ ម៉ែត្រ ដែលកន្លងមកស្ពាននេះ ត្រូវបានសម្ដេចតេជោនាយករដ្ឋមន្រ្ដីជាសាងសង់ដាក់ឲ្យប្រជាពលរដ្ឋប្រើប្រាស់ផងដែរ ប៉ុន្ដែដើម្បីសុវត្ថិភាពសម្ដេចតេជោបានសម្រេចរុសរើធ្វើស្ពានថ្មីដែលជាប្រភេទបេតុង៕ អត្ថបទដោយ៖ ឌឿក ស្រីនុត រតនៈ	{ "spider_name": "businesscambodia", "scrape_at": "2025-06-14_19:40:50", "date_created": "2022-04-20T10:11:16.768Z", "category": "អចលនទ្រព្យ", "views": 4630, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
លោកតុង សៀកអាន៖ ខ្ញុំធ្លាប់ធ្វើសំណង់បាន៥ពាន់រៀល/ថ្ងៃមុនបានប្រាក់ខែ៥ពាន់$នៅក្រុមហ៊ុនអន្តរជាតិ	https://business-cambodia.com/articles/Mr. Tong Siek An	ប្រសិនបើអ្នកក្រទ្រព្យ គឺអ្នកក្រត្រឹមតែមួយគ្រានោះទេ ប៉ុន្តែបើសិនជាអ្នកក្រចំណេះវិជ្ជា វាអាចនឹងធ្វើឱ្យអ្នកក្រីក្ររ៉ាំរ៉ៃពេញមួយជីវិតបាន។ ជាក់ស្ដែង នៅក្នុងដំណើរជីវិតរបស់លោក តុង សៀកអាន បច្ចុប្បន្នជា CEO ក្រុមហ៊ុន CH-Home Service  ធ្លាប់មានប្រវត្តិជាក្មេងក្រីក្រ កំព្រាឪពុកម្ដាយម្នាក់ ដែលមានស្រុកកំណើតនៅក្នុងខេត្តកំពុងចាម បានវិវត្តន៍ខ្លួនពីក្មេងដែលរស់នៅខ្វះមុខខ្វះក្រោយ ញ៉ាំបាយពងទា១គ្រាប់ជាមួយបងប្អូន៣នាក់ ធ្វើតស៊ូធ្វើសំណង់ប្រាក់ឈ្នួល ៥ពាន់រៀលក្នុងមួយថ្ងៃនៅក្នុងអំឡុងឆ្នាំ១៩៩៩ ដើម្បីយកប្រាក់មកផ្គត់ផ្គង់ការសិក្សាថ្នាក់វិទ្យាល័យ និងធ្លាប់តស៊ូឆ្លងកាត់បញ្ហារាប់រយជំពូក មុនពេលដែលលោកអាចចូលបម្រើការងារនៅក្នុងក្រុមហ៊ុនអន្តរជាតិ និងក្លាយជាម្ចាស់ក្រុមហ៊ុនដោយខ្លួនឯង។ ត្រឡប់បកក្រោយបន្តិច ថ្វីត្បិតតែកាលពីអតីតកាលជីវភាពរស់នៅលោកក្រីក្រពិតមែន ប៉ុន្តែលោកមិនដែលបាក់ទឹកចិត្ត អស់សង្ឃឹម បណ្ដែតបណ្ដោយខ្សែជីវិតតាមព្រេងវាសនានោះទេ ពោលគឺលោកមានតែខិតខំប្រឹងប្រែង សិក្សារៀនសូត្រទ្វេរដង រហូតក្លាយជាសិស្សពូកែចំណាត់ថ្នាក់លេខ ៣ប្រចាំសាលាទៀតផង។ ជាភ័ព្វសំណាង នៅក្នុងឆ្នាំ២០០៦ ខ្សែជីវិតលោកបានផ្លាស់ប្ដូរ ១៨០ដឺក្រេ ដោយលោកមានឱកាសបានចូលបម្រើការងារផ្នែកគ្រប់គ្រងគុណភាពឱ្យ ក្រុមហ៊ុនអន្តរជាតិលំដាប់ថ្នាក់ពិភពលោកមួយ ដែលមានទីតាំងធំនៅសហរដ្ឋអាមេរិក ប៉ុន្តែលោកទទួលតំណែងជាគ្រប់គ្រងនៅតំបន់អាស៊ី ជាមួយប្រាក់ខែខ្ទង់ ៥ពាន់ដុល្លារឯនោះ។ លោកបានបង្ហើបថា មានកត្តាជាច្រើន ដែលជួយលោកឱ្យវិវត្តន៍ខ្លួនពីចំណុចដ៏ទាបមួយមកជា អ្នកគ្រប់គ្រងគុណភាព តំណែងខ្ពស់ ប្រាក់ខែច្រើននៅក្នុងក្រុមហ៊ុនលំដាប់ថ្នាក់អន្តរជាតិបាន គឺដោយសារតែកត្តាសំខាន់ៗចំនួន ៥យ៉ាងគឺ៖ ១. ភាពស្មោះត្រង់ ២. ការលះបង់ខ្ពស់ចំពោះស្ថាប័ន ៣. ការស្រលាញ់ពេញចិត្តចំពោះការងារ ៤. ការប្ដេជ្ញាចិត្តយ៉ាងមុតមាំចំពោះការងារ ៥. ការបំពេញការងារឱ្យមានលទ្ធផលលើសពីការរំពឹងទុក។ យ៉ាងណាមិញ ខ្សែជីវិតត្រូវតែមានការវិវត្តទៅមុខប្រៀបបីដូចជាខ្សែទឹកហូរមិនបកក្រោយ ដែលជាហេតុធ្វើឱ្យលោកចាប់ផ្ដើមមានគំនិតជាសហគ្រិន រហូតចេញមកចាប់ផ្ដើមអាជីវកម្មខ្លួនឯងនៅក្នុងឆ្នាំ ២០១៨ ដោយបង្កើតក្រុមហ៊ុនឈ្មោះថា CH-Home Service ដែលផ្ដល់នូវសេវាកម្មជាច្រើនមុខដូចជា៖ សេវាកម្មជួលជុលទុយយោទឹក ភ្លើង ហ្គាស បូមលូ ជួសជុលពិដាន បាញ់ថ្នាំសម្លាប់សត្វល្អិត សេវាកម្មរុះរើ និងដឹកជញ្ជូនឥវ៉ាន់ សម្អាតកញ្ចក់… និយាយឱ្យខ្លីគឺផ្ដល់សេវាកម្មដោះស្រាយបញ្ហាគ្រប់យ៉ាងទាក់ទងនឹងលំនៅដ្ឋាន។ លោកបានចែករំលែកបទពិសោធន៍ សម្រាប់អ្នកជំនាន់ក្រោយ ដែលកំពុងតែធ្វើការឱ្យគេ ហើយមានបំណងចង់ចេញមកចាប់ផ្ដើមអាជីកម្មខ្លួនឯងថា គប្បីគួរតែចាប់ផ្ដើមសន្សំប្រាក់មួយផ្នែកយកទៅវិនិយោគ ដើម្បីបង្កើតប្រភពចំណូលឱ្យបានរឹងមាំជាមុនសិន ចាំលាឈប់ពីការងារ មកផ្ដោតលើការរកស៊ីទាំងស្រុង ព្រោះការធ្វើបែបនេះ វាមិនសូវធ្វើឱ្យស្ថានភាពហិរញ្ញវត្ថុអ្នកមានហានិភ័យខ្ពស់ពេកនោះទេ បើប្រៀបធៀបនឹងការសម្រេចចិត្ត ចេញមកចាប់ផ្ដើមអាជីវកម្មឆៅៗ ដោយមិនទាន់បានត្រៀមខ្លួនបានរួចរាល់។ ឧទាហរណ៍ ប្រសិនបើអ្នកធ្វើការបានប្រាក់ខែ ៥០០ដុល្លារ ហើយអ្នកអាចសន្សំប្រាក់វិនិយោគទៅក្នុងប្រភពផ្សេងៗ ដែលវាអាចផ្ដល់ប្រាក់ចំណេញឱ្យអ្នកជាប្រចាំខែចន្លោះពី ៥០០ដុល្លារឡើងលើសិន ហើយចាំចេញមករកស៊ី នោះទើបជាជម្រើសដ៏ល្អ និងមិនសូវបង្កហានិភ័យដល់ការរស់នៅប្រចាំថ្ងៃរបស់អ្នក។ ជាសារខ្លីចុងក្រោយ ដែលលោកចង់ផ្ដាំផ្ញើទៅដល់មនុស្សគ្រប់រូបគឺ “មិនខ្វល់ថាអ្នកជាបុគ្គលិក ឬជាអ្នកជំនួញនោះទេ អ្នកត្រូវធ្វើអ្វីដែលខ្លួនឯងស្រលាញ់ខ្លាំងបំផុត ទើបជីវិតមានន័យ”។ ប្រសិនបើលោកអ្នកចាប់អារម្មណ៍ ចង់ប្រើប្រាស់សេវាកម្មក្រុមហ៊ុន CH-Home Service  ដែលមានសេវាកម្មរហ័ស មានការធានាជូនពីក្រុមហ៊ុន និងតម្លៃសមរម្យ លោកអ្នកអាចទំនាក់ទំនងតាមហ្វេសប៊ុកផេក CH-Home Service - ស៊ីអេចហូមសឺវីស ឬតាមរយៈ https://t.me/CambodiaHomeServices https://www.ch-homeservice.com	{ "spider_name": "businesscambodia", "scrape_at": "2025-06-14_19:40:50", "date_created": "2022-04-20T09:28:30.005Z", "category": "ភាពជាអ្នកដឹកនាំ", "views": 675, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy", "short_sentences" ] }
ស្ទើរមិនជឿ! ទម្លាប់ពេលព្រឹកដែលគេមើលរំលង ៦ អាចជួយដោះបំណុលជាង ៤២ម៉ឺនដុល្លារបាន	https://business-cambodia.com/articles/Almost unbelievable! 6 overlooked morning routines can help pay off over $ 420,000 in debt	លោក Hal Elord បច្ចុប្បន្នគឺជាអ្នកនិពន្ធ គ្រូបង្វឹកភាពជោគជ័យ និងជាវាគ្មិនមួយរូបផងដែរ។ សៀវភៅដ៏ល្បីល្បាញមួយក្បាលដែលលោកបាននិពន្ធឡើងគឺមានចំណងជើងថា The Miracle Morning ឬអាចបកប្រែជាភាសាខ្មែរថា ពេលព្រឹកព្រលឹមដ៏អស្ចារ្យ។ សៀវភៅនេះគឺបាននិយាយពីប្រវត្តិ និងទម្លាប់ពេលព្រឹកព្រលឹមចំនួន ៦យ៉ាង ដែលលោកបានស្រាវជ្រាវ និងអនុវត្តន៍នៅខណៈពេលដែលជីវិតរបស់លោកធ្លាក់ចុះដល់បាតព្រោះតែជំពាក់បំណុលគេរហូតដល់ទៅ ៤២៥,០០០ ដុល្លារ ប៉ុន្តែលោកអាចធ្វើឱ្យជីវិតរបស់លោកអាចងើបឡើងវិញចាកចេញពីភាពខ្មៅងងឹងទាំងនោះបាន។ រំលឹកទៅកាន់ប្រវត្តិរបស់លោកលោកបានបញ្ជាក់ថា ជីវិតរបស់លោកគឺបានធ្លាក់ចុះដល់បាតចំនួន ២ដង។ ទី១ គឺនៅពេលដែលលោកមានអាយុខ្ទង់ ២០ ឆ្នាំ គឺលោកបានជួបនូវគ្រោះថ្នាក់ចរាចរណ៍ដែលធ្វើឱ្យប៉ះពាល់ដល់ខួរក្បាល បាក់ឆ្អឹងរហូតដល់ទៅ ១១កំណាត់ និងរបួសពាសពេញរាងកាយយ៉ាងដំណំ។ មនុស្សជាច្រើនបានគិតថាលោកប្រហែលជាអាចនឹងក្លាយជាមនុស្សពិការអស់មួយជីវិតហើយព្រោះតែការបាក់ឆ្អឹង និងការប៉ះពាល់ខួរក្បាលរបស់លោកបានធ្វើឱ្យលោកមានការភ្លេចភ្លាំងច្រើន។ ប៉ុន្តែអ្វីគ្រប់យ៉ាងដូចជាមានរឿងអច្ឆរិយកើតឡើងចំពោះលោក គឺលោកបានជាសះស្បើយ ហើយត្រឡប់មកក្លាយជាមនុស្សធម្មតាវិញ។ ចំណុចដែលជីវិតលោកធ្លាក់ចុះជាលើកទី ២គឺនៅក្នុងឆ្នាំ ២០០៧ នៅខណៈពេលសេដ្ឋកិច្ចរបស់សហរដ្ឋអាមេរិកបានចាប់ផ្ដើមមានវិបត្តិ ដែលធ្វើឱ្យប៉ះពាល់យ៉ាងខ្លាំងដល់ប្រាក់ចំណូលរបស់លោក ដែលជាហេតុធ្វើឱ្យជីវិតរបស់លោកមានភាពក្រឡាប់ចាក់ក្នុងរយៈពេលលឿនបំផុត ទាំងដែលលោកមិនបានត្រៀមខ្លួនរួចរាល់នៅឡើយ។ លោកបានខ្វះប្រាក់ដើម្បីបង់ទៅលើវិក័យបត្រចំណាយផ្សេងៗ ហើយការចំណាយដ៏ធំរបស់លោកគឺការបង់ប្រាក់កម្ចីទិញផ្ទះ ដែលបានធ្វើឱ្យជីវិតរបស់លោកធ្លាក់ទៅក្នុងបំណុលរហូតដល់ទៅ ៤២៥០០០ ដុល្លារ។ ចាប់ពីពេលនោះមកជីវិតរបស់លោកបានប្រែប្រួលខ្លួនក្លាយជាមនុស្សដែលធ្លាក់ទឹកចិត្ត អស់សង្ឃឹម និងចូលចិត្តនៅស្ងៀមស្ងាត់តែឯងដើម្បីរិះរកដំណោះស្រាយ។ ក្រោយមកនៅក្នុងឆ្នាំ ២០០៨ ជីវិតរបស់លោកក៏ចាប់ផ្ដើមប្រែប្រួលត្រឡប់មកជាល្អប្រសើរជាងមុន នៅពេលដែលលោកបានយកបញ្ហារបស់លោកទៅនិយាយប្រាប់ដល់មិត្តភក្តិជិតស្និទ្ធម្នាក់របស់លោក។ ចម្លើយតបដែលមិត្តរបស់លោកជួយគឺឱ្យលោកចាប់ផ្ដើមហាត់ប្រាណឱ្យបានទៀងទាត់ ដើម្បីឱ្យស្មារតីមានភាពល្អប្រសើរជាងមុន។ ក្រោយមកលោកបានអាចសៀវភៅមួយក្បាលរបស់លោក Jim Rohn ដែលបាននិយាយពាក្យដ៏មានអត្ថន័យមួយឃ្លាថា “កម្រិតនៃភាពជោគជ័យរបស់អ្នកគឺនឹងមិនអាចលើសពីកម្រិតនៃការអភិវឌ្ឍខ្លួនរបស់អ្នកនោះទេ ព្រោះភាពជោគជ័យគឺជាអ្វីដែលអ្នកអាចទាក់ទាញវាបានតាមរយៈការអភិវឌ្ឍខ្លួនឱ្យក្លាយជាមនុស្សបែបណាមួយ”។ ក្រោយពីយល់ពីអានពាក្យមួយឃ្លានេះហើយ លោកក៏ចាប់ផ្ដើមខិតខំស្រាវជ្រាវពីវិធីសាស្ត្រផ្សេងៗ ដើម្បីអភិវឌ្ឍន៍ខ្លួនឯងឡើងវិញ រហូតដល់លោកអាចបង្កើតចេញជាទម្លាប់ពេលព្រឹកមួយដែលលោកបានដាក់ថា S.A.V.E.R.S។ ១. Silence (S)៖ មានន័យថា ភាពស្ងៀមស្ងាត់ ដែលដំបូងឡើយនៅពេលដែលលោកក្រោកពីដំណេកលោកត្រូវ អង្គុយតាំងសមាធិដើម្បីធ្វើចិត្តឱ្យស្ងប់ កាត់បន្ថយអារម្មណ៍ស្ត្រេសមុននឹងចាប់ផ្ដើមថ្ងៃថ្មីរបស់លោក។ នៅក្នុងចំណុចនេះអ្នកអាចធ្វើការតាំងសមាធិ ធ្វើការបួងសួងដល់អ្វីដែលអ្នកមានជំនឿ ធ្វើការដឹងគុណដល់អ្វីៗដែលមានគុណលើអ្នក ដងដង្ហើមឱ្យបានវែងៗ ឬឆ្លុះបញ្ចាំងពីខ្លួនឯងអំពីអ្វីដែលអ្នកបានធ្វើជាដើម។ ២. Affrimation (A)៖ មានន័យថា ការប្រើពាក្យល្អៗបញ្ជាក់ប្រាប់ខ្លួនឯង។ អ្នកអាចសរសេរពាក្យល្អៗដែលអ្នកនឹងប្រើដើម្បីបញ្ជាក់ប្រាប់ខ្លួនឯងជារៀងរាល់ថ្ងៃ។ អ្វីដែលអ្នកគួរសរសេរគឺ តើអ្វីដែលអ្នកពិតជាចង់បានខ្លាំងបំផុត? ហេតុអ្វីបានជាអ្នកចង់បានវា? តើអ្នកត្រូវធ្វើខ្លួនបែបណាដើម្បីទទួលបានវា? ធ្វើការប្ដេជ្ញាចិត្តចំពោះសកម្មភាពអ្វីខ្លះដែលអ្នកនឹងធ្វើដើម្បីទទួលបានវា។ ៣. Visualization (V)៖ មានន័យថាស្រមៃឱ្យឃើញជារូបភាព។ នៅក្រោយពេលដែលអ្នកប្រើពាក្យល្អៗ និងនិយាយចេញនូវអ្វីដែលអ្នកចង់បានហើយ អ្នកត្រូវធ្វើការស្រមៃអំពីវាឱ្យចេញជារូបភាពផងដែរ។ ប្រសិនបើអ្នកចង់បានអ្វីអ្នកអាចស្រមៃថាអ្នកកំពុងតែទទួលបានវា និងទទួលអារម្មណ៍រំភើបផ្សេងៗពេលដែលអ្នកជោគជ័យជាដើម។ ការស្រមៃថាអ្នកកំពុងទទួលបាននូវអ្វីដែលអ្នកចង់បាន គឺវានឹងផ្ដល់នូវថាមពល និងជំនឿចិត្តឱ្យអ្នកដើម្បីសម្រេចនូវរាល់អ្វីៗដែលអ្នកចង់បាន។ ៤. Exercise (E)៖ មានន័យថា ការហាត់ប្រាណ។ អ្នកត្រូវធ្វើការហាត់ប្រាណដើម្បីឱ្យឈាមក្នុងខ្លួនរបស់អ្នករត់ល្អ និងធ្វើឱ្យអ្នកមានអារម្មណ៍ស្រស់ថ្លាមុននឹងចាប់ផ្ដើមថ្ងៃថ្មី។ អ្នកអាចជ្រើសរើសនូវប្រភេទលំហាត់ប្រាណផ្សេងៗដែលអ្នកចូលចិត្ត ដើម្បីឱ្យអ្នកមានអារម្មណ៍ល្អក្នុងការធ្វើវា និងមិនមានភាពធុញទ្រាន់។ ៥. Reading (R)៖ មានន័យថា ការអាន។ បន្ទាប់ពីហាត់ប្រាណហើយ អ្នកត្រូវចាប់ផ្ដើមអាន។ អ្នកអាចអាននូវសៀវភៅផ្សេងៗដែលអ្នកចូលចិត្ត និងត្រូវជាមួយនឹងគោលដៅដែលអ្នកចង់សម្រេចបាន។ សម្រាប់អ្នកថ្មីៗដែលមិនសូវចូលចិត្តការអាន លោកផ្ដល់ជាយោបល់ថាគួរតែធ្វើការប្ដេជ្ញាចិត្តដាក់គោលដៅអានឱ្យបានយ៉ាងហោចណាស់ ១០ទំព័រឡើងដែរ ឬនិយាយមួយបែបទៀតអានយ៉ាងតិច ៣០នាទីជាប្រចាំ។ ៦. Scribling (S)៖ មានន័យថា ការសរសេរ។ បន្ទាប់ពីអានចប់អ្នកត្រូវសរសេរចូលនូវរាល់ចំណុចសំខាន់ៗ ឬចំណេះដឹងថ្មីៗដែលអ្នកទទួលបានចូលទៅក្នុងក្រដាស ឬកូនសៀវភៅរបស់អ្នក។ ការសរសេរវាអាចធ្វើឱ្យអ្នកចងចាំបានយូរ ចំណេញពេលវេលា និងងាយស្រួលក្នុងការស្វែងរកវា។ ជាចុងក្រោយនៅពេលដែលអ្នកទទួលបាននូវអ្វីថ្មីៗ កុំភ្លេចព្យាយាមយកវាទៅអនុវត្តន៍ផងព្រោះចំណេះដឹងដែលមិនបានយកវាទៅអនុវត្តន៍គឺវាគ្មានន័យនោះទេ។ ជាសង្ខេបមកវិញនេះគឺជាបទពិសោធន៍ក៏ដូចជាទម្លាប់របស់លោក Hal Elrod ដែលជីវិតរបស់់លោកបានធ្លាក់ដល់បាត បន្ទាប់មកក្រោយពីពេលដែលលោកបានរកឃើញនៅទម្លាប់ទាំងអស់នេះ ហើយបានយកវាទៅអនុវត្តន៍ធ្វើឱ្យជីវិតរបស់លោកមានការប្រែប្រួលល្អប្រសើរជាងមុន ការងារក៏ចាប់ផ្ដើមរីកចម្រើនទៅមុខ ចំណូលក៏កើនឡើងច្រើនជាងមុន និងអាចរំដោះខ្លួនចេញពីបំណុលជាង ៤០ម៉ឺនដុល្លារទៀតផង។ លោកបាននិយាយថាក្រោយពេលដែលលោកយកទម្លាប់ទាំងនេះមកអនុវត្តន៍គឺ ជីវិតរបស់លោកបានល្អប្រសើរជាងជីវិតរបស់លោកកាលពីមុនកើតមានវិបត្តិសេដ្ឋកិច្ចនៅអាមេរិកនោះទៅទៀត។ ជាចុងបញ្ចប់ ក្រោយពេលដែលមិត្តអ្នកអានបានដឹងពីទម្លាប់ដ៏អស្ចារ្យទាំង ៦របស់លោក Hal Elrod ដែលលោកប្រើដើម្បីអភិវឌ្ឍន៍ខ្លួនឱ្យប្រសើរឡើង និងអាចរកចំណូលបានជាច្រើន រហូតដល់អាចដោះបំណុលដែលខ្លួនជំពាក់គេចំនួន ៤២៥០០០ ដុល្លារបាន លោកអ្នកក៏អាចយកទម្លាប់ទាំងនោះទៅអនុវត្តន៍តាមផងដែរ ដើម្បីអាចកែប្រែខ្លួនឯងឱ្យក្លាយជាមនុស្សម្នាក់ដែលមានសមត្ថភាពខ្ពស់ អាចរកចំណូលបានកាន់តែច្រើនដើម្បីអាចដោះបំណុល និងកសាងនូវទ្រព្យសម្បត្តិឱ្យកាន់តែមានជីវភាពធូរធារផងដែរ៕ តាមដានគំនិតល្អៗ ប្រចាំថ្ងៃជាច្រើននៅក្រុមចែករំលែកពិសេស ដោយឥតគិតថ្លៃ https://t.me/LongVathanak777 អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713  សៀវភៅ "ស្មុគស្មាញ" ជួយឱ្យជីវិតអ្នក រស់នៅមានក្ដីសុខច្រើនជាងមុន !	{ "spider_name": "businesscambodia", "scrape_at": "2025-06-14_19:40:50", "date_created": "2022-04-20T09:21:13.219Z", "category": "ភាពជាអ្នកដឹកនាំ", "views": 95691, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ច្រកបង្កើនចំណូល! មិនដឹងធ្វើម៉េចឱ្យលុយកើនទាំងនេះជាច្រកចេញធ្វើឱ្យកាបូបអ្នកកាន់តែប៉ោង	https://business-cambodia.com/articles/how to double your money	បញ្ហាលុយកាក់គឺជាបញ្ហាចាក់ស្រេះមួយដែលមនុស្សភាគច្រើនធ្លាប់បានជួបប្រទះ។ ក្នុងនោះដែរមានមនុស្សមួយចំនួនដែលរកលុយមកមិនសល់ ជួនកាលឈានដល់ការខ្ចីលុយអ្នកដទៃមកចាយព្រោះតែលុយដែលរកមកមិនគ្រប់សម្រាប់ចំណាយក៏មាន។ មានមនុស្សជាច្រើនមិនដឹងថាតើត្រូវធ្វើយ៉ាងណាទើបអាចរកចំណូលបានច្រើន? ស្របនឹងបញ្ហាទាំងអស់នេះ Business Cambodiaសូមលើកយកមកនូវដំណោះស្រាយទាំងនេះដើម្បីជួយបងប្អូនឱ្យកើនចំណូលបាន៖ ១. ប្រឹងធ្វើការឱ្យខ្លាំង បងប្អូនត្រូវតែខិតខំធ្វើការងារឱ្យបានល្អនៅពេលដែលការងាររបស់បងប្អូនល្អ មានលទ្ធផលការងារខ្ពស់ នោះបងប្អូនប្រាកដជាបានចំណូលមួយកាន់តែប្រសើរ។ មិនតែប៉ុណ្ណោះនៅពេលដែលបងប្អូនតាំងចិត្តធ្វើការបងប្អូននឹងលែងមានអារម្មណ៍ថាមានសម្ពាធដោយសារតែការងារទៀតហើយ។ សូមធ្វើការជាមួយនឹងបេះដូងរបស់បងប្អូននោះបងប្អូននឹងទទួលបានលទ្ធផលល្អលើសពីការរំពឹងទុក។ ២. ចេះចាត់ចែងលុយ ការគ្រប់គ្រងលុយវាជារឿងសំខាន់ណាស់បងប្អូនត្រូវតែចេះទុកដាក់លុយឱ្យបានល្អ។ នៅពេលដែលមានចំណូលបងប្អូនរៀបចំការចំណាយឱ្យបានល្អ បងប្អូនត្រូវធ្វើការបែងចែកលុយដែលបងប្អូនរកបានជា២ចំណែកធំៗ ចំណែកទី១គឺសន្សំ និងទី២គឺចំណាយ។ ចំពោះការសន្សំបងប្អូនត្រូវដកលុយពីក្នុងប្រាក់ចំណូលរបស់បងប្អូនយ៉ាងតិច ២០ទៅ៣០ភាគរយ សម្រាប់សន្សំទុកជារៀងរាល់ខែ។ បងប្អូនត្រូវធ្វើការសន្សំឱ្យបានទៀងទាត់ជាប្រចាំ។ ចំណែកឯការចំណាយបងប្អូនត្រូវសរសេរចុះនូវអ្វីដែលបងប្អូនត្រូវការប្រើជាចាំបាច់សម្រាប់ជីវិតប្រចាំថ្ងៃ ដូចជាអង្ករ ម្ហូប សាំង ទឹកភ្លើង ថ្លៃជួលផ្ទះ(ប្រសិនបើបងប្អូននៅផ្ទះជួល)...។ ត្រូវប្រាកដថារបស់ដែលបងប្អូនកត់ចុះសុទ្ធតែជារបស់ចាំបាច់ រួចហើយសរុបជាចំនួនលុយដែលត្រូវចំណាយលើវាក្នុង១ខែ បន្ទាប់មកដកលុយទុកសម្រាប់ចំណាយលើរបស់ទាំងអស់ហ្នឹង។ ៣. ស្វែងរកឱកាសវិនិយោគ ជាដំបូងបងប្អូនត្រូវស្វែងយល់ពីការវិនិយោគតាមរយៈការរៀនសូត្រពី YouTube ឬប្រព័ន្ធផ្សព្វផ្សាយផ្សេងៗ។ កាន់តែប្រសើរជាងនេះបងប្អូនគួរតែស្គាល់និងរៀនពីអ្នកជំនាញផ្នែកនេះដោយផ្ទាល់ បងប្អូនត្រូវស្គាល់និងយល់ឱ្យបានច្បាស់ពីការវិនិយោគដើម្បីធ្វើការសាកល្បងវា។ ហេតុអ្វីបានជាត្រូវវិនិយោគ? ពិតណាស់ក្រោយពេលដែលបងប្អូនបានសន្សំលុយសល់ហើយបងប្អូនកុំទុកលុយចោលឱ្យសោះ ត្រូវរកឱកាសវិនិយោគ មិនថាការវិនិយោគលើផ្សារហ៊ុនឬវិនិយោគលើអចលនទ្រព្យឡើយ។ ការវិនិយោគនឹងធ្វើឱ្យលុយរបស់បងប្អូនធ្វើការរកលុយមកឱ្យបងប្អូនបន្ថែម។ ជាក់ស្ដែងក្បួនខាងលើនេះមានមនុស្សជាច្រើនបានអនុវត្តនិងក៏ទទួលបានផលរួចមកហើយ។ ហេតុនេះសូមបងប្អូនចាប់ផ្ដើមអនុវត្តនៅពេលនេះដើម្បីឱ្យមានចំណូលកាន់តែច្រើននិងទទួលបានជីវិតដែលអស់កង្វល់រឿងលុយនៅថ្ងៃអនាគត៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:50", "date_created": "2022-04-20T09:08:05.655Z", "category": "ហិរញ្ញវត្ថុ", "views": 577, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
រៀនបណ្តើរឆ្លៀតចេញរកស៊ីបណ្តើរ ប្រឹងរហូតអាចក្លាយជាថៅកែហាងតម្លៃជិត ១០ម៉ឺនដុល្លារ	https://business-cambodia.com/articles/work hard until you can become a shop owner worth nearly 100,000 dollars	បើនិយាយពីការចេញរកស៊ីទាំងវ័យក្មេងវាមិនមែនជារឿងងាយស្រួលនោះទេ ព្រោះការរកស៊ីវាតម្រូវអោយយើងចេះតស៊ូ ចេះអត់ធ្មត់ និងការព្យាយាមអោយខ្លាំងដើម្បីអោយអាជីវកម្មរបស់យើងទទួលបាននៅភាពជោគជ័យ។ យ៉ាងណាមិញអ្នកណាទៅដឹងថា យុវតីមួយរូបចេញរកស៊ីតាំងពីអាយុ ២០ឆ្នាំមកម្លេះ រហូតក្លាយទៅជាថៅកែទាំងវ័យក្មេងយុវតីរូបនោះគឺជាកញ្ញាសំអាង  កិត្តិនា ដែលជាម្ចាស់ហាងបង្អែមនាសា-Neasa Dessert ។ ថ្លែងក្នុងបទសម្ភាសន៍ជាមួយ Business Cambodia កញ្ញាកិត្តិនាបានប្រាប់ពីសាវតារបស់ខ្លួនថា កញ្ញាគឺជានិស្សិតមួយរូបដែលបានរៀនជំនាញឌីហ្សាញនៅសកលវិទ្យាល័យស៊ីតិកដែលជាសាលារៀនធំមួយនៅភ្នំពេញ ។ ក្រោយពីកញ្ញាបានរៀបចប់កញ្ញាក៏បានស្រាវជ្រាវរៀនធ្វើបង្អែមដោយច្នៃខ្លួនឯងផ្ទាល់ ហើយបង្អែមដែលកញ្ញាច្នៃនោះ កញ្ញាបានធ្វើដាក់ក្នុងកន្រ្តកជារចនាបទខ្មែរគួរអោយទាក់ទាញបំផុត។ យុវតីរូបនេះបានបន្តទៀតថា កញ្ញាមិនមែនជាអ្នកជំនាញខាងធ្វើបង្អែមលក់អ្វីនោះទេ តែព្រោះតែការស្រលាញ់កញ្ញាក៏ឆ្លៀតរៀនឌីហ្សាញផង និងពេលទំនេររៀនច្នៃធ្វើបង្អែមលក់ផង។ តែអ្វីដែលកាន់តែពិសេសនោះនៅពេលដែលកញ្ញាបានធ្វើនំលក់ជាលើកដំបូង គឺមានការគាំទ្រ និងមានអតិថិជនទិញច្រើនខ្លាំងមែនទែន។ ម្ចាស់ហាងបង្អែមរូបនេះក៏បានបង្ហើបអារម្មណ៍ទាំងសោកស្តាយថា ទោះបីជាមានអ្នកទិញបង្អែមរបស់កញ្ញាច្រើនយ៉ាងណា កញ្ញាក៏ត្រូវឈប់លក់ទៅវិញ ព្រោះតែគ្រួសារចង់អោយរៀនជំនាញឌីហ្សាញអោយចប់សិន ណាមួយក៏រវល់ខ្លាំងក្នុងការធ្វើកិច្ចការសាលាដូច្នេះកញ្ញាក៏បានផ្អាករកស៊ីមួយរយៈដើម្បីមកផ្តោតលើការសិក្សាវិញ។ កញ្ញាកិត្តិនា បានសង្កត់ធ្ងន់ថា ព្រោះតែមានឈាមជ័រជាអ្នករកស៊ីពេលដែលកញ្ញារៀនចប់ឆ្នាំទី ៤ ជំនាញឌីហ្សាញភ្លាមកញ្ញាក៏បានបន្តទៅរៀនពីវិធីច្នៃបង្អែមពីក្រៅប្រទេស ដើម្បីចាប់យកជំនាញច្នៃបង្អែមអោយច្បាស់ជាមុនទៀត ។ បន្ទាប់ពីទៅរៀននៅក្រៅប្រទេសចប់កញ្ញាក៏បានត្រឡប់មកប្រទេសខ្មែរវិញដើម្បីស្រាវជ្រាវបន្ថែមពីការឌីហ្សាញនំខ្លួនឯងផ្ទាល់ រហូតដល់កញ្ញាចេះច្បាស់កញ្ញាក៏សម្រេចបើហាងមួយកន្លែងនៅខណ្ឌទួលគោកដែលជាផ្ទះរបស់កញ្ញាផ្ទាល់ តែទទួលបានការគាំទ្រនិងមានអតិថិជនយ៉ាងច្រើន ដោយក្នុងមួយថ្ងៃកញ្ញាអាចលក់ចេញបានរាប់រយនំ ព្រោះតែមានអ្នកគាំទ្រខ្លាំងបែបនេះរហូតធ្វើអោយកញ្ញាមានហាងបង្អែម ២ សាខាផងដែរ។ កញ្ញាបាននិយាយទាំងទឹកមុខញញឹមថា មូលហេតុដែលធ្វើអោយអតិថិជនគាំទ្រហាងបង្អែមនាសា-Neasa Dessert យ៉ាងច្រើនបែបនេះព្រោះតែហាងកញ្ញាបានច្នៃបង្អែមដាក់ក្នុងកញ្ច្រែងជារចនាបទខ្មែរដែលមើលទៅគួរអោយទាក់ទាញបំផុត ហើយអ្វីដែលកាន់តែពិសេសនោះកញ្ច្រែងដែលកញ្ញាច្នៃដាក់បង្អែមជារចនាបទខ្មែរគឺមានតែហាងរបស់កញ្ញាមួយនោះទេទើបធ្វើអោយអតិថិជនគាំទ្រខ្លាំងបែបនេះ។ សូមបញ្ជាក់ដែរថា នាពេលបច្ចុប្បន្ននេះហាងបង្អែមរបស់កញ្ញាកិត្តិនាដែលមានឈ្មោះថា នាសា-Neasa Dessert នៅបឹងកេង១ ដោយហាងនៅបឹងកេងកងនេះឌីហ្សាញយ៉ាងស្រស់ស្អាតហើយតម្លៃវិញជិត១០ ម៉ឺនដុល្លារ៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-20T09:00:15.456Z", "category": "ចាប់ផ្តើមអាជីវកម្ម", "views": 1105, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ទំនិញឡើងថ្លៃកុំនៅស្ងៀម! រឿងដែលត្រូវធ្វើជាមួយលុយរបស់អ្នកពេលអ្វីៗគ្រប់យ៉ាងឡើងថ្លៃ	https://business-cambodia.com/articles/what to do with high inflation	បច្ចុប្បន្នទំនិញជាច្រើនលើទីផ្សារកាន់តែឡើងថ្លៃជាពិសេសទំនិញគេតែងរអ៊ូថាឡើងថ្លៃគឺប្រេងសាំងតែម្ដង។ នៅពេលទំនិញលើទីផ្សារឡើងថ្លៃព្រមៗគ្នាមិនគួរនៅស្ងៀមនោះពេលពោលគឺត្រូវរៀបចំលុយកាក់របស់អ្នក បើមិនដូច្នេះទេអ្នកអាចនឹងជួបបញ្ហាហិរញ្ញវត្ថុក្នុងការរស់នៅហើយលុយរបស់អ្នកក៏កាន់តែអស់តម្លៃ។ ជាដំណោះស្រាយថ្ងៃនេះ Business Cambodia សូមណែនាំនូវរឿងមួយចំនួនដែលអ្នកគួរធ្វើជាមួយលុយរបស់អ្នកអំឡុងពេលដែលអ្វីៗលើទីផ្សារសុទ្ធតែឡើងថ្លៃ៖ ១. ប្រឹងធ្វើការរកលុយឲ្យបានច្រើន អ្នកត្រូវដឹងថាពេលទំនិញនិងសេវាកម្មលើទីផ្សារឡើងថ្លៃព្រមៗគ្នាវានឹងធ្វើឲ្យប៉ះពាល់ដល់ជីវភាពរស់នៅរបស់ពោលគឺអាចអ្នកនឹងរអ៊ូថាចាយមិនគ្រាន់នោះទេព្រោះបច្ចុប្បន្នអ្វីៗសុទ្ធតែឡើងថ្លៃធ្វើឲ្យអ្នកត្រូវចំណាយលុយកាន់តែច្រើនក្នុងការរស់នៅ។ ដូច្នេះដើម្បីកុំឲ្យជួបបញ្ហាខ្វះខាតក្នុងការចំណាយ អ្នកត្រូវប្រឹងប្រែងធ្វើការឲ្យខ្លាំងនិងរកលុយឲ្យបានច្រើនជាងមុនដើម្បីទប់ទល់នឹងការចំណាយដែលកើនឡើងជាលំដាប់។ ២. កុំចំណាយច្រើនលើរបស់មិនបង្កើនចំណូល អំឡុងពេលដែលទំនិញឡើងថ្លៃ ការចំណាយលុយច្រើនលើរបស់ដែលមិនបង្កើនចំណូលវាមិនមែនជាជម្រើសល្អទេ ជាពិសេសដូចជាការទិញឡានថ្មីតម្លៃថ្លៃៗជាដើម។ អ្នកគួរជៀសវាងទិញរបស់ដែលមិនបង្កើតចំណូលព្រោះអំឡុងពេលអ្វីៗសុទ្ធតែឡើងថ្លៃ អ្នកត្រូវចំណាយលុយកាន់តែច្រើនជាងមុនក្នុងការរស់នៅប្រចាំថ្ងៃ អ៊ីចឹងបើអ្នកចំណាយលុយលើរបស់ទាំងនោះច្រើនពេកអាចអ្នកនឹងបញ្ហារឿងលុយកាក់ជាមិនខាន។ ៣. កាត់បន្ថយចំណាយដែលមិនចាំបាច់ ដើម្បីឈប់រអ៊ូរឿងចាយមិនគ្រាន់ អ្នកត្រូវតាមដានការចំណាយរបស់អ្នកថាតើក្នុងមួយថ្ងៃៗអ្នកបានចំណាយលើអ្វីខ្លះ។ បន្ទាប់ពីតាមដានការចំណាយហើយ អ្នកនឹងឃើញនូវចំណាយណាដែលមិនចាំបាច់ ហើយអ្នកត្រូវកាត់បន្ថយដើម្បីសល់លុយសម្រាប់ចំណាយចាំបាច់ក្នុងការរស់នៅ។ ៤. ការលុយទៅវិនិយោគជាជាងដាក់ធនាគារ អ្នកត្រូវចាំថាពេលទំនិញឡើងថ្លៃព្រមៗ ការទុកលុយជាប់នឹងខ្លួនច្រើនពេកវាមិនមែនជារឿងល្អនោះទេពោលគឺវានឹងធ្វើឲ្យលុយរបស់អ្នកកាន់តែថយចុះឬបាត់បង់តម្លៃ។ អ៊ីចឹងអ្នកគួរយកលុយទៅវិនិយោគលើប្រភេទទ្រព្យណាដែលតម្លៃវាកើនឡើងប្រឆាំងនឹងអតិផរណាលើទីផ្សារ។ មានប្រភេទច្រើនមួយចំនួនដែលអ្នកអាចគិតគូវិនិយោគអំឡុងពេលអតិផរណាកើនឡើងដូចជាវិនិយោគលើមាស អចលនទ្រព្យ លុយគ្រីបតូនិងផ្សារភាគហ៊ុនជាដើម។ យ៉ាងណាមិញមុននឹងអ្នកវិនិយោគ អ្នកត្រូវសិក្សាស្វែងយល់ពីការវិនិយោគនីមួយៗជាមុនសិនព្រោះបើមិនបានសិក្សាទេនោះអ្នកអាចនឹងជួបហានិភ័យខ្ពស់ក្នុងការវិនិយោគជាមិនខាន៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-20T08:54:43.310Z", "category": "ហិរញ្ញវត្ថុ", "views": 141, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ស្អាត ឆ្លាតពូកែ! យុវតីមួយរូបច្នៃផ្ទះល្វែង ចេញហាងកាហ្វេដេគ័រប្លែកគេពេញភ្នំពេញ	https://business-cambodia.com/articles/A young woman designed an apartment with a unique decor cafe in Phnom Penh	<ក្រសាល> ជាឈ្មោះហាងកាហ្វេដ៏ថ្មីថ្មោងមួយ ដែលទើបតែរះនៅក្បែងម៉ុងឌីយ៉ាល់ ដែលបច្ចុប្បន្ននេះកំពុងតែទទួលបានការគាំទ្រពីមហាជន ព្រមទាំងយុវវ័យជាច្រើន ព្រោះតែការតុបតែង ការដេគ័រយ៉ាងប្លែកពីគេនៅក្នុងទីក្រុងភ្នំពេញ។ មិនតែប៉ុណ្ណោះហាងកាហ្វេមួយនេះត្រូវបានបង្កើតឡើងដោយស្នាដៃស្ថាបត្យករវ័យក្មេងមួយរូបគឺអ្នកនាងនី ផា ដែលសព្វថ្ងៃនេះក្រៅពីអាជីវកម្មហាងកាហ្វេ អ្នកនាងក៏ជាអ្នករចនាប្លង់មួយរូបផងដែរ។ បង្កើតហាងកាហ្វេ<ក្រសាល> បានរយៈពេលជាង ៣ខែ អ្នកនាងនី ផាបានបង្ហើបប្រាប់ សារព័ត៌មាន Business Cambodia ថាអ្នកនាងបានរៀនចប់ផ្នែកស្ថាបត្យកម្មរយៈពេលជាង៣ឆ្នាំមកហើយ ចំណែកហាងកាហ្វេមួយនេះអ្នកនាងបានបង្កើតឡើងព្រោះតែការស្រលាញ់ និងចង់លើកស្ទួយកាហ្វេឱ្យបងប្អូនប្រជាជនខ្មែរដឹងថា កាហ្វេក្នុងស្រុកមិនចាញ់បរទេសឡើយ មិនតែប៉ុណ្ណោះអ្នកនាងក៏ចង់ឱ្យអតិថិជនដែលបានមកហាងកាហ្វេអ្នកនាងហើយមានអារម្មណ៍ប្លែកពីការទទួលទាននៅហាងកាហ្វេដទៃ ហើយអ្នកនាងក៏ចង់បង្កើតហាងកាហ្វេមួយដែលមានអត្តសញ្ញាណាខ្លួនឯងទើបសម្រេចឱ្យអ្នកនាងជាអ្នកគូរប្លង់ខ្លួនឯង និងរៀបចំហាងកាហ្វេខាងក្នុង និងខាងក្រៅអមជាមួយការតុបតែងបែបធម្មជាតិ ដែលធ្វើឱ្យអតិថិជនចូលមកហើយមានអារម្មណ៍ល្អព្រោះជុំវិញនៃហាងមានសុតតែដើមផ្កាយ៉ាងស្រស់ស្អាតបំផុតហើយចំពោះដើមទុននៃការបង្កើតហាងនេះឡើងមកអ្នកនាងបានចំណាយទុនអស់ជិត ៨ម៉ឺនដុល្លារ។ ក្រៅពីចង់លើកស្ទួយកាហ្វេក្នុងស្រុក ស្ថាបត្យករវ័យក្មេងរូបនេះបានបន្តឱ្យដឹងទៀតថា ជាទូទៅមានមនុស្សជាច្រើនគិតថា ចំពោះហាងកាហ្វេទាល់តែបើកលើផ្លូវធំទើបមានភ្ញៀវចូលច្រើន តែចំពោះអ្នកនាងវិញមិនគិតដូច្នេះនោះទេពោលគឺអ្នកនាងបានច្នៃផ្ទះល្វែងមួយដែលនៅក្នុងផ្លូវតូចចង្អៀត ឱ្យក្លាយជាហាងកាហ្វេដ៏ស្រស់ស្អាតហើយអ្នកនាងក៏បានបន្ថែមឈ្មោះតំណាងហាងនិងបានបង្ហាញពីសិល្បៈខ្មែរ ដែលពោរពេញទៅដោយភាពរស់រវើក ដែលធ្វើឱ្យភ្ញៀវទទួលបានអារម្មណ៍ថ្មី ជាមួយបរិយាកាសប្លែក ខុសពីហាងកាហ្វេដទៃទៀត។ អ្វីដែលកាន់តែពិសេសចំពោះហាងកាហ្វេ<ក្រសាល> ដែលធ្វើឱ្យអតិថិជនឆាប់ស្គាល់លឿននោះ អ្នកនាងនី ផាបានបកស្រាយថា ចំពោះពាក្យថា <ក្រសាល> ជាពាក្យមួយដែលនៅក្នុងខ្សែររាជវង្សក៏ដូចជាខ្សែរស្តេច បែបនេះហើយទើបអ្នកនាងចង់ឱ្យអតិថិជនដែលបានមកហាងអ្នកនាងហើយមានអារម្មណ៍ថាពួកគាត់គឺជាស្តេច ទើបសម្រេចចិត្តឱ្យអ្នកនាងយកឈ្មោះនេះមក។ ជាចុងក្រោយអ្នកនាងនី ផាដែលជាស្ថាបនិករបស់កាហ្វេ <ក្រសាល> បានផ្តាំផ្ញើទៅដល់យុវជនជំនាន់ក្រោយថា កុំខ្លាចក្នុងការធ្វើអ្វីដែលខុសពីគេ ហើយក៏កុំខ្លាចក្នុងការធ្វើអ្វីដែលយើងស្រលាញ់ ហើយអ្វីដែលសំខាន់នោះប្រសិនជាយុវជនគ្រប់រូបចង់មានអាជីវកម្មខ្លួនឯងត្រូវតែបង្កើតអាជីវកម្មនោះឱ្យប្លែកពីគេ និងចេះច្នៃប្រឌិត និងត្រូវតែរកឈ្មោះហាងឱ្យមានន័យ ទើបអាជីវកម្មរបស់យើងអាចដើរទៅមុខបាន។ ប្រសិនជាបងប្អូនចង់ភ្លក់រសជាតិកាហ្វេ <ក្រសាល> គឺមានទីតាំងនៅផ្លូវ ២៣៧ សង្កាត់ ផ្សារដេប៉ូ១ ខណ្ឌ ទួលគោក ភ្នំពេញ ( ក្បែរបងម៉ុងឌីយាល ក្នុងផ្លូវលំ ) ឬអាចទំនាក់ទំនង ០៨១ ៣៦ ៨៣ ៨៨ ៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-20T08:49:19.675Z", "category": "ចាប់ផ្តើមអាជីវកម្ម", "views": 1488, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មេធំ Meta បង្ហើបពី ការងារ១ប្រភេទ ដែលអាចនឹងត្រូវប៉ាន់ខ្លាំងនៅថ្ងៃអនាគត	https://business-cambodia.com/articles/Meta boss reveals a job that may be overestimated in the future	សម័យនេះទៅហើយការងារបែបប្រពៃណី មិនសូវជាត្រូវទៅនិងបរិបទរបស់សង្គមនោះទេ។ ការងារជាច្រើនត្រូវបានគេវាយតម្លៃថានិងមិនត្រួវប៉ាន់នោះទេនាពេលអនាគត ហើយក្នុងនោះផងដែរ នាយកប្រតិបត្តិក្រុមហ៊ុន Meta ដែលជាក្រុមហ៊ុនសម្បុកនៃបច្ចេកវិទ្យានេះ បានបង្ហើបពីការងារមួយប្រភេទដែលអាចត្រូវប៉ាន់នាថ្ងៃអនាគតគឺ ”សិល្បៈនៃការសរសេរកូដរបស់បច្ចេកវិទ្យា”។ នេះបើយោងតាមការចេញផ្សាយពីសារព័ត៌មាន CNBC។ ក្នុងនោះការងារដែរ យើងឃើញសព្វថ្ងៃគឺភាគច្រើនដើរមិនឆ្ងាយពីបច្ចេកវិទ្យានោះទេហើយមហាសេដ្ឋីបច្ចេកវិទ្យា Mark Zukerberg ធ្លាប់បានលើកឡើងក្នុងកម្មវិធី “Lex Fridman Podcast” ដែលរៀបចំឡើងដោយអ្នកវិទ្យាសាស្ត្រកុំព្យូទ័រ MIT លោក Lex Fridman ក្នុងពេលថ្មីៗនេះថា “នៅពេលដែលបច្ចេកវិទ្យាទំនើបបន្តអភិវឌ្ឍ ការងារដែលផ្តោតលើបច្ចេកវិទ្យានឹងកាន់តែគ្របដណ្ដប់លើពិភពលោកគ្រាន់តែមិនមែនជាប្រភេទនៃ “ការងារបច្ចេកវិទ្យា” ដែលយើងជួបប្រទះសព្វថ្ងៃនេះ។ លោកបានបន្ថែមទៀតថា អនាគតនៃមុខរបរមួយចំនួនអាចនឹងត្រូវប៉ាន់ខ្លាំងនាពេលអនាគតគឺ “មនុស្សអាចនិង ធ្វើការដោយភាពច្នៃប្រឌិតជាជាងបែបប្រពៃណីនិងការធ្វើសេវាកម្មផ្សេងៗ”។ ជាក់ស្តែងដូចយើងបានដឹងហើយថាក្រុមហ៊ុន facebook ដែលមានតម្លៃ៥៤៥ពាន់លានដុល្លារដែលបង្កើតក្នុងឆ្នាំ២០០៤ ដោយលោក Mark Zukerberg និងមានអ្នកប្រើប្រាស់ស្ទើរតែទូទាំងពិភពលោកនេះមានភាពច្នៃប្រឌិតខ្លាំងមែនទែន តួយ៉ាងដូចជា Mataverse ដែនដីសុបិនិមិត្តនេះជាដើម។ មូលហេតុនេះហើយដែលលោកធ្វើការប៉ាន់ប្រមាណពីអនាគតដែលមានភាពច្នៃប្រឌិតរបស់ពិភពលោកនិងទាមទារអោយមនុស្សដើរអោយទាន់បច្ចេកវិទ្យា៕ អត្ថបទដោយ ពីង ជូអេង	{ "spider_name": "businesscambodia", "scrape_at": "2025-06-14_19:40:50", "date_created": "2022-04-20T08:35:40.890Z", "category": "មុខរបរបច្ចេកវិទ្យា", "views": 449, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មានដី កុំភ្លេចដាំរំដេង! ក្រុមហ៊ុន១ ប្រកាសទិញរំដេង ៤០ម៉ឺនតោន រយៈពេល១៥ឆ្នាំដើម្បីនាំចេញទៅក្រៅប្រទេស	https://business-cambodia.com/articles/One company announces the purchase of 400,000 tons of rhubarb for 15 years	នេះជាដំណឹង ដ៏ល្អមួយសម្រាប់ប្រជាកសិករដែលបានកំពុងតែដាំរំដេង ព្រោះមានក្រុមហ៊ុនមួយប្រកាសទិញរំដេង ដើម្បីនាំចេញទៅក្រៅប្រទេសនៅក្នុងនោះផងដែរ កាលប្រកាសទិញរំដេងនេះគឺទិញរយៈពេល ១៤ ទៅ១៥ឆ្នាំឯណោះ។ ដូច្នេះ សម្រាប់កសិករដែលមានដីទំនេរ កុំទុកចោលគួរពិចារណាដាំរំដេងដើម្បីលក់បង្កើនចំណូលបន្ថែម។ កាលពីថ្ងៃទី១៩ ខែមេសា ឆ្នាំ២០២២ កន្លងទៅនេះ ក្រុមហ៊ុន Khorm-ko Plus Co., LTD និងក្រុមហ៊ុន Star Sun Sine Co., LTD បានចុះអនុស្សរណៈ និងចុះហត្ថលេខាទទួលទិញកសិផលរំដេងក្រហម និងផ្គត់ផ្គង់ពូជ ជី ថ្នាំកសិកម្ម។ ជាមួយគ្នានោះដែរ ក្រុមហ៊ុនទាំង២នេះ ក៏មានគម្រោងទិញកសិផលរំដេងរយៈពេលវែង ១០ ទៅ ១៥ឆ្នាំ ដោយក្នុង ១ឆ្នាំ ទិញ ៤០ម៉ឺនតោន តម្រូវឱ្យកសិករដាំលើផ្ទៃដី សរុប ៤,០០០ហិចតា ដើម្បីនាំចេញទៅក្រៅប្រទេស។ បន្ថែមពីនេះទៀត ក្រុមហ៊ុនមានចុះកិច្ចសន្យាទិញត្រឹមត្រូវ មានមេធាវី ប្រថាប់ត្រាត្រឹមត្រូវ ដោយក្រុមហ៊ុនមានពូជ មានបច្ចេកទេសដាំដុះ តាមបមាណី (Standard) នាំចេញអន្តរជាតិតាមគំរូប្រទេសអភិវឌ្ឍន៍ ដាំម្តងអាចប្រមូលផលចន្លោះពី១០ ទី១៥ឆ្នាំ ចំពោះរំដេងវិញក្នុងរយៈពេល ១ឆ្នាំអាចប្រមូលផលបាន៤ដង ដោយ៣ខែប្រមូលផលម្តង។ ក្រុមហ៊ុនទាំងពីរខាងលើបានបញ្ជាក់ថា ប្រសិនជាកសិករដាំតាមបច្ចេកទេសតាមដែលក្រុមហ៊ុនណែនាំ គឺអាចរកចំណូលបានចម្លោះពី១៧,០០០$ -ដល់ ២៣,០០០$ ក្នុងផ្ទៃដី១ហិចតា រយៈពេល១ឆ្នាំ ក្រោយកាត់ចំណាយហើយ។ ប្រសិនជាបងប្អូនចង់បានព័ត៌មានលំអិតទាក់ទងជាមួយការដាំដុះរំដេងតាមបច្ចេកទេស ឬចង់បានព័ត៌មានលំអិតអាចទំនាក់ទំនងទៅលេខទូរស័ព្ទ 016 762 570 ៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-20T08:24:41.626Z", "category": "ចាប់ផ្តើមអាជីវកម្ម", "views": 882, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អ្នកជំនាញចេញព្យាករណ៍ទីផ្សារលំនៅដ្ឋាននៅឆ្នាំ២០២២ ក្រោយសា្ថនភាពកូវីដ១៩ មានភាពធូរស្រាល	https://business-cambodia.com/articles/three predictions for the housing market in 2022	យោងទៅតាមការលើកឡើងរបស់អ្នកសេដ្ឋកិច្ច និងអ្នកជំនាញអចលនទ្រព្យ ផ្នែកកម្ចីទិញផ្ទះ បានព្យាករណ៍ថាតម្លៃទីផ្សារលំនៅឋាននឹងកើនឡើងចាប់ពីពេលនេះរហូត ដល់ចុងឆ្នាំ ២០២២ ស្របពេលដែលជំងឺកូវីត១៩បានថមថយចុះ។ នេះបើតាមការដកស្រង់ពីសារពត័មាន Marketwatch ដែលបានចុះផ្សាយនៅថ្ងៃទី១៩ ខែមេសា ឆ្នាំ២០២២ កន្លងទៅ។ តាមការព្យាករណ៍របស់អ្នកជំនាញទៅលើទីលើទីផ្សារលំនៅដ្ឋានក្នុងឆ្នាំ២០២២ នេះមាន ៣ ដូចខាងក្រោម៖ ១. ការវិនិយោគតិចជាងមុនសម្រាប់ផ្ទះដែលមានតម្លៃថ្លៃ អត្រាកម្ចីទិញផ្ទះមានការកើនឡើង៖ អត្រាកម្ចីទិញផ្ទះលើអត្រាការប្រាក់ថេររយៈពេល ៣០ ឆ្នាំ បានកើនឡើងដល់ ៥% ក្នុងខែមេសានេះ ខណៈវាបានកើតឡើងដំបូងបំផុតកាលពីឆ្នាំ ២០១១ ហើយអ្នកជំនាញនិយាយថាអាចបន្តកើនឡើង ជាហេតុធ្វើឱ្យយើងប្រហែលជាឃើញការប្រកួតប្រជែងតិចសម្រាប់ផ្ទះតម្លៃខ្ពស់ និងការប្រកួតប្រជែងកាន់តែច្រើនសម្រាប់ផ្ទះតម្លៃទាប។ ២. ការកើនឡើងអត្រាប្រាក់កម្ចីទិញផ្ទះអាចបង្ខំអ្នកទិញមួយចំនួនចេញពីទីផ្សារ តាមរយៈការលើកឡើងរបស់អ្នកជំនាញ លោក Lawrence Yun ប្រធានសមាគមអ្នកអចលនទ្រព្យ ជាតិ (NAR) មានប្រសាសន៍ថា អ្នកទិញជាច្រើននឹងត្រូវបង្ខំឱ្យចេញពីទីផ្សារ ដោយសារតែផលប៉ះពាល់ដល់លទ្ធភាពទទួលបានពីការកើនឡើងអត្រាការប្រាក់។ ការកើនឡើងតម្លៃផ្ទះ ១៥% និងអត្រាការប្រាក់ឥឡូវនេះឡើងដល់ ៥% បានជំរុញកាតព្វកិច្ចបង់រំលោះប្រចាំខែ ពិតជាខ្ពស់ជាងកំណើនប្រាក់ចំណូលរបស់មនុស្ស និងខ្ពស់ជាងអតិផរណាតម្លៃអ្នកប្រើប្រាស់។ ៣: តម្លៃផ្ទះនឹងបន្តកើនឡើង ប៉ុន្តែកំណើននឹងយឺតបន្តិច តាមការលើឡើង គ្រប់ក្រុមហ៊ុនអចលនទ្រព្យធំៗនៅក្នុងទីផ្សារអន្តរជាតិបានធ្វើការព្យាករណ៍ជាសាធារណថាតម្លៃផ្ទះឆ្នាំនេះនឹងកើនឡើងខ្ពស់ជាងឆ្នាំខាងមុខ។ ប៉ុន្តែអ្វីដែលជាដំណឹងល្អសម្រាប់អ្នកទិញនោះគឺថាកំណើនតម្លៃផ្ទះអាចនឹងធ្លាក់ចុះបន្តិចនៅចុងឆ្នាំ ២០២២។ អ្នកជំនាញបាននិយាយថា កុំរំពឹងថាវានឹងក្លាយជាទីផ្សាររបស់អ្នកលក់ក្នុងអំឡុងពេលនេះអី។ ព្រោះការកើនឡើងយ៉ាងខ្លាំងនៃអត្រាប្រាក់កម្ចីទិញផ្ទះកំពុងជំរុញអ្នកទិញផ្ទះកាន់តែច្រើនចេញពីទីផ្សារវាក៏ហាក់ដូចជាកំពុងបំបាក់ទឹកចិត្តម្ចាស់ផ្ទះមួយចំនួនមិនឱ្យលក់។ ជាមួយនឹងតម្រូវការក៏ដូចជាការផ្គត់ផ្គង់ទាំងពីរនេះបានធ្លាក់ចុះ ទីផ្សារទំនងជាមិនត្រឡប់ពីទីផ្សាររបស់អ្នកលក់ទៅទីផ្សាររបស់អ្នកទិញគ្រប់ពេលនោះទេ។ អត្ថបទដោយ: ណើរ ជីណា	{ "spider_name": "businesscambodia", "scrape_at": "2025-06-14_19:40:50", "date_created": "2022-04-20T08:15:13.243Z", "category": "អចលនទ្រព្យ", "views": 153, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មិនសូវមាត់គេថាឆ្មើងឆ្មៃ រួសរាយដាក់ភ្ញៀវពេក លក់មិនដាច់ អ្នកលក់ធ្វើខ្លួនបែបណា ទើបយកបេះដូងភ្ញៀវបាន ?	https://business-cambodia.com/articles/no-need-friendly-with-client-	គេថាអ្នកលក់រាក់ទាក់់រកស៊ីធូរ អ្នកលក់មុខជូររកស៊ីតឹង អ្នកលក់មុខខឹងរកស៊ីខាត អ្នកលក់មុខស្អាត រកស៊ីឡើង” ឃ្លានេះចង់សំដៅលើអ្នកលក់ត្រូវតែរួសរាយរាក់ទាក់ទៅកាន់អតិថិជន ដើម្បីអោយការលក់ របស់ខ្លួនដាច់ជាងមុន ហើយភ្ញៀវភាគច្រើនស្អប់បំផុតអ្នកលក់ណាដែលឆ្មើងឆ្មៃសំដីអាក្រក់ដាក់ពួកគេ ហើយវាក៏អាចជាដើមចមមួយ ដែលធ្វើអោយភ្ញៀវដើរចេញពីហាងរបស់អ្នកផងដែរ។ តែអុ្នកដែលចាប់អារម្មណ៍ទេថាអ្នកលក់ខ្លះពូកែសួរណាស់ មកចង់បានអាមួយណា? អាមួយហ្នឹងហើយល្អ? ត្រូវការអីដែរ? សួរនេះសួនេះតាមមើលដូចអ្នកស៊ើបអង្កេត ហើយវាជារឿងមួយដែលរំខានអារម្មណ៍ភ្ញៀវខ្លាំងមែនទែន អ្នកលក់ដែលពូកែ ខ្លាំងបែបនេះ បែរជាលក់មិនដាច់ទៅវិញ។ មិនរាក់ទាក់ភ្ញៀវថាយើងឆ្មើងឆ្មៃ ដល់ពេលសួរនាំច្រើន បែរជារំខាន អារម្មណ៍ទៅវិញ តើគួរធ្វើបែបណាទៅ? Business Cambodia បានធ្វើបទសម្ភាសន៍មួយជាមួយនឹងថៅកែជើងចាស់មួយរូប គឺអ្នកស្រី ទៀង ស្រីល័ក្ខ ដែលជាអតីតអ្នកលក់សំលៀកបំពាក់នៅផ្សារទួលទំពូង ហើយបច្ចុប្បន្នក្លាយ ជាម្ចាស់យីហោ ក្នុងដៃចំនួន ៣ ប្រេន ទី១ គឺ MAXX METTEW, SL Footwear និងហាង Baby Shop។ លោកស្រីមានប្រសាសន៍ថា ការទទួលភ្ញៀវជារឿងសំខាន់ណាស់សម្រាប់អ្នកលក់ជាពិសេសគឺ អ្នកលក់ក្នុងហាង (indoor salesman) ទទួលស្រួលភ្ញៀវទិញទទួលមិនស្រួលភ្ញៀវចូលហើយ ចេញវិញក៏មានដែរ។ ចំពោះក្រុមហ៊ុនអ្នកស្រី អ្នកស្រីបានបង្ហាត់អ្នកលក់របស់អ្នកស្រីលើរឿង ១ ដើម្បីទទួលភ្ញៀវមានប្រសិទ្ធភាព៖ លោកស្រីថា នៅក្នុងទំនាក់ទំនងជាមួយភ្ញៀវមានអាថ៌កំបាំងមួយគឺ ភ្ញៀវចង់បានតែមិនចង់ប្រាប់ទេ ពោលគឺភ្ញៀវចូលចិត្តការសម្ងាត់ណាស់ ជាពិសេសនៅពេលដែលពួកគេកំពុងតែដើរមើលផលិតផល ក្នុងហាងរបស់់យើង។ នៅពេលដែលអ្នកលក់ទៅសួរនាំ កំឡុងពេលគាត់កំពុងដើមផលិតផលមានន័យ ថាអ្នកកំពុងតែរំលោភលើអារម្មណ៍របស់ភ្ញៀវហើយ ហើយភ្ញៀវនឹងមានអារម្មណ៍ថាធុញខ្លាំង។ អ្នកស្រីថា ពេលភ្ញៀវចូលហាងបុគ្គលិកលក់ដាច់ខាតត្រូវតែជំរាបសួរភ្ញៀវ តែមិនគួរតាមសួរភ្ញៀវទេ អ្នកលក់គួរតែឈរអោយឆ្ងាយពីភ្ញៀវក្នុងរយៈចម្ងាយ ៤ ទៅ ៥ ម៉ែត្រ ឬឈរនៅទីតាំងណាមួយចាំជួយ ដល់ភ្ញៀវ ក្នុងករណីដែលភ្ញៀវត្រូវការជំនួយ។ “បើបងមានបញ្ហាអីបងគ្រាន់តែលើកដៃទៅ ខាងខ្ញុំនឹងចូលមកផ្តល់ពត៌មានជូន” វាជាក្បួនល្អបំផុតដែលជួយអោយភ្ញៀវមានភាពកក់់ក្តៅ ក្នុងការសម្រេចចិត្តរើសផលិតផល។ និយាយអោយខ្លីស្រួលស្តាប់ កុំរាក់ទាក់ពេក កុំបង្ខំភ្ញៀវពេក ចេះរាក់រាក់អោយដឹងពេលវេលា ការលក់របស់អ្នកនឹងមានប្រសិទ្ធភាពខ្ពស់ ហើយអ្នកលក់តាមហាងមួយចំនួនក៏កួរបោះចោលវប្បធម៌ ទាញភ្ញៀវតាមថ្នល់ បង្ខិតបង្ខំភ្ញៀវ គាបសង្កត់ បញ្ឆោតអោយទិញជាដើ មិនល្អឡើយ ត្រូវចាំថាភ្ញៀវ មានលុយធ្វើស្រួលមិនស្រួលគេមិនទិញយើងទេ៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-20T08:09:33.674Z", "category": "កំពូលអ្នកលក់", "views": 493, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
កុំយល់ច្រឡំ! ផ្លូវល្បឿនលឿនភ្នំពេញ-ព្រះសីហនុ មិនទាន់អនុញ្ញាតឲ្យបើកបរទេ ក្រៅពីរថយន្ដ ២ ប្រភេទនេះ	https://business-cambodia.com/articles/Phnom Penh-Sihanoukville Expressway does not allow cars to drive	កាលពីថ្ងៃទី ១៩ ខែ មេសា ឆ្នាំ ២០២២ តាមរយះ page ផ្លូវល្បឿនលឿន ភ្នំពេញ ព្រះសីហនុ បានឱ្យដឹងថាផ្លូវល្បឿនលឿនពីភ្នំពេញទៅក្រុងព្រះសីហនុមិនទាន់អនុញ្ញាតអោយបើកដំណើរការនៅលើយនោះទេ។ ការចេញបញ្ចាក់នេះក៏ព្រោះតែថ្មីៗកន្លងទៅនេះ មានបងប្អូនមួយចំនួនមានការយល់ច្រឡំថាផ្លូវល្បឿនលឿននេះបានបើកដំណើរឱ្យប្រើប្រាស់ហើយ និងបាននាំគ្នាបើករថយន្ដទៅកាន់ផ្លូវខាងលើដើម្បីធ្វើដំណើរ។ តាមការបញ្ជាក់ពីប្រភពខាងលើបានឲ្យដឹងថា បច្ចុប្បន្ននេះ ក្រៅពីរថយន្តបុគ្គលិកនិងរថយន្តការដ្ឋានសាងសង់ផ្លូវ ពុំអនុញ្ញាតរថយន្តប្រជាពលរដ្ឋបើកបរដាច់ខាត ដោយបារម្ហពីសុខសុវត្ថិភាពប្រជាជន ព្រោះតែផ្លូវល្បឿនលឿនភ្នំពេញ-ព្រះសីហនុស្ថិតក្នុងដំណាក់សាងសង់បញ្ចប់ដូចនេះហើយនឹងមានរថយន្តបុគ្គលិកជាច្រើនកំពុងធ្វើការដែលអាចបង្កគ្រោះថ្នាក់ដល់រថយន្តប្រជាជនផ្សេងៗ។ គួរបញ្ចាក់ផងដែរថាផ្លូវល្បឿនលឿនពីភ្នំពេញទៅក្រុងព្រះសីហនុចាប់ផ្ដើមការសាងសងនៅថ្ងៃទី ២២ ខែ មិនា ឆ្នាំ ២០១៩ មានប្រវែង ១៩០ គីឡូម៉ែត្រក្នុងទំហំទឹកប្រាក់ ២ ពាន់លានដុល្លារ។ ហើយផ្លូវល្បឿនលឿននេះមាន ៤ គន្លងមានម្ខាងពីរគន្លង ដោយផ្នែកខាងក្នុងតម្រូវអោយអ្នកបើកបរបើក្នុងលឿន ១២០ គីឡូម៉ែត្រក្នុងមួយម៉ោង ហើយកន្លងផ្នែកខាងក្រៅបើកក្នុងល្បឿន ១០០ គីឡូម៉ែត្រក្នុងមួយម៉ោង។  ហើយមកទល់និងពេលនេះផ្លូវល្បឿនលឿនពីភ្នំពេញទៅក្រុងព្រះសីហនុបានរួចរាល់ពី ៨៤ ទៅ ៨៨ ភាគរយ ហើយកន្លែងដែលរួចរាល់គឺផ្នែកចាប់ផ្ដើម និង ចុងបញ្ចាប់ ក្រៅពីនោះនៅមាន ផ្លាក់សញ្ញាចរាច  របាំងផ្លូវ និង កាមេរ៉ាសុវត្ថិភាព។ តាមការគ្រោងទុកផ្លូវនេះនឹងត្រូវដាក់ឲ្យប្រើប្រាស់ជាបណ្ដោះអាសន្ននៅក្នុងខែកក្កដា ឆ្នាំ២០២២ខាងមុខផងដែរ៕ អត្ថបទដោយ៖ ឌឿក ស្រីនុត រតនៈ	{ "spider_name": "businesscambodia", "scrape_at": "2025-06-14_19:40:50", "date_created": "2022-04-20T05:17:48.575Z", "category": "អចលនទ្រព្យ", "views": 2114, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
លូខ្នាតយក្សប្រវែង ១២.៦ គីឡូម៉ែត្រនិងសមិទ្ធផលមួយចំនួនទៀតនៅភ្នំពេញជាជំនួយជប៉ុនបានដាក់ឲ្យប្រើជាផ្លូវការ	https://business-cambodia.com/articles/12.6 km giant sewer system in Phnom Penh	នៅព្រឹកថ្ងៃទី២០ ខែមេសា ឆ្នាំ២០២២ សមិទ្ឋផលនៃគម្រោងការពារទឹកជំនន់ និងកែលំអប្រព័ន្ឋប្រឡាយ លូ ប្រវែងជាង ១២ គីឡូម៉ែត្រ ក្នុងរាជធានីភ្នំពេញ ដែលជាជំនួយឥតសំណងរបស់ប្រទេសជប៉ុនតម្លៃប្រមាណ ៣៦លានដុល្លាអាមេរិក ត្រូវបានដាក់សម្ពោធអោយប្រើប្រាស់ជាផ្លូវការក្រោមអធិបតីភាពដ៏ខ្ពង់ខ្ពស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា។ តាមការបញ្ជាក់ពីមន្ទីរសាធារណការ និងដឹកជញ្ជូនរាជធានីភ្នំពេញ បានឲ្យដឹងថា គម្រោងនេះបាននិងកំពុងដោះស្រាយបញ្ហាទឹកលិចនៅតំបន់ជុំវិញ និងខាងជើងរមណីយដ្ឋានប្រវត្តិសាស្ត្រវត្តភ្នំក្នុងខណ្ឌដូនពេញ និងតំបន់ភូមិសាស្ត្រសង្កាត់បឹងកក់ទី១ សង្កាត់បឹងកក់ទី២ ក្នុងខណ្ឌទួលគោក។ តាមរយៈគម្រោងខាងលើការស្ថាបនាទាំងអស់នេះរួមមាន៖ ១-ស្ថាបនាដាក់បណ្តាញលូខ្នាតធំ ប្រវែង ១២.៦គីឡូម៉ែត្រ ២-សាងសង់អាងស្តុកទឹកក្រោមដីក្រោមសួនច្បារមាត់ទន្លេទល់មុខក្រុមប្រឹក្សាអភិវឌ្ឍន៍កម្ពុជា មានទំហំបណ្តោយ ១៣៥ម ទទឹង ១៣.៥ម ជម្រៅ ៤ម មានសមត្ថភាពស្តុកទឹកបាន ៦៥០០ម៉ែត្រគូប និងសង់ស្ថានីយ៍បូមទឹកមានសមត្ថភាពបូមទឹក ១.៤ម៉ែត្រគូបក្នុង១វិនាទី។ ៣-បំពាក់ម៉ាស៊ីនរបារត្រងសំរាមមេកានិកស្វ័យប្រវត្តិចំនួន ៥កន្លែង នៅមុខអាងស្តុកទឹកក្រោមដីតាមមាត់ទន្លេរួមមាននៅអាងក្រោមដីសួនច្បារទល់មុខក្រុមប្រឹក្សាអភិវឌ្ឍន៍កម្ពុជា សួនច្បារផ្សារចាស់ សួនច្បារព្រះគន្លង់១ សួនច្បារព្រះគន្លង់២ និងសាលសន្និសីទចតុមុខ។ ៤-ជំនួយរថយន្តបូមទឹកចល័តចំនួន ២គ្រឿង។ មន្ទីរសាធារណការបន្ដថា តាមរយៈនៃការដាក់អោយដំណើរការជាបណ្តោះអាសន្នកាលពីខែតុលា វិច្ឆិកាឆ្នាំ២០២១កន្លងមក ឃើញថា ក្នុងករណីភ្លៀងធ្លាក់កម្រឹតក្រោម ៤០មមក្នុង១ម៉ោង តំបន់ដែលធ្លាប់លិចលង់ធ្ងន់ធ្ងរដូចជាជុំវិញវត្តភ្នំ ផ្លូវលេខ ៤៧ ផ្លូវលេខ ៩០ ផ្លូវលេខ ៩២ ផ្លូវលេខ ៥៩៦ ផ្លូវលេខ ៥៩២ ផ្លូវលេខ ៣១៥ ផ្លូវលេខ ២៨៩ ផ្លូវលេខ ២៨៧ ផ្លូវលេខ ៦០៨ ស្តុបផ្សារមាន់អាំង មុខវិទ្យាល័យឥន្ទ្រទេវី ស្តុបផ្ទះសំណាក់ស្រែលាប…មិនលិចលង់ទៀតទេ ប៉ុន្តែបើករណីភ្លៀងធ្លាក់ខ្លាំងលើសពី ៤០មមក្នុង១ម៉ោង ទឹកដែលធ្លាប់លិចលង់រយៈពេល ៣ម៉ោងទៅ៤ម៉ោង បានកាត់បន្ថយមកនៅត្រឹម ៣០នាទីទៅ១ម៉ោងប៉ុណ្ណោះ៕ អត្ថបទដោយ: ណើរ ជីណា	{ "spider_name": "businesscambodia", "scrape_at": "2025-06-14_19:40:50", "date_created": "2022-04-20T05:01:23.347Z", "category": "អចលនទ្រព្យ", "views": 237, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មិនចំណាយលុយលើរឿង២នេះជួយឱ្យស្ត្រីវ័យ២៩ឆ្នាំសល់ចំណូល៤០ម៉ឺនដុល្លារក្នុង១ឆ្នាំ	https://business-cambodia.com/articles/woman refuse to spend on these things	Alexandra Fasulo គឺជាសហគ្រិន និងជាអ្នកនិពន្ធឯករាជ្យ ព្រមទាំងជាម្ចាស់វេបសាយ Freelance Fairytales ដែលមានគ្រប់ព័ត៌មានដែលអ្នកធ្វើការឯករាជ្យត្រូវការចង់ដឹងអំពីឱកាសការងារនៅក្នុងសេដ្ឋកិច្ចដ៏ធំទូលាយ។ ជាមួយនឹងវ័យត្រឹមតែ២៩ឆ្នាំ Alexandra បានបង្កើតចំណូលរហូតដល់ទៅ៤០ម៉ឺនដុល្លារក្នងមួយឆ្នាំ ដែលចំណូលទាំងនេះបានមកពីការងារឯករាជ្យព្រមទាំងការវិនិយោគរបស់នាង។ ដោយឡែកនាងបាននិយាយថាដើម្បីឈានទៅដល់ជីវិតនៅក្នុងក្ដីស្រមៃរបស់នាង នាងតែងសន្សំសំចៃលុយរបស់នាង ហើយរឿង២នេះជារឿងដែលនាងមិនធ្វើជាដាច់ខាត៖ ១. មិនចាយលើសម្លៀកបំពាក់brand ថ្លៃ និងកាបូបម៉ូតថ្មីៗ ជំនួសឱ្យការទិញសម្លៀកបំពាក់និងកាបូបចេញថ្មីតម្លៃរាប់ពាន់ដុល្លារ Alexandra តែងតែទិញរបស់ទាំងនេះនៅក្នុងហាងធម្មតាដែលមានតម្លៃទាបជាង។ ជាមួយគ្នានេះដែរនាងបានកំណត់ច្បាប់សម្រាប់ខ្លួនឯងថាត្រូវចំណាយមិនលើសពី២៥០០ដុល្លារក្នុង១ឆ្នាំសម្រាប់ការទិញទំនិញទាំងនេះ។ ធ្វើបែបនេះនាងមិនត្រឹមតែបានសន្សំលុយទេ នាងថែមទាំងបានជួយការពារបរិស្ថានតាមការបរិច្ចាគសម្លៀកបំពាក់ដែលមិនបានប្រើទាំងអស់ទៅក្នុងមូលនិធិទៀតផង។ ២. មិនចេញផឹកស៊ីខាងក្រៅពេលយប់ ការចេញទៅញ៉ាំអាហានៅខាងក្រៅគឺត្រូវចំណាយច្រើនណាស់ដូច្នេះអ្នកមិនគួរធ្វើវាញឹកញាប់ពេកទេ។ ប្រសិនបើអ្នកចេញក្នុងមួយអាទិត្យ២ទៅ៣ដង អ្នកប្រាកដជាត្រូវចាយលុយអស់ច្រើនខ្លាំង។ ជំនួសឱ្យការត្រូវចំណាយច្រើននៅខាងក្រៅ Alexandra តែងតែរកហាងណាដែលមានកម្មវិធីពិសេសដូចជាការបញ្ចុះតម្លៃ ធ្វើបែបនេះជួយកាត់បន្ថយការចំណាយបានច្រើន។ ដោយឡែកព្រោះតែកន្លែងដែលនាងរស់នៅតែងតែមានការឡើងថ្លៃអាហារនៅក្នុងម៉ោង៨យប់ ហេតុនេះនាងតែងតែញ៉ាំនៅខាងក្រៅនៅមុនម៉ោង៨ វាធ្វើឱ្យនាងចំណេញបានច្រើនព្រោះនៅក្រោយម៉ោង៨ អាហារអាចឡើងថ្លៃ១គុណនឹង៣។ សរុបមកមិនថាអ្នកមានលុយតិចឬច្រើនប៉ុណ្ណាទេអ្នកត្រូវតែចេះសន្សំសំចៃនិងចេះចាត់ចែងទុកដាក់ ទើបអាចទទួលបានជីវិតនៅក្នុងក្ដីស្រមៃរបស់អ្នក។ ម្យ៉ាងទៀតរឿងណាមិនចាំបាច់កុំចាយលើវាអីមិនចំណេញទេ។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:50", "date_created": "2022-04-20T04:01:33.506Z", "category": "ហិរញ្ញវត្ថុ", "views": 140, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ផ្លែមន ១គីឡូ ៨ដុល្លារ ! អ្នកស្រី ឡី ចាន់នី កំពុងកាក់កបខ្លាំង ១ថ្ងៃបេះបាន៤០គីឡូ លក់អស់ៗគ្មានសល់	https://business-cambodia.com/articles/Mulberry-farm-at-Batambong-Province	និយាយដល់ដំណាំមនឬជាភាសាអង់គ្លេសគេហៅថា Mulberry ប្រាកដជាមានបងប្អូនខ្លះបានស្គាល់ថាជា ប្រភេទដំណាំម្យ៉ាងដែលគេនិយមដាំយកស្លឹកធ្វើជាចំណីដង្កូវនាង ផ្លែវាមានលក្ខណៈស្រដៀងទៅនឹងទំពាំងបាយជូរ ប៉ុន្ដែវាតូចជាងនិងពណ៍ខ្មៅលាយក្រហមតិចៗ មានរសជាតិជូរ-ផ្អែម ចំពោះបងប្អូនអ្នកខ្លះទៀត ក៏មិនទាន់បានស្គាល់នៅឡើយទេ ព្រោះថានៅស្រុកខ្មែរយើងមិនសូវជាមានអ្នកដំណាំនេះច្រើនប៉ុន្មានទេ។ តួយ៉ាងដើមមនរាប់ពាន់ដើមដុះលូតលាស់ផ្ដល់ផ្លែឡើងខ្មៅពេញដើម កំពុងមានវត្ដមាននៅ ភូមិ អូរពងមាន់ ឃុំ តាក្រៀម ស្រុក បាណន់ ខេត្ដបាត់ដំបង។ នៅលើផ្ទៃដីជាង ២ ហិកតា អ្នកស្រី ឡី ចាន់នី លម្ចាស់ចំការដំណាំកម្រនេះ អាចប្រមូលផលបានក្នុងមួយថ្ងៃ ៤០ គីឡូក្រាម (បេះមួយថ្ងៃ ខានមួយថ្ងៃ) និងលក់ផ្លែស្រស់បានមួយគីឡូ ៨ ដុល្លារ និងច្នៃផលិតជាទឹកមន មួយដប ៨០០០រៀលទៀត។ ថ្លែងប្រាប់ក្រុមការងារ Business Cambodia ក្នុងបទសម្ភាសន៍តាមរយៈទូរស័ព្ទ អ្នកស្រី ឡី ចាន់នី ដែលជាម្ចាស់ចំការមន បានមានប្រសាសន៍ថា “ខ្ញុំដាំមននេះរយៈពេល ២ ឆ្នាំមកហើយ ពីមុនខ្ញុំធ្លាប់តែស្គាល់មនដែលខ្មែរយើងនិយមដាំ ដើម្បីយកស្លឹកធ្វើជាចំណីដង្កូវនាង ប៉ុន្ដែបន្ទាប់ពីបងប្អូនខ្ញុំបានណែនាំឲ្យដាំ ទើបខ្ញុំដឹងថាពូជខុសគ្នា មួយជាពូជសម្រាប់ដាំយកស្លឹកហើយផ្លែវាមន មានលក្ខណៈតូចៗ ហើយចំណែកពូជដែលខ្ញុំដាំនេះ ជាប្រភេទពូជដាំយកផ្លែ តែពូជនេះមិនសូវមានអ្នកដាំនៅខ្មែរទេ ភាគច្រើនគេដាំនៅជប៉ុន កូរ៉េ ចិន និងនៅថៃជាដើម”។ ខណៈមិនសូវជាមានអ្នកស្គាល់ ដាំហើយអាចជួបហានិភ័យលក់មិនចេញ និងត្រូវនៅសល់ពេញចំការ។ តើមូលហេតុអ្វីបានជាម្ចាស់ចំការរូបនេះ សម្រេចចិត្ដដាំមន មិនខ្លាចថាគ្មានទីផ្សារលក់ចេញ? ត្រង់ចំណុចនេះ អ្នកស្រី ចាន់នី បានប្រាប់ឲ្យដឹងថា អ្នកស្រីមិនញញឺតដាក់ដាំដំណាំមននេះ ដោយសារតែប្អូនរបស់អ្នកស្រីបានប្រាប់ថា មនគឺមានសារៈប្រយោជន៍ច្រើនណាស់ ហើយបើបងប្អូនខ្មែរយើងបានដឹងប្រាកដជាមិនខ្លាចទិញញ៉ាំនោះទេ។ បន្ទាប់ពីលឺសម្ដីប្អូនបែបនេះអ្នកស្រីបានឲ្យកូនស្រាវជ្រាវមើលបន្ថែមពីអត្ថប្រយោជន៍របស់មនក្នុងអ៊ីនធើណេត ទើបដឹងថា មនមិនត្រឹមតែជាផ្លែឈើដែលមានរសជាតិឆ្ញាញ់នោះទេ ស្លឹក និងផ្លែរបស់វា សុទ្ធតែជាថ្នាំអាចព្យាបាលជំងឺជាច្រើនមុខ ដូចជា រដូវមិនទៀង ខ្វះគ្រាប់ឈាមក្រហមឧស្សាហ៍វិលមុខ ឈឺក្រពះ…។ ជាងនេះទៀតមនអាចលក់បានទាំងដើម ស្លឹក និងផ្លែ ដូច្នេះអ្នកស្រីជឿជាក់ថាដាំហើយបានផលនិងមិនខ្វះទីផ្សារលក់ទេ។ អាស្រ័យហេតុផលខាងលើអ្នកស្រីក៏សម្រេចចិត្ដទិញពូជពីប្រទេសថៃនិងដាំសាកល្បងប្រមាណជាង ១០០ដើម។ ក្រោយដាំបានផល ម្ដាយមីងរបស់អ្នកស្រីជាអ្នកសាកល្បងមុនគេ គាត់បានបេះផ្លែនិងស្លឹកយកក្រឡុកផឹករយៈពេលមួយឆ្នាំពេញ លទ្ធផលគឺថា សាច់ដុះតូចៗលើខ្នងរបស់គាត់បានស្វិតរាប់ស្មើអស់ ហើយចំពោះអាការៈលើសឈាម បើភ្លេចលេចថ្នាំ មនក៏អាចជួយការពារកុំឲ្យឈាមឡើងបានដែរ។ ដោយមើលឃើញជាក់ស្ដែងបែបនេះ អ្នកស្រីនិងស្វាមីក៏បានពង្រីកពូជដាំបន្ថែមរហូតដល់រាប់ពាន់ដើមដូចសព្វថ្ងៃ។ ម្ចាស់ចំការមនអ្នកខេត្ដបាត់ដំបងរូបនេះ បានបន្ថែមទៀតថា គិតតាំងពីដាំរហូតដល់អាចប្រមូលផលបាន គឺចំណាយពេលប្រមាណ១ឆ្នាំ ហើយដំណាំមននេះបន្ទាប់ពីដាំ វាឲ្យផលរហូត យើងអាចប្រមូលផលបានរាប់ថ្ងៃ គ្រាន់តែតិចនិងច្រើនទៅតាមទំហំដាក់ដាំ។ រីឯបច្ចេកទេសនៃការដាក់ដាំវិញ មិនពិបាកទេ ជីក៏មិនបាច់ដាក់ដែរ បាញ់តែទឹក ឲ្យបានគ្រប់គ្រាន់ទៅបានហើយ ដំណាំមននេះ ដាក់កន្លែងណាដីនឹងធូរកន្លែងហ្នឹង វាមិនត្រឹមតែជួយដល់សុខភាពមនុស្សទេ វាក៏អាចជួយព្យាបាលដីបានដែរ។ ត្បិតថាបច្ចេកទេសដាំមិនសូវពិបាកក៏ពិតមែន តែអ្វីដែលពិបាកបំផុតសម្រាប់អ្នកដាំមន គឺនៅពេលប្រមូលផល ព្រោះផ្លែវាតូចៗ បើយើងបេះនិងទុកដាក់មិនស្រួលទេ វានិងទក់ខូចអស់ជាមិនខាន។ ចំពោះបច្ចេកទេសថែទាំវិញក៏គ្មានអ្វីពិបាកដែរ គ្រាន់តែតែងមែកឲ្យបានស្អាត មននឹងផ្ដល់ផ្លែផ្កាឲ្យកាន់តែច្រើន។ គូសបញ្ជាក់ផងដែរថា បច្ចុប្បន្ន អ្នកស្រី ឡឺ ចាន់នី មានលក់ផ្លែមនទាំងស្រស់ និងកិនធ្វើ ហើយក៏មានលក់ពូជដើមមនផងដែរ។ ក្នុងផ្លែមនស្រស់មួយគីឡូតម្លៃ ៨ដុល្លារ ទឹកមនមួយដបតម្លៃ ៨០០០រៀល និងដើមមនពូជ តម្លៃ ២០០០០រៀល ក្នុងមួយដើម។សម្រាប់ព័ត៌មានបន្ថែម បងប្អូនអាចធ្វើការទំនាក់ទំនងទៅកាន់លេខទូរស័ព្ទ៖ 096 333 9536/086 88 77 82៕ អត្ថបទដោយ៖ សារ ធូរ៉ា	{ "spider_name": "businesscambodia", "scrape_at": "2025-06-14_19:40:50", "date_created": "2022-04-20T02:20:03.866Z", "category": "មុខរបរកសិកម្ម", "views": 875, "author": { "first_name": "Cheng", "last_name": "Lyka", "email": "contacttolyka@gmail.com" }, "quality_warning": [ "noisy" ] }
វេរឈ្នះ វេរឈ្នះជាមួយភ្នាក់ងារ អេ អឹម ខេ! ឈ្នះរង្វាន់សរុបរហូតដល់ ៨០លានរៀល	https://business-cambodia.com/articles/Transfer-win-money	ក្នុងឱកាសបុណ្យចូលឆ្នាំប្រពៃណីជាតិខ្មែរខិតជិតចូលមកដល់ បងប្អូនដែលមានបំណងចង់វេរលុយទៅកាន់សាច់ញាតិ អាចវេរបានយ៉ាងងាយស្រួលជាមួយភ្នាក់ងារ អេ អឹម ខេ ជិត ៧០០០ កន្លែងនៅទូទាំងប្រទេស ហើយថែមទាំងមានឱកាសឈ្នះសាចប្រាក់ភ្លាមៗនៅពេលកំពុងវេរលុយនោះតែម្ដង ដែលប្រាក់រង្វាន់សរុបរហូតដល់ ៨០ លានរៀល។ ការផ្ដល់ជូនពិសេសនេះ នឹងចាប់ផ្ដើមចាប់ពីថ្ងៃនេះ រហូតដល់ថ្ងៃទី៣០ ខែមេសា ឆ្នាំ២០២២។ អតិថិជនគ្រាន់តែទៅកាន់ភ្នាក់ងារណាមួយរបស់ អេ អឹម ខេ ដើម្បីវេរលុយ ហើយពិនិត្យមើលផ្នែកខាងក្រោមនៃបង្កាន់ដៃវេរលុយនោះ ប្រសិនបើឃើញសារអបអរសាទរអំពីការឈ្នះសាច់ប្រាក់ អតិថិជនអាចស្នើដកប្រាក់ជាមួយភ្នាក់ងារភ្លាមៗបាន។ លើសពីការវេរលុយមានឱកាសឈ្នះរង្វាន់ហើយនោះ ភ្នាក់ងារ អេ អឹម ខេ ក៏មានផ្តល់សេវាហិរញ្ញវត្ថុជាច្រើនដូចជា ប្រាក់បញ្ញើ ដកប្រាក់ បង់កម្ចី ដាក់ប្រាក់ក្នុងប្រព័ន្ធបាគង និងធនាគារសមាជិករបស់បាគង បង់វិក្កយបត្រ បញ្ចូលលុយទូរស័ព្ទ និងសេវាកម្មទូទាត់ប្រាក់ផ្សេងទៀត។ សូមអញ្ញើញមកកាន់ភ្នាក់ងារ អេ អឹម ខេ ដើម្បីធ្វើប្រតិបត្តិការហិរញ្ញវត្ថុឥឡូវនេះ។ ប្រសិនបើមានចម្ងល់លើសេវាវេរឈ្នះ វេរឈ្នះ សូមអានព័ត៌មានបន្ថែមដោយគ្រាន់តែ ចុចទីនេះ ឬទំនាក់ទំនងមកកាន់សេវាបម្រើអតិថិជនតាមរយៈលេខ ០២៣ ២២០ ២០២/១៨០០២០០២០០ (ឥតគិតថ្លៃ)។ អំពីគ្រឹះស្ថានមីក្រូហិរញ្ញវត្ថុ អេ អឹម ខេ អេ អឹម ខេ គឺជាគ្រឹះស្ថានមីក្រូហិរញ្ញវត្ថុ ដែលឈានមុខគេលើវិសាលភាពប្រតិបត្តិការ និងចំនួនអតិថិជន។ អេ អឹម ខេ មានការិយាល័យប្រតិបត្តិការចំនួន ១៥0កន្លែង និងភ្នាក់ងារជិត ៧,០០០កន្លែង នៅទូទាំងប្រទេស។  អេ អឹម ខេ មានផលិតផល និងសេវាកម្មជាច្រើនកំពុងផ្តល់ជូនអតិថិជន ដូចជាសេវាប្រាក់កម្ចី  ប្រាក់សន្សំ  សេវាផ្ទេរប្រាក់ក្នុង និងក្រៅប្រទេស សេវាទូទាត់វិក្កយបត្រ សេវាបង់រំលស់ សេវាធានារ៉ាប់រងខ្នាតតូច សេវាបើកប្រាក់បៀវត្សរ៍  ម៉ាស៊ីនដក និងដាក់ប្រាក់ដោយស្វ័យប្រវត្តិ (ATMs/CDMs) ជាពិសេស គឺ AMK Mobile ប្រតិបត្តិការធនាគារលើទូរស័ព្ទដៃ ដែលអាចឲ្យអតិថិជនបើកគណនីបានដោយខ្លួនឯង (Selfie Banking) ធ្វើការទូទាត់ថ្លៃទឹក ភ្លើង សំរាម បញ្ចូលកាតទូរស័ព្ទ និងបង់វិក្កយបត្រថ្លៃទំនិញផ្សេងៗតាមរយៈការស្កេន KHQR វេរលុយទៅមករវាងធនាគារក្នុងស្រុកផ្សេងៗ តាមរយៈប្រព័ន្ធទូទាត់បាគង និងសេវាផ្សេងៗជាច្រើនទៀត។	{ "spider_name": "businesscambodia", "scrape_at": "2025-06-14_19:40:50", "date_created": "2022-04-20T02:00:34.388Z", "category": "PR", "views": 108, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
កាន់តែចំណេញ! ទិញទំនិញពីក្រៅប្រទេសអស់សេវាត្រឹមតែ ៣ដុល្លារ	https://business-cambodia.com/articles/AMK-Micro	ការផ្ដល់ជូនពិសេសពី អេ អឹម ខេ! បងប្អូនប្រកបរបររកស៊ីនាំចូលទំនិញ ហើយត្រូវវេរលុយទៅក្រៅប្រទេស អាចវេរលុយអស់ថ្លៃសេវាត្រឹមតែ $3 តែប៉ុណ្ណោះតាមរយៈ UnionPay និង EMQ នៅលើ AMK Mobile បានយ៉ាងងាយស្រួល។ ការផ្ដល់ជូនពិសេសនេះ នឹងធ្វើឲ្យបងប្អូនប្រកបរបររកស៊ីនាំចូលទំនិញពីក្រៅប្រទេស ទទួលបានលុយចំណេញកាន់តែច្រើន វេរប្រាក់បានកាន់តែរហ័ស និងសុវត្តិភាពខ្ពស់។ មិនត្រឹមតែប៉ុណ្ណោះ អ្នកអាចវេរលុយដោយខ្លួនឯង តាមរយៈ AMK Mobile គ្រប់ពេលវេលា គ្រប់ទីកន្លែង។ ការផ្ដល់ជូនពិសេសនេះ គិតចាប់ពីថ្ងៃនេះ រហូតដល់ថ្ងៃទី៣០ ខែមិថុនា ឆ្នាំ២០២២។  លោក ជា រតនា នាយកប្រតិបត្តិគ្រប់គ្រងបណ្តាញភ្នាក់ងារមានប្រសាសន៍ថា “ការផ្តល់ជូនពិសេសនេះ គឺក្នុងគោលបំណងធ្វើឲ្យមានភាពងាយស្រួល សុវត្តិភាព និងជួយសន្សំសំចៃដល់អ្នកប្រើប្រាស់។ លើសពីនេះទៅទៀត អតិថិជនក៏អាចប្រើប្រាស់សេវាកម្មហិរញ្ញវត្ថុជាច្រើនទៀតដោយឥតគិតថ្លៃសេវាតាម AMK Mobile។” លោកបានបន្ថែមទៀតថា “សេវាផ្ទេរប្រាក់អន្តរជាតិ គឺជាផ្នែកមួយដ៏សំខាន់របស់អ្នករកស៊ីក្រៅប្រទេស ដូចនេះហើយទើប អេ អឹម ខេ ចាប់ដៃគូជាមួយក្រុមហ៊ុនផ្ទេរប្រាក់ក្រៅប្រទេសធំៗ ដែលមានបទពិសោធន៍ច្រើនឆ្នាំ និងបណ្តាញប្រតិបត្តិការរឹងមាំ។ អេ អឹម ខេ នឹងនៅតែបន្ដខិតខំប្រឹងប្រែង ដើម្បីផ្ដល់សេវាកម្ម និងផលិតផលហិរញ្ញវត្ថុដ៏ល្អបំផុតដល់អតិថិជនរបស់យើងទាំងក្នុង និងក្រៅប្រទេស។” ការផ្ដល់ជូនពិសេសនេះ គឺមិនមែនសម្រាប់អ្នកប្រកបរបររកស៊ីនាំចូលទំនិញប៉ុណ្ណោះទេ អ្នកមានតម្រូវការផ្ទេរប្រាក់ទៅបងប្អូនសាច់ញាតិនៅក្រៅប្រទេស ក៏ទទួលបានអត្ថប្រយោជន៍នេះដូចគ្នា។ ប្រសិនបើមានចម្ងល់លើសេវាវេរលុយនេះ សូមអានព័ត៌មានបន្ថែមដោយគ្រាន់តែ ចុចទីនេះ ឬទំនាក់ទំនងមកកាន់សេវាបម្រើអតិថិជនតាមរយៈលេខ ០២៣ ២២០ ២០២/១៨០០២០០២០០ (ឥតគិតថ្លៃ)។   អំពីគ្រឹះស្ថានមីក្រូហិរញ្ញវត្ថុ អេ អឹម ខេ អេ អឹម ខេ គឺជាគ្រឹះស្ថានមីក្រូហិរញ្ញវត្ថុ ដែលឈានមុខគេលើវិសាលភាពប្រតិបត្តិការ និងចំនួនអតិថិជន។ អេ អឹម ខេ មានការិយាល័យប្រតិបត្តិការចំនួន ១៥0កន្លែង និងភ្នាក់ងារជិត ៧,០០០កន្លែង នៅទូទាំងប្រទេស។  អេ អឹម ខេ មានផលិតផល និងសេវាកម្មជាច្រើនកំពុងផ្តល់ជូនអតិថិជន ដូចជាសេវាប្រាក់កម្ចី  ប្រាក់សន្សំ  សេវាផ្ទេរប្រាក់ក្នុង និងក្រៅប្រទេស សេវាទូទាត់វិក្កយបត្រ សេវាបង់រំលស់ សេវាធានារ៉ាប់រងខ្នាតតូច សេវាបើកប្រាក់បៀវត្សរ៍  ម៉ាស៊ីនដក និងដាក់ប្រាក់ដោយស្វ័យប្រវត្តិ (ATMs/CDMs) ជាពិសេស គឺ AMK Mobile ប្រតិបត្តិការធនាគារលើទូរស័ព្ទដៃ ដែលអាចឲ្យអតិថិជនបើកគណនីបានដោយខ្លួនឯង (Selfie Banking) ធ្វើការទូទាត់ថ្លៃទឹក ភ្លើង សំរាម បញ្ចូលកាតទូរស័ព្ទ និងបង់វិក្កយបត្រថ្លៃទំនិញផ្សេងៗតាមរយៈការស្កេន KHQR វេរលុយទៅមករវាងធនាគារក្នុងស្រុកផ្សេងៗ តាមរយៈប្រព័ន្ធទូទាត់បាគង និងសេវាផ្សេងៗជាច្រើនទៀត។	{ "spider_name": "businesscambodia", "scrape_at": "2025-06-14_19:40:50", "date_created": "2022-04-20T01:55:09.706Z", "category": "PR", "views": 148, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ល្មមចេះសន្សំលុយហើយ! ទាំងនេះគឺជាទម្លាប់ដែលអ្នកពូកែសន្សំលុយតែងតែងធ្វើ	https://business-cambodia.com/articles/start-saving-from-now	មនុស្សគ្រប់គ្នាសុទ្ធតែដឹងថាការចេះសន្សំលុយគឺជារឿងចាំបាច់សម្រាប់ការរស់នៅ។ ក៏ប៉ុន្តែមានមនុស្សមួយចំនួននៅមិនទាន់ចេះពីរបៀបសន្សំលុយនៅឡើយ ហើយមានមនុស្សមួយចំនួនទៀតមិនសូម្បីតែគិតខ្វល់ពីរឿងសន្សំលុយទាល់តែសោះ។ សូមឈប់បណ្ដោយពេលវេលាទៀតទៅអ្នកត្រូវតែចេះរៀបចំលុយកាក់របស់អ្នកឱ្យបានល្អ ហើយទាំងនេះជាទម្លាប់ទាំង៧របស់អ្នកពូកែសន្សំលុយដែលអ្នកត្រូវតែដឹង៖ ១. ចាប់ផ្ដើមពីតូច មិនមែនទាល់តែអ្នកមានចំណូលច្រើនទើបអ្នកអាចដកលុយមកសន្សំនោះទេ ប៉ុន្តែអ្នកត្រូវសន្សំគ្រប់ពេលបើទោះបីជាអ្នកមានចំណូលតិចក្ដីអ្នកត្រូវតែមានទម្លាប់សន្សំលុយ។ ឧទាហរណ៍ថាអ្នកមានលុយតែ១ម៉ឺនរៀល យ៉ាងហោចណាស់ក៏អ្នកត្រូវដក១ពាន់រៀលទុកសន្សំដែរ។ ២. ដឹងពីចំណូលប្រចាំខែ អ្នកត្រូវតែដឹងពីចំណូលប្រចាំខែរបស់អ្នក ព្រោះថាវាចាំបាច់ណាស់ក្នុងការរៀបចំគម្រោងចំណាយឱ្យបានត្រឹមត្រូវនិងធ្វើការសន្សំឱ្យបានទៀងទាត់។ ប្រសិនបើអ្នកមានចំណូល ៣០០ដុល្លារ ក្នុងមួយខែអ្នកអាចដក១០០ដុល្លារសម្រាប់សន្សំ និងទុក២០០ដុល្លារទៀតសម្រាប់ការចំណាយចាំបាច់ជាប្រចាំ។ ៣. ធ្វើការសន្សំដោយស្វ័យប្រវត្តិ វាជាការដាក់សន្សំជាប្រចាំនិងទៀងទាត់មានន័យថាប្រសិនបើអ្នកសន្សំ ១០០ដុល្លារ ក្នុងមួយខែអ្នកត្រូវតែធ្វើវាជារៀងរាល់ខែ។ មួយវិញទៀតអ្នកអាចប្រើសេវាកម្មធនាគារដែលអាចកាត់លុយរបស់អ្នកពីក្នុងប្រាក់ខែដាក់ចូលទៅក្នុងគណនីសន្សំរបស់អ្នកជារៀងរាល់ខែ ធ្វើបែបនេះវាមានភាពងាយស្រួលហើយក៏ទៀងទាត់ផងដែរ។ ៤. សន្សំលុយត្រៀមសម្រាប់ចំណាយយ៉ាងតិចពី៣-៦ខែ មានន័យថាអ្នកត្រូវមានកញ្ចប់លុយត្រៀមសម្រាប់ការចំណាយប្រចាំខែឱ្យបានយ៉ាងតិច៣ទៅ៦ខែ ដែលកញ្ចប់លុយនេះបានមកពីការសន្សំជាប្រចាំរបស់អ្នក។ ឧទាហរណ៍ថាអ្នកត្រូវចំណាយ២០០ដុល្លារជារៀងរាល់ខែហេតុនេះអ្នកត្រូវសន្សំឱ្យបាន៦០០ទៅ១២០០ដុល្លារ សម្រាប់ត្រៀម។ ធ្វើបែបនេះដើម្បីបង្ការពេលណាអ្នកមិនមានចំណូល ឬដូចជាពេលអ្នកត្រូវផ្អាកការងារឬអ្នកឈឺ អ្នកក៏នៅតែមានលុយសម្រាប់ការចាយវាយប្រចាំថ្ងៃ។ ៥. រស់នៅសាមញ្ញ មិនថាអ្នកមានចំណូលតិចឬច្រើន ក៏អ្នកត្រូវរស់នៅសាមញ្ញសមរម្យកុំឡូយឆាយកុំចាយខ្ជះខ្ជាយ។ វាមិនមែនមានន័យថាអ្នកមានលុយសម្រាប់ចាយអ្នកត្រូវតែចាយនោះទេ អ្នកត្រូវរក្សាការចំណាយឱ្យទាបជាងចំណូលរបស់អ្នក ។ ៦. យល់ច្បាស់ពីពាក្យថា «ចង់បាន» និង «ត្រូវការ» របស់ខ្លះយើងគ្រាន់តែចង់បានប៉ុន្តែវាមិនចាំបាច់នោះទេ ហើយរបស់ខ្លះទៀតយើងត្រូវការព្រោះវាចាំបាច់នៅក្នុងការរស់នៅ។ កុំច្រឡំថា ខោអាវថ្មីៗ ទូរស័ព្ទដៃម៉ាកថ្មី ស្បែកជើងម៉ាកថ្មី ជាតម្រូវការខ្វះមិនបានអី វាមិនមែនទេ។ ដោយឡែកអ្នកត្រូវសរសេពីរបស់ដែលពិតជាចាំបាច់សម្រាប់អ្នកដូចជា ម្ហូបអាហារនិងសាំងជាដើមទៅក្នុងតារាងចំណាយរបស់អ្នក។ ៧. ចាប់ផ្ដើមពេលនេះ អ្នកពូកែសន្សំលុយគេចាប់យកឱកាសភ្លាមៗគេមិនបណ្ដោយពេលវេលាឡើយ។ ប្រសិនបើគេបានដឹងពីរបៀបនៃការសន្សំគេចាប់ផ្ដើមសន្សំភ្លាម ពួកគេមិនន្យាពេលក្នុងការសម្រេចចិត្តរឿងលុយឡើយ។ ពេលនេះអ្នកបានដឹងពីរបៀបដែលអ្នកពូកែសន្សំលុយគេធ្វើហើយ ក៏ល្មមដល់ពេលដែលអ្នកត្រូវសន្សំលុយដែរកុំពន្យាពេលទៀតអីចាប់ផ្ដើមឥឡូវនេះទៅ។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:50", "date_created": "2022-04-20T01:14:54.279Z", "category": "ហិរញ្ញវត្ថុ", "views": 390, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
លក់ផលិតផលដូចគ្នា បើគេលក់ថោកជាងយើង នេះជាក្បួនយកឈ្នះដៃគូប្រកួត ត្រឹមទឹកទី១	https://business-cambodia.com/articles/sale-cheep-than	ក្នុងការលក់ដូរអ្វីដែលដែលអ្នកលក់គួរគិតមុនគេនោះការកំណត់តម្លៃ អតិថិជនតែងតែសំឡឹង មើលតម្លៃមុនគេបង្អស់មុននឹងទិញឥវ៉ាន់ ។ ជាការពិតណាស់ប្រសិនបើផលិតផលដូចគ្នា ហើយគេលក់បានធូរថ្លៃជាង នោះបញ្ហាមិននៅលើផលិតផលទេ គឺមកពីយើងផ្ទាល់តែម្តង។ ខាងក្រោមនេះគឺជាសុទ្ធសាស្រ្តមួយចំនួនជួយឱ្យលក់ដាច់ ចំណេញច្រើន ហើយលក់ចេញក្នុង តម្លៃធូជាងគេទៀត។ ១. សេវាកម្ម៖ សេវាកម្មក៏ជាផ្នែកមួយ ដែលជួយឱ្យការលក់របស់អ្នកកាន់តែប្រសើរផងដែរ ព្រោះថា នៅពេលដែលអ្នកជ្រើសរើសក្រុមហ៊ុនបញ្ញើថ្លៃ នោះតម្លៃឥវ៉ាន់របស់អ្នកក៏កើនទៅតាមនោះដែរ។ ដូច្នោះម្ចាស់អាជីវកម្មទាំងឡាយសូមកុំមើលរំលង រឿងមួយនេះឱ្យសោះ ព្រោះវាក៏ជាផ្នែកមួយ ធ្វើឱ្យភ្ញៀវពិចារណាមុនទិញរបស់យើងដែរ។ ២. ចេះរបៀបទិញឥវ៉ាន់យកមកលក់៖  ការទិញឥវ៉ាន់មិនមែនចេះតែទិញៗនោះទេ ត្រូវចេះឆ្លាត យកលក់បានថោកហើយ លក់ចេញចំណេញកប់ទៀត។ ពេលខ្លះយើងឆ្ងល់ថា គេចំណេញរបៀបណាបើគេលក់ក្នុងតម្លៃថោកបែបនេះ ចម្លើយគឺថា យើងត្រូវកាត់ស្តុកធំ តែត្រូវគិតអោយមែនទែន មើលថ្ងៃផុតកំណត់ ហើយឥវ៉ាន់ ត្រូវច្បាស់ថាផលិតផល របស់យើងជាតម្រូវការរបស់អតិថិជន។ ៣.លក់បែបជនជាតិចិន៖ ត្រូវដឹងផងដែលថាចិនមិនដែលលក់បញ្ចុះទេ តែចិនថែមរបស់ជំនួសវិញ ព្រោះចិនគិតថាការបញ្ចុះតម្លៃប្រៀបដូចការបន្ទាបតម្លៃខ្លួន។ ក្បួនថែមទី១ យើងថែមដោយ មិនឱ្យភ្ញៀវដឹង ដូច្នោះនៅពេលដែលឃើញនឹងញញឹម ព្រមទាំងចងចាំនៅផលិផលរបស់យើងទៀត។ ក្បួនទី២ ថែមដោយដាក់ឈ្មោះអាជីវកម្មរបស់យើង ធ្វើបែបនេះដូចជាការផ្សព្វ ផ្សាយផលិត យើងផងដែរ។ គួរបញ្ចាក់ឱ្យបានដឹងផងដែរថា គ្រប់បញ្ហាទាំងអស់សិតតែមានដំណោះស្រាយ សូមកុំលក់ទាំងលក់ មិនដាច់ អ្នកត្រូវរៀនប្តូរគំនិត ប្តូរយុទ្ធសាស្រ្តក្នុងការលក់ នោះទើបអាជីវកម្មរបស់ យើងរីកចម្រើនលឿន។	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T10:40:08.003Z", "category": "កំពូលអ្នកលក់", "views": 202, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
សង្គ្រា.មរុស្ស៊ី-អ៊ុយក្រែន ធ្វើឱ្យអចលនទ្រព្យនៅក្នុងប្រទេសថៃ កំពុងប្រឈមនឹងបញ្ហាធំ១នេះ	https://business-cambodia.com/articles/High steel prices hit constructors	សង្រ្គាមរុស្ស៊ី និងអ៊ុយក្រែនកំពុងជំរុញឱ្យតម្លៃដែកក្នុងប្រទេសថៃកើនឡើង ២០%  ដែលបណ្តាលឱ្យអ្នកទិញផ្ទះ និងក្រុមហ៊ុនសំណង់កំពុងប្រឈមក្នុងការចំណាយប្រាក់ខ្ពស់។ នេះបើយោងតាមការដកស្រង់ពីសារព័ត៌មាន Bangkok Post ចុះផ្សាយនៅថ្ងៃទី១២ ខែមេសា ឆ្នាំ២០២២។  គួរបញ្ចាក់ផងដែរថាដែកថែបគឺស្ថិតក្នុងចំណោមវត្ថុធាតុដើមដែលកំពុងជួបប្រទះនឹងការឡើងថ្លៃ បន្ទាប់ពីមានការផ្ទុះជម្លោះរវាងរុស្ស៊ី និងអ៊ុយក្រែន កាលពីជាង១ ខែមុន ដែលបានជំរុញឱ្យតម្លៃប្រេងនៅលើពិភពលោកក៏មានកើនឡើងផងដែរ។ រុស្សីគឺជាក្រុមហ៊ុនផលិត និងនាំចេញដែកជាសកល ប៉ុន្តែចាប់តាំងពីការលុកលុយរបស់ខ្លួនទៅកាន់អ៊ុយក្រែនមក ការផលិតដែកនៅក្នុងប្រទេសរុស្ស៊ី និងអ៊ុយក្រែនត្រូវបានផ្អាកដំណើរការឬបិទតែម្ដង។ ក្នុងនោះផងដែរលោក Chaichalerm Bunyanuwat នាយកនៃសមាគមអ្នកផលិតដែកថែប EAF Long Products Association បាននិយាយថា "ផលិតផលដែកផ្សេងៗបានឡើងថ្លៃជាងមុនរីឯតម្លៃដែកថែបក៏បានឡើងដល់ ២៨ ទៅ ២៩ បាតក្នុងមួយគីឡូក្រាម ដែលប៉ះពាល់ដល់វិស័យអាជីវកម្មសំខាន់ៗរួចមកហើយ" ។ អ្នកអភិវឌ្ឍន៍អចលនទ្រព្យអាចរុញបន្ទុកទៅលើអតិថិជនថ្មី ដែលឥឡូវនេះត្រូវចំណាយកាន់តែច្រើនលើការទិញផ្ទះ ឬខុនដូ។ លោក Chaichalerm បានបន្តទៀតថា៖ អ្នកអភិវឌ្ឍន៍អចលនទ្រព្យបានប្រកាសពីការដំឡើងតម្លៃផ្ទះពី ៥ ទៅ ៨ ភាគរយ។ ប៉ុន្តែទោះជាយ៉ាងណាក៏ដោយ ក្រុមហ៊ុនសំណង់ដែលបានទទួលរង្វាន់ពីរដ្ឋាភិបាលរួចហើយ នឹងទទួលរងផលប៉ះពាល់ដោយផ្ទាល់ ដោយសារពួកគេត្រូវទិញដែកដែលមានតម្លៃថ្លៃ។ ហើយអ្នកសាងសង់ក៏ប្រឈមនឹងឧបសគ្គសាច់ប្រាក់ផងដែរ ពីព្រោះនៅក្រោមបទប្បញ្ញត្តិបច្ចុប្បន្ន វាត្រូវការពេលយូរសម្រាប់រដ្ឋាភិបាលក្នុងការបង់ប្រាក់ឱ្យពួកគេ។ ជាក់ស្ដែងវិស័យធុរកិច្ចដែលរងផលប៉ះពាល់ដោយតម្លៃដែកឡើងថ្លៃមិនទាន់បានពិភាក្សាអំពីវិធានការដើម្បីទប់ទល់នឹងការឡើងថ្លៃនៅឡើយទេ។ បច្ចុប្បន្នក្រុមហ៊ុនផលិតដែកថែបកំពុងប្រឈមមុខនឹងការចំណាយថាមពលខ្ពស់ ហើយកំពុងដោះស្រាយបញ្ហាដោយការបង្កើនប្រសិទ្ធភាពផលិតកម្ម និងកាត់បន្ថយការចំណាយ។ ទោះបីជាមានបញ្ហានេះ វាកើតឡើងឆាប់ពេកក៏ដោយក្នុងការពិនិត្យឡើងវិញនូវទិសដៅនៃការប្រើប្រាស់ដែកនៅក្នុងប្រទេសថៃ ដែលត្រូវបានគេរំពឹងថានឹងឈានដល់ ១៨ ទៅ ១៩ លានតោននៅក្នុងឆ្នាំនេះ៕ ប្រែសម្រួលដោយ៖ ឌឿក ស្រីនុត រតនៈ	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T10:05:07.602Z", "category": "អចលនទ្រព្យ", "views": 124, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ចង់រកស៊ីលក់ដូរ ចូលហ៊ុនគ្នា អ្នកជំនាញម្នាក់ប្រាប់ពីរូបមន្ត៤ មិនងាយចែកផ្លូវគ្នាពាក់កណ្តាលទីឡើយ	https://business-cambodia.com/articles/4-way-to-started-Business-	ការរកស៊ីពេលខ្លះយើងមិនអាចដើរទៅម្នាក់ឯងបានឡើយ ពោលគឺត្រូវការដៃគូសហការគ្នា ដើម្បីជួយ អោយការងារកាន់តែរីកចម្រើនទៅមុខលឿន ប៉ុន្តែការរើសដៃគូក៏ពិបាកដែរ បើរើសត្រូវអាជីវកម្មនឹងរីក ចម្រើនលឿន តែបើរើសខុស អាជីវកម្មមានបញ្ហាហើយ បាត់បង់មិត្តភាពថែមទៀត ។ ចុះរើសដៃគូររកស៊ី បែបណាទើបមិនចែកជើងគ្នាពាក់កណ្តាលទី ? ទន្ទឹមគ្នានេះដែរ លោក ម៉ៅ បូណា ដែលជាម្ចាស់យីហោ មីហឹរ Memo ៧ កម្រិត ដែលមាន១០០សាខា បានបង្ហាញពីបទពិសោធន៍ខ្លះៗ ក្នុងការរកស៊ីចូល ហ៊ុនគ្នា កុំអោយមានបញ្ហានៅថ្ងៃខាងមុខ ៖ ១ មានគំនិតជួយអាជីវកម្មអាចប្រើការបាន ៖ បងប្អូនដែលជាអ្នកធ្លាប់រកស៊ីប្រហែលជាបានជួបដៃគូមួយ ចំនួនហើយ ពេលដែលចូលហ៊ុនគ្នារកស៊ីហើយ ក៏ស្ងាត់ឈឹក មិនជួយស្វែងរកទិចនិក ឬយុទ្ធសាស្រ្ត ធ្វើយ៉ាងណាអោយអាជីវកម្មដើរទៅមុខស្រួលឡើយ ពោលគឺចាំតែយកប្រាក់ចំណេញដាក់ក្នុងហោប៉ៅជា ការស្រេច ហើយជឿថាទាំងអស់គ្នាធ្លាប់ជួប និងកំពុងតែជួបជាពុំខាន ។ ដៃគូប្រភេទនេះទាំងអស់គ្នាគួរពិ ចារណ៍អោយបានច្រើន ព្រោះបើយកមកនៅថ្ងៃខាងមុខនឹងមានបញ្ហាជាពុំខានឡើយ មានន័យថារកស៊ី មិនចុះសម្រុងគ្នាឡើយ ។ ២ មានចក្ខុវិស័យដូចគ្នា ៖ វាជារឿងសំខាន់ទីពីរដែលអ្នករកស៊ីទាំងឡាយគួរតែគិតអោយបានវែងឆ្ងាយ រកស៊ីមិនមែនត្រឹមពេលខ្លីនោះទេ តែត្រូវមានគោលដៅវែងឆ្ងាយ ក្នុងការធ្វើអោយអាជីវកម្មរបស់ខ្លួនកាន់ តែមានការរីកចម្រើនខ្លាំងឡើងនាថ្ងៃខាងមុខ ។ ត្រង់ចំណុចនេះបើមានដៃគូរមានចក្ខុវិស័យផ្ទុយគ្នាហើយ រកស៊ីជាមួយគ្នាក៏មិនបានយូរដែរ ថ្ងៃណាមួយគង់តែចែកជើងគ្នាជាពុំខាន ហើយសាកស្រមៃមើលថា ប្រសិនបើមានអាជីវកម្មក្នុងដៃ កសាងឡើងមានមនុស្សស្គាល់ច្រើនហើយ ពេលដែលមានបញ្ហាទៅ ប្រាកដណាស់នឹងបាត់ប្រយោជន៍ច្រើនជាពុំខាន ។ ៣ មានបេះដូងតែមួយ ៖ រកស៊ីម្នាក់ឯងមិនមែនជាបញ្ហានោះទេ តែបើរកស៊ីមានគ្នាត្រូវតែមានបេះដូងមួយ ថ្លើមមួយ មានន័យថាទោះបីជាចំណេញឬខាត ត្រូវតែទទួលយកទាំងអស់គ្នា មិនមែនពេលចំណេញ សប្បាយចិត្ត ហើយពេលខាតអន់ចិត្តនិងឈប់រកស៊ីជាមួយគ្នាទៀត នោះជាបញ្ហាធំមិនខាន ។ អ្នករកស៊ី ជុំពូកនេះទាំងអស់គ្នាគួរតែប្រុងប្រយ័ត្នបន្តិច ។ ៤ រកស៊ីចង់ចំណេញលឿន៖ នៅក្នុងការធ្វើអាជីវកម្មលក់ដូររកស៊ី ការចំណេញគឺជារឿងសំខាន់បំផុត តែបើ ចំណេញលឿនគឺជាបញ្ហាមួយ ទាំងអស់គ្នាត្រូវចាំថារកស៊ីលក់ដូរគឺមានដំណាក់កាលនៃការចំណេញ ស៊ូចំណេញតិច តែបានយូរ ប្រសើរជាងចំណេញមួយឆាវ ហើយបិទតូបទៅវិញ ។ រកស៊ីជាមួយគ្នាវាប្រៀបដូចអ្នកទាំងអស់គ្នាកំពុងដើរលើស្ពានមួយ បើស្ពាននោះមានបញ្ហាត្រូវតែនាំគ្នាជួសជួល វាប្រៀបដូចជានៅក្នុងអាជីវកម្មអ្នកទាំងអស់គ្នាដែរ បើអាជីវកម្មមានបញ្ហានាំគ្នារកដំណោះស្រាយ រកអោយគ្រប់វិធីទើបអាជីវកម្ម ដើរទៅមុខរួច ។	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T09:53:08.276Z", "category": "កំពូលអ្នកលក់", "views": 397, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
វេរលុយរហ័ស! នេះជារបៀបវេរទៅខេត្តតាមអេស៊ីលីដាទៅឲ្យអ្នកដទៃដែលគ្មានកុងធនាគារ	https://business-cambodia.com/articles/transfer-to-province-by-acleda	បងប្អូនដែលកំពុងប្រើប្រាស់សេវាធនាគារ អេស៊ីលីដាមួយចំនួនប្រហែលជាមិនទាន់ដឹងទេថា បងប្អូនអាចវេរលុយលើអេស៊ីលីដាម៉ូបាលតាមរយៈទូរស័ព្ទដៃរបស់អ្នកទៅកាន់អ្នកដទៃដែលគ្មានកុងធនាគារ អេស៊ីលីដាបាន។ អ៊ីចឹងថ្ងៃនេះ Business Cambodia សូមធ្វើការចែករំលែកពីរបៀបវេរលុយរហ័សពីអេស៊ីលីដាទៅអ្នកដទៃដែលគ្មានកុងធនាគារ អេស៊ីលីដាបានយ៉ាងងាយស្រួល។ ១. របៀបវេរលុយ បើអ្នកជាអ្នកវេរលុយទៅឲ្យអ្នកដទៃ អ្នកត្រូវចូលទៅកាន់ App អេស៊ីលីដាម៉ូបាលរួចជ្រើសរើសពាក្យ”ដកប្រាក់រហ័ស” ។ បន្ទាប់មកចុចពាក្យយល់ព្រម ហើយអ្នកនឹងឃើញផ្ទាំងមួយទៀតដែលអ្នកត្រូវបំពេញទឹកប្រាក់ដែលអ្នកចង់វេរ រួចចុចពាក្យ”បង្កើត”។ បន្ទាប់មកអ្នកនឹងឃើញលេខកូដចំនួន៦ខ្ទង់ ដូចរូបភាពដែលបានបង្ហាញខាងក្រោម។ សូមរក្សាទុកលេខកូដនេះ ហើយផ្ញើតាមឆាតទៅឲ្យអ្នកដែលអ្នកចង់វេរលុយឲ្យ។ របៀបដកលុយ បើអ្នកជាអ្នកដកលុយនោះអ្នកនឹងទទួលបានលេខកូដ៦ខ្ទង់ដែលអ្នកវេរលុយបានផ្ញើមកឲ្យអ្នក។ បានលេខកូដនេះហើយ អ្នកអាចដើរទៅទូរATM ធនាគារ អេស៊ីលីដាណាដែលនៅជិតអ្នកបំផុត។ ពេលមកដល់ទូATM ជ្រើសរើសពាក្យ”ដកប្រាក់រហ័សតាមលេខកូដ” រួចវាយបញ្ចូលលេខកូដរបស់អ្នក និងវាយបញ្ចូលទឹកប្រាក់ដែលអ្នកចង់ដក រួចចុចពាក្យយល់ព្រមជាការស្រេច។ សូមទស្សនាវីដេអូខាងក្រោមដើម្បីដឹងកាន់តែច្បាស់ពីរបៀបដកប្រាក់រហ័ស។	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T09:32:14.403Z", "category": "ហិរញ្ញវត្ថុ", "views": 359, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
រំជួលចិត្ត! ក្រោយកូនប្រុសពៅទើបស្លា.ប់ លោក Ronaldo បានពោលពាក្យក្ដុកក្ដួលបែបនេះ	https://business-cambodia.com/articles/Ronaldo said such heartbreaking words after the youngest son died	ជើងឯកប្រយុទ្ធលើសមរភូមិវាលស្មៅរបស់ក្លឹប Manchester United លោក Cristiano Ronaldo បានប្រកាសពីការស្លាប់របស់កូនប្រុសខ្លួនដោយបាននិយាយថា នេះគឺជាអារម្មណ៍នៃការឈឺចាប់ដ៏ធំបំផុតសម្រាប់ឪពុកម្តាយគ្រប់រូប។ យោងតាមការចេញផ្សាយរបស់ទីភ្នាក់ងារសារព័ត៌មាន BCC ចុះនាព្រឹកអង្គារ៍ ទី១៩ ខែមេសា ឆ្នាំ២០២២នេះ។ កីឡាករបាល់ទាត់អន្តរជាតិព័រទុយហ្គាល់វ័យ ៣៧ឆ្នាំ លោក Cristiano Ronaldo បានសរសេរនៅលើទំព័រ Instagram ផ្ទាល់ខ្លួនយ៉ាងដូច្នេះថា៖ «វាគឺជារឿងសោកសៅខ្លាំងបំផុត ដែលយើងសូមប្រកាសថាទារករបស់យើងបានទទួលមរណភាពហើយ។ វាគឺជាអារម្មណ៍នៃការឈឺចាប់ដ៏ធំបំផុតសម្រាប់ឪពុកម្តាយគ្រប់រូប។ មានតែកំណើតនៃកូនស្រីរបស់យើងទេដែលផ្តល់ឱ្យយើងនូវកម្លាំងដើម្បីរស់នៅពេលនេះជាមួយនឹងក្តីសង្ឃឹម និងសុភមង្គលខ្លះ»។ ជាមួយគ្នានេះ លោកក៏បានថ្លែងអំណរគុណដល់ក្រុមគ្រូពេទ្យចំពោះកិច្ចខិតខំប្រឹងប្រែងក្នុងបេសកម្មជួយសម្រាលកូនភ្លោះរបស់ខ្លួនផងដែរ ដោយបានលើកឡើងថា៖ «យើងសូមថ្លែងអំណរគុណចំពោះវេជ្ជបណ្ឌិត និងគិលានុបដ្ឋាយិកាសម្រាប់ការថែទាំ និងការទំនុកបម្រុងប្រកបដោយជំនាញវិជ្ជាជីវៈ។ យើងទាំងអស់គ្នាមានការសោកស្ដាយចំពោះការបាត់បង់នេះ ហើយយើងសូមសុំភាពឯកជនក្នុងពេលដ៏លំបាកនេះ»។ ជាចុងក្រោយ លោក Cristiano Ronaldo បានពោលទាំងឈឺចាប់ក្នុងនាមជាឪពុកម្នាក់ បន្ទាប់ពីបាត់បង់កូនជាទីស្រលាញ់ ខណៈទើបតែបានឃើញមុខប៉ុន្មានម៉ោងយ៉ាងដូច្នេះថា៖ «កូនប្រុសសម្លាញ់ កូនគឺជាទេវបុត្រតូចរបស់ពួកយើង។ យើងស្រលាញ់ និងចង់ចាំអ្នកជារៀងរហូត»៕ អត្ថបទដោយ៖ កាន់ ដារ៉ា (ស្មេរពនេចរ) Telegram: 0964997366	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T09:16:37.974Z", "category": "ភាពជាអ្នកដឹកនាំ", "views": 132, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
គម្រោងធំៗ៥ នឹងប្រែមុខមាត់កម្ពុជាឱ្យកាន់តែស្អាត និងទំនើប ខណៈបច្ចុប្បន្នគម្រោងខ្លះសាងសង់ជិតរួចហើយ	https://business-cambodia.com/articles/top five project in cambodia	ជាការពិតណាស់គម្រោងអភិវឌ្ឍន៍ធំៗនៅកម្ពុជាគឺមានច្រើន ហើយក៏កំពុងតែសាងសង់យ៉ាងសកម្មផងដែរ ដែលមានទាំងស្ពាន ផ្លូវ ថ្នល់ ក៏ដូចជាប្រលានយន្តហោះជាដើម។ ក្នុងនោះដែរក៏មានគម្រោងយក្សទាំង៥ ដែលលេចធ្លោជាងគេហើយក៏កំពុងតែរៀបនឹងរះឡើងនាពេលខាងមុខ ដែលវាអាចនឹងធ្វើឲ្យប្រទេសកម្ពុជាកាន់តែស្ពាត និងទំនើបជាមុន។ ១ ផ្លូវក្រវ៉ាត់ក្រុងទី៣ បច្ចុប្បន្នផ្លូវក្រវ៉ាត់ក្រុងទី៣គឺសម្រេចបានប្រហែលជា៧០%ហើយ ដែលគម្រោងគ្រោងនឹងបញ្ចប់នៅឆ្នាំ២០២៣ក្រោយការពន្យាពេលមួយឆ្នាំដោយសារផលផ្ទះប៉ះពាល់មួយចំនួន។ ជាក់ស្តែងផ្លូវក្រវ៉ាត់ក្រុងទី៣នេះមានប្រវែងសរុបជិត៥៣គីឡូម៉ែត្រ បានបើកការដ្ឋានសាងសង់នៅថ្ងៃ ១៤ មករា ២០១៩ បានសាងសង់ក្នុងទឹកប្រាក់ប្រមាណជា២៦០ដុល្លារ ចំពោះថវិកានៃការសាងសង់ក្រោមហិរញ្ញប្បទានពីរដ្ឋាភិបាលចិន។ ២ ផ្លូវល្បឿនលឿនក្រុងព្រះសីហនុ ផ្លូវល្បឿនលឿនភ្នំពេញក្រុងព្រះសីហនុគ្រោងនឹងដាក់ឱ្យប្រើប្រាស់បណ្តោះអាសន្ននៅខែកក្កដា ឆ្នាំ២០២២ខាងមុន។ គម្រោងសាងសង់ផ្លូវទំនើបមួយខ្សែនេះ អាចហើយមុនពេលកំណត់ ខណៈបច្ចុប្បន្នសម្រេចបានជាង៨០% ដោយថ្មីៗក្រុមហ៊ុនចិនបានបណ្តុះកូនឈើពិសេសជាច្រើនដើម ដើម្បីបង្កើតបានជាខ្សែរក្រេវ៉ាត់ពណ៍បៃតង ប្រវែងសរុប៣៥គីឡូម៉ែត្រ នៅតាមបណ្តោយផ្លូវតែម្តង។ ៣ ព្រលានយន្តហោះតេជោ ក្រុងតាខ្មៅ ព្រលានយន្ដហោះអន្ដរជាតិតេជោ ក្រុងតាខ្មៅ បានចាប់ផ្ដើមសាងសង់ឡើងកាលពីអំឡុងឆ្នាំ២០១៨ លើផ្ទៃដីសរុប២៦០០ហិក តា ខណៈគម្រោងសាងសង់មាន ៣ ដំណាក់កាល ខណៈដំណាក់កាលទី១គ្រោងបញ្ចប់នៅឆ្នាំក្រោយ។ ព្រលានយន្តហោះតេជោ ក្រុងតាខ្មៅ នេះជាប្រភេទ 4F ដែលជាប្រភេទព្រលានយន្តហោះធំ ដែលអាចនឹងស្រូបយក និងទទួលបានការហោះហើរពីឆ្ងាយៗ ឆ្លងទ្វីប ហើយអាចឲ្យប្រភេទយន្តហោះធុនយក្ស រហូតដល់ Airbus A380-800 និង យន្តហោះ Boeing 747-800 ចុះចតបាន។ គម្រោងព្រលានយន្តហោះថ្មីមួយនេះសម្រេចបាន៣១% ហើយ ដែលគ្រោងបញ្ចប់នៅឆ្នាំ២០២៣សម្រាប់ដំណាក់កាលទី១។ ៤. ព្រលានយន្ដហោះអន្តរជាតិសៀមរាបអង្គរថ្មី ខេត្ដសៀមរាប គម្រោងព្រលានយន្តហោះអន្តរជាតិសៀមរាបថ្មីនេះ ហាក់សាងសង់យឺតជាងផែនការកំណត់ដែលសម្រេចបានត្រឹម២២%តែប៉ុណ្ណោះតែទោះបីជាយ៉ាងណាក៏ក្រុមហ៊ុនសាងសង់គ្រោងនឹងបញ្ចប់ទៅតាមផែនការដដែលគឺ ពោលគឺនៅថ្ងៃទី៣០ខែមិនា ឆ្នាំ២០២៣ ហើយអាចនឹងបើកដំណើរការសាកល្បងនៅ ខែតុលាឆ្នាំ២០២៣ផងដែរ។ សូមជម្រាបថា អាកាសយានដ្ឋានអន្តរជាតិសៀមរាបអង្គរថ្មី ត្រូវបានវិនិយោគដោយក្រុមហ៊ុន Angkor International Airport Investment (Cambodia) Co.,Ltd (AIAI) ដោយបានចាប់ផ្ដើមការសាងសង់កាលថ្ងៃទី១៥ ខែមីនា ឆ្នាំ២០២០។ តាមការគ្រោងទុកគម្រោងនេះនឹងប្រើប្រាស់រយៈពេល៣៦ខែ សម្រាប់ការសាងសង់ ហើយគ្រោងនឹងបញ្ចប់នៅថ្ងៃទី១៤ ខែមីនា ឆ្នាំ២០២៣ ខាងមុខ។ ៥ គម្រោងផ្លូវជាតិលេខ៥ គម្រោងផ្លូវជាតិលេខ៥ គឺជាផ្លូវជាតិអាស៊ានហាយវេលេខ១ ចំណាយទឹកប្រាក់ស្ថាបនាឡើងវិញ ក្នុងទំហំ ៥០០លានដុល្លារអាមេរិក។ ចំពោះផ្លូវជាតិមួយខ្សែនេះត្រូវបានបែងចែកជាបួនកំណាត់ ដោយកំណាត់ពីព្រែកក្តាមទៅធ្លាម្អម និងពីធ្លាម្អមដល់បាត់ដំបង សម្រេចបាន៦៦% គិតត្រឹមខែមិនា ហើយគ្រោងនឹងបញ្ចប់នៅឆ្នាំក្រោយនេះផងដែរ។ ក្នុងនោះដែលនៅកំណាត់ផ្លូវលេខ៥ដដែលនេះ ពីបាត់ដំបងទៅសេរីសោភ័ណ្ឌបានសាងសង់ចប់រួចរាល់នឹងងបានបើសម្ពោធជាផ្លូវការកាលពី ខែមករា ឆ្នាំ២០២២ កន្លងទៅ។ ចំពោះកំណាត់ផ្លូវមួយទៀតពីសេរីសោភ័ណ្ឌទៅប៉ោប៉ែតទើបតែចុះហត្ថលេខាដើម្បីសាងសង់ទៅតាមគម្រោងកំណត់៕ អត្ថបទដោយ: ណើរ ជីណា	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T09:11:09.512Z", "category": "អចលនទ្រព្យ", "views": 845, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ក្រុមហ៊ុន លី ហួរ លីស៊ីង ភីអិលស៊ី នឹងចូលរួមតាំងពិព័រណ៍វប្បធម៌ ទេសចរណ៍ និងកីឡា នៅពហុកីឡដ្ឋានជាតិមរតកតេជោ	https://business-cambodia.com/articles/Lyhour-leasing-join-exibition-Morodok-staduim	នៅថ្ងៃទី ៦ ដល់ ១០ ខែមេសា ឆ្នាំ២០២២ នេះនឹងមានព្រឹត្តិការណ៍ពិព័រណ៍ រប្បធម៌ ទេសចរណ៍ និងកីឡា ដែលនឹងប្រារព្ធនៅ ពហុកីឡដ្ឋានជាតិមរតកតេជោ ដើម្បីអបអរពិធីបុណ្យចូលឆ្នាំថ្មី ឆ្នាំខាល ២០២២ ដែលជាពិព័រណ៍ផលិតផលក្នុងស្រុកទូទៅ ជាមួយនឹងការលេងល្បែងប្រជាប្រិយខ្មែរ របាំបុរាណ គុនខ្មែរ ប្រលងចម្រៀង និងការប្រគំតន្ត្រី EDM ផងដែរ ចាប់ពីម៉ោង ៨៖០០ព្រឹក រហូតដល់ ១១៖០០យប់ ។ ក្រុមហ៊ុន លី ហួរ លីស៊ីង ក៏បានចូលរួមតាំងពិព័រណ៍វប្បធម៌ ទេសចរណ៍ និងកីឡា ផងដែរ ដោយក្នុងនោះមានការតាំងបង្ហាញផលិតផលសេវាកម្មបង់រំលស់រថយន្ត ម៉ូតូ និង ម៉ូតូកង់បី ជាមួយនឹងការផ្តល់ជូនពិសេសដូចជា៖ ទំហំឥណទាន ៩០% នៃតម្លៃយានយន្ត អត្រាការប្រាក់ពិសេស ចាប់ពី ០.៨៩% ក្នុងមួយខែឡើងទៅ  ថែមជូនផ្លាកលេខ មិនយកថ្លៃសេវារដ្ឋបាល និង មានការបញ្ចុះអត្រាការប្រាក់បន្ថែមទៀត សម្រាប់តែរយៈពេល ៥ថ្ងៃនេះតែប៉ុណ្ណោះ។ អតិថិជនទាំងអស់ អាចស្នើបង់រំលស់ ជាមួយក្រុមហ៊ុន លី ហួរ លីស៊ីង ទូទាំង ២៥ រាជធានី-ខេត្ត ដោយមិនតម្រូវមានទ្រព្យបញ្ចាំ ឯកសារងាយស្រួល មានទំនុកចិត្ត និងគ្រប់ទីកន្លែង។ ជាពិសេសអតិថិជនទាំងអស់ក៏អាចចូលរួមទស្សនាការតាំងពិព័រណ៍របស់ ក្រុមហ៊ុន លី ហួរ លីស៊ីងផងដែរ ហើយក៏អាចចូលរួមលេងហ្គេមកម្សាន្ត នឹងទទួលបានរង្វាន់វត្ថុអនុស្សាវរីយ៍ជាច្រើនភ្លាមៗ។ ក្រុមហ៊ុន លី ហួរ លីស៊ីង នឹងរង់ចាំផ្តល់ព័ត៌មានជូនអតិថិជនទាំងអស់ដែលមកទស្សនាការតាំងបង្ហាញសេវាបង់រំលស់រថយន្ត ម៉ូតូ និង ម៉ូតូកង់បី ជាមួយនឹងការផ្តល់ជូនពិសេសសម្រាប់រថយន្តថ្មី រថយន្តក្រដាសពន្ធ ឬ រថយន្តមួយទឹក សេវា Lease-back រថយន្ត និងម៉ូតូ ផងដែរ។ ជាចុងក្រោយ អតិថិជនទាំងអស់ដែលមកទស្សនាការតាំងពិព័រណ៍ ត្រូវអនុវត្តន៍តាម ៣កុំ ៣ការពារ ដើម្បីការពារខ្លួនពីជំងឺកូវីដ ១៩ទាំងអស់គ្នា។ សូមអរគុណ	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T08:19:15.162Z", "category": "PR", "views": 76, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "tiny", "noisy" ] }
យុវជន ឆ្នើម ១០០នាក់ទទួលបានអាហារូបករណ ចេន ហ្ស៊ី ដើម្បីបន្តការសិក្សាថ្នាក់ឧត្តម	https://business-cambodia.com/articles/Top-100-young-people-receive-Chenzi-scholarships-to-pursue-higher-education	ជ័យលាភីអាហារូបករណ៍នឹងជួយកម្ពុជាឆ្ពោះទៅសម្រេចបានអនាគតប្រកបដោយនិរន្តរភាព រាជធានីភ្នំពេញ ថ្ងៃទី០៥ ខែមេសា ឆ្នាំ២០២២៖ មូលនិធិព្រីនស៍ ដែលជាមូលនិធិសប្បុរសធម៌របស់សម្ព័ន្ធក្រុមហ៊ុនព្រីនស៍គ្រុបដែលជាពហុក្រុមហ៊ុនមួយក្នុងចំណោម ក្រុមហ៊ុនដែលធំជាងគេ និងរីកចម្រើនបំផុតនៅក្នុងប្រទេសកម្ពុជា បាន ប្រកាសឈ្មោះបេក្ខភាពឆ្នើម១០០នាក់ ដែលទទួលបានអាហារូបករណ៍ ចេន ហ្ស៊ី ជំនាន់ដំបូងគេបង្អស់ ។ កម្មវិធីអាហារូបករណ៍នេះគឺជាកិច្ចផ្តួចផ្តើមមួយក្រោមការដឹកនាំរបស់ អ្នកឧកញ៉ា ចេន ហ្ស៊ី ដែលជាប្រធានក្រុមប្រឹក្សាភិបាល ព្រីនស៍ ហូលឌីង គ្រុប សហការជាមួយនឹងក្រសួង អប់រំ យុវជន និងកីឡា។ បេក្ខភាពដែលទទួលបានអាហារូបករណ៍នេះនឹងបន្តការសិក្សាតាមគោលដៅរបស់ពួកគេ ដោយអាហារូបករណ៍បានជួយកាត់បន្ថយឧបសគ្គនិងការលំបាកដូចជាបញ្ហាហិរញ្ញវត្ថុនៅក្នុងការសិក្សាជាដើម។ អាហារូបករណ៍នេះបានផ្តល់ឱកាសដល់យុវជនកម្ពុជា ក្នុងការពង្រីក សក្តានុពលរបស់ពួកគេ ដើម្បីធានានិរន្តរភាពនៃវិស័យសំខាន់ៗរបស់កម្ពុជា ដូចជាការរីកចំរើនផ្នែកសំណង់ក្នុងវិស័យអចលនទ្រព្យ ការជំរុញបរិយាប័ន្នហិរញ្ញវត្ថុ និងសេដ្ឋកិច្ចឌីជីថលក្នុងវិស័យធនាគារ និងឿឧស្សាហកម្មហិរញ្ញវត្ថុ និងការជួយលើកកម្ពស់ស្តង់ដារបដិសណ្ឋារកិច្ចថ្នាក់ពិភពលោក ឆ្លើយតបតាមតម្រូវការធនធានមនុស្សនៃសេដ្ឋកិច្ចក្នុងស្រុកនាពេលអនាគត ។ លើសពីនេះទៀត វានឹងបើកទ្វារសម្រាប់កម្ពុជាក្នុងការលើកកម្ពស់ស្ដង់ដាររបស់ខ្លួនសម្រាប់ការប្រកួតប្រជែងក្នុងឆាកអន្តរជាតិ។ លោក Gabriel Tan នាយកជាន់ខ្ពស់ផ្នែកទំនាក់ទំនងរបស់សម្ព័ន្ធក្រុមហ៊ុនព្រីនស៍ហូលឌីងគ្រុបបានមានប្រសាសន៍ថា៖ «ពួកយើងមានសេចក្តី រំភើប ដែលបានទទួលពាក្យពីបេក្ខជនជាង ១ ៥០០នាក់ ក្នុងរយៈពេល ៣ខែកន្លងមកនេះ សម្រាប់អាហារូបករណ៍ ចេន ហ្ស៊ី ជំនាន់ដំបូងគេនេះ។ នៅពេលនេះ ពួកយើងបានធ្វើការជ្រើសរើសបានបេក្ខជនឆ្នើមចំនួន ១០០នាក់ ដោយសង្ឃឹមថាពួកគេទទួលបានគ្រឹះ ដ៏រឹងមាំ ក្នុងការចាប់យកក្តីស្រមៃ និងកសាងអនាគតដ៏ត្រចះត្រចង់សម្រាប់ប្រទេសកម្ពុជា»។ នេះគឺជាអាហារូបករណ៍ទ្រង់ទ្រាយធំដំបូងបង្អស់ដែល ផ្តល់ដោយមូលនិធិព្រីនស៍ ដើម្បីពង្រឹងការជឿជាក់ដល់យុវជនកម្ពុជា ចាប់តាំងពីការចាប់ផ្តើមនៃជំងឺរាតត្បាតកូវីដ ១៩។ ដំណើរការនៃការជ្រើសរើសនេះត្រូវបានដឹកនាំដោយ ក្រសួងអប់រំ យុវជន និងកីឡា ដោយទទួលបានការគាំទ្រយ៉ាងពេញទំហឹងពីសមាជិកនៃមូលនិធិព្រីនស៍។ នៅដើមខែកុម្ភៈ បេក្ខជនប្រមាណ ២០០នាក់ ដែលទទួលបាននិទ្ទេសល្អក្នុងការប្រលងសញ្ញាបត្រមធ្យមសិក្សាទុតិយភូមិ ត្រូវបានជ្រើសរើសដើម្បីធ្វើការសម្ភាសន៍។ អាហារូបករណ៍នេះនឹងផ្តល់ការបង់ថ្លៃសិក្សាពេញ ព្រមទាំងប្រាក់ឧបត្ថម្ភដល់ និស្សិតដែលនឹងបន្តការសិក្សារបស់ពួកគេនៅសកលវិទ្យាល័យល្បីៗក្នុងប្រទេសកម្ពុជា រួមមានសកលវិទ្យាល័យភូមិន្ទភ្នំពេញ សកលវិទ្យាល័យជាតិគ្រប់គ្រង និង វិទ្យាស្ថានបច្ចេកវិទ្យាកម្ពុជា។ ក្រុមហ៊ុន ព្រីនស៍ គ្រុបកំពុងធ្វើការដើម្បីធានាឲ្យបានថា អាហារូបករណ៍នេះដំណើរការទៅមុខ ឆ្ពោះទៅកាន់គោលដៅដែលមានចែងនៅក្នុងផែនការយុទ្ធសាស្ត្រវិស័យអប់រំឆ្នាំ ២០១៩-២០២៣ ដែលត្រូវបានរៀបចំឡើងដើម្បីធ្វើកំណែទម្រង់ការអប់រំ យុវជន និងកីឡាដែលត្រូវការជាចាំបាច់។ លោក Gabriel បានបន្ថែមថា៖ «ជាមួយនឹងកម្មវិធីអាហារូបករណ៍នេះ យើងសង្ឃឹមថានឹងចូលរួមចំណែក ដើម្បី លើកកម្ពស់ការអប់រំ រួមជាមួយកម្មវិធីដើម្បីសង្គម និងសកម្មភាពភាពជាអ្នកដឹកនាំផ្សេងៗនៅឆ្នាំនេះ។ លើសពីនេះទៀត យើងចង់លើកកម្ពស់ដល់និស្សិតឆ្នើមទាំង ១00នាក់ ជាមួយនឹងឱកាសការងារ និងរៀនសូត្រផ្សេងៗ ប្រសិនបើពួកគេជ្រើសរើសធ្វើការជាមួយយើង»៕   អំពីក្រុមហ៊ុន ព្រីនស៍ ហូល ឌីង គ្រុប (Prince Holding Group)   ព្រីនស៍ ហូលឌីង គ្រុប  (Prince Holding Group) គឺជាសម្ព័ន្ធដែលធំជាងគេនៅក្នុងប្រទេសកម្ពុជាកម្ពុជា ដែលមាន  ក្រុមហ៊ុនជាច្រើនធ្វើការផ្តោតលើវិស័យស្នូលចំនួន ៣ គឺការអភិវឌ្ឍវិស័យអចលនទ្រព្យ សេវាហិរញ្ញវត្ថុ និង សេវាកម្មបម្រើអតិថិជន។ អាជីវកម្មសំខាន់ៗរបស់សម្ព័ន្ធក្រុមហ៊ុនព្រីនស៍គ្រុបនៅកម្ពុជា រួមមានក្រុមហ៊ុនPrince Real Estate Group ក្រុមហ៊ុនPrince Huan Yu Real Estate Group ធនាគារPrince Bank ក្រុមហ៊ុនអាកាសចរណ៍Cambodia Airways ក្រុមហ៊ុនBelt Road Capital Management ព្រមទាំងក្រុមហ៊ុនAwesome Global Investment Group។ តាមរយៈក្រុមហ៊ុនបុត្រសម្ព័ន្ធទាំងនេះ ក្រុមហ៊ុនសម្ព័ន្ធក្រុមហ៊ុនព្រីនស៍គ្រុបមានអាជីវកម្មប្រមាណជាង៨០នៅក្នុងប្រទេសកម្ពុជា ដែលកំពុងប្រតិបត្តិការលើការអភិវឌ្ឍវិស័យអចលនទ្រព្យ ធនាគារ ហិរញ្ញវត្ថុ អាកាសចរណ៍ ទេសចរណ៍ ភស្តុភារ បច្ចេកវិទ្យាម្ហូបអាហារនិងភេសជ្ជៈ និងរបៀបរស់នៅ ។ល។ ការកើនឡើងនូវការវិនិយោគផ្ទាល់ពីបរទេស ដែលកើតចេញកិច្ចព្រមព្រៀងពាណិជ្ជកម្មសេរីជាមួយបណ្តាប្រទេសឈានមុខ និងការចូលរួមនាពេលអនាគតនៅក្នុងភាពជាដៃគូសេដ្ឋកិច្ចគ្រប់ជ្រុងជ្រោយក្នុងតំបន់ ត្រូវបានរំពឹងថានឹងដើរតួនាទីជាកាតាលីកដ៏សំខាន់មួយ ក្នុងការជំរុញសេដ្ឋកិច្ចកម្ពុជាក្រោមការគាំទ្រពី គោលនយោបាយទ្រទ្រង់វិស័យឧស្សាហកម្មរបស់រាជរដ្ឋាភិបាល។ ដោយការលើកម្ពស់បណ្តាញអ្នកជំនាញផ្នែកឧស្សាហកម្ម ពាណិជ្ជកម្ម និងហិរញ្ញវត្ថុនៅទូទាំងទ្វីបអាស៊ីសម្ព័ន្ធក្រុមហ៊ុនព្រីនស៍គ្រុបបានកសាងមូលដ្ឋានគ្រឹះដ៏សំខាន់សម្រាប់លំហូរមូលធនក្នុងស្រុកនិងអន្តរជាតិ។ សម្ព័ន្ធ ប្តេជ្ញាយ៉ាងមុតមាំចំពោះការអភិវឌ្ឍរយៈពេលវែងរបស់ប្រទេសកម្ពុជា។ ជាក់ស្តែង សម្ព័ន្ធក្រុមហ៊ុនព្រីនស៍គ្រុបកំពុងតែអភិវឌ្ឍន៍គម្រោងទេសចរណ៍និងលំនៅដ្ឋានទីក្រុងរាមនាពេលខាងមុខដែលនឹងក្លាយជាគម្រោងអចលនទ្រព្យប្រកបដោយនិរន្តរភាពដំបូងគេបង្អស់នៅកម្ពុជា ក្នុងនោះដែរសម្ព័ន្ធក្រុមហ៊ុនព្រីនស៍គ្រុបមានគោលបំណងធានាបាននូវការវិនិយោគសរុបចំនួន១៦ពាន់លានដុល្លារសហរដ្ឋអាមេរិកសម្រាប់តំបន់ទាំងមូល។ គម្រោងនេះស្ថិតនៅទីតាំងយ៉ាងងាយស្រួលដោយគ្រាន់តែធ្វើដំណើរ     រយៈពេល១០នាទី ពីអាកាសយានដ្ឋានអន្តរជាតិខេត្តព្រះសីហនុប៉ុណ្ណោះ ហើយគម្រោងនេះគោលបំណងរួមចំណែកដល់ការស្តារ សេដ្ឋកិច្ចរបស់ខេត្តព្រះសីហនុផងដែរ៕     សម្រាប់ព័ត៌មានបន្ថែមអំពី ព្រីនស៍ គ្រុប សូមទំនាក់ទំនង៖ លោក សូ សោទ្ធី អ្នកគ្រប់គ្រងផ្នែកទំនាក់ទំនងសាធារណៈ                       Prince Foundation ទូរសព្ទលេខ៖855 92 881 101         អ៊ីម៉ែល៖ sorthy.so@princefoundation.com	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T07:04:31.433Z", "category": "PR", "views": 122, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
តើក្បាលម៉ាស៊ីនដឹកនាំឈាមជ័រជនជាតិខ្មែរ២រូបនៅ ABA ធ្លាប់សិក្សានិងធ្វើការងារអ្វីខ្លះមុនមានថ្ងៃនេះ?	https://business-cambodia.com/articles/Management Team ABA	ការសិក្សាគឺជាទ្រព្យដ៏មានតម្លៃបំផុត ដែលអាចចម្លងអ្នកឱ្យចាកផុតពីភាពក្រីក្រ ដឹកនាំអ្នកទៅកាន់មាគ៌ាដ៏ស្រស់បវរនាពេលអនាគតបាន។ ការសិក្សានឹងនាំឱ្យមនុស្សចេះគិតត្រូវ ធ្វើសកម្មភាពត្រឹមត្រូវ និងបង្កើតលទ្ធផលដ៏ត្រចះត្រចង់សម្រាប់ជីវិតបុគ្គលម្នាក់ៗបាន។ យ៉ាងណាមិញ បើតាមការចេញផ្សាយដោយវេបសាយផ្លូវការ ធនាគារ ABA បានបង្ហាញក្បាលម៉ាស៊ីនដឹកនាំសំខាន់ៗចំនួន១១រូប របស់ធនាគារ ABA ដែលក្នុងនោះគឺមានបុគ្គល២រូបដែលមានឈាមជ័រជាជនជាតិខ្មែរ។   តើបុគ្គលសំខាន់ទាំង២រូបនោះជាអ្នកណា ធ្លាប់បានសិក្សា និងឆ្លងកាត់បទពិសោធន៍ការងារធំៗអ្វីខ្លះ មុនពេលដែលលោកទាំង២ អាចវិវត្តន៍ខ្លួនមកកាន់តំណែងកំពូលៗ នៅធនាគារលំដាប់ថ្នាក់អន្តរជាតិបែបនេះបាន? ១. លោកស្រី គង់ ប្រសិទ្ធ តួនាទីនាយកទីប្រឹក្សាផ្នែកសវនកម្មរបស់នាយកប្រតិបត្តិ បានបញ្ចប់ការសិក្សាពីសាកលវិទ្យាល័យ Sherbrooke (ប្រទេសកាណាដា) ផ្នែកវិទ្យាសាស្ត្រកុំព្យូទ័រ និងផ្នែកគ្រប់គ្រង។ ចាប់ពីខែមករា ឆ្នាំ១៩៩៩ ដល់ខែកក្កដា ឆ្នាំ២០០២ លោកស្រីបានបម្រើការងារក្នុងតំណែងជាសវនករផ្នែកព័ត៌មានវិទ្យាសម្រាប់ Arthur Andersen & Deloitte។ នៅពេលនោះ លោកស្រីបានចូលរួមជាមួយធនាគារជាតិកាណាដា ជាទីដែលលោកស្រីបានកាន់តំណែងផ្សេងៗជាច្រើនដោយមានបទពិសោធផ្ទាល់នៅក្នុងផ្នែកគ្រប់គ្រងហានិភ័យ សវនកម្មផ្នែកព័ត៌មានវិទ្យា ការវិភាគដំណើរការ និងការអភិវឌ្ឍក្រុម។ អំឡុងពេលបម្រើការងាររយៈពេលជាង២១ ឆ្នាំ លោកស្រីមានបទពិសោធផ្នែកសវនកម្មជាង១៤ ឆ្នាំ  ក្នុងនោះ រយៈពេល ៥ ឆ្នាំ ក្នុងតំណែងជាអ្នកគ្រប់គ្រងជាន់ខ្ពស់ផ្នែកសវនកម្មផ្ទៃក្នុង នៅធនាគារជាតិកាណាដា។ នៅខែវិច្ឆិកា ឆ្នាំ២០២០ លោកស្រីបានចូលរួមជាមួយធនាគារ ABA ក្នុងតំណែងជានាយកទីប្រឹក្សាផ្នែកសវនកម្ម។ ២. លោក ម៉ី ប៉ូលីន តួនាទីនាយកប្រតិបត្តិការ បានបញ្ចប់ការសិក្សាពីសាកលវិទ្យាល័យភូមិន្ទកសិកម្មនៅ ឆ្នាំ ២០០៦ លើជំនាញវិទ្យាសាស្ត្រក្សេត្រសាស្ត្រ និងបានអភិវឌ្ឍខ្លួនតាមរយៈការសិក្សាជំនាញទាំងក្នុងស្រុក និងនៅបរទេស។ មុនចូលរួមជាមួយ ABA លោក ម៉ី ប៉ូលីន បានបម្រើការងារនៅធនាគារ ANZ Royal រហូតដល់ឆ្នាំ២០១១ ក្នុងតួនាទីផ្សេងៗ ផ្នែកទំនាក់ទំនងអាជីវកម្មរូបវន្ត និងគ្រឹះស្ថាន។ ការងាររបស់លោកពាក់ព័ន្ធនឹងការគ្រប់គ្រងទំនាក់ទំនងជាមួយអតិថិជនក្រុមហ៊ុនសាជីវកម្ម និងក្រុមហ៊ុនពហុជាតិសាសន៍ ការវិភាគឥណទាន និងការគ្រប់គ្រងឥណពន្ធ។ បន្ទាប់ពីបានចូលរួមជាមួយធនាគារ ABA នៅខែមករា ឆ្នាំ២០១២ លោកបានកាន់តួនាទីផ្សេងៗជាច្រើន ដោយចាប់ផ្ដើមពីប្រធានផ្នែកលក់ និងបានអភិវឌ្ឍខ្លួនទៅជាសមាជិកនៃគណៈគ្រប់គ្រងជាន់ខ្ពស់ ដោយទទួលខុសត្រូវក្នុងការត្រួតពិនិត្យលើសកម្មភាពប្រតិបត្តិការទាំងមូលរបស់ធនាគារ (លើកលែង ប្រតិបត្តិការផ្ដល់កម្ចី)និងបម្រើការងារជាសមាជិក នៃគណៈកម្មាធិការកម្រិតប្រតិបត្តិមួយចំនួនផងដែរ។ ជារួមមកវិញ ការសិក្សា និងបទពិសោធន៍ការងារគឺពិតជាស្ពានចម្លង ជារបងការងារ និងជាយាននាំមនុស្ស ឱ្យឈានទៅដល់ភាពរីកចម្រើនចំណុចកំពូលបាន។ សម្រាប់មិត្តអ្នកអានវិញ តើអ្នកយល់ឃើញយ៉ាងណាដែរ ចំពោះការវិវត្តខ្លួនរបស់កូនខ្មែរ២រូប ដែលមានសមត្ថភាពខ្ពស់អាចកាន់តំណែង ក្នុងធនាគារលំដាប់ថ្នាក់អន្តរជាតិបែបនេះ?	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T06:58:58.503Z", "category": "ភាពជាអ្នកដឹកនាំ", "views": 441, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
វីឡាឃីង ម៉ាជេស្ទីក ថ្មី បង្ហាញខ្លួន ក្នុងគម្រោងដឹស្តាផ្លាទីនីម អេកូ រ៉ូមែនស៍ ជាមួយការបញ្ចុះតម្លៃ 9% ពីបុរី ប៉េង ហួត	https://business-cambodia.com/articles/VillaKing-Majestic-in-Phenghuoth-EcoRoman	ដើម្បីបំពេញតម្រូវការអតិថិជន ដែលចង់បានវីឡាទោលប្រណីត បែបអភិជន បុរី ប៉េង ហួត បានប្រកាសសម្ពោធបើកលក់វីឡាឃីង ម៉ាជេស្ទីក ថ្មី ក្នុងកម្មវីធី “រស់នៅប្រកបដោយឧត្តមភាព និងកិត្យានុភាព បែបរ៉ូមែនទិក” ជាមួយនឹងការផ្តល់ជូនដ៏ពិសេស បញ្ចុះតម្លៃ 9% ភ្លាមៗ និងទទួលបាន ឡាន អាគុយ (Golf Cart) ដ៏ថ្មីសន្លាង យ៉ាងស្រស់ស្អាត ទំនើបទាន់សម័យ 1គ្រឿង ភ្លាមៗ សម្រាប់ការកក់ផ្ទះ វីឡា ឃីង ម៉ាជេស្ទីក។  បន្ថែមពីនេះទៅទៀត ជាមួយនឹងគោលការណ៍បង់ប្រាក់កាន់តែងាយស្រួល រំលស់ជាមួយធនាគារដៃគូ របស់ បុរី ប៉េង ហួត អត្រាការប្រាក់ចាប់ពី 4.39% ទំហំកម្ចី រហូតដល់ 100% ថែមទៀតផង។ ការផ្តល់ជូនដ៏ពិសេសខាងលើនេះ មានក្នុងកម្មវិធីបើកសម្ពោធជាផ្លូវការ ដែលប្រព្រឹត្តឡើងចាប់ពីថ្ងៃទី11 ដល់ថ្ងៃទី13 ខែមីនា ឆ្នាំ2022 នេះ នាការិយាល័យលក់ហ្គ្រេនស្តាផ្លាទីនីម (បឹងស្នោ) តាមបណ្តោយផ្លូវជាតិលេខ1 ចំងាយត្រឹមតែ5 នាទីប៉ុណ្ណោះ ពីស្ពានព្រះមុនីវង្ស (ច្បារអំពៅ)។  សូមរួសរាន់ឡើង ការផ្តល់ជូនពិសេសនេះ មានកំណត់ត្រឹមតែ3ថ្ងៃតែប៉ុណ្ណោះ ។ វីឡាឃីង ម៉ាជេស្ទីក ជាវីឡាលំដាប់កំពូលដ៏ប្រណីត  ត្រូវបានច្នៃប្រឌិតឡើងយ៉ាងផ្ចិតផ្ចង់ និងល្អិតល្អន់បំផុតទៅលើគុណភាព សោភណ្ឌភាព ឧត្តមភាព ភាពស៊ីវិល័យ និងផាសុកភាព។ ជាមួយនឹងការរចនាទម្រង់ថ្មី ដ៏ល្អឯកទាំងផ្នែកខាងក្រៅ និងខាងក្នុងដែលកាន់តែទំនើប និងទាន់សម័យ ដែលមានទំហំរហូតដល់ 21m x 17.5m កំពស់ 3 ជាន់។ វីឡានេះ មានបន្ទប់ទទួលភ្ញៀវដ៏ធំទូលាយ មានលក្ខណៈអំណោយផល ក្នុងការជួបជុំក្នុងរង្វង់គ្រួសារ ប្រកបដោយភាពសប្បាយរីករាយ ។ គ្រប់ជាន់សុទ្ធតែមានបំពាក់នូវជណ្តើរយន្តដ៏ទំនើប ងាយស្រួលក្នុងការធ្វើដំណើរ ទៅកាន់ជាន់នីមួយៗ។ រីឯបន្ទប់ទទួលទានអាហារវិញ មានផ្តល់ជូននូវបង្អូចធំៗ និងមានបំពាក់ទូស្រាដ៏ស្រស់ស្អាតរួចជាស្រេច និងបន្ទប់ហាត់កីឡា ដែលមានពន្លឺ និងខ្យល់អាកាសបរិសុទ្ធចេញចូលគ្រប់គ្រាន់។ បន្ទប់មេគ្រួសារ កាន់តែពិសេស ជាមួយនឹងបរិវេណសម្រាកដ៏មានផាសុកភាព បន្ទប់សម្លៀកបំពាក់នារី និងបន្ទប់សម្លៀកបំពាក់បុរសដាច់ដោយឡែកពីគ្នា។ បន្ទប់ការិយាល័យ និងបន្ទប់សិក្សា ប្រកបដោយភាពស្ងប់ស្ងាត់ បន្ទប់បោកគក់សម្លៀកបំពាក់ពហុមុខងារសម្បូរបែប។ កំពូលវីឡាដ៏ប្រណិត ឃីង ម៉ាជេស្ទីក ត្រូវបានរចនាឡើងដើម្បីបន្ថែមនូវគុណតម្លៃ និងបទពិសោធន៍រស់នៅដ៏សម្បូរបែបដែលប្រកបដោយកិត្តិយស ភាពខ្អង់ខ្ពស់ និងឯកជនភាព។ សូមបញ្ជាក់ផងដែរថា គម្រោងដឹស្តាផ្លាទីនីម អេកូ រ៉ូមែនស៍ ជាគម្រោងដិតដាមដោយភាពផ្អែមល្ហែម និង ក្ដីស្រលាញ់បែបរ៉ូមែនទិច គឺជាគម្រោងលំនៅឋានបែបអេកូធម្មជាតិ ស្ថាបត្យកម្មរាប់ចាប់ពីខ្លោងទ្វារ សួនច្បារ និងគ្រប់ប្រភេទផ្ទះសុទ្ធតែត្រូវបានរចនាឡើងដោយគិតគូយ៉ាងយកចិត្តទុកដាក់អំពីការរស់នៅប្រកបដោយសុភមង្គល ផ្សារភ្ជាប់ក្ដីស្រលាញ់ជាមួយមនុស្សជាទីស្រលាញ់ រួមនឹងធម្មជាតិគ្រប់ពេលវេលា។  សួនដ៏ស្រស់ស្អាត នឹងសម្បូរបែបដែលរំលេចដោយផ្កាចម្រុះពណ៌ និងដើមឈើជាច្រើនប្រភេទ  សម្រាប់លម្ហែកម្សាន្ត និង ហាត់កីឡាប្រកបដោយផាសុកភាព ក្នុងគម្រោងផ្ទាល់ពិតជាធ្វើអោយការរស់នៅ។ ដើម្បីជ្រាបព័ត៌មានកាន់តែច្បាស់ សូមអញ្ជើញអតិថិជន ការិយាល័យលក់ហ្គ្រេនស្តាផ្លាទីនីម (បឹងស្នោ) ឬ ទាក់ទងតាមលេខទូរសព្ទ៖ 098 / 016 / 017 596 789 ៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T06:57:06.187Z", "category": "PR", "views": 90, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ព្រោះតែមិនក្បត់អ្នកប្រើប្រាស់ ថៅកែTelegram ធ្លាប់ត្រូវគេបណ្ដេញចេញពីរុស្ស៊ី និងក្រុមហ៊ុនខ្លួនបង្កើត	https://business-cambodia.com/articles/Pavel Durov founder Telegram and Vkontakte	តើអ្នកដឹងទេថា មុនពេលដែលបណ្ដាញសង្គម Telegram ដែលគិតមកទល់ នឹងពេលបច្ចុប្បន្នមានអ្នកប្រើប្រាស់ជាង ៥០០លាននាក់ជុំវិញពិភពលោក ចាប់កំណើតឡើង លោក Pavel Durov បច្ចុប្បន្នមានវ័យ៣៨ឆ្នាំ ធ្លាប់ត្រូវបានគេបញ្ឈប់ពីក្រុមហ៊ុនមួយដែលលោកបានបង្កើតឡើងឈ្មោះថា Vkontakte ដែលវាជាបណ្ដាញសង្គមដ៏ធំបំផុតមួយនៅក្នុងប្រទេសរុស្ស៊ី ដែលធ្លាប់ទាញអ្នកប្រើប្រាស់ជាង ៣៥០លាននាក់ឯនោះ។ នៅក្នុងឆ្នាំ២០០៦ បណ្ដាញសង្គម Vkontakte ត្រូវបានបង្កើតឡើង ប៉ុន្តែជាអកុសល នៅក្នុងឆ្នាំ២០១៣ ខាងទីភ្នាក់ងារសន្តិសុខរុស្ស៊ី FSB បានទាមទារឱ្យលោក Pavel Durov ផ្តល់ឱ្យពួកគេនូវទិន្នន័យឯកជនរបស់អ្នកប្រើប្រាស់បណ្ដាញសង្គម VK នៅអ៊ុយក្រែន ដែលកំពុងតវ៉ាប្រឆាំងនឹងប្រធានាធិបតីដែលគាំទ្ររុស្ស៊ី។ ប៉ុន្តែជាការឆ្លើយតបវិញ លោកបានធ្វើការបដិសេធ មិនផ្ដល់ទិន្នន័យរបស់អ្នកប្រើប្រាស់ ឬក្បត់អ្នកប្រើប្រាស់របស់លោក ជាដាច់ខាត។ មិនយូរប៉ុន្មាន ដោយសារតែឆន្ទៈយ៉ាងមុតមាំរបស់លោក បានធ្វើឱ្យលោកជ្រុះតំណែងជា CEO បណ្ដាញសង្គមយក្ស Vkontakte ដោយត្រូវគេបង្ខំឱ្យចាកចេញពីក្រុមហ៊ុនដែលលោកបានបង្កើត និងត្រូវគេនិរទេសខ្លួនចេញពីរុស្ស៊ីផងដែរ។ នេះគឺជារឿងដ៏គួរឱ្យឈឺចិត្តបំផុតមួយ ដែលគ្រាន់តែចង់ការពារឯកជនភាពអ្នកប្រើប្រាស់ មិនលក់ទិន្នន័យអ្នកប្រើប្រាស់ឱ្យអ្នកដទៃ បែរជាត្រូវបាត់បង់ទាំងក្រុមហ៊ុន ចាកចេញពីផ្ទះសម្បែង និងលែងមានឱកាសរស់នៅ ក្នុងប្រទេសកំណើតខ្លួនតទៅទៀតបាន។ ក្រោយចាកចេញពីរុស្ស៊ី ក្នុងឆ្នាំ២០១៣នោះដដែល លោកបានចាប់ផ្ដើមបង្កើតកម្មវិធីថ្មីមួយឈ្មោះថា Telegram ដែលផ្ដោតលើភាពលឿនរហ័ស សុវត្ថិភាព និងមានភាពសប្បាយរីករាយ រហូតអាចទាញអ្នកប្រើប្រាស់បានជាង ៥០០លាននាក់ នៅជុំវិញពិភពលោក។ យ៉ាងណាមិញ កាលពីពេលថ្មីៗនេះ ស្របពេលដែលបញ្ហារវាងប្រទេសរុស្ស៊ី និងអ៊ុយក្រែនកំពុងមានភាពតានតឹង ស្ថាបនិកបណ្ដាញសង្គមយក្ស Telegram ក៏បានប្រកាសគោលជំហរយ៉ាងរឹងមាំ មិនលំអៀងទៅខាងប្រទេសណាឡើយ ហើយលោកមានទំនោរគិតពីអ្នកប្រើប្រាស់ជាង៥០០លាននាក់ របស់ Telegram ច្រើនជាងផលប្រយោជន៍របស់ប្រទេស ឬផលប្រយោជន៍បុគ្គល ពោលគឺលោកនៅរក្សាគោលជំហរដដែលគឺមិនលក់ទិន្នន័យ មិនក្បត់អ្នកប្រើប្រាស់ របស់ខ្លួនជាដាច់ខាត។ គួរជម្រាបផងដែរថា នាពេលបច្ចុប្បន្ន លោក Pavel Durov ត្រូវបានគេបង្ហើបឱ្យដឹងថាកំពុងតែរស់នៅទីក្រុងឌូបៃ ប្រទេសអារ៉ាប់រួម៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T06:56:19.097Z", "category": "ភាពជាអ្នកដឹកនាំ", "views": 91, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "tiny", "noisy" ] }
អ្នកជំនាញ៖រឿង៤យ៉ាងគួរធ្វើ បើចង់ក្លាយជាអ្នកមានពីវ័យ២០ទៅ៥០ឆ្នាំនិងចូលនិវត្តន៍មុនវ័យ៦០ឆ្នាំ	https://business-cambodia.com/articles/Do these 4 things to be Rich	ការក្លាយជាអ្នកមានទ្រព្យសម្បត្តិច្រើន លែងរស់នៅក្នុងភាពភ័យព្រួយអំពីភាពខ្វះខាតធនធានក្នុងការ ចិញ្ចឹមជីវិត គឺជាបំណងប្រាថ្នារបស់មនុស្សភាគច្រើន។ ប៉ុន្តែការពិត មនុស្សគ្រប់រូបសុទ្ធតែមានឱកាស ក្លាយជាអ្នកមានបាន ឱ្យតែគាត់ជាមនុស្សដែលមានផែនការច្បាស់លាស់ មានសមត្ថភាព និងមានការតស៊ូខំប្រឹងឱ្យចំគោលដៅ។ ទន្ទឹមនឹងនេះដែរ បើយោងតាមការចែករំលែកពី Millionaire 101 បានបង្ហាញនូវគន្លឹះសំខាន់ៗចំនួន៥ធំៗ ដែលអាចជួយឱ្យមនុស្សចាប់ផ្ដើមកសាងភាពមានបាន ដោយគ្រាន់តែផ្ដោតឱ្យត្រូវរឿង តាមវ័យនីមួយដែលពួកគាត់កំពុងនៅ។ ១. សម្រាប់មនុស្សមានវ័យខ្ទង់២០ឆ្នាំ គួរសន្សំឱ្យបានយ៉ាងតិច២០%ដាក់ក្នុងគណនីវិនិយោគ សម្រាប់មនុស្សវ័យខ្ទង់២០ឆ្នាំ ការផ្ដោតទៅលើការអភិវឌ្ឍចំណេះដឹង ជំនាញ បទពិសោធន៍គឺជារឿងល្អមួយ ប៉ុន្តែបើតាមអ្វីដែល Millionaire 101 បានចែករំលែក គឺលើកទឹកចិត្តឱ្យយុវជនក្មេងៗ គួរដកប្រាក់សន្សំឱ្យបានយ៉ាងតិច២០% ចូលក្នុងគណនីដែលបង្កើនផលចំណេញឡើងរហូតរយៈពេលវែង (Compound Interest Account)។ ការសន្សំប្រាក់ជាប្រចាំ គឺជាជំហានដំបូងដើម្បីក្លាយជាមហាសេដ្ឋី។ ខ្ញុំដឹងថាវាស្តាប់ទៅដូចជា ចំណេះដឹងទូទៅ ប៉ុន្តែនៅពេលដែលអ្នកមានអាយុ ២០ ឆ្នាំ ជាធម្មតាអ្នកគ្រាន់តែ ព្រួយបារម្ភអំពីការមានសាច់ប្រាក់គ្រប់គ្រាន់សម្រាប់ចុងសប្តាហ៍ ឬលទ្ធភាពទិញស្បែកជើងទំនើប Jordan ជាដើម។ ប៉ុន្តែការសន្សំក្នុងវ័យ២០ឆ្នាំរបស់អ្នក មិនត្រឹមតែជួយក្នុងរយៈពេលយូរប៉ុណ្ណោះទេ វាថែមទាំងបង្កើតទម្លាប់នៃការចំណាយដ៏ល្អ និងការគ្រប់គ្រងហិរញ្ញវត្ថុផ្ទាល់ខ្លួនឱ្យល្អផងដែរ។ ២. សម្រាប់មនុស្សមានវ័យខ្ទង់៣០ឆ្នាំ ចំណាយឱ្យចំគោលដៅ រស់ឱ្យទាបជាងចំណង់ ក្រោយពេលដែលឈានចូលដល់វ័យ ៣០ មនុស្សភាគច្រើនប្រឈមនឹងការចំណាយកាន់តែច្រើន ព្រោះពួកគេអាចនឹងមានកូន បង់រំលោះផ្ទះ ឡាន ឬការចំណាយផ្សេងៗជាច្រើនទៀត។ ជាម្រើសល្អ អ្នកត្រូវព្យាយាមគិតគូរឱ្យបានច្បាស់លាស់ និងរៀបចំផែនការហិរញ្ញវត្ថុឱ្យបានត្រឹមត្រូវ ពោលគឺត្រូវចំណាយឱ្យចំគោលដៅ និងរស់នៅឱ្យទាបជាងចំណង់របស់ខ្លួន។ ៣. សម្រាប់មនុស្សមានវ័យខ្ទង់៤០ឆ្នាំ ពង្រឹងអាជីពខ្លួនឱ្យកាន់តែខ្លាំង និងផ្ដោតលើការ យកលុយបង្កើតលុយ នៅពេលដែលឈានចូលដល់វ័យ៤០ ប្រាកដជាយើងក្លាយជាអ្នកជំនាញម្នាក់ លើឯកទេសណាមួយដែលយើងចូលចិត្តធ្វើ ហើយវាក៏ជាឱកាសដែលធ្វើឱ្យអ្នកអាចរកចំណូលបានច្រើនផងដែរ។ ប៉ុន្តែការរកប្រាក់បានច្រើនតែមួយមុខ គឺមិនទាន់គ្រប់គ្រាន់នៅឡើយនោះទេ ពោលគឺអ្នកត្រូវផ្ដោតលើការយកប្រាក់ដែលរកបាន ទៅវិនិយោគដោយប្រុងប្រយ័ត្នបំផុត ដើម្បីឱ្យលុយដែលអ្នករកបាន ជួយបង្កើតកូនលុយកាន់តែច្រើនទៀតសម្រាប់អ្នក។ ៤. សម្រាប់មនុស្សមានវ័យខ្ទង់៥០ឆ្នាំ សូមកុំទាន់សម្រាកហើយ ផ្ទេរទ្រព្យសម្បត្តិទាំងស្រុងឱ្យកូនៗរបស់អ្នក ការពិតទៅ ការផ្ដល់នូវលុយកាក់ទ្រព្យសម្បត្តិទៅឱ្យកូនៗជាទីស្រលាញ់របស់អ្នក ជាអ្នកគ្រប់គ្រងមើលថែបន្ត គឺមិនមែនជារឿងខុសឆ្គងនោះទេ ប៉ុន្តែបើយោងតាម Millionaire 101 គឺមិនបានលើកទឹកចិត្តឱ្យឪពុកម្ដាយប្រញាប់ប្រគល់នូវទ្រព្យសម្បត្តិ ដែលខ្លួនខំប្រឹងរកយ៉ាងលំបាក ឱ្យកូនៗជាទីស្រលាញ់របស់ខ្លួនគ្រប់គ្រងទាំងស្រុងនោះទេ ព្រោះវាអាចធ្វើឱ្យពួកគេគ្រប់គ្រងចាត់ចែងមិនបានល្អ រហូតអាចធ្វើឱ្យបាត់បង់រាល់ទ្រព្យសម្បត្តិ ដែលឪពុកម្ដាយបានខិតខំប្រឹងរកស្ទើរតែពេញមួយជីវិតក៏ថាបាន។ ដូច្នេះក្នុងនាមជាឪពុកម្ដាយ គប្បីត្រូវខំប្រឹងបង្ហាត់បង្រៀនកូនៗរបស់អ្នក ឱ្យមានសមត្ថភាព ចេះចាត់ចែងហិរញ្ញវត្ថុឱ្យបានល្អជាមុនសិនទើបជាការល្អ។ ជារួមមកវិញ នេះគឺជាជំហានធំៗ៤យ៉ាង ដែលមនុស្សតាមវ័យនីមួយៗគួរផ្ដោតឱ្យបានខ្លាំង ដើម្បីអាចឱ្យពួកគេអាចក្លាយជាអ្នកមានបាននាពេលអនាគត ជាពិសេសគឺអាចចូលនិវត្តន៍បានមុនអាយុ៦០ឆ្នាំ និងអាចរស់នៅក្នុងជីវិតដែលពួកគេប៉ងប្រាថ្នា៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T06:52:34.288Z", "category": "ភាពជាអ្នកដឹកនាំ", "views": 499, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ត្រឡប់មកវិញដោយភាពកក្រើកជាងមុន តោះមកស្គាល់ឈ្មោះម្ចាស់ពានរង្វាន់អចលនទ្រព្យកម្ពុជាប្រចាំឆ្នាំ២០២២	https://business-cambodia.com/articles/Come-back-with-more-excitement-Let's-get-to-know-the-names-of-the-winners-of-Cambodia-Real-Estate-Award-2022	ជាសញ្ញាណវិជ្ជមាននៃវិស័យអចលនទ្រព្យនៅកម្ពុជា កម្មវិធីពានរង្វាន់អចលនទ្រព្យកម្ពុជាបានត្រលប់មកវិញ នៅក្នុងឆ្នាំ២០២២ (CREA) ដោយត្រូវបានប្រារព្ធឡើងកាលពីថ្ងៃព្រហស្បតិ៍ ទី០៧ ខែមេសា ឆ្នាំ២០២២ នៅសណ្ឋាគារសូហ្វីតែលភ្នំពេញ ភូគីត្រា ដែលCREA គឺជាពានរង្វាន់អចលនទ្រព្យដ៏មានកិត្យានុភាពបំផុតរបស់ព្រះរាជាណាចក្រ ដែលប្រារព្ធឡើងដើម្បីទទួលស្គាល់ភាពជោគជ័យរបស់ភ្នាក់ងារ និងអ្នកអភិវឌ្ឍន៍ល្អបំផុតក្នុងវិស័យអចលនទ្រព្យរបស់ប្រទេសកម្ពុជា ។  ឯកឧត្តម លី រស្មី អនុរដ្ឋលេខាធិការ ក្រសួងរៀបចំដែនដី នគរូបនីយកម្ម និងសំណង់ រំលឹកបន្ដិច មុននឹងបង្ហាញម្ចាស់ពានរង្វាន់ទាំងអស់ ព្រឹត្តិការណ៍នេះត្រូវបានរៀបចំឡើងដោយ Realestate.com.kh ដែលធ្វើការសហការជាមួយនិយ័តករអាជីវកម្មអចលនវត្ថុ និងបញ្ចាំកម្ពុជា រួមជាមួយនឹងក្រសួងរៀបចំដែនដី នគរូបនីយកម្ម និងសំណង់ និងសមាគមអ្នកវាយតម្លៃ និងភ្នាក់ងារអចលនវត្ថុកម្ពុជា ។ ភ្ញៀវកិត្តិយសជាង ៥០០ នាក់មកពីវិស័យអចលនទ្រព្យ ក៏ដូចជាដៃគូសហការនានានឹងអញ្ជើញដើរលើកម្រាលព្រំក្រហមឆ្ពោះទៅសាលធំ នៃសណ្ឋាគារសូហ្វីតែល ដែលជាកន្លែងត្រូវប្រារព្ធពិធីជប់លៀងអាហារពេលល្ងាច និងការប្រកាសជាផ្លូវការអំពីអ្នកឈ្នះពានរង្វាន់អចលនទ្រព្យកម្ពុជាឆ្នាំ ២០២២ ។ ខណៈកំពុងទទួលទានអាហារពេលល្ងាច និងការកម្សាន្តចំនួនបីពេលយប់ ភ្ញៀវកិត្តិយសទាំងអស់ដែលបានចូលរួមជាសាក្សី និងអបអរសាទរ ខណៈដែលអ្នកឈ្នះពានរង្វាន់អចលនទ្រព្យ កម្ពុជានឹងត្រូវបានបង្ហាញ និងទទួលស្គាល់ចំពោះស្នាដៃ និងការខិតខំប្រឹងប្រែងរបស់ពួកគេក្នុងវិស័យអចលនទ្រព្យកម្ពុជា ។ អ្នកឈ្នះរង្វាន់ជាង ៣០ នាក់មកពីបណ្តាក្រុមហ៊ុនអភិវឌ្ឍន៍អចលនទ្រព្យ និងភ្នាក់ងារឈានមុខគេ ក្នុងប្រទេសកម្ពុជានឹងត្រូវបានបង្ហាញ ហើយត្រូវបានផ្តល់រង្វាន់ជានិមិត្តរូបត្រា CREA ដ៏មានកិត្យានុភាព និងពានរង្វាន់មាស ដើម្បីបញ្ជាក់ពីភាពជោគជ័យរបស់ក្រុមហ៊ុន និងភ្នាក់ងារដែលបានខិតខំនាពេលកន្លងមក ដែលមានដូចខាងក្រោម៖ Urban Hub និងការអភិវឌ្ឍ Urban Village ដំណាក់កាលទី២ ត្រូវបានផ្តល់រង្វាន់ជាអ្នកអភិវឌ្ឍន៍ និងការអភិវឌ្ឍប្រចាំឆ្នាំរៀងខ្លួន ។ TK Central, Borey Maha Boeng Trea, Wealth Mansion, Picasso City Garden, MSQM, Prince Huan Yu ក៏ជាអ្នកឈ្នះរង្វាន់ធំនៅក្នុងផ្នែកអភិវឌ្ឍន៍ និងអ្នកអភិវឌ្ឍន៍ផងដែរ ។ ខណៈដែលអ្នកឈ្នះដ៏ធំបំផុតក្នុងពេលរាត្រីរួមមាន Golden Century Cambodia ទទួលបានពានរង្វាន់ចំនួន ៥នៅទូទាំងគម្រោងដែលរួមមាន Landed Property Developer of Year for Borey Nadi ក៏ដូចជាអចលនទ្រព្យដែលមានអ្នកមើលច្រើនបំផុតសម្រាប់ GC Oressey ។ អ្នកឈ្នះដ៏សំខាន់ផ្សេងទៀតដែលមានរង្វាន់ចំនួន ៤ រួមមាន Morgan Group ដោយទទួលបានរង្វាន់ជាច្រើនតំណាងឱ្យគម្រោងទាំងអស់ រួមទាំង Morgan Tower និង Morgan EnMaison ដែលទើបនឹងបញ្ចប់ថ្មីៗនេះ។ IPS Cambodia, CBRE, Knight Frank និង Century 21 Advanced Proeprty បានក្លាយជាម្ចាស់ពានរង្វាន់ទីភ្នាក់ងារឆ្នើមប្រចាំឆ្នាំ (Agency of the year) ខណៈដែល Pointer Property ត្រូវបានផ្តល់រង្វាន់ជាជម្រើសនិយោជក (Employer of Choice) ។ C-Hearld បានក្លាយជាម្ចាស់ពានរង្វាន់ The Peoples Choice Award សម្រាប់ឆ្នាំ២០២២ ក៏ដូចជាក្រុមហ៊ុនគ្រប់គ្រងអចលនទ្រព្យឆ្នើមប្រចាំឆ្នាំផងដែរ ។ ក្នុងនោះផងដែរក៏មានសិក្ខាកាមពីររូបចូលក្នុងកម្មវិធីពានរង្វាន់អចលនទ្រព្យកម្ពុជា - Hall of Fame 2022 ។ សាជីវកម្មវិនិយោគកម្ពុជានៅបរទេស (OCIC) ត្រូវបានបញ្ចូលជាអ្នកអភិវឌ្ឍន៍សម្រាប់រយៈពេល២០ឆ្នាំ បូករួមឆ្នាំនៃការរួមចំណែកដល់វិស័យអចលនទ្រព្យកម្ពុជា និងប្រទេសទាំងមូល ។ ខណៈលោកឧកញ៉ា ចេង ខេង ប្រធានក្រុមប្រឹក្សាភិបាល និងជានាយកប្រតិបត្តិក្រុមហ៊ុន Cambodia Properties Limited (CPL) គឺជាបុគ្គលដំបូងគេដែលបានចូលក្នុង Hall of Fame សម្រាប់រយៈពេល២០ ឆ្នាំរបស់លោកបូករួមទាំងសេវាកម្មដល់វិស័យអចលនទ្រព្យ ។ លោក Thomas O'Sullivan នាយកប្រតិបត្តិនៃ Realestate.com.kh បានថ្លែងថា ៖«ខ្ញុំអាចប្រាប់អ្នកថា យើងមានបេក្ខភាពជាង ១០០ក្នុងឆ្នាំនេះ ជាមួយនឹងជាង ៥០បេក្ខភាព ដែលធ្វើឱ្យពានរង្វាន់អចលនទ្រព្យនេះក្លាយជាព្រឹត្តិការណ៍ដែលទទួលបានជោគជ័យបំផុតរបស់ខ្លួន ។ ហើយសូមអរគុណអ្នកគ្រប់គ្នាដែលបានចំណាយពេលវេលាដើម្បីបញ្ចូលវីដេអូ និងរៀបចំសំណុំបែបបទដែលពាក់ព័ន្ធទាំងអស់» ។ បញ្ជីឈ្មោះបេក្ខភាពដែលទទួលបានពានរង្វាន់ Agency winners CREA Hall of Fame 2022 - Lok Oknha Cheng Kheng, Cambodia Properties Limited (CPL) Real Estate Agency of the Year (Enterprise) - CBRE Cambodia Real Estate Agency of the Year (Enterprise) - Century 21 Advanced Property Real Estate Agency of the Year (Corporate) - Knight Frank Cambodia Regional Agency of the Year - IPS Cambodia Property Management Firm of the Year - C-Herald Property Service Property Management Firm of the Year - Pointer Property Research & Valuation firm of the Year - Knight Frank Cambodia International Agency of the Year - IQI Cambodia International Agency of the Year - Century 21 Fortuna Investment Agency - Employer of Choice - Pointer Property Agency of Choice - Century 21 Advanced Property Agency of Choice - C-Herald Property Service Developer winners CREA Hall of Fame 2022 - Overseas Cambodian Investment Corporation (OCIC) Developer of the Year - Urban Hub Cambodia CSR & Social Impact Developer of the Year - Prince Huan Yu Real Estate (Cambodia) Group Borey (Landed) Property Developer of the Year - Golden Cambodia Century (GCC) Commercial Developer of the Year - Morgan Group Condominium Developer of the Year - MSQM ZTH Development winners Development of the Year - Urban Village Phase 2 Commercial Development of the Year - Morgan Tower Borey (Landed) Property Development of the Year - Borey Nadi Condominium Development of the Year - Vue Aston Serviced Apartment of the Year - Picasso City Garden Mixed-use Development of the Year - TK Central Retail Development of the Year - Prince Golden Bay Office Development of the Year - Morgan Tower	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T06:39:37.045Z", "category": "PR", "views": 99, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
ធនាគារ ព្រីនស៍ ម.ក និងផ្លាហ្សា ព្រីមៀ ឡញ ពង្រីកភាពជាដៃគូសហការ ផ្តល់ជូននូវការប្រើប្រាស់សាលសម្រាករង់ចាំលំដាប់ពិភពលោកនៅអាកាសយានដ្ឋាន ដោយមិនគិតថ្លៃសម្រាប់អតិថិជនរបស់ធនាគារ ព្រីនស៍	https://business-cambodia.com/articles/prince-bank	ធនាគារ ព្រីនស៍ ម.ក និងផ្លាហ្សា ព្រីមៀ ឡញ បានចុះហត្ថលេខាលើការពង្រីកភាពជាដៃគូសហការ ក្នុងពិធីចុះហត្ថលេខានៅអាកាសយានដ្ឋានអន្តរជាតិភ្នំពេញ ដែលបន្តផ្តល់ជូនការចូលប្រើប្រាស់ដោយមិនគិតថ្លៃ នៅផ្លាហ្សា ព្រីមៀ ឡញ និងដៃគូសហការរបស់ផ្លាហ្សា ព្រីមៀ ឡញ សម្រាប់អតិថិជនរបស់ធនាគារ ព្រីនស៍។ សាលសម្រាករង់ចាំនៅអាកាសយានដ្ឋានបានដើរតួនាទីយ៉ាងសំខាន់សម្រាប់ការធ្វើដំណើររបស់អ្នកដំណើរ ដែលផ្តល់នូវកន្លែងសម្រាក និងការបញ្ចូលថាមពល ក្នុងអាកាសយានដ្ឋានដែលមានដំណើរការយ៉ាងដ៏មមាញឹក។ អតិថិជនមួយចំនួនរបស់ធនាគារ ព្រីនស៍ បានរីករាយនឹងការចូលប្រើប្រាស់ផ្លាហ្សា ព្រីមៀ ឡញ ដោយមិនគិតថ្លៃ ចាប់តាំងពីឆ្នាំ2020 ហើយឥឡូវនេះ យើងកំពុងពង្រីកភាពជាដៃគូសហការរបស់យើង ដើម្បីបន្តនាំយកនូវសេវាកម្ម និងបទពិសោធន៍លំដាប់ពិភពលោកជូនដល់អតិថិជនរបស់ធនាគារ ព្រីនស៍ ដែលពេញចិត្តនឹងកម្រិតនៃសេវាកម្ម ផាសុកភាព និងភាពងាយស្រួល ក្នុងអំឡុងពេលធ្វើដំណើរនៅអាកាសយានដ្ឋាន។ លោក ហ៊ន់ សុរចនា អភិបាលគ្រប់គ្រង និងប្រធាននាយកប្រតិបត្តិនៃធនាគារ ព្រីនស៍ ម.ក បានមានប្រសាសន៍ថា “យើងកំពុងខិតខំប្រឹងប្រែងឥតឈប់ឈរសម្រាប់អតិថិជនរបស់យើង ដើម្បីឱ្យការធ្វើដំណើររបស់ពួកគេ ទទួលបានការពង្រឹងដោយភាពងាយស្រួល ផាសុកភាព និងការធ្វើដំណើរដោយភាពទាន់សម័យ។” លោកបានបន្ថែមទៀតថា “នៅពេលដែលយើងកំពុងមើលឃើញជាបណ្តើរៗពីភាពវិជ្ជមាន នៃការធ្វើដំណើរតាមផ្លូវអាកាសឡើងវិញ ជាពិសេសក្នុងចំណោមអ្នកធ្វើដំណើរអាជីវកម្ម និងតម្រូវការជាច្រើនរបស់អ្នកធ្វើដំណើរកម្សាន្ត អត្ថប្រយោជន៍នៃប័ណ្ណទាំងនេះប្រាកដជាទទួលបានភាពពេញនិយមពីអតិថិជនរបស់យើង។” លោកបានមានប្រសាសន៍ទៀតថា “ធនាគារ ព្រីនស៍ បានបន្តខិតខំប្រឹងប្រែងកាន់តែខ្លាំងខ្លា លើគ្រប់មធ្យោបាយ ដើម្បីនាំយកផលិតផល និងសេវាកម្មប្រកបដោយភាពច្នៃប្រឌិតបន្ថែមទៀត សម្រាប់បម្រើតម្រូវការរបស់អតិថិជនរបស់យើង ដែលសមស្របទៅតាមដំណាក់កាលនៃជីវិតរបស់ពួកគេ ដូចថ្មីៗនេះ យើងទើបតែបានណែនាំសេវាបង់ផ្តាច់ឥណទានគេងដ្ឋាន ដែលផ្តល់ជូននូវអត្រាការប្រាក់ទាបបំផុតក្នុងក្រុងត្រឹមតែ 6.68% ជាមួយនឹងកម្រៃសេវាអនុម័តឥណទានដោយមិនគិតថ្លៃ ដែលរួមផ្សំជាមួយនឹងភាពងាយស្រួលនៃការស្នើសុំ និងការបង់សងត្រឡប់ ព្រមទាំងផលិតផលថ្មីៗជាច្រើនទៀត ដែលនឹងដាក់ឱ្យដំណើរការក្នុងប៉ុន្មានសប្តាហ៍ខាងមុខនេះ។” “ជាដំបូង យើងពិតជាមានសេចក្តីសោមនស្សរីករាយក្នុងការបន្តភាពជាដៃគូជាមួយធនាគារ ព្រីនស៍ ក្នុងការផ្តល់សេវាកម្មអាកាសយានដ្ឋានដ៏ទំនើប ជូនដល់អតិថិជនរបស់ធនាគារ។ នេះគឺជាឱកាសដ៏រំភើបមួយសម្រាប់ផ្លាហ្សា ព្រីមៀ គ្រុប នៅពេលដែលយើងអាចបន្តពង្រឹងទំនាក់ទំនងអាជីវកម្មរបស់យើង ជាមួយស្ថាប័នហិរញ្ញវត្ថុក្នុងស្រុក។ គោលបំណងរបស់យើង គឺដើម្បីពង្រីកសេវាកម្មបដិសណ្ឋារកិច្ចអាកាសយានដ្ឋានលំដាប់ពិភពលោក 360 ដឺក្រេ និងបរិក្ខារនានានៅក្នុងប្រទេសកម្ពុជា ហើយយើងកំពុងស្ថិតនៅវិថីឆ្ពោះទៅរកគោលដៅរបស់យើង ជាពិសេសក្នុងអំឡុងពេលនៃការបើកការធ្វើដំណើរឡើងវិញនេះ។ យើងទន្ទឹងរង់ចាំក្នុងការផ្តល់ជូននូវសេវាកម្មបដិសណ្ឋារកិច្ចអាកាសចរណ៍លំដាប់លេខមួយដែល ទទួលបានពានរង្វាន់ រួមមានសាលសម្រាករង់ចាំនៅអាកាសយានដ្ឋាន ការជួបប្រជុំនៅអាកាសយានដ្ឋាន(Airport Meet & Greet) សណ្ឋាគារអាកាសយានដ្ឋានក្នុងស្ថានីយរង់ចាំ (In Terminal Airport Hotel) អាហារដ្ឋាននៅអាកាសយានដ្ឋាន(Airport Dinning) និងសេវាកម្មអាកាសយានដ្ឋានលំដាប់កំពូលផ្សេងៗទៀតនៅក្នុងប្រទេសកម្ពុជា។” មានប្រសាសន៍ដោយលោកCavin Loh ប្រធាននាយកប្រចាំតំបន់នៃផ្នែកលក់ និងទីផ្សារ ប៉ែកអាស៊ីអាគ្នេយ៍។ ផ្លាហ្សា ព្រីមៀ ឡញ គឺជាបណ្តាញសាលសម្រាករង់ចាំនៅអាកាសយានដ្ឋាន ឯករាជ្យធំជាងគេបំផុតលំដាប់ពិភពលោក ដែលផ្តល់នូវកន្លែងជាមួយនឹងសេវាកម្ម និងគ្រឿងបរិក្ខារលំដាប់កំពូលសម្រាប់អ្នកធ្វើដំណើរចេញ ធ្វើដំណើរឆ្លងកាត់ និងការធ្វើដំណើរមកដល់ នៅតាមអាកាសយានដ្ឋានធំៗជុំវិញពិភពលោក។ ជាមួយនឹងការពង្រីកភាពជាដៃគូនេះ អតិថិជនរបស់ធនាគារ ព្រីនស៍ ដែលមានប័ណ្ណដូចខាងក្រោមអាចចូលប្រើប្រាស់ផ្លាហ្សា ព្រីមៀ ឡញ និងសាលសម្រាករង់ចាំរបស់ភាគីទីបី ដែលជាដៃគូសហការរបស់ផ្លាហ្សា ព្រីមៀ ឡញ នៅទូទាំងពិភពលោករហូតដល់ 1280កន្លែង នៅក្នុង148ប្រទេសផ្សេងៗគ្នា។ ម្ចាស់ប័ណ្ណអេធីអឹមសេវាធនាគារអាទិភាពរបស់ធនាគារ ព្រីនស៍ នឹងទទួលបានសិទ្ធិចូលប្រើប្រាស់ដោយមិនគិតថ្លៃចំនួន 04ដងក្នុងមួយឆ្នាំ  សម្រាប់ម្ចាស់ប័ណ្ណឥណទាន/ឥណពន្ធម៉ាស្ទ័រកាតPlatinum នឹងទទួលបានសិទ្ធិចូលប្រើប្រាស់ដោយមិនគិតថ្លៃចំនួន 06ដងក្នុងមួយឆ្នាំ សម្រាប់ប័ណ្ណឥណទាន/ឥណពន្ធវីសាPlatinum នឹងទទួលបានសិទ្ធិចូលប្រើប្រាស់ដោយមិនគិតថ្លៃចំនួន 06ដងក្នុងមួយឆ្នាំ ហើយសម្រាប់ប័ណ្ណឥណទានយូភីអាយDiamond នឹងទទួលបានសិទ្ធិចូលប្រើប្រាស់ដោយមិនគិតថ្លៃចំនួន 08ដងក្នុងមួយឆ្នាំ ។ ប្រសិនបើលោកអ្នកមិនទាន់មានប័ណ្ណណាមួយខាងលើទេ សូមស្នើប័ណ្ណអេធីអឹមសេវាធនាគារអាទិភាពរបស់ធនាគារ ព្រីនស៍ ឬប័ណ្ណធនាគារ ព្រីនស៍ Platimum/Diamond ប្រភេទណាមួយ នៅថ្ងៃនេះ ដើម្បីរីករាយជាមួយនឹងឯកសិទ្ធិភាព និងការផ្ដល់ជូនដ៏អស្ចារ្យពី ធនាគារ ព្រីនស៍ ម.ក និងផ្លាហ្សា ព្រីមៀ ឡញ។ សម្រាប់ព័ត៌មានបន្ថែមអំពីផលិតផល និងសេវាកម្ម សូមចូលទៅកាន់គេហទំព័រ www.princebank.com.kh ឬទាក់ទងកាន់សេវាទំនាក់ទំនងអតិថិជនរបស់យើងតាមរយៈលេខ 1800 20 8888។ អំពីធនាគារ ព្រីនស៍ ម.ក ធនាគារ ព្រីនស៍ ម.ក បានចាប់ផ្តើមប្រតិបត្តិការរបស់ខ្លួន ក្នុងឆ្នាំ2015 ក្នុងនាមជាគ្រឹះស្ថានមីក្រូហិរញ្ញវត្ថុឯកជនមួយ ដែលមានឈ្មោះចាស់ថា “គ្រឹះស្ថានមីក្រូហិរញ្ញវត្ថុ ព្រីនស៍ ហ្វាយនែន ភីអិលស៊ី” ហើយត្រូវបានប្រែក្លាយទៅជាធនាគារពាណិជ្ជ ដែលមានអាជ្ញាប័ណ្ណធ្វើប្រតិបតិ្តការធនាគារលេខធ46 ពីធនាគារជាតិនៃកម្ពុជា ចុះថ្ងៃទី18 ខែកក្កដា ឆ្នាំ2018។  ដោយមានមូលដ្ឋានដើមទុនដ៏រឹងមាំ ជាមួយនឹងការប្រើប្រាស់បច្ចេកវិទ្យាទំនើប ប្រកបដោយជំនាញច្បាស់លាស់ និងការយល់ដឹងយ៉ាងទូលំទូលាយអំពីទីផ្សារក្នុងស្រុក ធនាគារ ព្រីនស៍ ម.ក មានភាពជឿជាក់ក្នុងការក្លាយជាគ្រឹះស្ថានឈានមុខក្នុងវិស័យធនាគារ ដោយផ្តល់ដំណោះស្រាយហិរញ្ញវត្ថុច្រើនជម្រើស និងសម្បូរបែបដល់អតិថិជនរបស់យើង តាមរយៈសេវាកម្ម និងផលិតផលជាច្រើនប្រភេទ ដែលប្រកបដោយភាពងាយស្រួល និងបទពិសោធន៍ដ៏ល្អឥតខ្ចោះ ជូនអតិថិជនរបស់យើង។ យើងមានចំណាប់អារម្មណ៍យ៉ាងខ្លាំងក្នុងការរួមចំណែកដល់ការអភិវឌ្ឍន៍ សហគ្រាសធុនតូច និងមធ្យម ដែលជាផ្នែកដ៏សំខាន់មួយនៃអតិថិជនគោលដៅរបស់យើង។ បច្ចុប្បន្ននេះយើងមានសាខាចំនួន32 និងទីតាំងអេធីអឹមចំនួន79 នៅទូទាំងព្រះរាជាណាចក្រកម្ពុជា។ អំពីផ្លាហ្សា ព្រីមៀ គ្រុប ជាមួយនឹងបេសកកម្ម "ធ្វើឱ្យការធ្វើដំណើរកាន់តែប្រសើរឡើង" ផ្លាហ្សា ព្រីមៀ គ្រុប គឺជាអ្នកត្រួសត្រាយផ្លូវ និងជាអ្នកដឹកនាំទីផ្សារក្នុងសេវាកម្មបដិសណ្ឋារកិច្ចអាកាសយានដ្ឋាន ជាមួយនឹងទីតាំងអន្តរជាតិជាង 180 ទីតាំងនៅទូទាំង 49 អាកាសយានដ្ឋានក្នុង 25 ប្រទេស និងតំបន់ ដែលបម្រើអ្នកដំណើរ 20 លាននាក់ជារៀងរាល់ឆ្នាំ។ ផ្លាហ្សា ព្រីមៀ គ្រុប មានផ្នែកអាជីវកម្មស្នូលចំនួនបួន – សាលសម្រាករង់ចាំនៅអាកាសយានដ្ឋាន ផ្លាហ្សា ព្រីមៀ ហ្វើស និងផ្លាហ្សា ព្រីមៀ ឡញ សណ្ឋាគារចំណតអាកាសយានដ្ឋាន Aerotel និង Refresh ដោយ Aerotel; អាកាសយានដ្ឋាននៃការជួបជុំ សេវាកម្មគ្រប់ពេលវេលា និងគោលគំនិតនៃការទទួលទានអាហារនៅអាកាសយានដ្ឋាន។ បន្ថែមពីលើម៉ាកយីហោផ្ទាល់ខ្លួន ផ្លាហ្សា ព្រីមៀ គ្រុប ផ្តល់នូវដំណោះស្រាយបដិសណ្ឋារកិច្ចអាកាសយានដ្ឋានដល់ក្រុមហ៊ុនអាកាសចរណ៍ឈានមុខគេ សម្ព័ន្ធភាព និងសាជីវកម្មជុំវិញពិភពលោក រួមទាំងប៉ុន្តែមិនកំណត់ចំពោះ Cathay Pacific Airways, Singapore Airlines, Lufthansa និង China Southern Airlines, Star Alliance, SkyTeam, American Express និងក្រុមហ៊ុនអាកាសចរណ៍ជាច្រើនទៀត។ តាមរយៈការបង្កើតថ្មីជាបន្តបន្ទាប់ និងខិតខំប្រឹងប្រែងឱ្យលើសពីការរំពឹងទុករបស់អ្នកដំណើរលើបទពិសោធន៍នៅអាកាសយានដ្ឋាន ក្រុមនេះកំពុងរីកចម្រើនយ៉ាងខ្លាំងនៅទូទាំងអាកាសយានដ្ឋានអន្តរជាតិសំខាន់ៗទូទាំងពិភពលោក។ ផ្លាហ្សា ព្រីមៀ គ្រុប បានឈ្នះច្រើនជាង 60 ពានរង្វាន់ក្នុងរយៈពេល 5 ឆ្នាំចុងក្រោយនេះ ហើយនៅឆ្នាំ 2020 ផ្លាហ្សា ព្រីមៀ គ្រុប ទទួលបាននូវវិញ្ញាបនបត្រ ISO 9001:2015 សម្រាប់ទីស្នាក់ការកណ្តាលហុងកុង ដែលបង្ហាញពីការគ្រប់គ្រងគុណភាពក្នុងការផ្តល់សេវាកម្មសាលសម្រាករង់ចាំនៅអាកាសយានដ្ឋាន។	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T06:34:58.096Z", "category": "PR", "views": 68, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ពាក្យ១ឃ្លាផ្លាស់ប្ដូរជីវិត! ពាក្យ១ម៉ាត់ ធ្វើឱ្យបុរសម្នាក់នេះក្លាយជាម្ចាស់ក្រុមហ៊ុនតម្លៃខ្ទង់ពាន់លាន$	https://business-cambodia.com/articles/one word can change his life	ភាពជោគជ័យអាចកើតឡើងបានវាអាស្រ័យទៅលើសមត្ថភាពដែលអ្នកជឿថាអាចធ្វើបានកម្រិតណា។ ដោយឡែកគំនិតអវិជ្ជមានគឺជាឧបសគ្គដែលធំសម្បើមមួយនៅក្នុងដំណើរទៅរកភាពជោគជ័យរបស់អ្នក។ ទន្ទឹមនឹងនេះលោក David Novak ជាអតីតនាយកប្រតិបត្តិនិងជាស្ថាបនិកក្រុមហ៊ុនភោជនីយដ្ឋាន Yum Brands ដែលមានតម្លៃរាប់ពាន់លានដុល្លារបាននិយាយថា ក្រោយពីគាត់សម្លឹងមើលទៅអតីតកាលឃើញថាគាត់អាចមកដល់ថ្ងៃនេះបានព្រោះតែការចេះគ្រប់គ្រងគំនិតអវិជ្ជមាន។ គាត់បានបន្តទៀតថាគាត់គ្រាន់តែបន្ថែមពាក្យថា &zwnj;”មិនទាន់” ទៅកាន់ប្រយោគអវិជ្ជមានតែប៉ុណ្ណោះ។ ឧទាហរណ៍ដូចជាការប្ដូរប្រយោគថា (ខ្ញុំមិនអាចធ្វើវាបានទេ) ទៅជា (ខ្ញុំមិនទាន់អាចធ្វើវាបានទេ) មានន័យថាខ្ញុំនឹងធ្វើវាបាននៅពេលណាមួយ។ ជាមួយគ្នានេះដែរទាំងនេះជាជំហានទាំង៥ដែលអ្នកត្រូវអនុវត្តន៍៖ ១. គិតពីអ្វីដែលអ្នកមិនធ្លាប់ហ៊ានគិត ជ្រើសរើសរឿងមួយដែលអ្នកគិតថាអ្នកមិនអាចធ្វើបាន ដូចជាការរត់ម៉ារ៉ាតុង។ ឬប្រសិនបើអ្នកជាមនុស្សដែលមិនហ៊ានដើរឆ្ងាយឬស្អប់ការជិះយន្តហោះ អ្នកអាចគិតថាអ្នកត្រូវធ្វើដំណើរជុំវិញពិភពលោក។ ២. សរសេរវាចេញជាប្រយោគដោយប្រើពាក្យថា (មិនអាចទេ) ឧទាហរណ៍៖ (ខ្ញុំមិនអាចរត់ម៉ារ៉ាតុងបានទេ) ឬ (ខ្ញុំមិនអាចជិះយន្តហោះបានទេ)។ រួចហើយអ្នកអានប្រយោគទាំងហ្នឹងខ្លាំងៗដាក់ខ្លួនឯង។ ៣. សរសេប្រយោគថ្មីដោយបន្ថែមពាក្យថា (មិនទាន់) ឧទាហរណ៍៖ (ខ្ញុំមិនទាន់អាចរត់ម៉ារ៉ាតុងបានទេ) ឬ (ខ្ញុំមិនទាន់អាចជិះយន្តហោះបានទេ)។ បន្ទាប់មកអានប្រយោគទាំងហ្នឹងឱ្យខ្លាំងៗដាក់ខ្លួនឯង។ ៤. លើកជាសំណួរថា (ខ្ញុំត្រូវរៀន អនុវត្ត ឬធ្វើអ្វីខ្លះដើម្បីឱ្យអាចធ្វើរឿងទាំងហ្នឹងបាន?) សរសេរចុះនូវរឿងដែលអ្នកគិតថាអ្នកត្រូវធ្វើដើម្បីសម្រេចរឿងទាំងហ្នឹង។ វាជាការសម្លឹងមើល (ភាពមិនអាចទៅរួច) នៅក្នុងរបៀបខុសគ្នា ហើយស្រមៃថាតើអ្នកអាចធ្វើអ្វីបានខ្លះប្រសិនបើវា (អាចទៅរួច)? រក្សាការអនុវត្តបែបនេះជាប្រចាំវាអាចជួយឱ្យយើងមានគំនិតថ្មីព្រមជាមួយនឹងដំណោះស្រាយ។ សូមចងចាំថាគ្មានអ្នកណាអាចដឹងមុនថាយើងធ្វើរឿងមួយបានឬមិនបានឡើយដរាបណាយើងមិនទាន់បានធ្វើវា។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T06:34:15.896Z", "category": "ហិរញ្ញវត្ថុ", "views": 287, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធនាគារ ព្រីនស៍ ម.ក បានបោះទុនវិនិយោគបន្ថែម 35លានដុល្លារលើសញ្ញាបណ្ណមានបុគ្គលធានារបស់អាកាសយានដ្ឋានអន្តរជាតិតេជោ (TIA)	https://business-cambodia.com/articles/Prince-Bank-Investing	ធនាគារ ព្រីនស៍ ម.ក បានដាក់ទុនវិនិយោគបន្ថែមចំនួន 35លានដុល្លារ សរុបចំនួន 50លានដុល្លារ លើសញ្ញាបណ្ណមានបុគ្គលធានារបស់អាកាសយានដ្ឋានអន្តរជាតិតេជោ (TIA)។ ធនាគារ ព្រីនស៍ ពិតជាមានកិត្តិយសដែលបានចូលរួមជាផ្នែកមួយនៃការអភិវឌ្ឍន៍ហេដ្ឋារចនាសម្ព័ន្ធដឹកជញ្ជូនដ៏សំខាន់នេះ ដែលនឹងផ្តល់ផលប្រយោជន៍ដល់ព្រះរាជាណាចក្រកម្ពុជាក្នុងប៉ុន្មានទសវត្សរ៍ខាងមុខនេះ។ ធនាគារ ព្រីនស៍ គឺជាក្រុមហ៊ុនដាក់ទុនវិនិយោគលើសញ្ញាបណ្ណមានបុគ្គលធានាTIA ដំបូងគេបង្អស់ ហើយបច្ចុប្បន្នក៏ជាអ្នកដាក់ទុនវិនិយោគធំជាងគេផងដែរ។ រួមគ្នាជាមួយក្រុមហ៊ុន ខេមបូឌា អ៊ែរផត អ៊ិនវេសមិន ឯ.ក (CAIC) និងក្រុមហ៊ុនសាជីវកម្មវិនិយោគក្រៅប្រទេសកម្ពុជា (OCIC) ពិធីចុះហត្ថលេខាមួយនេះត្រូវបានធ្វើឡើងសម្រាប់ការដាក់ទុនវិនិយោគបន្ថែមចំនួន 35 លានដុល្លារលើកិច្ចព្រមព្រៀងសញ្ញាបណ្ណមានបុគ្គលធានា។ ពិធីចុះហត្ថលេខានេះ មានការអញ្ជើញចូលរួមជាសាក្សី       ពីសំណាក អ្នកឧកញ៉ា បណ្ឌិត ពុង ឃាវសែ អគ្គនាយកក្រុមហ៊ុន OCIC & ក្រុមហ៊ុន CAIC និងអ្នកឧកញ៉ា   ចេន ហ្ស៊ី ប្រធានក្រុមប្រឹក្សាភិបាលនៃធនាគារ ព្រីនស៍។ កិច្ចព្រមព្រៀងនេះត្រូវបានចុះហត្ថលេខាដោយ លោក ហ៊ន់ សុរចនា ប្រធាននាយកប្រតិបត្តិ និងអភិបាលគ្រប់គ្រងនៃធនាគារ ព្រីនស៍ និងលោក វ៉ាន់ ឆារស៍ នាយកគ្រប់គ្រងនៃក្រុមហ៊ុន CAIC ព្រមទាំងមានវត្តមាននាយក និងអ្នកគ្រប់គ្រងជាន់ខ្ពស់របស់ ក្រុមហ៊ុនOCIC ក្រុមហ៊ុនCAIC និងធនាគារ ព្រីនស៍ ផងដែរ។ សញ្ញាបណ្ណមានបុគ្គលធានារបស់អាកាសយានដ្ឋានអន្តរជាតិតេជោ (TIA) គឺជាសញ្ញាបណ្ណសាជីវកម្មឯកជន ដែលចេញដោយក្រុមហ៊ុន ខេមបូឌា អ៊ែរផត អ៊ិនវេសមិន ឯ.ក (CAIC) សម្រាប់គម្រោងសាងសង់អាកាសយានដ្ឋានអន្តរជាតិតេជោ ដែលមានទីតាំងស្ថិតនៅភាគខាងត្បូងនៃរាជធានីភ្នំពេញ។ អ្នកឧកញ៉ា ចេន ហ្ស៊ី ប្រធានក្រុមប្រឹក្សាភិបាលនៃធនាគារ ព្រីនស៍ បានមានប្រសាសន៍ថា “យើងពិតជាមានកិត្តិយស និងសេចក្តីសោមនស្សរីករាយ ដែលបានក្លាយជាផ្នែកមួយនៃសមិទ្ធផលដ៏អស្ចារ្យនេះ សម្រាប់ព្រះរាជាណាចក្រកម្ពុជា។ ធនាគារ ព្រីនស៍ បានបន្តគាំទ្រដល់រាជរដ្ឋាភិបាលកម្ពុជា លើវិស័យជាច្រើនក្នុងការអភិវឌ្ឍន៍ប្រទេសជាតិ។ ជាមួយនឹងភាពវិជ្ជមាននៃពាណិជ្ជកម្មពិភពលោក និងការធ្វើដំណើរអន្តរជាតិ យើងរំពឹងថា អាកាសយានដ្ឋានអន្តរជាតិតេជោនេះ នឹងដើរតួយ៉ាងសំខាន់ក្នុងការដឹកជញ្ជូនតាមផ្លូវអាកាសសម្រាប់អ្នកធុរកិច្ច និងការធ្វើដំណើរកម្សាន្តមកទស្សនានៅកម្ពុជា។ វាក៏នឹងផ្តល់ផលប្រយោជន៍ដល់សេដ្ឋកិច្ចរបស់យើង ការគាំទ្រពាណិជ្ជកម្ម និងការបង្កើតឱកាសការងារបន្ថែមទៀត ដែលនឹងជំរុញឱ្យកម្រិតជីវភាពរបស់ប្រជាជនកម្ពុជាកាន់តែប្រសើរឡើង»។ លោក ហ៊ន់ សុរចនា ប្រធាននាយកប្រតិបត្តិ និងអភិបាលគ្រប់គ្រងនៃធនាគារ ព្រីនស៍ ក៏បានចែករំលែកផងដែរថា “ក្នុងនាមជាគ្រឹះស្ថានហិរញ្ញវត្ថុធំមួយ ដែលរីកចម្រើនលឿនបំផុតក្នុងប្រទេសកម្ពុជា ជាមួយនឹងមូលដ្ឋានដើមទុនដ៏រឹងមាំ ធនាគារ ព្រីនស៍ មានបំណងចូលរួម និងគាំទ្រដល់ការអភិវឌ្ឍន៍ប្រទេសជាតិរបស់យើង តាមរយៈ  ការវិនិយោគឡើងវិញ និងសេវាសហគមន៍។ នៅធនាគារ ព្រីនស៍ យើងមិនត្រឹមតែខិតខំប្រឹងប្រែងបន្ថែមដើម្បីនាំយកផលិតផល និងសេវាកម្មប្រកបដោយភាពច្នៃប្រឌិត និងដំណោះស្រាយហិរញ្ញវត្ថុកាន់តែប្រសើរឡើងដល់    អតិថិជនរបស់យើងប៉ុណ្ណោះទេ ប៉ុន្តែដើម្បីគាំទ្រដល់សេដ្ឋកិច្ច និងប្រទេសជាតិរបស់យើងទាំងមូល»។ ជាមួយនឹងមូលដ្ឋានគ្រឹះដ៏រឹងមាំ ធនាគារ ព្រីនស៍ មិនត្រឹមតែមានបំណងក្លាយជាធនាគារជម្រើសទីមួយក្នុងប្រទេសកម្ពុជាប៉ុណ្ណោះទេ យើងក៏បានធ្វើការកែលម្អ និងអភិវឌ្ឍផលិតផល ព្រមទាំងសេវាកម្មធនាគារប្រកបដោយភាពច្នៃប្រឌិត ឥតឈប់ឈរផងដែរ ដើម្បីបំពេញតម្រូវការស្របតាមប្រភេទអតិថិជនផ្សេងៗគ្នារបស់យើង។ បន្ទាប់ពីបើកប្រតិបត្តិការជាធនាគារពាណិជ្ជពេញលេញ ចាប់តាំងពីខែកក្កដា ឆ្នាំ2018មកទល់ពេលបច្ចុប្បន្ន ទ្រព្យសកម្មសរុបរបស់ធនាគារ ព្រីនស៍ មានចំនួនជាង 800លានដុល្លារអាមេរិក ជាមួយនឹងសាខាចំនួន32       ទីតាំងម៉ាស៊ីនអេធីអឹមចំនួន79 និងអតិថិជនចំនួនជាង80,000នាក់ ដែលកំពុងបន្តកើនឡើងយ៉ាងខ្លាំងខ្លា។ សម្រាប់ព័ត៌មានបន្ថែមអំពីផលិតផល និងសេវាកម្មរបស់ធនាគារ ព្រីនស៍ សូមចូលទៅកាន់គេហទំព័រ www.princebank.com.kh ឬទាក់ទងសេវាទំនាក់ទំនងអតិថិជនរបស់យើងតាមរយៈ 1800 20 8888។	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T06:31:32.783Z", "category": "PR", "views": 66, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ស្តាប់ហើយរំជួលចិត្ត! លោក Zelensky ថាខ្លួនចង់ក្លាយជាមនុស្ស១ប្រភេទនេះ ក្នុងការចងចាំកូនៗ និងក្មេងជំនាន់ក្រោយ	https://business-cambodia.com/articles/Volodymyr Zelensky	ស្ថិតក្នុងស្ថានភាពដ៏តានតឹង ប្រជាជនរងទុក្ខរ៉ាំរៃដោយសាររងើកភ្លើងសង្រ្គាម លោក Volodymyr Zelensky ប្រធានាធិបតីប្រទេសអ៊ុយក្រែន បានពោលពាក្យរំជួលចិត្ត និងចង់ឲ្យកូនៗរបស់លោក រួមទាំងក្មេងជំនាន់ក្រោយចង់ចាំលោកក្នុងចិត្ត ជាមនុស្សម្នាក់ដែលស្រលាញ់ជីវិត ស្រលាញ់គ្រួសារ និងមាតុភូមិ។ ក្នុងបទសម្ភាសន៍ផ្តាច់មុខរបស់ទូរស្សន៍ CNN ជាមួយប្រធានាធិបតីអ៊ុយក្រែនលោក Volodymyr Zelensky នៅវិមានប្រធានាធិបតីក្នុងទីក្រុង Kyiv កាលពីព្រឹកថ្ងៃអាទិត្យ ទី១៧ ខែមេសា ឆ្នាំ២០២២នេះ លោក Volodymyr Zelensky បានថ្លែងយ៉ាងដូច្នេះថា៖ «នៅពេលដែលមនុស្សនិយាយអំពីខ្ញុំ ជាពិសេសក្មេងៗជំនាន់ក្រោយ ខ្ញុំចង់ក្លាយទៅជាបុគ្គលម្នាក់ដែលពួកគេចង់ចាំថាជា មនុស្សដែលស្រលាញ់ជីវិត ស្រលាញ់គ្រួសារ និងមាតុភូមិ»។ ឆ្លៀតក្នុងឱកាសនោះ លោកបានលើកឡើងបន្ថែមទៀតថា៖ «ស្ថិតក្នុងស្ថានភាពដ៏គ្រោះថ្នាក់ ខ្ញុំបានដឹងថាចុងក្រោយពួកយើងទាំងអស់គ្នានឹងឆ្លងកាត់រឿងនេះ មនុស្សដែលគ្មានសំណាងនិងត្រូវព្រាតគ្រួសារ ប្តីព្រាតប្រពន្ធ កូនព្រាតឪពុកម្តាយ ហើយនេះគឺជាអ្វីដែលខ្ញុំកំពុងព្យាយាមដោះស្រាយ។ ខ្ញុំដឹងថាខ្ញុំត្រូវតែជាមនុស្សម្នាក់ដែលរឹងមាំបំផុតក្នុងស្ថានភាពនេះ រឿងសំខាន់មួយទៀតគឺក្រសែភ្នែកកូនៗមើលមកខ្ញុំ ពួកគេមានមោទនកភាពចំពោះឪពុករបស់ខ្លួន ខ្ញុំធ្វើគ្រប់យ៉ាងព្រោះតែរឿងនេះ»។ យ៉ាងណាមិញ ដូចដែលលោកអ្នកបានជ្រាបរួចមើលហើយថា សង្គ្រាមរវាងប្រទេសរុស្សី និងអ៊ុយក្រែនបានបង្កផលប៉ះពាល់ជាខ្លាំងដល់សេដ្ឋកិច្ច ជាពិសេសសុខមាលភាព និងសុខសុវត្ថិភាពរបស់ប្រជាជន។ មិនតែប៉ុណ្ណោះ សឹងតែគ្រប់បុគ្គលសំខាន់ៗក្តាប់ទ្រព្យសម្បត្តិរាប់ពាន់លានដុល្លារក្នុងប្រទេសទាំងពីនេះត្រូវរងទណ្ឌកម្ម បង្កកទ្រព្យ ឯក្រុមហ៊ុនធំៗខ្លះទៀតបានក្ស័យធន ខ្លះក៏បានបង្ខំចិត្តរើបង្ខិចចេញព្រោះតែមិនអាចទ្រាំទ្រនឹងទម្ងន់ផលវិបាកដែលបន្តកើនឡើងជារៀងរាល់ថ្ងៃបាន៕ អត្ថបទដោយ៖ កាន់ ដារ៉ា (ស្មេរពនេចរ) Telegram: 0964997366	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T05:51:56.440Z", "category": "ភាពជាអ្នកដឹកនាំ", "views": 244, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អ្នកមានចំណូលទៀងទាត់ តែមិនព្រមប្រើប្រាស់សេវាធនាគារ ប្រយ័ត្នពិបាកលើរឿងមួយនេះ!	https://business-cambodia.com/articles/why-you-should-use-bank-service	ធនាគារដើរតួនាទីសំខាន់ក្នុងការបង្កើនកំណើនសេដ្ឋកិច្ចជាតិតាមរយៈការផ្ដល់ប្រាក់កម្ចីសម្រាប់អ្នកវិនិយោគក៏ដូចជាម្ចាស់អាជីវកម្មក្នុងការទទួលប្រាក់កម្ចីដើម្បីពង្រីកអាជីវកម្មរបស់ពួកគាត់។ មិនតែប៉ុណ្ណោះ ធនាគារផ្ដល់សេវាហិរញ្ញវត្ថុយ៉ាងសម្បូរបែបដែលធ្វើឲ្យប្រជាជនមានភាពងាយស្រួលក្នុងការទទួលបានសេវាកម្មហិរញ្ញវត្ថុ។ ដូច្នេះ ការដែលសេដ្ឋកិច្ចប្រទេសយើងដើរដល់យុគសម័យឌីជីថល ដោយប្រើប្រាស់ប្រព័ន្ធធនាគារក្នុងការផ្ដល់សេវាហិរញ្ញវត្ថុ ប្រជាជនខ្មែរយើងដែលមិនធ្លាប់ប្រើប្រាស់សេវាធាគារ គួរតែចាប់ផ្ដើមប្រើប្រាស់សេវាធនាគារចាប់ពីពេលនេះតទៅ។  ជាការពិតណាស់ ការប្រើប្រាស់សេវាធនាគារគឺផ្ដល់អត្ថប្រយោជន៍ច្រើនសម្រាប់អតិថិជន។យ៉ាណាមិញ មកដល់សម័យនេះហើយ បើអ្នកមិនព្រមប្រើប្រាស់សេវាធនាគារទេ នឹងធ្វើឲ្យអ្នកពិបាក។ ការប្រើប្រាស់សេវាធនាគារ គឺមានដូចជាការបើកគណនីធនាគារសម្រាប់ដាក់ប្រាក់ ការខ្ចីលុយធនាគារ ការប្រើប្រាស់កាតឥណពន្ធ ឬកាតឥណទានជាដើម។  អញ្ចឹងបើសិនជាអ្នកមិនដែលប្រើប្រាស់សេវាធនាគារដូចដែលបានរៀបរាប់ខាង  តើអ្នកនឹងមានផលវិបាកអ្វីខ្លះ?  អ្នកត្រូវចាំថា ពេលអ្នកប្រើប្រាស់សេវាធនាគារគឺអ្នកនឹងទទួលបានពិន្ទុក្រេឌីត( credit)។ ឧទាហរណ៍ បើអ្នកធ្លាប់ខ្ចីលុយធនាគារហើយមានប្រវត្តិសងត្រលប់ល្អ នោះអ្នកនឹងទទួលបានពិន្ទុក្រឌីតល្អក្នុងការប្រើប្រាស់សេវាធនាគារ។ អ្វីដែលជាការពិបាកសម្រាប់អ្នកដែលមិនធ្លាប់ប្រើប្រាស់សេវាធនាគារទាន់តែសោះគឺពួកគាត់នឹងមានការពិបាកក្នុងការទទួលបានប្រាក់កម្ចីពីគ្រឹះស្ថានធនាគារ ទោះជាពួកគាត់និយាយប្រាប់គេពួកគាត់មានលទ្ធភាពសងត្រលប់ក៏ដោយ។  បើសិនជាអ្នកមិនធ្លាប់ខ្ចីលុយធនាគារសោះ តែអ្នកមានគណនីធនាគារដាក់ប្រាក់ក្នុងធនាគារជារៀងរាល់ខែ អ្នកអាចមានភាពងាយស្រួលក្នុងការទទួលបានសេវាកម្ចីពីធនាគារ ព្រោះពេលអ្នកខ្ចីប្រាក់ ខាងធនាគារនឹងសួរនាំព័ត៌មានផ្ទាល់ខ្លួនអំពីអ្នកជាពិសេសគឺព័ត៌មានហិរញ្ញវត្ថុផ្ទាល់ខ្លួនតែម្ដង។  ត្រង់នេះបើមានបើកគណនីធនាគារ មានចំណូលចូលក្នុងកុងធនាគារប្រចាំខែទៀងទាត់ អ្នកនឹងងាយស្រួលទទួលបានសេវាកម្ចីពីធនាគារ ព្រោះខាងធនាគារគេមើលឃើញពីរបាយការណ៍ហិរញ្ញវត្ថុពីលំហូរនៃប្រាក់ចំណូលប្រចាំខែរបស់អ្នកតាមរយៈការត្រួតពិនិត្យទៅលើការប្រើប្រាស់សេវាធនាគារ។ យ៉ាងណាមិញបើអ្នកមិនមានគណនីធនាគារទេ អ្នកច្បាស់ជាពិបាកក្នុងទទួលបានកម្ចីហើយទោះជាអ្នកប្រាប់គេថាអ្នករកចំណូលបានរប់ពាន់ដុល្លារក្នុងមួយខែក៏ដោយ។ ក្នុងករណីអ្នកមិនធ្លាប់ប្រើប្រាស់សេវាធនាគារ នៅតែអាចទទួលបានសេវាកម្ចីពីធនាគារ តែវាមានភាពយឺតយ៉ាវ ព្រោះខាងធនាគារគេត្រូវវិភាគក៏ដូចជាធ្វើការសិក្សាពីប្រភពចំណូលនិងលទ្ធភាពសង ហើយអ្នកក៏ត្រូវបំពេញបែបបទច្រើនទម្រាំងតែទទួលបានសេវាធនាគារ។  លើសពីនេះ បើអ្នកមិនធ្លាប់ខ្ចីលុយធនាគារសោះ អ្នកក៏ពិបាកក្នុងការទទួលបានប្រាក់កម្ចីពីធនាគារដែរ ព្រោះអ្នកគ្មានប្រវត្តិក្នុងការប្រើប្រាស់សេវាធនាគារពីមុនមក។ ខាងធនាគារគេមិនដឹងថាតើអ្នកមានលទ្ធភាពសងត្រលប់ឬអត់។ តែបើអ្នកធ្លាប់មានប្រវត្តិខ្ចីលុយហើយ ការសងត្រលបល្អនោះធនាគារនឹងឲ្យលុយអ្នកខ្ចីដៃ២ភ្លាមៗដោយមិនបាច់សូញសាញច្រើនឡើយ៕ សរុបមក ការប្រើប្រាស់សេវាធនាគារ វាផ្ដល់អត្ថប្រយោជន៍ច្រើន។ ជាក់ស្ដែងនាពេលបច្ចុប្បន្ននេះ ស្ទើរតែគ្រប់ធនាគារ សុទ្ធតែមានកម្មវីស្មាតហ្វូន Mobile App ដែលអនុញ្ញាតឲ្យអ្នកធ្វើប្រតបត្តិការសេវាធនាគារលើស្មាតហ្វូនអ្នកផ្ទាល់។ ជាពិសេសពេលអ្នកប្រើប្រាស់សេវាធនាគារ ពេលណាអ្នកចង់ខ្ចីលុយគឺមានភាពងាយស្រួលក្នុងការទទួលបានកម្ចីភ្លាមៗ៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T05:14:14.002Z", "category": "ហិរញ្ញវត្ថុ", "views": 804, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
Sumaka Japhet ក្លាយជាសេដ្ឋីកសិកម្មនៅវ័យ២៩ឆ្នាំ ផ្តើមពីធ្វើស្រូវត្រឹម១ហិកតា	https://business-cambodia.com/articles/The story of a 29-year-old millionaire	យោងតាមសារព័ត៌មាន ifad បានឲ្យដឹងថាលោក Sumaka Japhet គឺជាអ្នកដាំដុះពូជស្រូវវ័យក្មេងនិងជាសហគ្រិនកសិកម្មវ័យក្មេង។ វ័យទើបតែ ២៩ ឆ្នាំ តែសហគ្រិនរូបនេះមានងារជាសេដ្ឋីកសិកម្មបាត់ទៅហើយ ចង់ដឹងទេថាមានរឿងអ្វីខ្លះដែលធ្វើឲ្យយុវជនវ័យកណ្តាលរូបនេះ ជោគជ័យខ្លាំងម្ល៉េះលើវិស័យកសិកម្ម។ បន្ទាប់ពីមានកេរ្តិ៍ល្បីសុះសាយ ក៏មានក្រុមអ្នកសារព័ត៌មាន មួយក្រុមបានចុះទៅរដ្ឋ Benue State ប្រទេស Nigeria ដើម្បីទៅសម្ភាសន៍លោក Sumaka Japhet។ ពេលដែលទៅដល់ទីតាំងចំការរបស់លោក Sumaka Japhet លោកក៏បាននិយាយប្រាប់ទៅអ្នកសារព័ត៌មានមួយក្រុមនោះដោយពាក្យសម្តីសាមញ្ញថា “ គ្មាននរណាគេជឿទេថា កូនកសិករ មានរូបរាងដូចជាខ្ញុំអាចក្លាយជាសេដ្ឋីបាន”។ ដើរបណ្តើរនិយាយបណ្តើរ លោកសេដ្ឋីវ័យក្មេងនេះក៏បានប្រាប់អ្នកសារព័ត៌មានខាងលើថា លោកកើតនៅក្នុងត្រកូលជាកសិករ និងធំឡើយក្នុងតំបន់ដាច់ស្រយាលមួយនេះ។ ឪពុករបស់លោកជាអ្នកធ្វើស្រែចំការ បែបប្រពៃណី ដើម្បីយកប្រាក់មកផ្គត់ផ្គង់ជីវភាពគ្រួសារ និងផ្តល់ឲ្យលោកសិក្សា។ ស្ថិតក្នុងវ័យជានិស្សិត លោក Sumaka Japhet តែងតែគិតថា ថ្ងៃណាមួយពេលដែលលោករៀនចប់លោកនឹងត្រឡប់ទៅធ្វើស្រែនៅឯស្រុកកំណើតវិញ ពីព្រោះជីវិតរបស់លោកតាំងពីកើតមកគឺលោកដិតដាមជាមួយនឹងស្រែចំការ ដូច្នេះហើយទោះជាលោកមានឱកាសទៅសិក្សានៅទីក្រុងក៏ពិតមែន ប៉ុន្តែលោកនឹងនាំចំណេះដឹងទាំងនោះមកអភិវឌ្ឍន៍ភូមិស្រុករបស់លោក។ នៅឆ្នាំ ២០១៧ បន្ទាប់ពីបញ្ចប់ការសិក្សាថ្នាក់បរិញ្ញាបត្រ លោក Sumaka Japhet ក៏បានទៅចូលរួមធ្វើការជាមួយគម្រោង Value Chain Development Programme ដែលគម្រោងនេះមានការគាំទ្រពី IFAD។ គោលបំណងធំដែលលោកសម្រេចចិត្តចូលទៅក្នុងគម្រោងមួយនេះ ពីព្រោះលោកចង់ដឹងព័ត៌មានបន្ថែមអំពីការធ្វើកសិកម្មកបែបទំនើប។ បន្ទាប់ពីបានចូលរួម គម្រោងមួយនេះបានផ្តល់នូវ ឧបករណ៍សម្រាប់បាញ់ថ្នាំ ថ្នាំសម្លាប់សត្វល្អិតមួយចំនួន និងគ្រាប់ពូជស្រូវ ដើម្បីឲ្យលោកយកមកផ្លាស់ប្តូរការដាំដុះនៅស្រុកកំណើត។ លោក Sumaka Japhet បានយកសម្ភារៈមួយចំនួនដែលទទួលបានពីការឧបត្ថម្ភរបស់គម្រោងដែលលោកបានចូលរួម យកមកអនុវត្តនៅលើដីស្រែរបស់លោក។ ជាលទ្ធផលក្នុងឆ្នាំទី ១ លោកប្រមូលផលស្រូវបានចំនួន ២.៥ តោន ពីដីមួយហិកតារបស់លោក ដែលចំនួននេះគឺជាចំនួនដែលច្រើនជាងឪពុករបស់លោកធ្វើរហូតដលើទៅ ៣ ដងេណោះ។  នៅឆ្នាំបន្ទាប់ កម្មវិធី Value Chain Development Programme ក៏បានអញ្ជើញលោកឲ្យចូលរួមវគ្គបណ្តុះបណ្តាលពីបច្ចេកវិទ្យាម្តងទៀត ដែលវគ្គបណ្តុះបណ្តាលនោះមានរយៈពេល ៤ ខែ។ ក្រោយពីចូលរួមវគ្គបណ្តុះបណ្តាលក្រោយនេះមកលោក ក៏ចេះតែវិវត្តន៍ខ្លួនបន្តិចម្តងៗ រហូតលោកអាចមានសម្ថភាពបង្កាត់គ្រាប់ពូជស្រូវដែលមានគុណភាពល្អ និងបានលក់គ្រាប់ពូជចូលទៅទីផ្សារថែមទៀតផង។ នៅឆ្នាំ២០១៨ ដំណាំស្រូវរបស់លោកក៏បានរងនូវការបំផ្លិតបំផ្លាញពីសត្វល្អិតយ៉ាងធ្ងន់ធ្ងរ ធ្វើឲ្យលោកខាតបង់ថវិការទាំងស្រុង ប៉ុន្តែទោះជាជួបបញ្ហាក៏ដោយ ក៏លោកនូវតែពុះពា និងមិនបោះបង់ការតាំងចិត្តរបស់លោកឡើយ។ ការខិតខំរបស់លោកគឺទទួលបានជោគជ័យពិតប្រាកដមែនគឺនៅឆ្នាំ ២០១៩ លោកអាចបង្កើនផលស្រូវបានទ្វេដងគឺក្នុងមួយហិកតាបានផល ៣.៥ តោន វាជាចំនួនមួយដែលអ្នកភូមិរបស់លោកមិនធ្លាប់ធ្វើបាន នេះហើយជាហេតុដែលនាំឲ្យអ្នកភូមិរបស់លោកនាំគ្នាយកដីស្រែដែលខ្លួនមានមកវិនិយោគជាមួយលោកគ្រប់ៗគ្នា។ លោក Sumaka Japhet បាននិយាយថា សព្វថ្ងៃលោកកំពុងតែបើកអាជីវកម្មគ្រាប់ពូជដែលមានគុណភាពខ្ពស់ និងបន្តណែនាំឲ្យកសិករប្រើប្រាស់ពូជដែលមានគុណភាពខ្ពស់ ដើម្បីបង្កើនផលឲ្យកាន់តែច្រើន។ គួរបញ្ជាក់ផងដែរថា បន្ទាប់ពីបងប្អូនបានអានអំពីសាច់រឿងរបស់សេដ្ឋីរូបនេះ បងប្អូនប្រាកដជាគិតថា មិនមានអ្វីអស្ចារ្យប៉ុន្មានទេ គឺជារឿងធម្មតាៗ ប៉ុន្តែបើបងប្អូនងាកទៅពិនិត្យឲ្យបានច្បាស់ម្តងទៀតពីដំណើរដើមទងនៃការចាប់ផ្តើមរបស់គាត់ នៅក្នុងរឿងដែលបងប្អូនគិតថាធម្មតាវានឹងក្លាយទៅជារឿងអស្ចារ្យ ដូចជាសដ្ឋីរូបនេះគាត់ចាប់ផ្តើមធ្វើកសិកម្មតាំងពីមិនមានសូម្បីតែពូជសម្រាប់ធ្វើ។ ដំបូងគាត់បានទៅចូលរួចសិក្សាជាមួយគម្រោង IFAD របស់សហរដ្ឋអាមេរិក បន្ទាប់មកគាត់បានយកមកអនុវត្តន៍ រហូតបានជោគជ័យ។ ជោគជ័យមិនទាន់បានប៉ុន្មានផងគាត់ក៏បរាជ័យវិញ ប៉ុន្តែដោយគាត់មានឈាមជ័រជាអ្នកតស៊ូ មិនចុះចាញ់ឧបសគ្គងាយៗ ទើបធ្វើឲ្យគាត់ទទួលបានភាពជោគជ័យដ៏ធំមួយទៀតនោះគឺ គាត់អាចទាក់ទាញចិត្តអ្នកស្រុកភូមិរបស់គាត់ឲ្យមកដាក់ទុកដីស្រែវិនិយោគជាមួយគាត់ និងបានសាកទំនុកចិត្តដ៏ធំធេងឲ្យអ្នកភូមិទុកចិត្តចេញពីសមត្ថភាពរបស់គាត់ ទាំងអស់នេះហើយទើបធ្វើឲ្យគាត់ក្លាយជាសេដ្ឋីកសិកម្មទាំងនៅវ័យក្មេងល្ហក់៕ អត្ថបទដោយ៖ មឿន គន្ធា	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T05:08:30.166Z", "category": "មុខរបរកសិកម្ម", "views": 701, "author": { "first_name": "Cheng", "last_name": "Lyka", "email": "contacttolyka@gmail.com" }, "quality_warning": [ "noisy" ] }
មានដីក្រោយផ្ទះ កុំទុកចោល! ដាំដំណាំមន ១ឆ្នាំបានផលហើយ អាចលក់បានក្នុង១គីឡូ ៨ដុល្លារ	https://business-cambodia.com/articles/mulberry crop can be sold for $ 8 per kilo	នៅពេលនិយាយដល់ ដំណាំមនឬជាភាសាអង់គ្លេសគេហៅថា Mulberry ប្រាកដជាមានបងប្អូនខ្លះបានស្គាល់ថាជា ប្រភេទដំណាំម្យ៉ាងដែលគេនិយមដាំយកស្លឹកធ្វើជាតែ ដោយផ្លែវាមានលក្ខណៈស្រដៀងទៅនឹងទំពាំងបាយជូរ ប៉ុន្ដែវាតូចជាងនិងពណ៍ខ្មៅលាយក្រហមតិចៗ មានរសជាតិជូរ-ផ្អែម ចំពោះបងប្អូនអ្នកខ្លះទៀត ក៏មិនទាន់បានស្គាល់នៅឡើយទេ ព្រោះថានៅស្រុកខ្មែរយើងមិនសូវជាមានអ្នកដំណាំនេះច្រើនប៉ុន្មានទេ។ តួយ៉ាងដូចជាពេលនេះ ដំណាំផ្លែមនរាប់ពាន់ដើមបានកំពុងតែដុះរីកពេញចម្ការដែលមានវត្តមាននៅខេត្តបាត់ដំបង។ នៅក្នុងនោះម្ចាស់ចំការផ្លែមន នៅខេត្តបាត់ដំបងបានបង្ហើបថា លោកបានដាំផ្លែមន បានរយៈពេល ៧ឆ្នាំមកហើយដោយបច្ចុប្បន្ននេះដើមមនរបស់លោកមានចំនួន ៦ពាន់ដើម ហើយក្នុងមួយថ្ងៃលោកអាចលក់ចេញពី១០គីឡូ ទៅ២០គីឡូឯណោះ(និងលក់ផ្លែស្រស់បានមួយគីឡូ៨ដុល្លារ)។ ថ្លែងប្រាប់ក្រុមការងារ Business Cambodia ម្ចាស់ចំការផ្លែមននៅបាត់ដំបង បាននិយាយថា សម្រាប់ដំណាំមន គឺមានអត្ថប្រយោជន៍ជួយដល់សុខភាពជាច្រើនសូម្បីតែស្លឹករបស់វា សម្រាប់ផ្លែមនតែម្តងគឺជួយដល់ការបង្កើតគ្រាប់ឈាមក្រហម ការពារមហារីក ចំណែកឯស្លឹកវាជួយដល់ការទប់សម្ពាធឈាមមិនងាយឱ្យឡើង។ នៅក្នុងនោះដែរ ក៏មានបងប្អូនមួយចំនួនបានស្គាល់និងបានយល់ដឹងពីដំណាំមន ហើយក៏មានបងប្អូនមួយចំនួនឆ្ងល់ថាចំពោះដំណាំមននេះយើងត្រូវដាំដុះប៉ុន្មានឆ្នាំទើបទទួលផល? ត្រង់ចំណុចនេះ ម្ចាស់ចំការខាងលើបានប្រាប់ឱ្យដឹងថា ដំណាំមននេះដាំតែ១ឆ្នាំគឺបានផលហើយ សំខាន់ឱ្យតែដាំវានៅចំកណ្តាលថ្ងៃ ហើយប្រសិនជាយើងព្យាយាមបូតស្លឹកវា និងស្រោចទឹកវា គឺនឹងអាចទទួលបានផលសឹងតែរាល់ឆ្នាំ ព្រោះដំណាំមននេះឱ្យតែបូតស្លឹកចេញគឺវាចេញផ្លែតែម្តង។ ម្ចាស់ចំការផ្លែមន ខាងលើបានបន្ថែមទៀតថា សម្រាប់ដំណាំមននេះមិនពិបាកដាំដូចផ្លែឈើដទៃឡើយព្រោះដំណាំមននេះជាប្រភេទផ្លែឈើមិនរើសដីទេ ពោលគឺខែលិចទឹកក៏មិនអី ខែប្រាំងក៏មិនអីដែរ ប៉ុន្តែប្រសិនជាយើងចង់បានផ្លែវាឱ្យកាន់តែលឿនយើងត្រូវស្រោចទឹកបន្ទាប់ពីបូតស្លឹកចេញដើម្បីឱ្យវាឆាប់ចេញផ្លែ។ ទោះបីជា បច្ចេកទេសដាំមិនសូវពិបាកក៏ពិតមែន តែអ្វីដែលពិបាកបំផុតសម្រាប់អ្នកដាំមន គឺនៅពេលប្រមូលផល ព្រោះផ្លែវាតូចៗ បើយើងបេះនិងទុកដាក់មិនស្រួលទេ វានិងទក់ខូចអស់ជាមិនខាន។ ចំពោះបច្ចេកទេសថែទាំវិញក៏គ្មានអ្វីពិបាកដែរ គ្រាន់តែតែងមែកឲ្យបានស្អាត មននឹងផ្ដល់ផ្លែផ្កាឲ្យកាន់តែច្រើន។ សូមបញ្ជាក់ថា សម្រាប់បងប្អូនដែលចង់ទិញដើមផ្លែមន ឬចង់ពិភាក្សាទាក់ទងជាមួយបច្ចេកទេសដាំដុះ អាចទំនាក់ទំនងទៅកាន់ម្ចាស់ចំការផ្ទាល់ ដែលមានលេខទំនាក់ទំនងដូចជា៖ 086 887 782/092 257 256។ ទស្សនាវីដេអូពេញនៅខាងក្រោមនេះ៖	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T04:42:01.055Z", "category": "ចាប់ផ្តើមអាជីវកម្ម", "views": 1149, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចង់បើកអាជីវកម្ម នេះជាគំរូបអាជីវកម្មធ្វើនំមួយ ដើមទុនមិនដល់១ម៉ឺនដុល្លារ តែចំណូលចូលរាល់ថ្ងៃ	https://business-cambodia.com/articles/Machine For Start a Small Business	បច្ចុប្បន្នយើងសង្កេតឃើញថា មានអ្នកចង់រកស៊ីជាច្រើន តែខ្វះដើមទុន ហើយខ្លះទៀតមានប្រាក់គ្រប់គ្រាន់ហើយ តែមិនដឹងគួររកស៊ីអ្វី។ ជុំវិញបញ្ហានេះ អ្នកទាំងអស់គ្នាអាច សាកមកគិត លើអាជីវកម្មដែលចាយទុនប្រមាណជា១ម៉ឺនដុល្លារ តែចំណេញច្រើន និងផ្តល់ផលប្រយោជន៏ ដល់ម្ចាស់អាជីវកម្មទ្វេរដង ។ ខាងក្រោមនេះគឺជាម៉ាស៊ីនផលិតនំអង្ករបំពង ដែលមានមុខងារចាប់អារម្មណ៍ជាច្រើន ៖ នៅក្នុងប្រទេសវៀតណាមគេអាចផលិតម៉ាស៊ីនខ្នាតតូចល្មមមួយ សម្រាប់អ្នកដែលចង់បើកអាជីវកម្ម រកស៊ីផ្ទាល់ខ្លួន ដែលម៉ាស៊ីននោះមានឈ្មោះថា ម៉ាស៊ីនកិននំអង្ករបំពង  ចង់ដឹងថាម៉ាស៊ីន មួយនេះ មានមុខងារ និងអត្ថប្រយោជន៍អ្វីខ្លះ ខាងក្រោមនោះជាព័ត៌មានខ្លះៗ ដែលអាចជួយអោយបងប្អូនមានគំនិត ឬអាចចាប់ផ្តើមបាន ។ ម៉ាស៊ីនកិននំអង្ករបំពងស្វ័យប្រវត្តិមានតម្លៃប្រមាណជា ៨៥៥០$ ឬក៏លើសអាស្រ័យតាមទំហំ ម៉ាស៊ីននេះផលិតឡើងយ៉ាងពិសេសសម្រាប់ចៀន បូករួមជាមួយប្រព័ន្ធបញ្ជូននំដោយស្វ័យប្រវត្តិ ម៉ាស៊ីនមួយនេះវាអាចចៀនអង្ករធ្វើជានំឱ្យឆ្អិនបានច្រើនយ៉ាងរហ័ស ពោលគឺប្រតិបត្តិការសាមញ្ញ មិនស្មុគស្មាញ និងផ្តល់នៅសុវត្ថិភាពសម្រាប់អ្នកប្រើប្រាស់។ ចំណេញកម្លាំងពលកម្ម ពេលវេលា ហើយផលិតផលនំបានល្អបំផុត ។ ម៉ាស៊ីននេះអាចផលិតនំបានរហូតទៅដល់ ១២,០០ទៅ៣០០០នំក្នុងរយះពេលត្រឹមតែមួយម៉ោងតែប៉ុណ្ណោះ ដូច្នោះមួយថ្ងៃ អាចផលិតបានប្រមាណជាង ៣០០០០ នំឯណោះ ពិតជាច្រើនមែនទែនសម្រាប់អាជីវកម្មខ្នាតតូចល្មម ដែលចង់ចាប់ផ្តើមចេញរកស៊ី នៅក្នុងវិស័យធ្វើនំ ផ្គត់ផ្គត់នៅក្នុងទីផ្សារ ។ ងាកមកកាន់ទំហំម៉ាស៊ីនដុតនំនេះ មានប្រវែង ៥ ម៉ែត្រ ទៅ ៧ ម៉ែត្រ ហើយវាស៊ីភ្លើងពី ៤៨ ទៅ ៧២ kw/h ដោយអាស្រ័យលើសមត្ថភាពចៀន បច្ចេកវិទ្យាកំដៅធានាបាននូវសីតុណ្ហភាពខ្ពស់លើសពី ២០០អង្សាសេ និងរក្សាស្ថិរភាពនំស្រួយស្វិតបានល្អ អ្វីដែលកាន់តែពិសេសនោះ វាមានខ្សែសង្វាក់ ផលិតផលកម្មដោយស្វ័យប្រវត្តិ  មិនសូវប្រើកម្លាំងមនុស្សប៉ុន្មានឡើយ ។ ខាងលើគ្រាន់តែជាគំរូអាជីវកម្មមួយប៉ុណ្ណោះនៅវៀតណាម ខណៈដែលគេប្រើម៉ាស៊ីនគឺអាចផលិតនំបានច្រើននៅក្នុងមួយថ្ងៃៗ ហើយវាក៏ជាគំនិតល្អមួយដែរសម្រាប់បងប្អូនដែលមានដើមទុនហើយចង់ចេញរកស៊ី ។	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T04:02:29.585Z", "category": "កំពូលអ្នកលក់", "views": 634, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ឆ្នាំថ្មី ចង់បង់រំលស់ផ្ទះ ឬដី ត្រូវមានប្រាក់ខែប៉ុន្មាន? ខណៈអ្នកជំនាញបានបញ្ជាក់ច្បាស់ៗលើរឿងនេះ	https://business-cambodia.com/articles/buy and and house	ឆ្នាំចាស់ផ្លាស់ឆ្នាំថ្មី ច្បាស់ណាស់ថាមនុស្សម្នាក់ៗតែងតែមានគម្រោងថ្មីៗបន្ទាប់ពីឆ្នាំថ្មីបានចូលមកដល់។ ក្នុងនោះដែលប្រាកដណាស់ថានិងមានគម្រោងសម្រាប់ទិញលំនៅដ្ឋាន ឬដី ផ្ទាល់ខ្លួនសម្រាប់វិនិយោគបង្កើនចំណូលក៏ដូចជារស់នៅផងដែរ។ ដូចេ្នះបើសិនបងប្អូនចង់ទិញឬរំលស់ផ្ទះនិងដី តើតម្រូវឱ្យមានប្រាក់ខែប៉ុន្នាន? ខណៈអ្នកជំនាញក៏បានបញ្ជាក់ច្បាស់ៗលើរឿងទាំងអស់នេះផងដែរ។ ១ ទិញ ឬ រំលស់ផ្ទះ យោងទៅតាមអ្នកជំនាញផ្នែកអចលនទ្រព្យផ្ទះ លោកស្រី ចន្ទី ទិវា ជា CEO Century 21 Advanced Property បានប្រាប់មកគន្លឹះមួយចំនួនក្នុងការទិញផ្ទះថា បើចង់ទិញផ្ទះមួយដែលល្អ ហើយពេញចិត្តទាំងផ្លូវកាយនិងផ្លូវចិត្តនោះ គឺត្រូវសាកសួរខ្លូនឯងសិន ថាគួរទិញផ្ទះប្រភេទណា? នៅតំបន់ណា? ដើម្បីងាយស្រួលសម្រាប់ខ្លួនឯង ក្នុងការធ្វើដំណើរនិងការរស់នៅប្រចាំថ្ងៃ។បន្ទាប់មកចាំគិតពីតម្លៃ ដោយសិក្សាឱ្យបានច្បាស់លាស់ពីទីផ្សារ ក៏ដូចជាគុណភាពផ្ទះផងដែរ។ បន្ទាប់មកបើសម្រេចថាចង់បង់រំលស់ផ្ទះហើយ តើត្រូវការចំណូលប៉ុន្មាន? ចំណាយយ៉ាងម៉េចគ្មានហានិភ័យ? ឆ្លើយតបនឹងសំណួរខាងលើ ស្រ្តីរូបនេះបានបញ្ជាក់ថា ការបង់រំលស់ផ្ទះគឺទាមទារចំណូលមួយដែលទទួលយកបាន ពីព្រោះបើទិញផ្ទះតម្លៃជាង៥ម៉ឺនដុល្លារក៏ត្រូវការបង់ប្រហែល៥០០ដុល្លារដែរក្នុងមួយខែ ហើយបើបង់ជាមួយធនាគារទៀតសោតគឺត្រូវការ៣០%មុននៃតម្លៃផ្ទះ ដូច្នេះអាចជួយសម្រួលតម្លៃការប្រាក់បានខ្លះ។ហើយអ្នកមានគូស្រករថ្មីថ្មោងរឹតតែងាយស្រួល ពីព្រោះមានចំណូល២ប្រភពផ្សេងគ្នា អាចយឹតយោងគ្នាទៅវិញទៅមកបានងាយស្រួល។ ដូច្នេះបើសិនជាបុគ្គលិកក្រុមហ៊ុនចង់ទិញផ្ទះតម្លៃខ្ទង់៥ម៉ឺនដុល្លារ លក្ខខណ្ឌបង់រំលស់សុទ្ធយ៉ាងហោចណាស់ក៏ត្រូវមានចំណូលខ្ទង់១ពាន់ដុល្លារដែរ។ ២ ទិញ ឬ រំលស់ដីឡូត៍ បើយើងងាយមកចាប់អារម្មណ៍លើអចលនទ្រព្យដីឡូត៍វិញអាចនឹងជាជម្រើសល្អសម្រាប់អ្នកនៅកំពុងធ្វើការជាបុគ្គលិករបស់ក្រុមហ៊ុនឬស្ថាប័នណាមួយវិញក៏អាចមានលទ្ធភាពក្នុងការទិញឬ រំលស់ដីឡូត៍បានដែរ។ ដីឡូត៍គឺជាអចលនទ្រព្យមួយប្រភេទដែលមនុស្សជាច្រើនចូលចិត្ដវិនិយោគ និងអ្នកទិញមកចំណេញ ឬទិញទុកសង់លំនៅដ្ឋានជាដើម។ ជាក់ស្តែងតាមការលើកឡើងដោយអ្នកជំនាញគឺលោក ផូន សុអុនដែន ប្រធានគ្រប់គ្រងផ្នែកលក់នៅក្រុមហ៊ុន KH Land Co., Ltd ដែលជាក្រុមហ៊ុនវិនិយោគ និងអភិវឌ្ឍន៍លើវិស័យអចលនទ្រព្យដ៏លេចធ្លោនៅក្នុងប្រទេសម្ពុជា បានបញ្ជាក់ថាបើសិនជាបងប្អូនមានប្រាក់ចំណូលត្រឹម ២០០ទៅ៣០០ដុល្លារក៏អាចនឹងទិញដីឡូត៍បានដោយពួកគាត់អាចវិនិយោគជាមួយគម្រោងដែលមានតម្លៃ ៥០០០ដុល្លារឡើងពីព្រោះតម្លៃប៉ុន្ដក៏អាចនៅទីប្រជុំជនដែរ ស្របគ្នានោះដែរវាក៏អាចនៅជិតក្រុង។ ដែលជាហេតុធ្វើឱ្យមានភាពងាយស្រួលក្នុងការរស់នៅឬ វិនិយោគបានផលចំណេញមកវិញបានផងដែរ៕ អត្ថបទដោយ ណើរ ជីណា	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T03:48:05.110Z", "category": "អចលនទ្រព្យ", "views": 180, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អ្នកជំនាញ ៣រូបថា ដាំលម៉ើ ១ ហិកតាអាចចិញ្ចឹមគ្រួសារបានមួយជីវិត ដាំតែម្ដងប្រមូលផលរហូត ១០០ឆ្នាំ	https://business-cambodia.com/articles/Experiences of palm farmer	វិស័យកសិកម្ម បានដើរតួនាទីយ៉ាងសំខាន់នៅក្នុងសេដ្ឋកិច្ចរបស់ប្រទេសកម្ពុជា។ ដោយបច្ចុប្បន្ននេះ យើងមើលឃើញថា ប្រជាកសិករខ្មែរយើង ហាក់មានការយល់ដឹងច្រើនទាក់ទងនឹងការជ្រើសរើសយកប្រភេទដំណាំដែលមានសក្ដានុពល និងមានតម្រូវការទីផ្សារខ្ពស់យកមកដាំដុះ ដែលជាហេតុធ្វើឱ្យពួកគាត់ អាចទាញបានចំណូលបានយ៉ាងច្រើនសម្រាប់យកផ្គត់ផ្គង់ជីវភាពគ្រួសារឲ្យកាន់តែមានភាពប្រសើរឡើង តាមរយៈការលក់ទិន្នផលទាំងនោះទៅលើទីផ្សារ។ ជាក់ស្ដែង លោកគីម ហួរដែលជាស្ថាបនិកនៃកសិដ្ឋានGreenFarmនោះ បច្ចុប្បន្ននេះកំពុងតែកាក់កបខ្លាំងជាមួយនឹងរបរកសិកម្ម។ បន្ថែមពីនេះទៀត បើយោងទៅតាមបទសម្ភាសន៍ជាមួយBusiness Cambodiaលោកគីម ហួរក៏បានឱ្យដឹងថា តាមរយៈបទពិសោធន៍នៃការប្រកបរបរទាក់ទងនឹងវិស័យកសិកម្មអស់រយៈពេលជាច្រើនឆ្នាំនោះ លោកមើលឃើញថា លម៉ើគឺជាដំណាំមួយប្រភេទដែលមានសក្ដានុពលខ្លាំង និងមានតម្រូវការទីផ្សារខ្ពស់ទាំងក្នុងនិងក្រៅស្រុក ដែលកសិករ និងអ្នកដែលចង់វិនិយោគទៅលើវិស័យកសិកម្មមិនគួរមើលរំលនោះឡើយ។ លោកបានឱ្យដឹងទៀតថា លម៉ើគឺជាដំណាំដែលមិនសូវពិបាកដាំដុះ និងមិនពិបាកក្នុងការមើលថែប៉ុន្មាននោះទេ។ ដោយក្នុងមួយហិកតាយើងអាចដាំបានខ្ទង់ ៤០០ដើម ប្រសិនបើយើងដាំ ៥×៥ ម៉ែត្រ។ ហើយក្រោយពីដាំចន្លោះពី ២ឆ្នាំកន្លះទៅ ៣ឆ្នាំ យើងអាចប្រមូលផលបានហើយ។ បន្ថែមពីនេះទៀត បន្ទាប់ពីដាំបាន ៥ឆ្នាំ ក្នុងលម៉ើមួយដើមអាចទទួលបានទិន្នផលរហូតដល់ទៅជាង ១០០ គីឡូឯណ្ណោះ។ ពិសេសជាងនេះទៅទៀត គ្រាន់តែចាយពេលខ្ទង់ ៣ ឆ្នាំ យើងអាចអង្គុយចាំប្រមូលផលបានរហូតដល់ទៅជាង ៩០ ឆ្នាំឯណ្ណោះ។ ដោយគ្រាន់តែដាំ ១ ទៅ ២ហិកតាអាចទាញចំណូលចិញ្ចឹមយើងបានមួយជិវិត។ ជាមួយគ្នានេះដែរ មូលហេតុដែលធ្វើឱ្យលម៉ើមានតម្រូវការទីផ្សារខ្ពស់និងមានតម្លៃថ្លៃដូច្នេះ គឺដោយសារតែលម៉ើ មានអត្ថប្រយោជន៍ល្អៗជាច្រើនចំពោះសុខភាពរាងកាយដោយវាអាចជួយបំបាត់និងទប់ស្កាត់បញ្ហាទល់លាមក,ជួយការពារមហារីកពោះវៀន ,សម្អាតនិងបើកសសៃឈាមដែលកកស្ទះ, ល្អសម្រាប់សុខភាពបេះដូង, ពង្រឹងសុខភាពឆ្អឹង, ជួយគ្រប់គ្រងកម្រិតសម្ពាធឈាម, ជួយគ្រប់គ្រងកម្រិតកូឡេស្តេរ៉ូល និងអត្ថប្រយោជន៍ទៅដល់សុខភាពជាច្រើនទៀត។ យ៉ាងណាមិញ បើទោះបីជាលម៉ើមិនសូវពិបាកដាំដុះនិងមើលថែក៏ដោយ ប៉ុន្ដែមុននឹងដាំដុះដំណាំប្រភេទនេះ អ្នកគួរតែជ្រើសរើសពូជ និងគួរតែរៀនពីបច្ចេកទេសដាំដុះឱ្យបានត្រឹមត្រូវតាមស្ដង់ដារ ដើម្បីជៀសវាងពីការខាតបង់ដោយសារតែជ្រើសរើសពូជខុសឬដាំខុសបច្ចេកទេសជាដើម។ ទន្ទឹមនឹងនោះដែរលោកប៉ែន គង់អ្នកគ្រប់គ្រងគម្រោង“ចម្ការលម៉ើបរពត”បានឱ្យដឹងទៀតថា លម៉ើគឺជាដំណាំដែលមិនសូវពិបាកដាំដុះ និងមិនពិបាកក្នុងការមើលថែប៉ុន្មាននោះទេ។ ដោយក្នុងមួយហិកតាយើងអាចដាំបានខ្ទង់ ៤០០ដើម ប្រសិនបើយើងដាំ ៥×៥ ម៉ែត្រ។ ហើយក្រោយពីដាំចន្លោះពី ២ឆ្នាំកន្លះទៅ ៣ឆ្នាំ យើងអាចប្រមូលផលបានហើយ។ បន្ថែមពីនេះទៀត បន្ទាប់ពីដាំបាន ៥ឆ្នាំ ក្នុងលម៉ើមួយដើមអាចទទួលបានទិន្នផលរហូតដល់ទៅជាង ១០០ គីឡូឯណ្ណោះ។ លោក ប៉ែន គង់ បានបញ្ជាក់ទៀតថាថ្វីត្បិតតែល្ម៉ើមានសក្តានុពលខ្ពស់ ប៉ុន្តែដំណាំប្រភេទនេះ ទាមទារឲ្យមានបច្ចេកទេសខ្ពស់ រាប់តាំងពីការបន្សុទ្ធពូជ ការដាំដុះ ការការពារ ការបង្កាត់ផ្កា ការថែទាំ និងវិធីធ្វើឱ្យផ្លែមានគុណភាពខ្ពស់។ បន្ថែមលើនេះទៀត លោក សាន សុខន ម្ចាស់ចំការលម៉ើយ៉ាដា នៅខេត្តបាត់ដំបងបានបង្ហើបពីបច្ចេកទេសខ្លះៗថា “ដាំលម៉ើបើចង់បានផលល្អ ទី១ គឺត្រូវគិតគូរទៅលើកត្តាទឹក ត្រូវមានទឹកសម្រាប់ស្រោចស្រពឲ្យបានគ្រប់គ្រាន់ ទី២ គឺការដាក់ជីធម្មជាតិនៅគល់នៃដំណាំលម៉ើ ដូចជា ជីកំប៉ុស្ត អាចន៍មាន់ ឬអាចន៍ប្រជាវជាដើម ហើយចំណែកឯទាក់ទងជាមួយកត្តាផ្លែវិញ ដើម្បីធ្វើឲ្យផ្លែលម៉ើមានផ្លែធំៗល្អ និងមានពណ៌ស្រស់ស្អាត គឺយើងត្រូវតែតាក់តែងមែកនៃផ្លែឲ្យបានល្អ ដោយ ក្នុងទងនៃផ្លែនីមួយៗយើងត្រូវតែបេះផ្លែចោលខ្លះ (ក្នុងមួយទងទុកផ្លែតែ ៥ ទៅ ៦ គូរបានហើយ) ការធ្វើដូចនេះគឺផ្លែលម៉ើនឹងមានទំហំធំនិងស្មើគ្នាល្អ។ ចំពោះកត្តាដីវិញគឺ ត្រូវជ្រើសយកដីនៅតំបន់ណាដែលខ្ពស់ មិនលិចទឹក ដីឥដ្ឋ និងដីថ្មរ ក៏ដាំមិនបានដែរ”។ ជាចុងក្រោយលោក សាន សុខន ក៏បានផ្តាំទៅកសិកផ្សេងទៀតដែលចង់ដាំលម៉ើថា បើបងប្អូនដាំលម៉ើចង់បានទិន្នផលសម្រាប់លក់សូមបងប្អូនដាំដោយយកចិត្តទុកដាក់ មើលថែទាំវាឲ្យបានដិតដល់ បើដាំទុកចោកយូរៗទោមើលម្តងបងប្អូននឹងមិនបានទិន្នផលពីដំណាំលម៉ើនេះទេ។ ជាមួយគ្នានេះដែរ ប្រសិនជាបងប្អូននៅមានចម្ងល់ អ្វីបន្ថែមពីការដាំលម៉ើ ឬមួយក៏បងប្អូនចង់ទិញេពូជលម៉ើដើម្បីដាំ បងប្អូនអាចទំនាក់ទំនងទៅខាងម្ចាស់ចំការលម៉ើ យ៉ាដា បានតាមរយៈទូរស័ព្ទលេខ៖ ០៦០ ៣៥៦ ២៨៩/ ០៨១ ៨៨១ ៩១៩៕ គួរជម្រាបផងដែរថា ត្បិតល្មើជាដំណាំទំនើបមានតម្លៃក៏ពិតមែន ប៉ុន្ដែបងប្អូនក៏មិនត្រូវប្រឡូកភ្លាមៗទាំងដែលមិនបានសិក្សាបច្ចេកទេសឲ្យបានច្បាស់លាស់នោះដែរ។ បងប្អូនត្រូវប្រាកដថាខ្លួនឯងចេះបច្ចេកទេសអាចដាំបាន និងបានស្វែងរកដៃគូចាំទទួលទិញល្មើរពេលទទួលផលជាស្រេច។ មួយវិញទៀតខ្ញុំសូមលោកទឹកចិត្ដឲ្យបងប្អូនចាប់ផ្ដើមវាពីតូចទៅ ព្រោះបងប្អូនមិនទាន់យល់ច្បាស់ពីបច្ចេកទេសក្នុងការដាំ ធ្វើបែបនេះទើបហានិភ័យនៃការខាតបង់មានកម្រិតទាប បន្ទាប់ពីបានស្វែងយល់ពីដំណាំនេះហើយ សឹមចាប់ផ្ដើមពង្រីកបន្ដិចម្ដងៗបន្ថែមទៀត៕ អត្ថបទដោយ៖ មឿន គន្ធា	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T03:42:43.368Z", "category": "មុខរបរកសិកម្ម", "views": 1001, "author": { "first_name": "Cheng", "last_name": "Lyka", "email": "contacttolyka@gmail.com" }, "quality_warning": [ "noisy" ] }
ជំពាក់លុយគេ៥៣លាន$ សម្រេចធ្វើរឿងមួយនេះជាមួយ Adidas ឥលូវក្លាយជាសេដ្ឋីលុយ១ពាន់លាន$	https://business-cambodia.com/articles/Kanye-west-shoes-billionaire	លោក Kanye West គឺជាតារាចម្រៀង rap របស់អាមេរិក ហើយលោកមិនត្រឹមតែតារាrap ប៉ុណ្ណឹងទេ តែលោកក៏ជាអ្នកនិពន្ធចម្រៀង និងជាអ្នកdesign ផ្នែកfashion ក៏មានប្រជាប្រិយភាពមួយរូបផងដែរ។ តារាងrap រូបនេះលង់ខ្លួននឹងបំណុលពោលគឺជំពាក់បំណុលចំនួន ៥៣លានដុល្លារកាលពីឆ្នាំ។ លោកបានសម្រេចចិត្តធ្វើរឿងមួយជាមួយ ក្រុមហ៊ុនផលិតសំលៀកបំពាក់ Adidas រហូតកែប្រែបំណុលរាប់លានដុល្លារក្លាយជាប្រាក់ចំណូល១ពាន់លានដុល្លារវិញ។ តាមពិតទៅ លោក Kanye West គឺជាអ្នករចនា( design) ផ្នែកfashionដ៏ចំណានម្នាក់។ ក្នុងឆ្នាំ ២០១៦ លោកបញ្ចេញម៉ូតស្បែកជើង Air Yeezy ជាលើកដំបូងហើយបានធ្វើការសហការជាមួយក្រុមហ៊ុនផលិតសំលៀកបំពាក់Nike ដោយឲ្យ Nike ជាអ្នកផលិតនិងធ្វើទីផ្សារជាមួយម៉ូតស្បែងជើង Nike Air Yeezy។ យ៉ាងណាមិញការសហការជាមួយ Nike មិនបានប៉ុន្មានផង លោកក៏សម្រេចចិត្តបញ្ឈប់ការរកស៊ីជាមួយក្រុមហ៊ុននេះកិច្ចព្រមព្រៀងជាមួយ Nike នេះលោកមិនទទួលបានផលចំណេញច្រើននោះទេ។ បន្ទាប់ពីបញ្ឈប់ការសហការជាមួយ Nike លោកក៏បានយកយីហោស្បែកជើង Yeezy ដែលលោកបានរចនាមកសហការជាមួយក្រុមហ៊ុន Adidas ដែលជាក្រុមហ៊ុនផលិតសំលៀលបំពាក់ដ៏ល្បីមួយ។ ក្នុងការធ្វើជាដៃគូសហការជាមួយ Adidas ក្រុមហ៊ុននេះ ជាអ្នកទទួលផលិត ចែកចាយ និងធ្វើទីផ្សារ ហើយលោក Kanye ទទួលបានកិច្ចព្រមព្រៀងរកស៊ីមួយដ៏ល្អដែលធ្វើឲ្យលោករកចំណូលបានច្រើនជាងកាលសហការជាមួយក្រុមហ៊ុន Nike។ ក្នុងកិច្ចព្រមព្រៀងជាមួយ Adidas លោកទទួលបានចំណូល ១៥% ពីតម្លៃលក់បោះដុំនៃម៉ាក់ស្បែកជើង Yeezy របស់លោក ដែលកិច្ចព្រមព្រៀងមួយគេនៅថាកិច្ចព្រមព្រៀងលើសេចក្ដីទុកចិត្ត។ លោក Kanye West អាចដោះខ្លួនចេញពីបំណុល៥៣លានដុល្លារ ដោយប្រើពេលត្រឹមតែ៤ឆ្នាំ ដោយសារលោកទទួលកម្មសិទ្ធិនៃយីហោស្បែកជើង Yeezy ១០០% ដែលធ្វើឲ្យលោករកចំណូលបានយ៉ាងច្រើន។ ជាក់ស្ដែងកាលពីឆ្នាំមុនរកចំណូលបានពីយីហោស្បែកជើងដែលសហការជាមួយ Adidas បានប្រមាណ ១៤០លានដុល្លារចំណែកភាគហ៊ុនរបស់លោកដែលមាននៅក្នុងAdidas ត្រូវបានគេប៉ានប្រមាណថាមានតម្លៃប្រមាណ ១.៤ពាន់លានដុល្លារ ធ្វើឲ្យក្លាយលោកងើបខ្លួនចេញពីបំណុលរាប់លានដុល្លារ មកជាសេដ្ឋីមានលុយពាន់លានដុល្លារវិញ។ សរុបមកមេរៀនដែលអ្នកអាចរៀនពីលោក Kanye West គឺនោះ បើអ្នកផលិតបាននូវស្នាដៃអ្វីមួយ ជាពិសេសផលិតផលឬសេវាកម្ម នោះអ្នកអាចស្វែងរកដៃគូសហការដែលគេមានកេរ្តិ៍ល្បីល្បាញ។ កាលណាអ្នកធ្វើបែបនេះ មានន័យថាអ្នកខ្ចីដៃគេមកប្រើប្រាស់ដើម្បីធ្វើឲ្យផលិតផលរបស់អ្នកមានប្រជាប្រិយភាពនៅលើទីផ្សារ៕	{ "spider_name": "businesscambodia", "scrape_at": "2025-06-14_19:40:50", "date_created": "2022-04-19T03:42:36.744Z", "category": "ហិរញ្ញវត្ថុ", "views": 579, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.